KOSTA DANAOS 


Kosta Danaos 


MAGUL DIN JAVA 


Învățăturile unui Nemuritor Toaist Autentic 


Traducere Laura Cristina 
EDITURA FOR YOU 


INTRODUCERE 

Imaginaţi-vă o lume în care mintea şi sufletul omului surit 
libere să îşi atingă potenţialul suprem, în care puteri odată 
considerate supranaturale sau paranormale sunt întâmplări 
obişnuite ale vieţii. Imaginaţi-vă un loc în care bolile considerate 
până acum ca fiind incurabile se pot trata prin simpla 
administrare a energiei vitale abundente a însuşi vindecătorului, 
un loc în care omenirea poate comunica uşor cu spiritele legate 
de pământ, în care yoghinii puternici pot vorbi cu însuşi 
Dumnezeul Creator. Nu ar fi minunat să locuim într-un astfel de 
spaţiu, de domeniul poveştilor cu zâne, al miturilor şi al 
legendelor, al cărţilor de poveşti şi al peliculelor de la 
Hollywood? Dacă astfel de lucruri chiar ar fi adevărate, oare 
viaţa n-ar avea o aromă distinctă, o savoare pură? 

Bun venit în lumea mea. Eu trăiesc într-un astfel de loc, în 
care toate lucrurile extraordinare pe care le-am sugerat sunt 
reale şi de necontestat. În lumea mea, ştiinţa Occidentală şi 
misticismul Oriental merg mână în mână, îmbrăţişate şi de 
neseparat, aspecte în oglindă ale aceleiaşi realităţi, la fel de 
întemeiată pe fapte şi la fel de valabilă. Şansa de a evolua 
există în orice clipă - darul măreţului nostru potenţial. 

Aţi putea presupune că un astfel de destin este departe, dar 
în realitate el ne aşteaptă chiar în prag. Nu poate exista nicio 
îndoială că omenirea se află - încă o dată - într-un proces de 
schimbare. Tradițiile evoluează într-un context în care barierele 
inter-culturale continuă să se năruie. Valorile, idealurile, 
conceptele vechi nu mai sunt acceptate orbeşte, oamenii de 
toate credinţele, rasele şi naţionalităţile nu mai ezită să se 
îndoiască, să întrebe de ce. 

Mintea omului este cuprinsă de o frenezie ce nu a mai existat 
niciodată, iar tehnologia evoluează exponențial, în salturi uriaşe. 
Am pus piciorul pe lună şi am atins fundul oceanului. Ne-am 
deplasat cu viteze ce depăşeau de câteva ori viteza sunetului şi 
am văzut faţa planetelor din jurul nostru. Controlăm puterea 
atomului şi putem înlocui o inimă umană bolnavă, cu cea a unui 
donator corespunzător (şi dispus să o doneze.) Suntem la un pas 
de crearea unei inteligenţe artificiale pe bază de siliciu. Am 
invadat chiar şi sanctitatea sistemului genetic şi am creat clone. 


În căutarea cunoaşterii, se pare că suntem limitați doar de 
energie, timp şi bani. 

Progresul social pe care l-am făcut este uriaş. În ciuda 
distribuţiei discriminatorii, nivelul de educaţie este cel mai înalt 
pe care l-a cunoscut rasa umană până acum. Fenomenul de 
sclavie şi subjugare a omului de către om este pe cale de 
dispariţie; răzvrătirea este evidentă în toată lumea. Oamenii 
sunt conştienţi de drepturile lor şi sunt dispuşi să lupte - poate 
chiar să moară - pentru acestea. (Asta nu e un lucru de nimic, 
dacă ne gândim că economia tuturor imperiilor istorice a fost 
întemeiată pe sclavie.) Chiar şi mai mişcător este faptul că 
multe persoane sunt acum dispuse să lupte şi să moară pentru 
drepturile altor oameni - poate mai mult decât în orice altă 
perioadă din istoria noastră. Un alt lucru la fel de important este 
că sacrificiul de sine al acestor eroi nu se bazează pe nicio 
credinţă sau practică religioasă anume - ci, mai degrabă, pe 
convingerea simplă că drepturile omului merită să fie apărate. 

Există, desigur şi un revers la toate astea. Fanatismul etnic şi 
religios este în creştere. Fascismul ne tulbură încă o dată. 
Corporaţiile multinaționale fac abuz de puterea pe care o au 
pentru a obţine profituri mai mari, mituind guverne corupte ca 
să-şi profaneze patriile şi să îşi manipuleze propriii cetăţeni. 
Echilibrul ecologic al planetei a fost distrus - pentru totdeauna, 
susţin unii. Flora şi faima noastră sunt pe moarte, planeta este 
în suferinţă. 

Atotputernicul Dolar face legea, iar economia de consum 
este crezul zilei. 

Se pare că, deşi avem putere - căci suntem puternici - încă 
mai avem de răspuns la întrebările fundamentale ale vieţii. Cine 
suntem? Unde mergem? De ce suntem aici? Care sunt 
capacităţile noastre inerente, care este potențialul nostru final? 
Continuăm să trăim după moarte, aşa cum se crede? Ce este 
fericirea adevărată şi cum putem să o avem? Există într-adevăr 
un Dumnezeu Creator? Lista este nesfârşită, la fel de veche ca şi 
omenirea însăşi. 

Răspunsul la aceste întrebări este: posibil. Însă pentru a găsi 
răspunsurile, secretul unei rezolvări a acestor întrebări esenţiale 
constă în necesitatea unui efort angajat al nostru ca specie - nu 


ca naţiuni sau ca grupuri de oameni. Metoda necesară nu este 
nici mai simplă, nici mai complicată decât atât. 

Omenirea s-a dezvoltat pe multe linii diferite. Există tot 
atâtea abordări culturale ale vieţii, pe câţi stimuli naturali şi 
senzoriali. Unele culturi sunt vizuale, altele sunt auditive, altele 
olfactive, iar altele sunt intuitive. Este greu să cuantificăm cu 
precizie cultura umană - şi o astfel de analiză depăşeşte cu mult 
intenţia acestei cărţi. Putem spune, însă (vorbind în general) că 
o tendinţă dominantă a ştiinţei Occidentale a fost preocuparea 
către exterior, intenţia acesteia fiind să cuantifice şi să modifice 
mediul uman, pentru a corespunde dorințelor omului. Pe de altă 
parte, ştiinţa Orientală s-a concentrat pe interior, încercând să 
cuantifice şi să dezvolte capacităţile înnăscute ale speciei 
umane şi să înţeleagă rolul acesteia în planul lucrurilor. Deşi 
este foarte periculos şi neştiinţific să faci afirmaţii de acest fel, 
pentru moment este important să adopt acest punct de vedere — 
dacă nu din alt motiv, atunci pentru a clarifica scopul acestui 
text. 

Daţi-mi voie să revin la expresia un efort angajat al nostru, 
ca specie. Această declaraţie afirmă că noi, fiinţele umane, 
trebuie să străpungem barierele etnice şi naţionale şi să lucrăm 
împreună. Istoria ne spune că ori de câte ori am fost capabili să 
depăşim graniţele pe care ni le-am impus singuri, lucruri 
incredibile s-au petrecut. Perioada Elenă, de exemplu, ne arată 
clar ce se poate realiza prin interacţiune culturală; în secolul al 
patrulea înainte de Christos, Grecia antică s-a întâlnit cu India 
antică - şi astfel, destinul lumii a fost schimbat pentru 
totdeauna şi chiar destul de radical. (1) 

Faptele împăratului Alexandru şi ale oamenilor lui nu au însă 
legătură directă cu această carte. Ideea este că nu există niciun 
motiv pentru care noi, astăzi, să nu putem repeta ceea ce au 
reuşit strămoşii în acele vremuri - şi anume, să învăţăm unii de 
la alţii pentru a evolua, pentru a supravieţui, poate chiar pentru 
a prospera. În secolul al nouăsprezecelea, Kipling scria, „Estul 
este Est şi Vestul este Vest, iar cele două nu se vor întâlni 
niciodată!” * 

S-a înşelat. Estul se întâlneşte cu Vestul astăzi - şi va 
continua să o facă, dacă reuşim să hrănim această unire a lor. 


Pentru a realiza acest lucru, trebuie să ne asigurăm că cele două 
culturi se abordează una pe cealaltă cu respect reciproc, se 
deschid complet una către cealaltă şi îşi împărtăşesc concluziile. 
Nu e o sarcină uşoară. 

Cultura chineză, mai exact cea Taoistă, a ajuns în Occident 
ca o furtună. Acupunctura se practică peste tot. Restaurantele 
chinezeşti sunt omniprezente. Emisiunile TV şi filmele cu kung fu 
sunt populare în toată lumea. Meditaţia a fost recunoscută de 
medicina Occidentală ca stare  bio-comportamentală. ** 
Studenţii din toată lumea citesc Tao Te Ching şi mulţi oameni de 
afaceri occidentali folosesc l. Ching şi Feng Shui (metode de 
divinaţie chinezeşti) în procesele lor decizionale zilnice. 

Şi totuşi, în ciuda atracției pe care cultura Taoistă chineză o 
reprezintă la nivel popular, fuziunea fină între Orient şi Occident 
a început abia recent. În cea mai mare parte, occidentalii fie 
resping total abordarea orientală ca fiind o gogoriţă, fie o 
îmbrăţişează cu fervoare religioasă, ca fiind mai veche şi mai 
spirituală decât ştiinţa occidentală. Ambele atitudini sunt 
greşite. Prima respinge cu îngâmfare valoarea învățăturilor 
chinezeşti, iar a doua ia tehnicile bio-fizice testate, dovedite şi 
elaborate de-a lungul mileniilor şi le transformă în dogmă. 
Această problemă este potenţată şi de faptul că mulţi 
occidentali, dar şi mulţi chinezi sunt nerăbdători să bage pe 
gâtul consumatorilor putinul de cunoaştere pe care îl au, într-o 
goană disperată după bani. 

Pentru asta sunt răspunzători, în mare parte, chiar chinezii. 
Din păcate, nu există ceva ce s-ar putea numi ştiinţă chineză. 
Există, în schimb, ştiinţe şi arte ale familiilor sau clanurilor, 
dezvoltate de oamenii din China, milenii de-a rândul. 
Cunoaşterea dezvoltată de chinezi nu s-a răspândit niciodată la 
scară largă, nici măcar în China. Ea era prerogativul şi baza de 
putere a celor puţini şi privilegiați şi ale familiilor acestora. 

În trecut, un maestru chinez nu preda niciodată ucenicilor săi 
100% din cunoaşterea pe care o deţinea. Păstra, să zicem, 10%, 
ce era mai important, doar pentru sine. Poate că scria restul 
într-un document pe care elevul său favorit urma să-l deschidă 
după moartea sa. Rezultatul acestei abordări a fost că suma 
învățăturilor fiecărui clan scădea cu 10 procente la fiecare 


generaţie, până ce vreun student carismatic era în stare să 
descifreze misterul şi să revină la poziţia învățătorului iniţial - şi, 
la acest punct, ciclul continua cu studenţii studentului... şi aşa 
mai departe. Capacităţile şi faptele Maeştrilor au devenit 
material de legendă şi, ulterior, scenariul operelor chinezeşti. 
Astăzi ele sunt esenţa tuturor filmelor cu kung fu. 

Pentru a înrăutăţi lucrurile şi mai mult, maeştrii nu lucrau 
aproape niciodată împreună. Conceptul de universitate 
occidentală - cel în care cunoaşterea este împărtăşită şi 
experienţele sunt comparate - le era complet străin. Puterea era 
menită a fi folosită pentru profit - material şi spiritual. Maeştrii 
de arte marţiale se provocau adesea la luptă - şi astfel, mare 
parte din cunoaştere s-a pierdut, căci maestrul învins îşi 
pierdea, de obicei şi viaţa. Pentru cultura noastră occidentală, o 
astfel de abordare pare şocantă - ca să nu spunem mai mult. 
Răspândirea informaţiei este evidentă peste tot; într-adevăr, în 
societatea actuală este foarte greu - poate chiar de nedorit - să 
păstrezi secretul sau proprietatea asupra cunoaşterii.? 

Şi totuşi, există un mod în care se poate realiza o unire 
completă între aceste două culturi - pur şi simplu prin crearea 
unei noi ştiinţe, care nu este nici orientală, nici occidentală, ci o 
uniune a celor două. Vizionari curajoşi ai generaţiilor trecute au 
prevăzut o astfel de disciplină. Eu cred că destinul omenirii este 
să se unească în acest fel - şi că o astfel de ştiinţă, ce combină 
abordarea ortologică 42) a Occidentului, cu disciplina mistică a 
Orientului, se creează chiar în zilele noastre. În esenţă, această 
poveste reprezintă direcţia viitoare, aleasă de dorinţa de trezire 
a omenirii către o viaţă mai bună şi un adevăr mai înalt. Veţi 
găsi aici multe paralele cu texte deja existente şi la îndemână. 
Dar principala diferenţă între această carte şi oricare alta este 
că ea e reprezentativă pentru un sistem ce există în prezent şi 
care funcţionează, nu pentru o descriere istorică a ceva cea 
existat cândva. Este vorba de lucruri evidente, nu de 
presupuneri sau de un sistem dogmatic de credinţe. 

Există un om în Indonezia, care e maestru în vechea artă 
chineză Nei Kung a „puterii interioare.” Numele său este John 
Chang şi este învățătorul meu. 

Domnul Chane a fost prezentat pentru prima dată lumii în 


seria documentară premiată Inelul de foc {3}, filmată de fraţii 
Lorne şi Lawrence Blair; identitatea sa era protejată sub 
pseudonimul, mai degrabă umilitor, de Dynamo Jack. În acest 
documentar, maestrul Chang şoca lumea, demonstrând 
imposibilul. Mai întâi, a generat un curent electric de intensitate 
ridicată în interiorul propriului său corp, pentru a-l vindeca pe 
Lorne de o infecţie la ochi, iar apoi i-a „curentat” pe Lawrence şi 
pe sunetistul lor, folosind aceeaşi energie. Într-un sfârşit 
apoteotic, Maestrul Chang a folosit această bioenergie pentru a 
aprinde o foaie de ziar mototolită, atenţionându-i pe cercetători 
că aceeaşi putere care îl vindecase pe Lorne putea fi folosită şi 
pentru a ucide un om. 

Aceasta a fost prima demonstraţie de Nei Kung documentată 
pentru lumea occidentală. Ceea ce e şi mai uimitor este că zeci 
de mii de oameni din toată lumea (inclusiv eu) am crezut 
imediat în acel documentar - şi că cei doi fraţi nu aveau nicio 
idee ce anume filmau la acea vreme. 

Pentru a înţelege pe deplin ce implică termenul Nei Kung, va 
trebui să vă croiţi drum prin textul de faţă. La acest moment 
este important că, pentru prima oară în dezvoltarea omenirii, un 
om care, conform culturii chineze, este un hsien, un nemuritor 
Taoist, doreşte să facă un pas în faţă şi să dezvăluie 
Occidentului adevărul din spatele învățăturilor sale. John Chang 
este unic în analele omenirii. Ca şi Cavalerii Jedi din saga 
Războiul Stelelor, el are capacităţi supranaturale uimitoare: 
telekinezie,  pirogeneză, electrogeneză, telepatie, levitaţie, 
viziune la distanţă, chiar şi proiecţie astrală (în lipsa unui termen 
mai potrivit.) Mii de oameni au asistat la demonstrarea acestor 
capacităţi. Puterea învățătorului meu este de neconceput pentru 
mintea occidentală; un mic procent din energia sa acumulată 
poate copleşi - sau vindeca - instantaneu o fiinţă umană sau un 
animal mai mare. Şi cu toate acestea, domnul Chang este 
occidental. Locuieşte în zona urbană a insulei Java, vizitează 
adesea Europa şi Statele Unite. A căutat alţii ca el în China, cu 
intenţia de a învăţa şi de a împărtăşi cunoaştere - o trăsătură 
unică pentru cineva ca el, după cum veţi descoperi. S-ar putea 
spune că domnul Chang este combinaţia supremă a Orientului 
cu Occidentul - sau, mai poetic, că el este unul din pilonii care 


susţin puntea dintre Orient şi Occident. 

Acest text va acoperi, în principal, povestea vieţii şi 
învăţăturile preliminare ale lui John Chang. Am încercat să 
urmez metoda sugerată de Jedi şi să prezint conceptele 
orientale, într-o manieră în care ele să poată fi înţelese de toţi 
occidentalii. Ca atare, nădăjduiesc ca acest volum să fie la 
înălţimea sarcinii sale şi să îl onoreze pe John Chang şi 
învăţăturile sale. 

Poate că suntem într-adevăr norocoşi că trăim în acest 
moment al dezvoltării noastre, în care Dumnezeu a decretat ca 
ramurile separate ale ştiinţei omeneşti să fie puse laolaltă. 
Poate că noi, cei din Occident, avem nevoie de Orient pentru a 
ne salva lumea de noi înşine. 

Atena, Grecia 


Capitolul | A 
PRIVIND PRIN OGLINDA 


PRIMUL CONTACT 

Eu sunt de formaţie om de ştiinţă şi am diplome în două 
domenii ale ingineriei. Printre altele, am lucrat ca inginer şef de 
proiect la una dintre cele mai mari corporaţii ale lumii. Logica şi 
stereotipia socială ar spune că nu sunt genul de persoană care 
crede imediat ceea ce aude sau vede într-un film, că lucrurile ar 
trebui să îmi fie dovedite în mod repetat pentru ca eu să-mi pun 
la îndoială modelele de credinţe deja stabilite. Însă când am 
văzut documentarul, nu m-am îndoit nicio secundă de 
credibilitatea sa. Ştiam că ceea ce vedeam era real, că nu era 
vorba nici de efecte speciale şi nici de înşelătorie. Eram sigur de 
asta. Poate că venirea noului mileniu face lucrurile să fie astfel — 
un om şcolit în gândirea şi în ştiinţa Occidentală să poată privi o 
deviaţie de la legile acceptate ale naturii şi să spună: „Asta e 
real” 

Aşa cum am spus mai devreme, documentarul bine făcut al 
fraţilor Lorne şi Lawrence Blair, numit Inelul de foc, arată un 
oriental greu de definit, care face ceva imposibil din punct de 
vedere al ramurii noastre occidentale de cunoaştere medicală şi 


de fizică: îşi foloseşte propria sa bioenergie internă pentru a da 
foc unui ziar. Acest lucru a fost realizat fără efort, aproape cu 
nonşalanţă. Omul a aşteptat până ce echipa de filmare a fost 
gata, a privit în sus pentru o verificare a cameramanului şi-a 
fixat palma dreaptă deasupra unui ziar mototolit şi-a tensionat 
corpul şi a dat foc ziarului. Era evident pentru spectator că din 
palma deschisă a omului se genera un soi de energie foarte 
puternică - într-atât încât ziarul a luat foc, cu o flacără 
puternică. 

Există cel puţin două moduri în care se putea face acest 
lucru ca iluzie. Unul - cameramanii colaborau cu omul şi, prin 
efecte speciale, realizau o înşelătorie. Alt mod era că omul 
însuşi păcălea cercetătorii şi dădea drumul unei bucăţi de fosfor 
sau unui alt obiect inflamabil în bucata mototolită de ziar, 
temporizându-şi prestaţia, pentru a coincide cu oxidarea 
substanțelor chimice. Dar ştiam că nu era vorba de asta; ştiam 
că îl aveam în faţă pe adevăratul Mecoy, ca să spun aşa. 

Existau şi motive în acest sens - cel mai important fiind omul 
însuşi. Era un oriental bine făcut, dar mic, zâmbitor şi modest. 
Părea de o vârstă nedeterminată, cu o claie de păr negru şi des 
şi cu pielea unui tânăr, dar ochii erau ai unui vârstnic, din care 
strălucea sinceritatea. Vocea sa era grijulie şi plină de 
compasiune, fără şiretenie. Avea chiar trac în faţa camerei! Mai 
important e faptul că omul părea a nu avea nimic de câştigat 
din această prestație; cercetătorii nu-i dezvăluiseră nici numele, 
nici locaţia — şi e sigur că nu cerea bani. 

Dar atunci nu m-am gândit la niciunul dintre lucrurile 
acestea. În acel moment, când am văzut caseta prima dată, am 
ştiut un singur lucru: că, în sfârşit, după douăzeci şi cinci de ani 
de căutări, îmi întâlnisem maestrul. Era şocant; mă uitam la el, îl 
cunoşteam - şi nimic nu mă putea întoarce din hotărârea de a 
mă duce la el. 

Ca şi mulţi din generaţia mea, studiasem multă vreme artele 
marţiale. Începusem la vârsta de zece ani şi alunecasem printr-o 
serie de arte de luptă orientale, pentru a mă opri, în final, la arta 
japoneză Jujutsu, la douăzeci şi ceva de ani. Ceea ce căutam era 
simplu: voiam ceea ce actorul David Carradine personaliza atât 
de elocvent,. În deja clasicul serial Kung Fu. Îmi doream o artă ai 


cărei maeştri erau filosofi înţelepţi şi iluminaţi, care puteau 
ucide tigrul cu pumnul dacă erau nevoiţi să o facă, dar detestau 
violenţa pentru care se pregăteau. Voiam o artă ai cărei 
practicanți să devină de fapt mai puternici pe măsură ce 
înaintează în vârstă, nu mai slabi. Voiam o artă prin care 
învățătorul meu să mă înveţe într-adevăr ceva despre mine şi 
despre lumea din jurul meu. Voiam să fiu Kwai Chang Câine. 

Am căutat în toată lumea un astfel de mentor, iar ceea ce 
am găsit în general se încadra în trei categorii: filosofi Iluminati, 
care nu puteau să dea cu pumnul într-un sac de hârtie pentru a 
ieşi din el; animale perfecte, care erau luptători minunaţi, dar pe 
care un om civilizat nu le putea invita la el acasă; şi persoane 
care păreau a fi exact ceea ce căutam, dar se dovedeau 
nepotrivite pentru această sarcină - în final afişând fie lipsă de 
judecată, fie slăbiciune inerentă, motive frauduloase sau 
instabilitate emoţională. Mai era destul de posibil şi ca eu să fi 
fost, la rândul meu, nedemn de ei şi că îi părăsisem înainte de a 
fi reuşit să-i înţeleg. 

În trecut respinsesem în repetate rânduri artele marţiale 
chinezeşti, din cauza rarităţii notabile a cunoaşterii autentice, 
inerentă răspândirii acestora în societatea Occidentală, în anii 
'70 şi '80, artele chinezeşti erau faimoase pentru lipsa de 
profesori credibili care să le predea. Instructorii demni de 
încredere erau, în general, mult mai greu de găsit decât 
impostorii care făceau bani de pe urma popularității filmelor cu 
kung fu. De asemenea, din cauza profesiei mele, până în 1992 
nu am putut pătrunde în China comunistă, pentru a căuta un 
maestru adevărat. Şi totuşi, ca orice practicant sârguincios al 
artelor marţiale, am citit toate cărţile scrise de cercetători şi 
profesori de încredere. Ştiam teoria care stătea în spatele 
artelor marţiale chinezeşti şi ştiam că şi omul pe care îl văzusem 
în acel film era chinez. Mai ştiam şi că ceea ce văzusem se 
numea Nei Kung - utilizarea puterii interioare. 

Trebuia să îl găsesc. 

Ştiam că nu avea să fie uşor. Nu cunoşteam numele omului. 
Documentarul spunea că trăia undeva în Java sau în Bali, dar nu 
puteam şti în niciun fel dacă măcar această indicație eră 
adevărată - ar fi putut să îl filmeze la fel de bine şi în San 


Francisco, din punctul meu de vedere. Pe deasupra, nu vorbeam 
nici chineză şi nici malaeziană. 

Zece zile mai târziu mă aflam în avion, zburând înspre 
capitala Indoneziei, Jakarta. După o călătorie de optsprezece 
ore, m-am cazat la cel mai curat dintre motelurile murdare din 
Jalan Jaksa şi m-am odihnit în restul zilei. Ştiam că urma o 
perioadă solicitantă. 

În ziua următoare mi-am luat în buzunar maldărul de 
fotografii pe care le făcusem de pe versiunea video a Inelului de 
foc şi am pornit spre Cartierul Chinezesc din Jakarta - un sector 
numit Glodok. Planul meu era să merg la toate farmaciile şi 
clinicile de acupunctura chinezeşti din Glodok şi să întreb dacă îl 
cunoştea cineva pe omul din fotografii. La acel moment părea o 
idee bună. 

M-au crezut nebun. Trebuie ca i-am amuzat pentru toată 
săptămâna. Era prima mea călătorie în Indonezia, mă aşteptam 
la ce era mai rău şi eram îmbrăcat ca un turist occidental, într- 
un safari. Nişte buticari chiar mi-au râs în faţă; alţii mi-au spus 
politicos să mă car. Unul din ei chiar m-a dat afară! După şase 
sau şapte ore de respingeri constante, mergând printre cerşetori 
şi leproşi şi urmărit de o hoardă de copii ai străzii, am zărit, în 
mijlocul acestui haos, un templu chinezesc străvechi, în care am 
păşit imediat. Zgomotul s-a stins numaidecât şi am rămas 
singur. 

Îngrijitorii templului m-au interogat curioşi. Ce făceam acolo? 
Eram prea timid şi prea stânjenit ca să le spun. Mi-au adus ceva 
de mâncare, mi-au dat să beau apă şi m-au trimis să îmi 
continui calea. 

Am revenit la Glodok în ziua următoare, încă şi mai hotărât şi 
înarmat cu un bilet pe care mi-l scrisese recepţionistul de la 
motel. Ulterior am aflat că pe bilet erau scrise următoarele: 

Stimate domn sau doamnă, 

Sunt un străin foarte prost care a fost păcălit să vină aici 
tocmai din Grecia. Acestea sunt pozele unui om pe care l-am 
văzut pe o caseta video; pe el îl caut. Nu ştiu cum îl cheamă sau 
unde locuieşte. Îl cunoaşteţi? 

Mulţumesc. 

Acesta este, probabil, motivul pentru care oamenii au 


început să fie mai politicoşi şi pentru care, în a doua zi, am avut 
parte de mai multe zâmbete. După câteva ore de respingeri 
diplomate, mi-am făcut drum înapoi la templu, gândindu-mă că 
o să mă întâlnesc cu prietenii mei de ieri. 

Au fost încântați să mă vadă şi de două ori mai curioşi ca 
înainte. De data aceasta, eu am fost cel care am adus prânzul 
pentru toţi; am stat împreună o vreme, râzând şi comunicând 
într-o engleză stricată şi în limbajul semnelor. Prietenia se 
stabilea între noi, iar ei deveniră suficient de curioşi pentru a mă 
presa să le dau detalii. 

„Kosta, spune-ne, ce faci aici?” 

„Nu, e o prostie, nu vreţi să ştiţi.” 

Într-un final, au fost atât de insistenţi încât am cedat şi, 
decât să le explic, le-am dat bileţelul. 

Brusc m-am aflat în faţa unui grup de statui; zâmbetelor lor 
le-a luat locul neîncrederea. Un fior rece mi s-a ridicat pe şira 
spinării. Unul din ei şopti ceva unui băiat, care o luă la fugă. 
Împreună, toţi noii mei prieteni se ridicară în picioare. 

„Stai aici”, spuse un om voinic. 

După vreo zece minute apăru un chinez vânos, de o vârstă 
nedeterminată, pe o bicicletă. Îmi dădu mâna şi se aşeză. 

„Numele meu este Aking”, spuse. „Sunt elev al omului pe 
care îl cauţi.” 

Aking mă prăji vreme de aproape o săptămână, punându-mi 
întrebări de genul: „Cine te-a trimis?” şi „De ce ai venit în locul 
acesta?” Pentru el era absurd ca eu să fi găsit atâta de uşor un 
fir care să mă ducă la maestrul lui, având în vedere că veneam 
din Grecia - de niciunde altundeva - fără a avea vreo idee 
despre obiceiurile sau geografia locului. Era sigur că eram 
spionul vreunui serviciu de informaţii; chiar m-a pus să-i dau 
paşaportul! În sfârşit, după o săptămână, Aking mi-a dat o 
adresă într-un oraş din Java de est şi mi-a spus să iau avionul 
într-acolo, în dimineaţa următoare; mi-a mai spus că omul pe 
care îl văzusem în documentar mă va aştepta acolo. 

Ei bine, nu l-am crezut. 

Ar fi fost prea uşor, prea incredibil de uşor. Credeam că 
aceşti chinezii rânjiţi îi joacă o festă unui străin, trimiţându-l la 
vânătoare de ciori şi râzând pe seama lui. M-am îmbarcat în 


avion, ezitând; simţeam că eram un prost când am aterizat, apoi 
am simţim chiar și mai mult că eram un prost, când am luat un 
taxi la adresa ce-mi fusese dată şi, ajuns acolo, m-i s-a spus că 
omul nu era acasă. Reveniţi la ora două, mi-au spus. Cel puţin 
vorbeau englezeşte. 

Am petrecut câteva ore transpirând în camera mea, la 
motelul murdar la care stăteam. Am jurat răzbunare eternă 
celor care mă trimiseseră aici. Îi voi învăţa să se ferească de 
greci. Aha! De războiul troian aţi auzit, prieteni? O să vă păcăliţi! 
Mă simţeam ridicol, un idiot, un prost; îmi spuneam mereu că 
întreaga afacere era o festă, că deja cheltuisem mult prea mulţi 
bani ca să vin încoace, că eram un idiot şi un prost şi credul şi 
naiv şi... 

M-am întors la ora două. Omul era acolo. 

Nu pot să vă descriu în întregime şocul, bucuria şi uşurarea 
pe care le-am simţit, găsindu-l pe Dynamo Jack stând în faţa 
casei sale. Fusesem un imbecil să mă las astfel pradă furiei mele 
mereu gata să izbucnească. Nimeni nu-mi jucase vreo festă; 
elevul pe care îl întâlnisem chiar încercase să mă ajute, 
trimiţându-mă la profesorul său. 

Ne-am strâns mâinile şi m-a invitat înăuntru. Spuse simplu că 
numele lui e John. Numele de familie scris deasupra soneriei era 
CHANG cu caractere latine, un nume destul de obişnuit pentru 
un chinez. John Chang era echivalentul lui John Smith în Statele 
Unite, un nume pe care l-ar fi putut avea oricine. 

M-am prezentat cu un aer oficial. 

„Kosta”, zise el, învârtind cuvântul pe limbă. Numele trebuie 
ca i-a sunat ciudat.” Cum m-ai găsit? „Engleza lui era simplă şi 
cu un accent uşor.” 

„V-am văzut pe o casetă... într-un documentar”, am răspuns. 

„Ah! Asta a fost acum câţiva ani. Mi-au spus că este pentru 
un proiect de cercetare ştiinţifică; altfel nu aş fi făcut niciodată o 
demonstraţie pentru ei.” 

„De ce nu?” 

„Pentru că i-am promis Maestrului meu că nu o voi face. Ce 
pot să fac pentru tine? Ai vreo problemă?” 

John era vindecător. El folosea acupunctura în punctele 
tradiţionale, dar îi potenţa mult efectul trecându-şi chi-ul, 


bioenergia sa, dacă vreţi, prin ace. Vindecase sute de oameni pe 
care medicina occidentală nu îi putuse ajuta - un lucru pe care 
nu îl ştiam la acel moment. Am prins mingea. 

„Ei bine, două lucruri.” Exersasem asta de multe ori. „Am o 
problemă cu încheieturile, după atâţia ani de forţare în 
antrenamentele de arte marţiale... hm, ceva gen osteoartrită. 
Ciocuri la oase şi altele asemenea.” 

Zâmbi. „Prea mulţi ani de antrenament necorespunzător, aş 
zice. Cred că te pot ajuta. Va trebui să te examinez mai întâi.” 

„Bine.” 

„Va trebui să te ating. Nu te îngrijora de ceea ce vei simţi.” 

Mi-am dat cămaşa jos şi el şi-a pus mâinile pe pieptul meu şi 
pe partea superioară a spatelui. 

Imaginaţi-vă un curent electric puternic şi continuu, care vă 
trece prin corp. Imaginaţi-vă că, în ciuda impactului său, sunteţi 
cumva conştienţi că acest curent este binevoitor, nu dăunător. 
Imaginaţi-vă acest flux funcţionând ca un radar, căutând, 
cântărind, simțind. Mi s-a tăiat respiraţia şi aproape am căzut. 

„Inima e foarte bine”, zise el. 

Am dat din cap şi am înghiţit în gol. Trebuie ca arătam 
ciudat, dar el era probabil obişnuit cu asta. Fluxul de bioenergie 
pe care îl trimitea prin mine îmi făcea muşchii să tremure 
incontrolabil. 

„Plămânii sunt în regulă. Rinichii sunt bine. Ficatul este 
bine.” În timp ce vorbea, mă simţeam ca şi cum aş fi trecut 
printr-un fel de ultrasunet de mare intensitate. li puteam simţi 
puterea în mine - energia acumulându-se, pe măsură ce el 
conştientiza din ce în ce mai mult starea mea fizică. 

„O”, spuse. „Am găsit. Este în sânge. Compoziţia chimică a 
sângelui tău îţi dă o tendinţă pentru dezvoltarea de depuneri de 
calciu.” 

„Poţi să faci ceva pentru asta?” 

„Nu sunt sigur. Putem încerca. Unde stai?” 

l-am spus numele motelului. 

Dădu din cap. „îţi vom găsi un loc mai bun. Ce mai voiai?” 

„Voiam să mă acceptaţi ca elevul dumneavoastră!”, am 
izbucnit. Cuvintele ieşiră în grabă şi am fost imediat dezamăgit 
de mine. Îmi pregătisem un discurs atât de elocvent pentru acel 


moment - şi altele alternative - planul B, dacă eşuează planul A 
şi aşa mai departe. 

Aveam treizeci şi cinci de ani pe atunci şi trecusem prin 
multe; nu eram chiar un fricos, dar în faţa acestui om mă 
simţeam copil, deşi ar fi trebuit să fiu matur. Mai exact, mă 
simţeam ca o loază de copil. 

„Nu”, spuse. „O, nu, nu. Nu mai accept elevi. Dar poţi să revii 
mâine dimineaţă, dacă vrei să începem tratamentul.” 

Eram distrus. Voiam să zbor înapoi acasă, să mă transform în 
mod magic într-un copil de cinci ani, să mă târăsc în braţele 
mamei şi să plâng. In loc de asta, m-am întors în camera mea 
de motel, ieftină şi murdară - şi am aşteptat. 


MAGUL DIN JAVA 

TAOISMUL PRACTIC 

Taoismul este un sistem de credinţe vechi de milenii care, 
împreună cu rivalul şi opusul său, confucianismul, a modelat 
cursul culturii chineze. Ca să citez din enciclopedia Britannica. 
„Taoismul [este] o tradiţie religioasă şi filosofică; împreună cu 
confucianismul, ea a modelat stilul de viaţă chinez, vreme de 
peste 2000 de ani. Moştenirea Taoistă, care pune accent pe 
libertatea individuală şi pe spontaneitate, pe guvernare nu 
foarte implicată şi pe primitivism social, pe experienţe mistice şi 
pe tehnici de transformare, reprezintă în multe feluri antiteza 
preocupării confucianiste pentru obligaţiile morale individuale, 
standarde comunitare şi responsabilităţi guvernamentale.” * 

Multe lucruri considerate în occident ca fiind chineze sunt, de 
fapt, Taoiste şi s-au răspândit - chiar şi în China - abia din 
secolul trecut. Printre acestea se numără şi multe practici ce au 
devenit „nume de marcă” în societatea occidentală, cum ar fi 
acupunctura, Tai Chi Chuan, Feng Shui şi |. Ching. Adevărul e că 
acum este imposibil să separi Taoismul de cultura chineză. În 
epoca noastră, cele două au devenit unul şi acelaşi lucru. 

Taoismul a fost clasificat de sinologi ca având atât o tradiţie 
filosofică, cât şi una religioasă, completate cu o doctrină 
oficializată şi cu o ierarhie religioasă. În ultimii douăzeci de ani, 
Occidentul a fost invadat de cărţi care se pretind a fi texte de 
autoritate în Taoism. Multe dintre aceste cărţi sunt valabile, 


altele mai puţin, iar altele sunt pur şi simplu o adunătură de 
teorii ridicole. 

Mai frustrant este faptul că multe sunt traduceri excelente 
ale unor texte chinezeşti medievale care induc în eroare, pur şi 
simplu, întrucât, fiind traduceri, ele sunt supuse interpretării 
personale a fiecărui traducător. 

Discrepanţele de sens care se pot identifica printre rânduri în 
textele traduse, atunci când compari un autor cu altul, sunt 
şocante. 

John Chang, profesorul a cărui viaţă şi ale cărui teorii fac 
obiectul principal al acestei cărţi, este Maestrul Superior al unei 
linii de kung fu, ale cărei rădăcini merg până în urmă cu două 
mii patru sute de ani. Însuşi John neagă apelativul de Taoist, 
poate pe bună dreptate, deoarece Taoismul a ajuns să fie 
considerat de lume, o religie. Dar, având în vedere că profesorii 
din linia Maestrului Chang au trăit efectiv între zidurile unor 
castele Taoiste istorice şi că substantivul Taoism a devenit un 
termen generic în occident, care denumeşte „filosofia 
chinezilor”, voi continua să-mi numesc profesorul un Taoist. 
Poate că un apelativ mai bun pentru învăţăturile sale ar fi 
„Taoism practic”, pentru a-l diferenţia de Taoismul din alte surse 
sau curente. John numeşte Taoismul o „ştiinţă filosofică”, simpla 
studiere a legii naturale, din motive pe care le voi prezenta mai 
jos. 

Dintre toate disciplinele spirituale, Taoismul este, probabil, 
cea mai tulburătoare şi cea mai dificil de definit, prin aceea că a 
început să se dezvolte ca o şcoală filosofică, s-a transformat în 
religie şi s-a propagat ca o serie de credinţe populare. Totuşi, 
există multe moduri în care putem diferenţia o religie de o 
filosofie şi, cu atât mai mult, de o ştiinţă. 

În cazul nostru anume, argumentele cele mai clare sunt 
două. Primul este acela că o religie se bazează pe credinţe ce 
nu se pot dovedi şi care sunt o chestiune ce ţine de credinţa 
fiecărui individ. Noi, ca Taoişti practici, considerăm învăţătura 
noastră ca fiind o ştiinţă ce face mărturia fenomenelor naturale 
pe care atât elevii generaţiilor noastre, cât şi Maeştrii din trecut 
ai liniei noastre, le-au trăit nemijlocit şi care pot fi reproduse şi 
experimentate de alţii, la orice moment Aceasta este distincţia 


cea mai importantă şi pe care o subliniez îndeosebi. Pentru a 
prezenta lucrurile mai simplu, un elev de liceu care studiază 
fizica şi algebra, va ajunge inevitabil la anumite concluzii şi îşi 
va dezvolta anumite capacităţi, duplicând experienţele şi logica 
profesorilor săi şi pe cele ale generaţiilor dinainte, care au 
asigurat continuitatea acestor ştiinţe. Nu există nimic „religios” 
în experienţa fizicii şi a algebrei; ele sunt instrumente de 
cunoaştere şi de putere, fără vreo doctrină sau vreun sistem de 
credinţe. Algebra şi fizica oferă, cu alte cuvinte, ceea ce a 
devenit termenul cheie al ştiinţei occidentale: rezultate ce pot fi 
reproduse. Ele nu transmit nimic ce nu poate fi dovedit Această 
abordare este exact ceea ce va experimenta cineva care se 
antrenează cu John Chang; el va păşi pe urmele celor care au 
fost înaintea lui, va întâlni aceleaşi fenomene, va ajunge la 
aceleaşi concluzii. 

Al doilea motiv pentru care afirm că „Taoismul practic” e o 
ştiinţă a naturii, este că termenul religie a ajuns să implice o 
prăpastie între om şi Divin - una pe care doctrina respectivă o 
poate reconcilia, acţionând ca intermediar. Nu avem nicio 
dovadă că omul a căzut vreodată din graţia lui Dumnezeu, 
presupunând că există un Dumnezeu; însă există dovezi 
considerabile că omul evoluează şi devine ceea ce Dumnezeu a 
intenţionat ca el să devină. Ca „Taoişti practici”, noi nu oferim 
mijloace speciale de mântuire, eliberare, sau vreun morcov 
legat de sfoară, după care să alerge măgarul. Mai degrabă, noi 
oferim o metodă de a îmbogăţi existenţa, de a face din fiecare 
individ mai mult decât ceea ce el este deja şi de a-l îndrepta 
către ceea ce el poate spera să devină, în cuvinte simple, noi 
reprezentăm o ştiinţă filosofică. 

Poate veţi înţelege distincţia puţin mai bine, dacă fac analiza 
termenului chinez kung fu. Mulţi oameni cred că înseamnă „arte 
marţiale”, dar nu acesta este cazul. (Termenii chinezeşti pentru 
tehnică marţială şi arte marţiale sunt acum wu shu şi respectiv 
wu yi.) Cele două cuvinte, kung fu, sunt foarte greu de tradus; 
într-adevăr, trebuie să studiem neapărat scrierea chineză, 
pentru a putea surprinde înţelesul lor. Să facem o încercare. 

Kung fueste compus din următoarele ideograme: 

Ceea ce implica este un bărbat adult matur, deschis, 


responsabil, sau o figură paternă; caracterul mai este folosit şi 
în alte contexte pentru a denota soţul cuiva. Cu alte cuvinte, 
termenul kung fu înseamnă de fapt: „construirea şi dezvoltarea 
energiei în timp, prin efort zilnic, astfel încât, în final, să se 
obţină putere matură şi dezvoltarea spirituală a unui Maestru.” 

Kung fu, cu alte cuvinte, este o cale de disciplină şi 
antrenament continuu, de creştere permanentă de-a lungul 
întregii vieţi. Aceasta este exact calea aleasă şi reprezentată de 
John Chang. 3 


Capitolul al Il-lea 
FORŢA VITALA 


O CĂLĂTORIE CU MAŞINA 

„În după-amiaza asta trebuie să merg la ferma mea de 
creveţi. Poţi veni cu mine, dacă vrei.” 

Îl cunoşteam de vreo două săptămâni pe omul care avea să 
îmi devină profesor. Vreme de două săptămâni, îmi înfipsese ace 
de acupunctură în coate, în genunchi şi în articulaţii, trimiţându- 
mi un curent constant de chi (energie vitală) prin corp. Pe 
măsură ce avansam, mă puteam relaxa din ce în ce mai mult în 
timpul tratamentului, iar de fiecare dată John mărea metodic 
intensitatea. Descoperisem, spre surprinderea mea, că folosise 
un curent de o intensitate nu mai mare de 0,5% din puterea sa 
totală cu care îşi trata pacienţii. Era uimitor. Un om normal, 
chiar şi cel mai puternic, ar fi putut fi pus la pământ numai cu 
2%. 

Vreme de două săptămâni i-am cerut în fiecare zi să mă 
accepte ca elev. De fiecare dată m-a refuzat ferm, dar niciodată 
nu a insinuat că ar trebui să „mă car” (ca să o spun pe şleau) şi 
întotdeauna m-a invitat să revin la tratament în ziua următoare. 
Am făcut chiar asta, fără să las să-mi scape şansa vreunei 
şedinţe, scrâşnind din dinţi la durere şi încercând să mă retrag 
în meditaţie, când John „mărea curentul”, crescând intensitatea 
pe care o trimitea prin mine, până la cele mai ridicate niveluri 
pe care le puteam suporta. Era într-adevăr dureros dar, ce era 
mai important, avea efect. 


Părea că la fiecare sesiune încheieturile mele se simțeau mai 
bine; depunerile de calciu de la braţul drept nu s-au remediat 
(erau acolo de doisprezece ani), însă cele de la braţul stâng 
(care se formaseră de vreun an) au dispărut complet. John mi-a 
arătat şi un set de „exerciţii”, cum le numea el, pentru a grăbi 
procesul de vindecare - şi pe care le practicam în mod riguros, 
în fiecare zi. 

Mă uimise în prima săptămână de când ne cunoscusem, când 
luase un beţişor şi îl împinsese cu nonşalanţă printr-o placă 
groasă de trei cm (am aflat ulterior că putea să facă asta când 
voia, cu o placă de lemn groasă de 15 sau 20 cm; grosimea nu 
conta.) Trebuie să înţelegeţi că nu bătuse băţul cu pumnul ca să 
intre -— sau altceva de genul acesta. Pur şi simplu şi-a pus palma 
la un capăt al beţişorului, iar acesta a curs prin placă. John mi-a 
dat placa şi am încercat să împing mai departe băţul din ea; nu 
s-a mişcat, dar când l-am tras afară, a ieşit destul de uşor. 
Motivul era forma conică a băţului, care se îngusta de la bază 
înspre vârf. Ca să îl împing mai departe, ar fi trebuit să sparg 
lemnul în jurul băţului, aşa cum făcuse John; când l-am scos, nu 
era decât aerul care să se opună mişcării. 

„Inţelegi conceptele de yang şi yin?”, mă întrebă. Am dat din 
cap afirmativ. Puţini sunt în ziua de azi occidentalii care nu au 
auzit despre aceste două forţe universale opuse, „în interiorul 
corpului nostru, ambele curg în cantităţi egale”, continuă el.” 
Aceste energii sunt opuse; ele nu se pot întâlni niciodată. În mod 
normal, yin şi yang curg în paralel, niciodată despărţindu-se. Eu 
îmi folosesc yin-ul şi yang-ul împreună, ca una, de asta pot să 
fac ceea ce fac. De la sine, chi-ul yang nu poate depăşi limitele 
corpului.” 4 

„Nei Kung”, am spus. 

„Da.” Păru mulţumit că ştiam cuvântul. 

Când mi-a cerut să merg cu el la ferma sa, m-am grăbit să 
profit de şansa de a-l cunoaşte mai bine. Dacă voiam să merg? 
Ce întrebare? 

John era un om de afaceri de succes şi destul de bogat. Era 
comerciant şi exportator de produse şi de bunuri perisabile. 
Chinezii expatriaţi, dacă îi putem numi aşa, sunt adesea numiţi 
„evreii din Asia” - şi asta pe bună dreptate. Ca şi echivalenţii lor 


occidentali, ei controlează arterele principale ale dezvoltării 
economice în Asia de Sud-Est. John era un astfel de om. Urma să 
aflu că, de fapt, se născuse într-o sărăcie lucie şi devenise 
milionar prin propriile-i forţe. 

Am mers la ferma de creveţi, cu maşina. John conducea - 
destul de repede, dar nu neatent. Când am ajuns la 150 de 
kilometri pe oră m-am îngrijorat puţin, deoarece nici legile şi nici 
condiţiile de trafic din ţara în care trăia nu permiteau o astfel de 
viteză. (Şi nu uitaţi că eu sunt grec şi, ca atare, sunt obişnuit şi 
cu viteze mari şi cu străzi deplorabile.) Traficul era foarte intens 
şi, după o vreme, se întâmplă inevitabilul. 

Telefonul mobil al lui John sună, iar apelul era important; 
începu să vorbească la aparat cu fraze scurte, rapide, cuibărind 
telefonul sub bărbie şi conducând efectiv cu o singură mână, nu 
cu două. Pentru a complica lucrurile şi mai mult, se angajă în 
depăşirea unui şir de maşini - destul de ilegal, căci era o linie 
dublă de separare pe mijlocul şoselei. Banda sa era liberă 
dincolo de acele maşini, iar el se grăbea. 

John îşi încheie manevra şi reintră pe banda sa când, brusc, 
un camion care intenţiona să depăşească un vehicul la fel de 
lent din faţa sa, trecu pe banda noastră - venirea în viteză a lui 
John fiind mascată de vehiculul respectiv. Maşinile pe care le 
depăşisem se aflau la mai puţin de nouăzeci de metri în spate — 
o distanţă foarte mică, la viteza noastră. 

M-am apucat de bord şi m-am simţit brusc foarte mulţumit 
că îmi pusesem centura de siguranţă. Mergeam cu vreo 150 km 
pe oră; camionul din faţă mergea cu cel puţin 100, iar John 
conducea cu o singură mână şi vorbea la telefon. Am fost sigur 
că ne aştepta un accident de proporţii şi am fost recunoscător 
că maşina noastră era mare şi puternică. Scrâşnind din dinţi, am 
arătat către maşina care venea înspre noi şi m-am pregătit de 
impact. 

John abia s-a uitat. Fără să se întrerupă, fără să facă vreo 
pauză în conversaţie, se strecură pe marginea şoselei, trecu de 
camion şi reveni pe banda lui. Se uită în oglinda retrovizoare, ca 
să se asigure că şoferul camionului reuşise să evite maşinile 
care se aflau în spatele nostru şi ne continuarăm drumul. După 
un minut şi ceva, îşi încheie conversaţia şi închise telefonul. 


„Încă am ochi buni”, îmi spuse sec. Avea cincizeci şi şapte de 
ani la acea vreme - şi arăta de patruzeci. 

„Întotdeauna conduci cu viteză?”, a fost singura replică la 
care m-am putut gândi. 

„Când sunt singur, de obicei conduc mai repede, 180 - 200 
de km pe oră, cam aşa ceva. Vezi tu, îmi place viteza. Când mai 
e şi altcineva în maşină, de obicei o ţin sub 150, căci altfel, dacă 
se întâmplă ceva, nu îi pot proteja.” 

„Ai avut vreodată un accident?” 

„Doar o dată. Am lovit un camion în flanc cu 160 la oră.” 

„Şi ce s-a întâmplat?” 

„Nu s-a întâmplat nimic. Mi-am folosit puterea ca să absorb 
impactul asupra corpului meu. A trebuit să mă scoată afară cu 
fierăstrăul. Martorii au crezut că e un miracol, că mă protejase 
Dumnezeu sau vreun sfânt.” 

Eram stupefiat. Corpul lui, îmi spunea el, întărit de puterile 
pe care i le dăduseră antrenamentele sale de Nei Kung, 
rezistase la o presiune mai mare decât presiunea maleabilă a 
oţelului. Am încercat să-mi imaginez aşchiile de metal şi de 
sticlă plutind în jurul corpului său, incapabile să străpungă 
carnea omenească. Desigur, deformația plastică prevăzută de 
proiectanţii maşinii permitea multe, dar nu puteam nega faptul 
că impactul pe care îl absorbise fusese fenomenal. 

să fi fost adevărat? Putea o fiinţă umană să ajungă într-o 
stare în care să fie infailibilă la răniri din exterior? Părea prea 
mult ca să pot înghiţi. 

„Ştii”, a continuat el, „când eram mai tânăr am vrut să mă 
fac cascador la Hollywood, căci datorită puterii mele chiar nu 
puteam fi rănit în accidente. Dar după aceea m-am gândit, mai 
bine nu - dacă faci asta de prea multe ori, oamenii încep să îşi 
pună întrebări; pe deasupra, îi promisesem Maestrului meu că 
nu-mi voi folosi puterea pentru a face bani.” 

Continuă să şofeze o vreme în tăcere. Începu să mă întrebe 
despre Grecia. Înţelese situaţia Balcanilor. Fusese născut sărac 
lipit - şi mai era şi chinez. 

„Tatăl meu a murit când aveam patru ani”, spuse.” Am 
crescut foarte sărac. Eram, de fapt, un copil al străzii. Deşi 
mama muncea din greu, nu avea bani să mă trimită la şcoală. 


Am terminat liceul mai târziu, dar nu am fost niciodată la 
colegiu sau la universitate.” 

„Desigur”, am glumit eu.” Tu eşti doar doctor în cum să devii 
superman.” 

„Nu”, replică el cu seriozitate, „nu trebuie să mă vezi ca pe 
un superman. Eu sunt ca un pilot de luptă, sau ca un atlet de 
olimpiadă. Nu oricine poate deveni ca mine - există anumite 
calificări de care este nevoie - dar unii oameni pot. Eu sunt un 
produs al disciplinei şi al antrenamentului, în aceeaşi măsură ca 
şi al talentului natural.” 

„Soţia mea mi-a fost de mare ajutor”, continuă el.” l-am 
explicat, când ne-am căsătorit, că nu puteam face nimic altceva 
decât asta, că trebuia să îmi petrec tot timpul liber antrenându- 
mă. Ea a fost de acord.” 

Se căsătorise la optsprezece ani şi avusese şapte copii. 

„Am lucrat ca şofer aproape douăzeci de ani, să ştii.” Zâmbi. 
„Aşa că, vezi, nu trebuie să te preocupe felul cum conduc. 
Cunosc şoselele astea.” 

Am mers în tăcere o vreme. „Chiar înţelegi”, mă întrebă el în 
sfârşit, „la ce ne referim când vorbim despre chi?” 

„Cred că da”, am răspuns. Credeam că înţelesesem 
conceptul elementar; la urma urmei, citisem tot ce era de citit — 
şi studiasem arte marţiale vreme de douăzeci şi cinci de ani. 

Chi, sau bioenergia, este un fenomen mult discutat în ultimii 
ani în Occident. Odată cu apariţia noilor episoade ale serialului 
Kung Fu, David Carradine a contribuit din nou la modul în care îl 
înţeleg occidentalii, rostind cuvântul chi la, televizor, cel puţin o 
dată pe săptămână. Acupunctura reprezintă şi ea ceva obişnuit 
acum - şi cu greu găseşti un doctor pe undeva care să nu fi 
petrecut măcar ceva timp studiind-o. Ca urmare, fenomenul 
numit bioenergie se află sub investigaţii medicale şi fizice 
intense. (4) 

Ideograma chineză originală pentru chi este redată în 
engleză cel mai bine ca „abur.” Ea a mai fost transpusă şi ca 
„Vitalitate”, dar chi este asociat foarte îndeaproape cu respiraţia 
(deşi ar fi mai bine să spunem că respiraţia conţine chi.) Alte 
culturi i-au dat alte denumiri. Hinduşii o numesc prana, tibetanii 
rlung (care înseamnă „vânt”), evreii ruach (vânt), iar băştinaşii 


din Insulele Pacificului o numesc mana; vechii greci o numeau 
pneuma (spirit, vânt.) Chi este ca şi curentul electric ce curge 
printr-un cablu; el poate genera căldură, lucru mecanic sau 
energie - dar niciunul din aceste produse ale sale nu identifică 
chi-ul ca atare. 

„Atunci ştii că în corpurile noastre avem atât chi yin, cât şi 
chi yang?”, continuă el. 

„Hm”, am zâmbit, „am citit despre asta în Tao Te Ching.” 
„Ah! Taoistul Lao-Tzu”, spuse el. „A fost un om înţelept. Şi ce 
spune el despre chi?” 

Atunci am crezut că mă testa. Ulterior aveam să descopăr că 
John nu citise niciodată Tao Te Ching. „Ei bine”, am răspuns,” 
spune că chi-ul are ambele componente, yin şi yang - şi că 
interacţiunea între cele două este cea care face ca viaţa să fie 
posibilă.” 5 

Acest feedback între polii negativi şi pozitivi ai existenţei era 
principala componentă a forţei noastre vitale; când noi, ca 
specie, vom începe să înţelegem acest fenomen dintr-un punct 
de vedere tehnic, vom începe să înţelegem viaţa în sine. 
(Corpurile noastre, însă - aveam să descopăr ulterior - sunt 
capabile să stocheze atât chi yang pur, cât şi chi yin pur în 
diferite zone ale lor, pentru o perioadă scurtă, deşi această stare 
de non-echilibru este supusă entropiei.) 

„Interacţiunea.” John rostogoli cuvântul cu limba. „Ca şi 
electricitatea, pozitiv şi negativ?” 

„Cred că da.” 

„Nu e chiar corect.” Se opri. „Dar ştii, odată am lăsat un elev 
de-al meu să mă lege la un voltmetru şi la un ampermetru. Nu a 
înregistrat nicio tensiune, dar ampermetrul a sărit din scală. l- 
am ars maşinăria!” 

„Adică, îmi spui că chi-ul are intensitate, dar nu are 
tensiune?” 

„Cred că da. De exemplu, pot să rezist la curentul electric 
casnic la nesfârşit, fără durere, dar nu pot să aprind un bec. Am 
încercat de mai multe ori.” 

Am reflectat la asta. Investigaţiile clinice făcute în 
laboratoare medicale par a arăta că rezistenţa electrică a pielii 
se schimbă semnificativ în punctele de acupunctură. Există 


„maşini de acupunctură, electrice”, care folosesc acest fenomen 
pentru a localiza punctele pentru novici. Acesta este un indiciu 
că chi-ul şi tensiunea sunt cumva într-o legătură inversă (deşi nu 
s-au avansat alte explicaţii.) Dar aveam să aflu, cu ani mai 
târziu, că John nu avea dreptate. Chi-ul său, de fapt, nu afişa nici 
tensiune, nici intensitate; era mai degrabă un cu totul alt 
fenomen, care se baza pe forţe foarte diferite. 

„Şi în afară de faptul că este mai puternic, chi-ul tău este 
diferit de cel al unui om obişnuit?” 

John zâmbi modest, dar nu răspunse. 

Ajunserăm la fermă. Era de dimensiuni medii; lucrau acolo 
cam douăzeci de oameni. Am bântuit prin jur, până ce şi-a 
terminat treaba. O fată aduse un castron cu fructe şi o carafă 
plină cu cafea, pentru mine; fructele tropicale erau delicioase -— 
cafeaua mediocră. 

John urcă şi se aşeză, servindu-se cu cafea. „Oamenii sunt 
aşa de proşti”, spuse. „Transportul meu este reţinut la vamă 
pentru că nu ştiu ce autoritate locală vrea o şpagă. Ştii, noi aşa 
lucrăm aici.” 

„E la fel în toată lumea”, am spus. „Trebuie să ungi rotile, 
dacă vrei să se învârtă.” 

A fost încântat de clişeul englezesc şi şi-a propus să-l ţină 
minte. „Avem şi noi o expresie similară aici. Este adevărat că 
adesea oamenii fac abuz de poziţia lor în societate, pentru 
profitul lor personal. In final, totul se reduce la putere”, spuse el. 
Păru să se gândească la ultimul cuvânt pentru o clipă, apoi se 
întoarse brusc înspre mine. „Care este diferenţa între Chi Kung 
şi Nei Kung?”, mă întrebă. 

„Ei bine, Chi Kung înseamnă, dezvoltarea energiei 
corpului...” 

„În tot corpul, da. Şi Nei Kung?” 

...Nei Kung înseamnă putere interioară! ,. 

„Da, dar interioară în raport cu ce?”, întrebă. 

Am ezitat şi John desenă trei ideograme pe un şerveţel: 

„Asta este Nei Kung. Prima ideogramă, Nei, înseamnă un om 
care intră în casă. Pe Kung îl cunoşti.” * 

„Da.” 

„Deci, când practicăm Nei Kung, punem chi-ul înăuntru - dar 


înăuntrul a ce?” 

„Aăă... dantien? Oase? Chakre?” Mă agăţam ca înecatul de 
paie. 

John zâmbi. „Da, da. Văd că toate cărţile pe care le-ai citit au 
făcut măcar ceva bine. Ce este dantien?” 

Dantien, sau „câmpul de elixir”, este depozitul principal de 
bioenergie al corpului uman. Aflat la patru degete sub ombilic, 
în mijlocul trunchiului, acest centru are capacitatea de a stoca 
mari cantităţi de chi. Din acest motiv este cunoscut şi ca chi hai 
(oceanul de chi.) Dar este greşit să credem că dantien-ul în sine 
generează chi, aşa cum este prezentat în multe texte. Mai 
degrabă, acolo se poate stoca chi-ul pe care practicantul îl 
absoarbe din universul dimprejur. Practica şi perseverenţa duc 
la „puterea dantienului”; această putere nu este însă o 
caracteristică implicită a corpului uman. Aş putea explica asta 
mai bine, prin ceva similar. Să spunem că un anume tânăr are 
un talent excepţional pentru un anume sport. Chiar şi aşa, va 
trebui să se antreneze şi să muncească foarte mult - să-şi 
lucreze aptitudinile şi mintea în fiecare zi, pentru a putea deveni 
un atlet de campionat. Dantien-ul este ca şi acest tânăr. Da, 
poate stoca, se pare, cantităţi nelimitate de energie, dar acea 
energie trebuie pusă acolo pentru ca dantien-ul să funcţioneze. 
Dantien-ul nu va absorbi şi nici nu va genera putere, de la sine. 

Atâta am ştiut să-i spun lui John. 

Dădu din cap, oarecum mulţumit. „Bine”, spuse. „O să-ţi mai 
arăt un lucru astăzi. Dă-mi o banană.” 

Am băgat mâna în coş şi am luat o banană la întâmplare, din 
unul dintre cele două mănunchiuri din coş. Deja mâncasem trei 
(imaginaţi-vă fructul mai mic, care creşte în Asia, nu bananele 
supradimensionate şi coapte artificial, care ajung pe masa 
noastră în Occident); erau delicioase şi complet naturale. John 
luă fructul şi îl ţinu în dreptul ochilor, cu mâna stângă. Întinse 
degetul arătător şi pe cel mijlociu de la mâna dreaptă, unindu-le 
pe celelalte două cu degetul mare. Contractând uşor, îşi trecu 
mâna într-o mişcare de tăiere, la aproximativ opt cm distanţă de 
banană; s-a auzit clar un clic şi jumătate din fruct căzu pe 
podea. 

De-acum depăşisem de mult faza de uimire; toată treaba mi 


s-a părut ca un fel de aşa-stau-lucrurile. Mi-a dat cealaltă 
jumătate de fruct. Era strălucitoare, ca şi cum ar fi fost tăiată de 
un cuţit fierbinte care ar fi topit suprafaţa bananei într-o masă 
sticloasă. s 

John arătă înspre centrul palmei sale. „Asta”, spuse el, „e ca 
o puşcă. „îşi întinse din nou cele două degete şi arătă înspre 
vârfurile lor. „Astea”, continuă, „sunt ca un laser.” 


ARTELE MARŢIALE ŞI CHI-UL 

Nu există îndoială că artele marţiale sunt la fel de vechi ca şi 
omenirea. Au început, probabil, ca o derivație a aptitudinilor de 
vânătoare la triburile primitive şi s-au dezvoltat ca arte marţiale, 
pe măsură ce oamenii se luptau între ei. O dată cu apariţia 
imperiilor şi instaurarea guvernelor de stat, aceste arte s-au 
dezvoltat într-o asemenea măsură, încât se apropiau de - şi 
poate chiar depăşeau - artele de luptă din zilele noastre. Există 
în Beni Hasan în Egipt picturi rupestre ce datează din anul 2000 
înainte de Christos, care amintesc de judo-ul modem - şi dacă 
dovada arheologică lăsată în urmă serveşte drept indiciu, atunci 
putem spune că vechea artă marţială grecească numită 
pankration (ce datează cel puţin din 1450 î. Ch.) era mult mai 
cuprinzătoare decât a devenit astăzi karate-ul. 

Un aspect neglijat adesea de hoplologi {5} şi istorici ai 
artelor marţiale este că, dintr-un motiv anume, artele marţiale 
au fost întotdeauna strâns legate şi aliniate cu religia sau cu 
spiritualitatea. Încă de la începutul timpurilor, zidurile templelor 
din toată lumea - atât în Orient, cât şi în Occident - au fost 
decorate cu scene de luptă. Povestirile istorice ale tuturor 
naţiunilor au două teme comune: o serie de conflicte în care 
eroul iese triumfător, pe de o parte şi interacţiunea eroului cu 
zeii sau cu Dumnezeu în aceste fapte, pe de altă parte. 

Vechiul Testament, spre exemplu, este fără îndoială o 
poveste marţială, ceva gen Ramayana indienilor şi Iliada 
grecilor. În China, acest precept este adevărat, atât în tradiţia 
budistă, cât şi în cea taoistă. 

Boxul chinezesc wu shu este, fără îndoială, arta de a lupta. 
Poate că, la început, ea implica doar forţă musculară şi 
aptitudine strategică. Însă, în timp, artele marţiale chinezeşti au 


ajuns să fie influențate de tehnici meditativ-respiratorii taoiste şi 
yoghine, care probabil au fost aplicate iniţial pentru sănătate, 
dar care, ulterior, s-au dovedit a avea aplicaţii marţiale. Există 
multe indicii că toate aspectele medicinei şi divinaţiei chinezeşti 
existau şi erau complete înainte de anul 1000 î. Ch.; nu ar fi o 
extrapolare strigătoare la cer să spunem că artele marţiale 
Taoiste, sau cel puţin artele marţiale influențate de Taoism, erau 
şi ele complete până la acel moment. Maestrul John Chang 
deţine documente despre specialişti în arte marţiale ca şi el, 
care au trăit în China cu aproape două mii de ani în urmă. Există 
un alt lucru interesant de remarcat - în istoria lor, chinezii au 
folosit armuri metalice cu mult mai puţin decât ar fi fost de 
aşteptat, având în vedere nivelul lor de dezvoltare tehnologică. 
Inainte de a fi înţeles adevăratele capacităţi pe care Chi Kung le 
conferea practicanţilor, obişnuiam să mă întreb de ce. 

In orice caz, artele marţiale erau deja bine dezvoltate în 
China, cu mult înainte de apariţia budismului. 

Conform literaturii populare, în China, artele marţiale trebuie 
să fi fost legate de sosirea prinţului indian Bodhidharma la 
templul Shaolin din provincia Honan. Dar această informaţie 
este inexactă - ca să nu spunem mai mult. Este adevărat, China 
e o ţară mare, locuită de multe grupuri etnice, ale căror 
documente istorice sunt adesea destul de sărace. Să încerci să 
urmăreşti istoria artelor marţiale, în această învălmăşeală de 
înscrisuri, e o sarcină solicitantă. Literatura referitoare la boxul 
chinezesc este plină de lacune şi, în multe locuri, sufocată de 
ambiguităţi. Totuşi, putem urmări originea artelor marţiale cu 
siguranţă până la dinastia Chou (1122255 î. Ch) Analele de 
primăvară şi toamnă (722-481 î. Ch.) ale acestei dinastii, 
precum şi literatura din perioada Statelor Războinice (403-221 î. 
Ch.), menţionează fapte legate de tragerea cu arcul, scrimă şi 
luptă ale nobililor. 

Am discutat deja cum a evoluat filosofia în această perioadă; 
este evident în literatură că practicile respiratorii şi 
psihofiziologe se foloseau deja înainte de secolul al şaselea î. 
Ch. Operele lui Lao Tzu şi Chuang Tzu sunt pline de referiri la 
energia vitală şi la practica Taoistă. 

Meng-zu (Mencius), organizatorul  confucianismului și 


contemporan cu Chuang-tzu, printre altele, a fost foarte 
priceput în cultivarea chiului, lucru care, în concepţia populară, 
ar fi fost greu de aşteptat de la un confucianist moralist. El a 
promovat perspectiva prin care „dacă intenţia (yi){6} este 
concentrată, atunci energia vitală (chi) o va urma şi se va 
activa. „Mencius a mai scris: „Intenţia (yi) este cea mai 
importantă; vitalitatea (chi) este pe locul doi.” Am auzit acelaşi 
comentariu de la un alt elev al lui John Chang. 

Conform gândirii chineze, există practic două tipuri de 
antrenament care implică energia vitală: Chi Kung şi Nei Kung. 
Este dificil să decelăm unde se sfârşeşte unul şi unde începe 
celălalt - dar, în esenţă, Chi Kung se concentrează pe 
dezvoltarea şi controlul chiului yang (numit şi chi-ul „foc”, sau 
Îi), iar Nei Kung implică utilizarea împreună a chiului yang şi a 
chiului yin (numit chi-ul „apă” sau kan.) în realitate, energiile yin 
şi yang curg paralel una faţă de cealaltă în corpurile noastre; 
ambele simt vitale pentru o stare continuă de sănătate. Ca şi în 
cazul yinului şi yangului, nu se poate separa Chi Kung-ul de Nei 
Kung; într-adevăr, acesta din urmă este o formă superioară a 
aceleiaşi arte. Poate că distincţia s-a creat pur şi simplu pentru a 
putea defini abilităţile ucenicului. Chi-ul yang nu poate depăşi 
limitele corpului fizic, pe când chi-ul yin poate să o facă - şi 
astfel îi poate conferi practicantului capacităţi supranaturale ca 
şi cele demonstrate de Maestrul Chang. 

În al doilea secol d. Ch, în China au început să vină călugări 
budişti. Apoi, aproximativ în anul 500 d. Ch, a sosit patriarhul 
Zen Bodhidharma (Tamo) şi secta Ch'arn (Zen.) 

Tamo venise la templul Shaolin ca să le predice călugărilor 
budişti şi, ulterior, să rămână cu aceştia; el le-a transferat două 
metode - Yi Gin Ching, care este în esenţă Chi Kung şi Shi Sui 
Ching, care este în esenţă Nei Kung. Din aceste două forme s-a 
dezvoltat şcoala shaolin. Se pare că tehnicile Nei Kung s-au 
pierdut în câteva generaţii şi s-au păstrat doar cele Yi Gin Ching. 
Multe dintre artele marţiale de astăzi - mai ales cele din afara 
Chinei - descind din şcoala shaolin, cu o abordare strict a Chi 
Kungului. 

Artele marţiale Taoiste s-au păstrat destul de vii în China - şi 
anume în locuri precum muntele Wu Tang şi în alte fortărețe 


Taoiste. Vorbind pe larg, se poate spune că abordarea lor este 
mai degrabă ghidată de interdependenţa dintre yin şi yang, 
decât de generarea de putere care e evidentă în artele marţiale 
budiste, cum ar fi formele shaolin de stil dur. Am remarcat în 
artele taoiste o tendinţă de a muta greutatea complet de pe un 
picior pe altul — în multe locuri atât în stilul interior, cât şi în cel 
exterior, spre deosebire de posturile solide ale artelor budiste. In 
plus, se pare că în primul tip de arte se lucrează mult mai mult 
cu o curgere şi îndoire a coloanei vertebrale decât în cel din 
urmă tip. larăşi, aceste comparații sunt foarte generale şi, de 
fapt, au existat atâtea interacțiuni între tehnicile şi filosofiile 
budiste şi cele taoiste, încât ele sunt greu de separat. 

Am văzut, de exemplu, în literatură, referiri la „respiraţia 
Taoistă” şi la „respiraţia Budistă”, dar o astfel de distincţie este 
inexactă. O cercetare atentă arată că nu este o sarcină foarte 
uşoară să separi cele două filosofii în această privinţă - cel 
puţin, nu în China. 

Oricare ar fi calea, specialiştii în arte marţiale au observat 
rapid că, prin aplicarea în căutările lor a tehnicilor ezoterice 
folosite de cei ce urmăreau iluminarea şi nemurirea, puteau 
dezvolta o bază şi o abilitate de putere mult mai vastă decât cea 
realizabilă doar prin forţa musculară. 

Practicanţii de Chi Kung au căpătat o putere extraordinară; 
puteau să-şi susţină întreaga greutate pe un deget, spre 
exemplu. Practicanţii de Nei Kung au descoperit că existau 
modalităţi de a scăpa de limitările planului fizic al existenţei. 
Pirokinezia, telekinezia, telepatia, levitaţia - aceste capacităţi, 
alături de altele, au devenit recompensa lor pentru o viaţă de 
dedicare şi disciplină. 

Vom vedea în capitolele ce urmează ce a însemnat această 
căutare şi unde îl putea duce ea pe practicant... şi unde îl mai 
poate duce încă şi astăzi. 


Capitolul al Ili-lea 
INCEPUTURI 


În ultima zi în care mă aflam în ţară, John avea de văzut 
peste o duzină de pacienţi. Niciodată nu cerea nimănui un bănuţ 


pentru tratament şi întotdeauna îşi făcea timp pentru oricine 
venea să-l vadă - adesea fără să fi aranjat o întâlnire în 
prealabil. În luna cât am fost acolo, am văzut lucruri 
miraculoase. Victima unui infarct îşi recâştigase capacitatea de 
a-şi folosi un membru paralizat; o femeie care suferise de dureri 
cronice de coloană, se vindecase brusc. Specialitatea lui John 
era tratarea bolilor neurologice, deşi se ocupa şi de afecţiuni 
ortopedice şi de infecţii cronice. Adesea l-am asistat când avea 
pacienţi - un proces care implica, în esenţă, să stau acolo, să 
ating pacientul şi să acţionez ca împământare pentru bio- 
electricitatea lui John. 

Făcusem o lună de tratament. Cu excepţia a două depuneri 
de calciu foarte vechi la braţul drept, încheieturile mele erau în 
regulă. Niciodată nu am ratat şansa de a-l întreba pe John dacă 
mă acceptă ca ucenic; întotdeauna, răspunsul lui a fost negativ. 
Respectul meu de sine se afla la cel mai jos punct posibil şi nu 
aveam nicio idee ce să fac. Banii mi se terminau, dar nu voiam 
să părăsesc ţara fără ca John să fi acceptat măcar să mă trimită 
la unul dintre elevii elevilor săi. Orice, numai nu mă alunga, te 
rog... 
În acea zi mi-am aşteptat rândul la tratament, ajutându-l pe 
John în munca cu ceilalţi pacienţi; pe mine mă lăsase la urma. 
Ştia că urma să plec în dimineaţa următoare. Eram singuri în 
clinica lui, când i-am cerut, pentru ceea ce credeam eu a fi 
ultima oară, fie să mă accepte ca elev al său, fie să-mi dea un 
nume şi o adresă la care puteam să cer să învăţ. Nu-mi păsa 
dacă mă trimitea la omul cel mai de jos de pe listă; voiam doar 
să învăţ ceea ce avea el de predat. 

Stăteam culcat cu faţa în sus pe una din canapelele lui de 
tratament, cu genunchii şi coatele pline cu ace de acupunctură. 
Nu era chip să-mi schimb poziţia, nici dacă voiam; orice mişcări 
bruşte erau periculoase. M-am întors încet să fiu cu faţa la John, 
care tăcuse. Mă studia cu atenţie, iar ochii săi blânzi mă priveau 
în faţă şi dincolo de ea, cu un mic zâmbet jucându-i pe buze. 

Acesta este omul cel mai periculos din lumea Occidentală, 
m-am gândit. Eram cu un cap şi jumătate mai înalt decât el şi cu 
treizeci de kilograme mai greu şi totuşi nu era chip să rezist la 
măcar doi la sută din puterea lui. 


Bine măcar că era un om binevoitor. 

„De fapt”, spuse el, „ţi-am arătat deja metoda de 
antrenament pentru Nivelul întâi. Acum, când termini cu asta, îţi 
pot arăta şi Nivelul Doi.” 

„Asta înseamnă...?” 

„Da.” 

Mă luase complet prin surprindere. Am înghiţit un val de 
lacrimi ce mă copleşise; părerea mea pe atunci era că nu se 
cade să te apuce plânsul în situaţia în care eşti prins de masă cu 
ace, ca o muscă de o hârtie. In orice caz, nu am ştiut ce să-i mai 
spun în acel moment. Deja îi promisesem ascultarea şi sârguinţă 
mea pentru tot restul vieţii mele, dacă mă va accepta ca ucenic 
- şi chiar fusesem serios în privinţa fiecărui cuvânt pe care îl 
rostisem. 

În mod tradiţional, în astfel de circumstanţe, ucenicul trebuia 
să îngenuncheze în faţa Maestrului şi să îi declare, încă o dată, 
că va fi un elev loial şi silitor. În cazul meu, acest lucru era 
imposibil, deoarece îmi puteam întoarce doar capul. Ce naiba, 
m-am gândit, John e un occidental şi un Maestru de Nei Kung, în 
acelaşi timp! 

Am tăcut o vreme şi el a respectat acea tăcere. John aprinse 
o ţigară, trase câteva fumuri şi o rezemă în scrumieră. Işi şterse 
mâinile cu alcool şi începu să scoată acele, ştergând fiecare 
zonă cu alcool, pe măsură ce termina. 

„Mulţumesc”, am spus în final şi m-am ridicat pe marginea 
canapelei. John dădu din cap şi ridică din umeri. Continua să 
zâmbească. 

„Nu ştiu ce să spun”, am continuat. 

„Nu contează”, spuse el. „îţi doresc o călătorie plăcută înapoi 
acasă.” 

Doi ani mai târziu, stând pe balconul casei lui, cu prietena 
mea, am dezvoltat povestea de mai sus, pentru ea. John stătea 
şi fuma în tăcere pe când eu treceam prin imagini, iar Doris, 
care auzise totul de o sută de ori în trecut, pur şi simplu aştepta 
politicos să termin. 

„Crezi că ţie ţi-a fost greu?”, întrebă John când am terminat. 
„Cazul tău nu a fost nimic! Există oameni care m-au căutat nouă 
ani, înainte să mă găsească în sfârşit — şi atunci nu exista nicio 


garanţie că îi voi primi ca elevi.” 

„Întotdeauna ai trimis oamenii la plimbare?”, întrebai. 

„De multe ori.” Ce occidental răsfăţțat, părea să spună 
privirea lui - şi m-am simţit prost ca noaptea. În sfârşit, mi-am 
lăsat ochii în pământ, incapabil să-i susţin privirea. 

„Te-am văzut venind, într-un vis”, spuse blând, „cu trei luni 
înainte să-mi apari în prag. În ziua în care ai sosit, te aşteptam.” 

„Serios?” 

„Da.” Se opri. „Vreţi să auziţi prin ce am trecut eu ca să fiu 
acceptat ca elev de învățătorul meu?”, întrebă într-un sfârşit. 

Amândoi ne-am bucurat de ocazie şi John începu povestea 
uceniciei lui. Am descoperit că scăpasem foarte uşor. Până să 
termine, Doris şi cu mine ne tăvăleam pe jos de râs; John era un 
povestitor foarte bun, cu o faţă expresivă - şi avea totul foarte 
viu în amintire. 

„Numele maestrului meu era Liao Tsu Tong”, spuse cu 
engleza lui cu accent plăcut „şi era din zona centrală a Chinei. L- 
am întâlnit prima oară când aveam zece ani. Imi plăcuse kung fu 
de la început şi mă antrenasem cu diverşi profesori, aproape din 
momentul în care am învăţat să merg, dar aveam un prieten - îl 
chema Chan Tien Sun - care îmi tot spunea că el învaţă un 
sistem de kung fu foarte puternic, de la un bătrân din cartierul 
său. Chan îmi spunea mereu că bătrânul era un mare vindecător 
şi un eminent Maestru de arte marţiale. Eram curios, aşa că m- 
am dus cu el la casa bătrânului... 

Ucenicul 

Când tânărul l-a văzut prima oară pe bătrân, nu a fost prea 
impresionat. Venise doar la insistenţele prietenului său din 
copilărie. Bătrânul îşi câştiga existenţa vânzând banane; vecinii 
îl strigau „Domnul Banană. „Unii îl strigau chiar „Domnul Banană 
Ciudată”, pentru că se spunea că bătrânul era foarte ciudat şi 
greu de înţeles. 

Chan declarase că bătrânul era un mare Maestru şi că 
vindecase mulţi oameni grav bolnavi. Tânărul auzise poveştile, 
la rândul lui, dar se părea că bătrânul era foarte selectiv cu cei 
pe care îi trata. Pe unii îi ţinea să aştepte zile în şir în faţa casei 
lui şi apoi îi trimitea înapoi nevindecaţi; dimpotrivă, pe alţii, care 
nu voiau ajutorul lui, îi vindeca chiar împotriva voinţei lor, uneori 


chiar alergându-i până la ei acasă! (Ulterior băiatul avea să 
înveţe că Maestrul putea să vadă karma fiecărui individ şi că îşi 
baza decizia de a vindeca sau nu pe cineva, în funcţie de 
această observaţie.) În orice caz, nu era deloc nerăbdător să 
studieze cu bătrânul, dar, mă rog, Tien Sun era prietenul lui cel 
mai bun şi insistase ca ei să se antreneze împreună. 

„Ce vrei aici, băiete?”, îl întrebă bătrânul pe micul băiat pe 
care îl găsi pe scările din faţa casei lui. Maestrul Liao îl studie pe 
copil cu atenţie. Băiatul era în esenţă un copil al străzii din Asia 
de Sud-Est, îmbrăcat în haine simple şi destul de necioplit. 
Probabil că se bătea încă din momentul în care începuse să 
meargă. Bătrânul Maestru văzu că, de curând, soarta băiatului 
se schimbase în bine, dar semnele malnutriţiei din trecut încă 
mai erau acolo. Văzu multă durere - să fi fost orfan? Ce tip de 
educaţie primise băiatul? 

Mai văzu încă ceva - ceva ce îl incită considerabil, deşi nu 
arătă acest lucru, desigur. 

Băiatul avea darul. 

Niciun om dintr-o mie nu putea să devină cum era el. 
Aptitudinile sale erau asemănătoare cu ale celor mai mari atleți 
olimpici; nu numai că trebuia să ai darul moştenit de la 
Dumnezeu, dar trebuia şi să suferi decenii de disciplină dură ca 
să ajungi la premiul final. Nu era treabă uşoară. 

Maestrul Liao avea aproape şaptezeci de ani şi se antrenase 
în artele marţiale toată viaţa sa, încă din momentul în care 
începuse să meargă. Se afla în Java de peste şase ani şi văzuse 
în această perioadă câţiva oameni care aveau tot ce le trebuia 
ca să ajungă la capăt. Oare vagabondul ăsta de pe stradă poate 
să facă antrenamentul? 

„Eu... Eu sunt bun prieten cu Chan Tien Sun, Sifu {7}, „se 
bâlbâi copilul. „Aş vrea să învăţ şi eu kung fu cu 
dumneavoastră.” 

Bătrânul Maestru râse. Avea aproape şaptezeci de ani, dar 
arăta mai tânăr. „Există atâţia profesori de kung fu în oraşul 
acesta! De ce eu? Dacă te accept, care ar fi scopul tău pentru 
care vrei să studiezi cu mine?” 

„Păi, pentru autoapărare - şi ca sport.” 

„Înţeleg. Autoapărare şi sport. Cum te cheamă?” 


„Chang, Sifu. John Chang,” spuse băiatul, dar era 
decepţionat. Bătrânul nu era deloc cum şi-l imaginase. Văzuse 
mulţi profesori. Majoritatea erau mândri şi aroganţi, unii erau 
mai civilizaţi. Dar acest bătrân Maestru! Era aici ceva ce nu 
putea atinge ceva de nedefinit, care aproape îl speria. Bătrânul 
era ironic — dar, în acelaşi timp, plin de compasiune. 

Cu siguranţă era ciudat, chiar aşa cum spuneau oamenii; era 
ca şi cum o creatură fără vârstă îl privea de peste secole, plină 
de experienţe pe care el nu şi le putea nici măcar închipui. Liao 
Sifu continuă să-i pună multe întrebări despre viaţa şi familia lui; 
părea foarte amabil la acel moment - aproape patern. Băiatul îşi 
dădu seama că este supus unui fel de test şi încercă să dea cele 
mai bune răspunsuri cu putinţă. 

„Revino mâine la ora patru după-amiază”, spuse bătrânul în 
final. „Putem să vorbim mai multe atunci.” 

In ziua următoare, John sosi exact la ora stabilită, dar 
bătrânul nu era de găsit nicăieri. Îşi petrecu restul după-amiezii 
aşteptând pe scări. Liao Sifu apăru într-un târziu, pe la şapte. 

„Ei bine”, îi spuse el băiatului dezamăgit, „e prea târziu să 
mai facem ceva acum. De ce nu vii mâine patru?” 

La fel i s-a întâmplat şi a doua zi. Şi în ziua următoare. Şi în 
cea care a urmat. 

Băiatul era foarte decepţionat. Îi era clar că bătrânul 
învăţător nu avea nicio intenţie să-l accepte şi că doar se distra 
pe seama lui. Decise să abandoneze ideea de a studia împreună 
cu Tien Sun şi să-i spună bătrânului să uite de toată treaba. Dar 
ceva îl trăgea să revină, ceva ce nu putea să identifice foarte 
clar. In a cincea zi, Liao Sifu îşi respectă întâlnirea de la ora 
patru şi îl interogă din nou pe băiat; de această dată vorbiră 
aproape două ore. Maestrul îl ţinu pe scări, fără a-l invita în 
casă. 

Lucrurile au mers aşa, vreme de o lună. Bătrânul profesor se 
întâlnea cu John pe scările din faţa casei, vorbea cu el vreme de 
câteva ore şi apoi îl trimitea acasă. Băiatul era descurajat şi 
plictisit. Ar fi abandonat, doar că Tien Sun îl încuraja să nu se 
lase, insistând că Liao Sifu este un mare Maestru. Aşa că John îşi 
făcea apariţia în fiecare zi, sperând să îl influenţeze pe profesor. 

După o lună, Maestrul îi dădu băiatului speranţe. John sosi în 


faţa casei lui Liao Sifu la ora patru după amiază - ora stabilită. 
Bătrânul tocmai pleca să facă un comision. Îl salută pe băiat, 
începu să se depărteze, apoi se întoarse şi îl privi. 

„Kung fu e foarte greu de învăţat. Este un antrenament 
foarte greu. Eşti capabil de el?” 

Băiatul era în extaz. „Da, sigur că da!”, spuse. 

„Atunci vino mâine la prânz, dacă simţi că eşti un tip 
muncitor.” 

În noaptea aceea John fu atât de emoţionat, încât abia putu 
să doarmă. In sfârşit! Va începe antrenamentele în ziua 
următoare, cu misteriosul Liao Sifu. Auzise mai multe despre 
bătrân în luna sa de aşteptare şi chiar începea să îl venereze. În 
sfârşit, va putea să împărtăşească din secretele ştiinţei marţiale 
a bătrânului! Aşteptarea meritase. Tien Sun avusese dreptate. 

In ziua următoare, când băiatul apăru punctual la casa 
Maestrului, fu invitat înăuntru, pentru prima oară după o lună. 
Văzu că vecinii aveau destul de multă dreptate să-i spună 
bătrânului „Domnul Banană Ciudată.” Nu exista în casă niciun 
fel de mobilă, nici măcar un pat. Băiatul gândi: oare unde 
doarme? Văzu o gaură în tavan, prin care intra ploaia şi care 
fusese lăsată aşa, fără a părea că cineva ar fi intenţionat să o 
repare. 

Liao Sifu i se adresă răstit. „Curăţă casa cu mătura şi cu 
mopul de acolo. Foloseşte grebla pe care o vei găsi în curtea din 
spate ca să strângi toate frunzele din jurul casei. Aa şi dacă tot 
eşti aici, umple bazinul de rezervă cu apă din puț, bine?” 

Bătrânul se întoarse să plece. „Poţi să vii iar mâine la prânz, 
dacă vrei”, îi spuse lui John. Apoi plecă. Băiatul rămase singur în 
casă. 

John era confuz. Dacă e un Maestru aşa de mare, gândi el, de 
ce trăieşte astfel? (Mai târziu avea să afle că Maestrul nu păstra 
nimic din ce ar fi putut dori o altă persoană.) Dar făcu treaba 
care i se ceruse şi lăsă casa fără pată. Ştia că Maeștrii de kung 
fu adesea testau răbdarea şi hotărârea ucenicilor lor şi se decise 
să-i arate bătrânului că merita să-i fie elev. 

Când reveni în ziua următoare, bătrânul îi mai spuse o dată 
să curețe casa şi îl lăsă la treabă. (Pentru ce? Tocmai am 
curățat-o ieri! Şi nu e nimic aici care să se murdărească, se 


gândi John.) Băiatul făcu din nou treaba aşa cum i se ceruse, în 
ciuda faptului că o considera o pierdere de timp. 

Când se întâmplă acelaşi lucru din nou, în următoarele două 
zile, băiatul începu să se gândească dacă va fi vreodată învăţat 
kung fu, sau dacă va rămâne un servitor neplătit, pentru tot 
restul vieţii sale. 

In a patra zi după ce fusese primit în casa lui Liao Sifu, John 
descoperi că purgatoriul său avea să capete o nouă dimensiune. 
Bătrânul era foarte sociabil în acea zi, aproape jovial. Îi oferi lui 
John ceai şi băură împreună o vreme, fără să spună nimic; 
Maestrul îl studia. Brusc, Liao Sifu privi în ceaşcă cu dezgust şi îl 
scrută pe John cu o inspiraţie de moment. 

„Ştii”, spuse, „am un prieten mai jos pe stradă, la vreo cinci 
sute de metri, care are o fântână cu apă minunată.” 

„Da, Sifu”, replică John cu ezitare. Nu îi plăcea direcţia în 
care o lua discuţia; în plus, ştia că apa de fântână era la fel în 
toată zona. Invăţase despre astfel de lucruri la şcoală; irigaţiile 
şi igienizarea erau foarte importante în Asia de Sud-Est. 

„Vreau să cari apă de la fântâna lui şi să îmi umpli rezervorul 
de aici. Vino cu mine.” 

leşiră pe balcon şi bătrânul îi arătă unde se afla casa 
prietenului său. 

„Care e problema cu apa din puţul tău de aici, Sifu?” întrebă 
băiatul, timid. 

„Nu e bună. Ceaiul capătă un gust amar.” 

„Dar, Sifu, apa e la fel în tot cartierul.” 

„Nu, nu este.” 

„De ce nu putem să folosim apa din puţul acesta?” 

Bătrânul se ridică. „Dacă nu vrei să faci treaba, poţi să pleci, 
să ştii. Dar să nu te mai întorci. „Plecă şi îl lăsă pe John în 
picioare, pe balcon. 

Băiatul era furios, dar era şi înspăimântat de bătrân. 

John auzise lucruri chiar şi mai neobişnuite despre el; Liao 
Sifu devenise o legendă în cartier. Aşa că îndeplini corvezile ce 
se aşteptau de la el, stătu o vreme după Liao Sifu să se întoarcă, 
apoi plecă, văzând că acesta nu mai vine. 

Lucrurile au mers aşa săptămâni de-a rândul. În fiecare zi, 
băiatul mergea la casa Maestrului, curăța înăuntru, grebla, 


curăța exteriorul şi căra apă dintr-un puț aflat la o jumătate de 
km distanţă. Asta îi lua toată după amiaza, iar apoi bătrânul îl 
trimitea întotdeauna acasă, fără să-l înveţe nimic. Tien Sun 
continua să-l susţină, să-l încurajeze de fiecare dată când se 
întâlneau, insistând că Liao Sifu era minunat şi că, în curând, va 
începe să-l antreneze pe John cu adevărat. 

„Şi ţie ţi s-a întâmplat acelaşi lucru?”, îl întrebă John pe 
prietenul său, după o lună. 

Chan privi în pământ. „Păi, nu. Pe mine a început să mă 
înveţe imediat.” _ 

Băiatul se înfurie instantaneu. Bătrânul îl folosea! Işi tinu 
furia toată noaptea şi în dimineaţa următoare. Când veni timpul 
să meargă la casa bătrânului, dădu buzna înăuntru şi îl înfruntă 
pe Maestru. Atitudinea copilului îl amuză pe bătrân. 

„Mă înveţi kung fu, sau nu?” 

„Care e problema ta?” 

„Chan Tien Sun mi-a spus că pe el ai început să-l înveţi 
imediat, că l-ai acceptat ca elev de cum a venit!” 

„Aha, înţeleg. „Liao Sifu îşi păstră aerul serios. „Ştii, nu are 
dreptate. Până acum, eu nu am avut niciodată un elev în viaţa 
mea. Prietenul tău nu este elevul meu.” 

„Poftim? Dar el... „Brusc John se simţi foarte mic şi 
înspăimântat. 

„Îl învăţ pe Chan Tien Sun pentru că familia sa m-a ajutat 
odată, când eram foarte bolnav. Eram doborât de febră şi lipsit 
de puteri. Când n-am apărut timp de trei zile, tatăl lui Tien Sun a 
intrat la mine în casă şi familia sa mi-a dat apă şi mâncare. Mai 
târziu, mi-au cumpărat medicamentul pe care îl cerusem şi mi- 
am revenit. Dacă nu ar fi fost ajutorul lor, aş fi fost mort. Aşa că 
îl învăţ pe fiul lor, ca să îmi plătesc datoria faţă de ei. Înţelegi?” 

„Da, Sifu. Dar eu vin aici în fiecare zi de două luni, lucrez din 
greu, fac curat - şi până acum nu mi-ai arătat nimic. Nicio 
mişcare!” 

În ciuda puterilor sale neobişnuite de concentrare, Liao Sifu 
trebui să se întoarcă pentru a îşi ascunde zâmbetul. „Kung fu e 
foarte greu de învăţat, „spuse el. Apoi părăsi casa, înghiţindu-şi 
râsul. 

Băiatul începu imediat să facă curăţenie şi să îşi 


îndeplinească sarcinile zilnice. Se întrebă dacă nu cumva ratase 
şansa pentru totdeauna. 

Liao Sifu îl mai ţinu să lucreze timp de două luni. Când 
băiatul încheie patru luni de servitorie, Maestrul îi vorbi. „Acum 
vom vedea”, îi spuse Maestrul, „dacă eşti în stare de 
antrenament.” 

John era în extaz. 

„Vreau să stai aici, aşa. „Liao Sifu îi arătă introducerea 
elementară în ceea ce a fost numit popular „Postura Călăreţului” 
(M-a Bu în chineză.) John îi copie nerăbdător mişcarea, luând 
postura. Liao Sifu mormăi aprobator, îl corectă scurt, apoi, spre 
oroarea lui John, se întoarse şi porni spre uşă. 

„Sifu!”, strigă băiatul. „Cât vrei să stau aici aşa?” 

Maestrul se încruntă la el. „Păi, cât de mult poţi, desigur!”, 
spuse şi ieşi. 

Testul lui John a continuat încă două luni. Maestrul insista să- 
| pună să curețe în interiorul casei şi în jurul ei şi să care apă de 
la fântâna de departe; când îşi termina treaba, John trebuia să 
stea în Postura Călăreţului ore în şir, fără întrerupere. Maestrul 
era neînduplecat, nu îi dădea niciun minut de odihnă. Prin chinul 
acesta, băiatul a perseverat. Chiar a devenit vesel. Am mai 
studiat kung fu înainte să vin aici, se gândea, dar niciodată aşa! 

În cea de a cincea lună, băiatul observă ceva neobişnuit. 
Maestrul cumpărase câteva piese elementare de mobilier pentru 
casă. Aceste obiecte erau folosite rareori, dar se aflau acolo. 
Printre ele se afla o masă mare, lungă de trei metri şi lată de un 
metru, pe care Liao Sifu o folosea ocazional ca birou. 

În prima zi a celei de a şaptea luni a perioadei sale de probă, 
Liao Sifu se hotărî să-l accepte pe băiat ca elev. || testase vreme 
de şase luni şi îşi făcuse o idee clară despre caracterul său. 
Pentru a-l iniţia pe copil, decise să-i facă o expunere a celor mai 
elementare aptitudini ale sale. 

Băiatul a fost stupefiat. Liao Sifu era neaşteptat de binevoitor 
în acea zi. Spre surprinderea lui John, îi dădu un cuţit ascuţit şi 
sări pe masă. „Urcă încoace, băiete”, spuse. 

John urcă, confuz şi oarecum speriat. 

„Nu-ţi face griji”, spuse Maestrul. „Nu te voi răni.” 

Băiatul rămase acolo. 


„Vreau să mă ataci cu cuțitul acela. Dacă mă poţi face să sar 
de pe masă, sau dacă îmi atingi cămaşa cu lama, câştigi.” 

Băiatul împunse înainte cu cuțitul, în glumă. 

„Nu te jucă!”, mârâi bătrânul. „Atacă-mă, sau părăseşte casa 
mea!” 

John făcu o lansare, pe jumătate convins. Bătrânul abia se 
mişcă. 

x 


Apoi, dintr-o dată, ceva îl lovi pe John peste faţă, cu putere. 
Fu aruncat de pe masă, iar cuțitul îi zbură din mână. Indiferent 
ce se întâmplase, se întâmplase atât de repede, încât nu putuse 
să reacționeze. (Maestrul pur şi simplu îl pălmuise peste faţă, o 
mişcare prea rapidă pentru ca ochii băiatului să o poată urmări.) 

John se ridică, tremurând de durere şi de furie. Faţa îl înţepa 
şi se înroşea acolo unde fusese lovit. 

Bătrânul se încrunta la el de pe masă. „Fie mă ataci cu 
cuțitul, fie am să te pălmuiesc până o vei face.” 

Băiatul sări pe masă. Se aruncă înainte sălbatic, intenţionând 
cu adevărat să-l rănească pe bătrânul Maestru. Nu avea unde să 
scape de el, se gândi. Fie va trebui să sară, fie să se lase tăiat. 
Exact în momentul în care John era pe punctul de a-l atinge, 
bătrânul făcu un salt complet peste capul său şi ateriză în 
spatele lui. 

John deveni fanatic. Se întoarse şi atacă sălbatic, cu toată 
viteza, puţin păsându-i dacă îl va răni sau nu pe bătrân. Dar 
oricât ar fi încercat, nu putu să ajungă la Liao Sifu. Părea că 
bătrânul Maestru se mişca întotdeauna în ultima secundă; chiar 
când cuțitul era aproape în el, dintr-o dată el nu se mai afla 
acolo. Învățătorul nu blocase niciodată o lovitură, nu se opusese, 
nu îl atinsese niciodată. Doar se mişcase în jurul băiatului, ca şi 
cum John nici nu s-ar fi aflat acolo. Nu avea îmbrăcămintea 
tăiată şi nici nu sărise de pe masă. 

Era ca şi cum te-ai lupta cu o fantomă. 

Dintr-o dată, băiatul avu o sclipire în care întrezări vastitatea 
cunoaşterii şi a puterii pe care o poseda bătrânul. Acesta nu era 
un om obişnuit. Aruncă cuțitul şi îngenunche pe masă, în faţa 
bătrânului profesor. 


„Maestre”, spuse, „te rog, iartă-mi aroganţa şi furia. Te rog 
să mă accepţi ca elevul tău.” 

Bătrânul zâmbi. Părea la fel de relaxat ca întotdeauna, ca şi 
cum nu ar fi depus niciun fel de efort. 

„Foarte bine, domnule Chang”, spuse el. „Azi începem 
ucenicia ta.” 

John ne conduse la taxi şi ne ură o seară bună. Am rămas 
tăcut tot drumul până la hotel. Mă gândeam la povestea serii şi 
la cât de norocos eram că o auzisem. Povestea fusese vie şi — 
cunoscând personalitatea lui John - era ca şi cum fusesem 
martor la evenimente, mai degrabă decât să le aud la a doua 
mână. Scenele se desfăşurau înaintea mea pe ecranul minţii. 

„Eşti foarte tăcut”, spuse Doris. 

„Mă gândeam cât sunt de norocos, cât suntem de norocoşi 
cu toţii”, am spus. 

„Da, ai scăpat foarte uşor, dacă te gândeşti. John nu ţi-a 
făcut deloc greutăţi.” 

„Nu la asta mă refeream. Eu pot doar să sper să merit 
încrederea lui Sifu - până acum am făcut o varză din 
antrenamentul meu şi, din fericire, el e foarte tolerant. Nu, mă 
gândeam la John - la cât de diferit este el de Liao Sifu şi totuşi 
cât de asemănător.” 

„John e şi occidental şi oriental, în egală măsură”, spuse ea. 

„Da”, am răspuns. „Ştii, am sentimentul că bătrânul a ştiut 
acest lucru, cu multe decenii în urmă. Poate că pur şi simplu, a 
văzut schimbările care se întâmplau în jurul lui, chiar şi la acea 
vreme - şi a extrapolat efectul pe care îl vor avea în viitor. Sau 
poate că a fost mai mult decât atât - nu ştiu. Adică, toată viaţa 
lui trebuie să fi fost una de continuă schimbare şi de continuă 
agitaţie, ţinând seama că a venit din China şi având în vedere 
vârsta lui. Trebuie ca a asistat la atâtea: Războaiele Opiumului, 
Revolta Boxerilor, căderea împăratului şi instituirea republicii, 
războiul între ruşi şi japonezi, perioada lorzilor războiului, invazia 
japonezilor - vreau să spun, toate lucrurile astea s-au întâmplat 
pe când el încă se afla în China. Poate că a simţit Occidentul 
suflând în ceafa Orientului. Sau poate, cumva, a putut vedea 
viitorul şi a ştiut că John va fi persoana potrivită care să ducă 
linia sa în secolul douăzeci.” 


„Desigur”, spuse ea. 
Se prinsese de la început. Femeile sunt atât de receptive, în 
comparaţie cu bărbaţii! 


Capitolul al IV-lea 
NEMURITORII 


POVESTEA MAESTRULUI 

Era o noapte temperată şi bătea un vânt răcoros. Mersesem 
la casa profesorului meu să-l văd, aşa cum făceam în fiecare 
seară de când mă aflam în Java. John tocmai terminase un joc 
de ping-pong cu fiul său şi era obosit într-un mod plăcut; fiul 
său, Johann, câştigase în ziua aceea şi era în extaz (meciul 
continua neobosit de cinci ani, dar niciuna dintre părţi nu voia să 
se predea.) De la distanţă, cei doi arătau la fel; era greu de spus 
care era tatăl şi care fiul. li privisem jucându-şi jocul de multe ori 
în trecut şi întotdeauna era foarte amuzant. John avea mişcări 
de Maestru de kung fu, cu trunchiul drept, alunecând din calea 
mingii şi contrând ca şi cum ar fi dat cu pumnul. Mişcările fiului 
său aduceau cu cele ale unui jucător de tenis de masă expert, 
cu greutatea sprijinită pe degetele de la picioare, puţin aplecat 
înainte, anticipând mişcările oponentului său. Orientul se 
întâlneşte cu Occidentul, mă gândeam, privindu-i. 

„Ai sosit la timp pentru cină”, spuse John şi m-am simţit 
ciudat, ca întotdeauna. Părea că de fiecare dată când veneam la 
el acasă mi se dădea totul pe gratis; după o vreme, mă simţeam 
ca un profitor. 

John şi fiul său şi-au făcut duş şi ne-am aşezat la masă, cu 
obişnuitele şi nesfârşitele feluri de mâncare chinezească. 

Am terminat ultimul, ca de obicei. Înainte de a merge pentru 
prima dată în Orient, întotdeauna mă considerasem o persoană 
care mănâncă repede. Insă fusesem îndoctrinat de chinezi că, 
atunci când mănânci, mănânci - va exista mereu timp pentru 
conversaţie, mai târziu. Era împotriva obiceiurilor mele de grec; 
în ţara mea, cina este un prilej pentru relaţii sociale şi adesea 
durează ore în şir. 


John îşi hăpăi mâncarea şi se ridică de la masă. „Bine”, zise 
el, „când termini, vreau să văd cât de departe ai ajuns cu Nivelul 
întâi. Îţi voi da un test.” 

„Glumeşti! Tocmai am mâncat!” 

„Şi ce dacă? Nu are importanţă!” 

Minunat, mă gândii. Asta trebuie ca e o glumă. Abdomenul 
meu era plin, nu de chi, ci de orez prăjit şi de friptură de vită 
Sechuan. M-am forţat să mă liniştesc; indiferent ce se va 
întâmpla, va fi interesant. 

Am mers la clinica de acupunctură şi m-am aşezat pe podea, 
într-o poziţie jumătate lotus, cu dosul palmelor pe genunchi. Nu 
trecusem niciodată prin aşa ceva; inima parcă îmi bătea cu o 
mie de bătăi pe minut. 

„Eşti tensionat!”, spuse John. „Relaxează-te. Concentrează- 
te.” 

„E greu când eşti supus la test...” 

„Te obişnuieşti”, spuse el şi râse. 

M-am forţat să mă relaxez şi am reuşit să intru parţial în 
meditaţie. A fost suficient pentru John. Şi-a adus degetele 
arătătoare aproape de palmele mele deschise. Am simţit o 
smucitură; curentul mi-a intrat prin centrul palmelor şi mi-a 
trecut prin corp, până în dantien, în centrul abdomenului. 

„Cam 20 la sută plin”, spuse el. 

Eram dezamăgit. Sperasem la mult mai mult. Însă învăţasem 
o lecţie -— şi lecţia aceasta era că cele mai mici detalii contau 
foarte mult în acest gen de antrenament. Poţi să petreci o 
grămadă de vreme antrenându-te incorect şi să nu ajungi 
niciunde, iar eu făcusem o serie de greşeli. Nu fusesem 
niciodată un elev bun, iar antrenamentul la distanţă a prilejuit 
multe scăpări. 

John nu era iritat; părea mulţumit că mă antrenasem şi aşa. 
„Atât de mulţi oameni au venit la mine”, îmi spuse, „cerându-mi 
să îi accept ca elevi — şi apoi nu au făcut nimic din antrenament! 
Oamenii cred că le pot da un soi de pilulă sau aşa ceva, prin 
care să le dau puterea mea.” 

„Ca vechii alchimişti chinezi.” 

„Ceva de genul ăsta. Kosta, e nevoie de efort şi 
perseverenţă. Ştii, chiar şi eu am studiat vreme de optsprezece 


ani. 

Am ieşit pe balcon şi am stat în noaptea călduţă, sorbind din 
ceai. 

„Deja ţi-am spus”, zise el, „cum mi-am întâlnit eu Maestrul şi 
cum am fost acceptat ca elev al său. Vrei să auzi şi restul 
poveştii?” 

„Desigur.” 

„Ar putea ieşi un film bun, Kosta. Poţi să scrii scenariul în anii 
următori.” 

Se lăsă pe spate în scaun şi privi în depărtare. 

„Ti-am spus că în copilăria mea eram foarte săraci; nu ştiam 
sigur dacă vom mânca în fiecare zi. Trebuia să fac tot felul de 
munci, pe ici, pe colo, ca să o ajut pe mama să ne ţină în viaţă, 
aşa că nu puteam să merg la şcoală.” John îşi sorbi ceaiul. 

„E groaznic”, continuă el, „să fii disperat, să nu ştii niciodată 
ce se va întâmpla în ziua următoare, să te întrebi dacă vei 
supravieţui până la sfârşitul lunii, flămând, adesea însetat. 
Pentru o persoană cinstită, asemenea condiţii sunt încă şi mai 
grave; e uşor să decazi sau să ajungi la crimă, când te confrunţi 
cu o soartă grea. Criminalitatea în ghetourile oraşelor mari din 
toată lumea este la un nivel foarte înalt - şi asta e de înţeles, 
având în vedere natura umană. E nevoie ca cineva să aibă o 
personalitate excepţională pentru a lua poziţie şi a spune:, în 
ciuda acestei karma, nu voi cădea. Şi noi nu am căzut niciodată. 
Mama ne ţinea curaţi, cinstiţi şi harnici.” 

Privirea îi rătăci în noapte, lăsând amintirea amară să 
pătrundă în monologul său. Era ciudat să-l văd aşa, atât de 
uman. Profesoral meu era de cele mai multe ori deasupra unor 
astfel de lucruri, sau poate pur şi simplu aşa îl vedeam eu. Dar, 
în acel moment, am remarcat durere şi tristeţe pe faţa lui, deşi 
nu se zărea nicio urmă de furie. La ce se gândea oare? 

„Sora mea s-a măritat când eu aveam opt ani”, continuă el. 
„Cumnatul meu era, să spunem, din clasa de mijloc şi avea ceva 
bani, aşa că am mers să trăiesc cu ei în casa lor. El m-a trimis şi 
la şcoală; am început la vârsta de opt ani şi a trebuit să 
muncesc din greu ca să recuperez, dar am reuşit. Deja ţi-am 
spus cum l-am întâlnit pe Liao Sifu când aveam zece ani.” 

„Da. O poveste minunată.” 


John afişă un zâmbet larg. „Avea simţul umorului, dar 
niciodată nu-i pricepeam glumele. În orice caz, am studiat kung 
fu cu Liao Sifu în fiecare zi, vreme de opt ani, fără întrerupere. 
Mă antrenam în fiecare zi, efectiv. La optsprezece ani eram 
căsătorit, aşa că trebuia să mă antrenez cu întreruperi, date 
fiind responsabilităţile mele crescute, dar nu m-am oprit 
niciodată. Liao Sifu nu m-a lăsat să o fac.” 

Se opri să soarbă din ceai. „Când am împlinit şaisprezece 
ani, am început să conduc un minibus ce transporta oameni şi 
mărfuri în jurul oraşului; am fost obligat să abandonez şcoala, 
date fiind problemele noastre financiare din ce în ce mai mari. În 
ciuda dificultăţilor cu care mă confruntam, am continuat să 
practic kung fu şi meditaţia în fiecare zi. A, am uitat să-ţi spun 
că Liao Sifu îmi arătase meditaţia pentru Nivelul întâi - aceeaşi 
pe care lucrezi tu acum - când aveam paisprezece ani.” 

„Nu mai devreme?” 

„Nu. E mai bine dacă sistemul nervos al elevului este 
dezvoltat complet, înainte de începerea antrenamentului. De 
asemenea, este bine ca elevul să fi trecut de începutul 
pubertăţii.” 

„Înţeleg.” 

„Liao Sifu ştia tot ce făceam la orice moment. Mă ui mea 
acest lucru; nu îmi puteam da seama cum face. Chiar mă 
gândeam că are oameni care mă spionează! Ştia, spre exemplu, 
dacă mă antrenasem sau nu într-o anumită zi şi când 
încercasem, în mod intenţionat, să evit antrenamentul. 

Ştia şi când minţeam. Îmi amintesc o zi când am mers la el 
acasă şi m-a întrebat dacă îmi făcusem meditaţia. Ca să îţi spun 
adevărul, niciodată nu îmi explicase nimic şi mă întrebam mereu 
de ce trebuia să fac toată meditaţia asta inutilă, aşa că încercam 
să o evit de câte ori puteam. Scena a fost ceva de genul acesta: 

„Liao Sifu: Ai meditat astăzi?” 

„Tânărul John: Da, Sifu.” 

„Liao Sifu: Ai meditat astăzi?” 

„Tânărul John: Da, Sifu.” 

PLEOSC! John zbură prin cameră. 

„Liao Sifu: Minţi!” 

Am izbucnit în râs. John mi se alătură pentru scurtă vreme. 


„După aceea”, continuă, „Liao Sifu îmi era ca Dumnezeu. De 
vreme ce ştia tot ce făceam, nu exista nicio posibilitate să-l 
mint, aşa că am decis că e mai bine să fac exact ceea ce îmi 
cerea. Am devenit un elev silitor, fără să lipsesc nicio zi, 
investind multe ore. Se pare că în anii de la sfârşitul 
adolescenţei mele fie lucram, fie mă antrenam - nu făceam prea 
multe altele. 

Împlinisem nouăsprezece ani, când am avut ocazia să 
întrezăresc adevărata putere a Maestrului meu. Mă chemă pe la 
el într-o zi şi mă anunţă că terminasem Nivelul întâi. Habar nu 
aveam despre ce vorbea.” 

„Şi ce înseamnă Nivelul întâi?”, am întrebat eu. „Mi-ai arătat 
metoda de antrenament, dar nu am vorbit niciodată despre ce 
ar trebui să fac.” 

„La Nivelul întâi îţi umpli dantien-ul cu chi yang. Trebuie să fii 
efectiv în meditaţie pentru a realiza acest lucru - şi depinde şi 
de timp. La Nivelul Doi dăm formă chiului yang după 
caracteristicile noastre fizice, astfel încât practicantul să-l poată 
împinge afară din corp. Asta este, de fapt, Nei Kung.” 

„ŞI Nivelul Trei?” 

„Vom vorbi despre asta când va veni vremea. Îţi voi spune 
un lucru: la Nivelul Patru îţi aduni laolaltă chi-ul yang cu cel yin 
şi începi să devii cum sunt eu.” 

„Câte niveluri există?” 

„şaptezeci şi două.” 

„Poftim?” 

John zâmbi. 

„Nimeni nu a spus că e uşor. Nivelurile corespund cu 
numărul de chakre din corpul uman. Ştii ce este o chakră? Un 
centru energetic?” 

„În zilele noastre, toată lumea ştie.” 

„Poate. Ultima chakră ce trebuie deschisă, Nivelul Şaptezeci 
şi Doi, este chiar în vârful capului.” 

„Ştiu de ea. Am practicat meditaţia budistă.” 

„Înţeleg. Eu nu ştiam nimic despre lucrurile astea, până în 
ziua în care profesorul meu a venit la mine şi mi-a spus că am 
terminat cu Nivelul întâi. În seara aceea mi-a făcut o 
demonstraţie a puterii interne, Nei Kung.” 


„Ce a făcut?” 

„Îţi mai aminteşti de masa lungă pe care o avea în casă, pe 
care se desfăşurase lupta noastră? Era lungă de trei metri. A pus 
un castron la un capăt şi s-a aşezat la celălalt capăt. A pus patru 
degete de la mâna dreaptă pe masă; degetul mare se afla 
dedesubt. Când a împins înainte cu degetele, castronul a 
explodat. 

La început nu am crezut. Degetul lui mare se afla sub masă, 
aşa că imediat am început să caut un buton sau un fir sau ceva. 
Am crezut că pusese exploziv în scrumieră, că era un truc! Liao 
Sifu a râs şi mi-a cerut să aduc vechea mea prietenă, mătura. 
Am început să mătur cioburile castronului, dar el a spus clar să-i 
aduc lui mătura. M-a întrebat dacă era o mătură „măsluită” sau 
nu şi eu am spus, nu, sigur că nu. La urma urmei, mătura aceea 
îmi devenise o bună prietenă în ultimii nouă ani! Mi-o luă din 
mână şi o sprijini de perete. Apoi îşi trecu mâna dreaptă peste 
ea şi îmi ceru să iau mătura şi să mătur podeaua. Când am 
apucat-o, s-a transformat în praf în mâinile mele!” 

John luă o sorbitură de ceai. „în clipa aceea”, zise el, „am 
început să-mi dau seama ce era profesorul meu. M-a făcut să 
promit că voi medita şi mă voi antrena cu sârg pentru a obţine 
această putere - şi eu am fost de acord imediat.” 

„Sifu”, am spus eu, „vrei să spui că te-ai antrenat cu el nouă 
ani de zile şi că nu ţi-a arătat niciodată, nici măcar o dată, ce 
poate să facă?” 

„Nu, niciodată.” 

„Dumnezeule mare 

John râse. „Eu le spun mereu tuturor elevilor mei că pentru ei 
e uşor şi că îi răsfăţ în permanenţă. Poate acum mă vor crede.” 

Se întoarse cu faţa înspre mine. „Ştii”, spuse el „a fost de 
două ori mai greu pentru mine să nu mă îndoiesc de ceea ce 
vedeam, eu fiind un chinez modem. Puteri ca ale lui erau 
material de legende chineze, iar eu învăţasem la şcoală că 
lucrurile astea erau o pură aberaţie. Era la sfârşitul anilor '50, 
când oamenii credeau că toate lucrurile venite din Occident sunt 
bune şi toate lucrurile din Orient sunt superstiție. Dar eu ştiam 
şi că Liao Sifu era un mare vindecător, care vindecase oameni 
de boli groaznice, cu care doctorii occidentali nu reuşiseră să 

facă nimic.” 

„Folosea acupunctura, ca şi tine?”, am întrebat. 

„Nu. Niciodată! El vindeca ţinându-şi mâinile la o anumită 
distanţă de pacienţi şi trecându-le deasupra lor, iar ceea ce 
simțeau aceştia ar putea fi descris cel mai bine cu cuvintele o 
căldură aurie. Uneori îşi completa tratamentul cu ierburi. Putea 
să vindece chiar şi cancerul, ceea ce eu nu pot.” 

Am rămas tăcut, căci tatăl meu murise de acea boală cu 
două luni în urmă. John dădu din cap, citindu-mi gândurile. 
Reuşise să-mi comunice puterea lui Liao Sifu într-o propoziţie 
simplă, care îşi atinsese ţinta imediat. 

„Oricum”, continuă el, „m-am ţinut de treabă în timp. Am 
terminat Nivelul Doi şi intrasem în Nivelul Trei, când Sifu mă 
chemă la el într-o seară. Mi-a spus că voia să mă testeze din 
nou, în acelaşi fel în care o făcuse când eram copil, aşa că am 
sărit pe masă şi ne-am pus pe treabă, de data aceasta cu 
mâinile goale. Acum eram deja la Nivelul Trei, ceea ce 
înseamnă, Kosta, că aveam ceva putere, dar Maestrul mi-a spus 
să nu mă abtin, să-l atac cât de tare şi cât de repede puteam. 
Mi-a ordonat să încerc să-l omor! Pe atunci nu prea ştiam să 
refuz. 

„Ne-am luptat vreme de vreo şase sau şapte minute fără 
niciun rezultat; eram bucuros că reuşisem să rămân pe masă! 
Brusc, am făcut un salt înainte şi l-am lovit în piept, iar Liao Sifu 
fu aruncat de pe masă. Folosisem o tehnică pe care o numim 
Meng Hu Chu Tong;, tigrul fioros ţâşnind din peşteră”. 

„Părea rănit”, spuse John. „Am sărit de pe masă şi l-am 
ajutat să se ridice. Se ţinea de piept în locul în care îl lovisem. 
Mi-am cerut scuze imediat, dar el râse doar şi îmi spuse că eram 
minunat, că ajunsesem la punctul la care îmi puteam copleşi 
Maestrul. Imediat am pufnit cu mândrie şi, de la acel moment, 
am fost mereu foarte curajos - cocoşeşte, chiar, înainte de 
incident eram chiar timid, să ştii... Făcuse asta ca să-mi 
îndepărteze frica din inimă.” 

„De fapt nu-l rănisei, ci te lăsase să-l loveşti”, am spus eu. 

„Desigur, Kosta! Liao Sifu era la acel moment la Nivelul 
Patruzeci şi Opt, iar eu eram la Nivelul Trei. Ai idee ce înseamnă 
asta?” 


„Păi, nu. Nu-mi pot imagina.” 

„Aveam cam tot atâtea şanse să-l rănesc pe câte ar avea un 
fluturaş să te rănească pe tine. Dar, la vremea aceea, chiar 
credeam că sunt foarte bun!” 

„Inţeleg.” 

„lar reversul incidentului a fost că am devenit insuportabil de 
arogant. Mă luptam cu oamenii tot timpul şi câştigam 
întotdeauna. De obicei se sfârşea cu un singur pumn - abia dacă 
îmi foloseam chiar şi puterea pe care o aveam pe atunci. Eram 
tânăr şi mândru. Ştii, obişnuiam să mă bat aici, în Java, în turnee 
de lupte fără mănuşi, făcute numai pentru elevii chinezi de kung 
fu — şi eram campionul neînvins.” 

Îşi îndreptă corpul în mod inconştient şi un zâmbet îi licări pe 
faţă la amintirea tinereţii. A trebuit să zâmbesc. Apoi deveni 
brusc serios. „în 1962, Maestrul m-a chemat iar la el şi mi-a 
spus că mai are doar trei luni de trăit. L-am crezut şi l-am 
întrebat ce plănuia. Îmi spuse că voia să moară în China. Nu 
avea bani, aşa că am strâns fonduri de la toţi cei pe care îi 
vindecase, ca să-i plătim biletul; i-am plătit facturile şi încă mai 
rămăsese o sumă frumuşică ce putea să-i ajungă până în ultima 
lui zi. 

Înainte să plece, am mers la el acasă în fiecare noapte în 
cele două luni care au urmat. Într-o seară mi-a dat o carte veche 
cu secretele puterii interioare şi toată calea până la Nivelul 
Şaptezeci şi Doi. M-a pus să promit că nu voi deschide cartea şi 
nu o voi citi până ce nu terminam Nivelul Trei. Şi am trecut 
printr-o ceremonie Taoistă formală; Liao Sifu a făcut un 
talisman, un fu, cum îi spunem noi. A desenat talismanul pe o 
bucată de hârtie şi a trebuit să scriu, pe aceeaşi hârtie, 
următoarele trei promisiuni: 

Că, dacă voi termina Nivelul Patru: 

1. Nu aveam voie să folosesc această putere în scopuri 
malefice. 

2. Nu aveam voie să fac bani de pe urma acestei puteri. 

3. Nu voi face demonstraţii pentru nimeni altcineva decât 
pentru studenţii mei. 

Am semnat talismanul cu o picătură din propriul meu sânge 
şi Liao Sifu îl arse. Apoi amestecă cenuşa cu încă un strop din 


sângele meu şi îmi dădu să beau amestecul. M-a legat, Kosta; a 
trebuit să fac exact ceea ce promisesem.” 

John tăcu şi apoi continuă cu o voce moale. „Plecă înspre 
China la bordul unui vas, cu încă două sute de oameni. Il ştiam 
pe unul dintre oamenii cu care mergea acolo, aşa că am tot 
cerut informaţii de la familia lui. Liao Sifu închiriase o căsuţă şi 
se bucura în pace de timpul care îi mai rămăsese. Mânca 
mâncarea ce îi plăcea, se plimba... lucruri din astea. „ „Nu avea 
familie acolo?”, am întrebat. 

„Nu. Pe nimeni”, spuse John, vorbind încă şi mai încet, „îţi voi 
spune povestea lui într-o altă zi, poate mâine. Mergeam la casa 
acelui om în fiecare zi, ca să cer veşti — şi într-o zi sosi şi mesajul 
care era de aşteptat. Liao Sifu murise, aşa cum prezisese chiar 
el şi murise chiar în ziua pe care o prevăzuse. Am întrebat 
familia omului aceluia să-mi spună cum se întâmplase - a 
trebuit să aştept aproape o lună până să vină răspunsul. Liao 
Sifu îl rugase pe vecinul său să-i cumpere un ziar în ziua aceea, 
pe la ora şase după-amiază, apoi se aşezase în balansoar pe 
prispă, să citească. La şapte fix a murit în cel mai ciudat mod. l- 
a ieşit sânge din ceea ce noi numim cele şapte orificii ale 
capului - ştii, ochii, urechile, cele două nări şi gura. Poate un 
accident vascular masiv sau ceva, nu ştiu.” 

Am stat în tăcere o vreme. Mi-am dat seama că John vorbea 
despre moartea omului pe care îl considerase tatăl său. Nu 
ştiam ce să spun şi eram emoţionat şi eu. 

„Trebuie ca te-a iubit foarte mult, Sifu”, am spus eu. John 
zâmbi. „Da. Ştiu că m-a iubit. Dar mi-am dat seama mult mai 
târziu, din acţiunile sale, că era dispus să-mi dea tot ce are, 
inclusiv viaţa sa. Îţi voi spune despre asta altă dată. Dar nu mi-a 
spus niciodată în cuvinte că mă iubeşte... ştii, niciodată,” 

„Poate în cultura lui nu se obişnuia aşa”, am spus. „Desigur”, 
continuă John. „în orice caz, anii au trecut, Kosta. Am continuat 
să mă antrenez şi am terminat Nivelul Trei. La un an după 
aceea, am atins Nivelul Patru şi am început să îmi dezvolt 
puterea.” 

„Cum era?”, am întrebat. 

„Ca şi cum ai călări un taur nărăvaş!”, răspunse el. „Prima 
dată când am reuşit, am leşinat şi nu am putut să rezist. Era 


atâta putere acolo! Ţi-am spus deja că la Nivelul Patru chi-ul 
nostru yin şi cel yang se unesc. Puterea generată atunci este 
incredibilă - este ca şi cum ai avea un fulger în abdomen. A 
doua oară când am încercat, am eşuat din nou. Dar a treia 
oară... a treia oară am ţinut puterea zece minute, apoi am 
forţat-o să intre în chiar centrul dantienului meu. Şi atunci 
puterea a fosta mea, pentru totdeauna!” 

„Câţi ani aveai când ai ajuns la Nivelul Patru?”, am întrebat. 

„Treizeci şi doi.” 

„ŞI apoi?” 

„Şi apoi, Kosta, viaţa a mers înainte. Aminteşte-ţi că nu îmi 
puteam folosi puterea pentru câştig personal. Am continuat să 
lucrez ca şofer şi noi am rămas tot foarte săraci. Mi-am 
continuat şi antrenamentul şi am ajuns la Nivelurile Cinci, Şase 
şi aşa mai departe. Citisem în textul pe care mi-l dăduse Liao 
Sifu cum puteam folosi această putere în combinaţie cu 
acupunctura pentru a vindeca - şi am început să fac asta. Am 
vindecat mulţi oameni, Kosta. Şi nu puteam să iau bani pentru 
asta! Adică, oamenii îmi ofereau bani din recunoştinţă şi eu 
trebuia să spun nu. Nici măcar cât să plătesc pentru hrana 
familiei mele. În unele zile rămâneam flămânzi; nu ne puteam 
permite nimic de mâncare, iar la acea vreme deja aveam o 
familie numeroasă. 

Într-o zi, un bogătaş pe care îl vindecasem îi dăduse fiului 
meu mai mare nişte bani la şcoală - şi am fost forţat să-i ordon 
să-i dea înapoi. lar mai târziu l-am ameninţat pe băiat că-l dau 
afară din casă, dacă mai acceptă vreodată bani de la cineva! Era 
înnebunitor. 

„Dar cinci ani mai târziu, viaţa mea s-a schimbat”, continuă 
el. „Aveam treizeci şi şapte de ani la acea vreme şi eram 
disperat. Mâncam din două în două zile, copiii mei plângeau, iar 
eu eram încolţit, ca să spun aşa. M-am înfuriat, m-am înfuriat 
foarte tare pe situaţie. La urma urmei, singurul lucru pe care 
trebuia să-l fac era să deschid o şcoală de kung fu - şi aş fi 
câştigat milioane; nu era nimeni care să poată face ce făceam 
eu. În după-amiaza aceea - eram în dormitor - am început să 
strig către cer de furie. Am tot strigat la Dumnezeu, Kosta. Am 
urlat la El: „De ce mi-ai dat această putere? De ce? Mă urăşti? 


Ce am făcut ca să merit asta? (şi multe alte lucruri de care nu 
sunt aşa de mândru.)” 

John mă privi în ochi. „Atunci brusc am auzit vocea 
Maestrului meu în urechi; îmi spunea: John, nu-ţi face griji, viaţa 
ta se va schimba curând. La început am crezut că mintea îmi 
joacă feste, dar vocea fusese atât de reală - am privit în jur. Și 
iată-l pe Liao Sifu, stând în colţ, la fel de material ca tine şi ca 
mine! 

„M-am frecat la ochi şi m-am holbat din nou la el. Am crezut 
că înnebunisem din cauza stresului de a încerca să o duc de pe 
o zi pe alta. Arăta atât de real, însă, încât am zis să încerc să 
vorbesc cu el., 

Maestre? ', am spus, timid. 

Liao Sifu râse” Da, eu sunt. Nu trebuie să fii aşa de uimit.’, 

Dar... dar tu eşti... eşti mort! ', am spus eu., 

Fără îndoială”, răspunse el. Părea foarte amuzat., 

Ce faci aici? ’, 

Asta este specialitatea' tipului nostru de antrenament— 
faptul că, după moarte, îţi păstrezi caracteristicile şi puterile pe 
care le-ai avut în timpul vieţii. Când treci de Nivelul Patru, îţi poţi 
lua cu tine tot chi-ul yang. 

„Nu ştiam ce să spun, Kosta, „continuă John. „Nu prea 
credeam ceea ce vedeam, dar era acolo, clar ca lumina zilei şi la 
fel de om ca în ultima zi în care îl văzusem. Este greu să ne 
îndoim de mărturia propriilor noştri ochi.” 

„Când ai probleme’, spuse Liao Sifu, "meditează, caută-mă şi 
voi veni să te ajut. 

„Şi aşa am făcut, Kosta şi aşa a făcut şi el. La început îl 
chemam aproape în fiecare zi — şi toţi îl puteau auzi, însă doar 
cam 10% din oameni îl puteau vedea şi aceia în nuanţe diferite. 
Cred că trebuie să ai foarte mult chi yin pentru ca să poţi vedea 
bine un spirit. In orice caz, pentru unii el era transparent, iar 
pentru alţii material ca tine şi ca mine. Dar nimeni nu s-a îndoit 
nicio clipă că era acolo. Chiar şi când îl puteau numai auzi, 
aveau o senzaţie fizică atunci când se afla el în preajmă, ca un 
fel de câmp electromagnetic sau aşa ceva. „John se opri. „Nu 
pari şocat de ceea ce spun.” 

„Nu”, am spus eu. „Poveşti ca aceasta sunt motivul pentru 


care am venit să te caut în primul rând. Aş fi fost dezamăgit 
dacă nu erau adevărate.” 

„Şi crezi că oamenii din Occident vor crede şi ei?” 

„Cred că oamenii din Occident sunt pregătiţi să creadă. Anul 
1950 a trecut de mult.” 

John râse. „Chiar aşa”, zise. „În orice caz, Liao Sifu m-a ajutat 
să vindec mulţi bolnavi, îndrumându-mă ce medicament 
tradiţional şi ce tehnică să folosesc. Intotdeauna avea dreptate 
şi întotdeauna starea pacientului se îmbunătăţea. Ciudat este că 
nu folosea niciodată aceeaşi formulă de două ori, pentru aceeaşi 
boală; de fiecare dată depindea de persoană.” 

„Intotdeauna de la caz la caz.” 

„Da. Am încercat asta de multe ori, să ştii. Îi dădeam unui alt 
pacient cu aceeaşi boală acelaşi tratament ca şi pacientului care 
fusese vindecat de spiritul lui Liao Sifu şi nu se întâmpla nimic. 
Într-un final, am lăsat-o baltă.” 

„Dar toată medicina chineză e aşa, nu? Întotdeauna depinde 
de caz.” 

„Da. De asta e atât de greu. Medicina chineză este chiar o 
formă de artă, nu o ştiinţă. Nu poţi deschide o carte de reţete şi 
să prescrii medicamente, aşa cum face un medic occidental.” 

John se opri o vreme, apoi continuă. „Şi într-o zi veni la mine 
un om bogat pe care îl ajutasem şi mă întrebă dacă voiam să fiu 
partenerul lui într-o afacere. l-am spus că nu am bani şiela 
spus: e în regulă, tu faci doar treaba şi eu vin cu capitalul. L-am 
întrebat pe Maestru dacă e în regulă şi mi-a spus că da, era în 
regulă ca oamenii să fie recunoscători, atâta vreme cât nu luam 
bani în mod direct pentru serviciile făcute. Aşa că am acceptat 
angajamentul, ca să spun aşa şi am făcut un schimb profitabil. 
lar de atunci am studiat şi am învăţat căile lumii afacerilor, cu 
aceeaşi sârguinţă cu care am studiat kung fu. După cum vezi, 
mi-a mers bine.” 

Casa lui valora şase milioane de dolari. 

„Ceea ce îmi spui tu”, am zis rar, după ce termină, „este că 
ai dovedit multor oameni că există viaţă după moarte.” 

„La sute de oameni, Kosta, „răspunse el. „încă mai pot să o 
dovedesc oricui, la orice moment. Vrei să faci cunoştinţă cu un 
spirit?” 


Am sărit în sus, ca răspuns. 

„Foarte bine”, râse el. „Mâine vom merge într-o scurtă 
călătorie cu maşina - e cam la o jumătate de oră de aici. Putem 
să vorbim mai mult despre asta, atunci.” 


HSIEN 

Ar fi o neglijenţă din partea mea să continui la acest punct, 
fără a vă da câteva elemente despre ceea ce alchimiştii Taoişti 
consideră în mod popular a fi „nemurirea” - şi despre teoria din 
spatele nemuririi, aşa cum o prezintă şcoala de credinţă Taoistă 
nei-dan. Se crede că nemuritorii au calităţi similare cu ale lui 
John Chang şi se spune că modificarea legilor naturale acceptate 
este un lucru obişnuit în preajma lor. 

Totuşi, trebuie să vă atenţionez că tehnica şi metoda 
Maestrului Chang diferă mult de cele folosite de alte sisteme. De 
asemenea, aşa cum am spus mai devreme, învăţăturile lui John 
nu au nimic de-a face cu religia. Dacă expunerea de mai jos vă 
trimite la alte cărţi, trebuie să vă avertizez să nu practicaţi 
metodologia prezentată în acele publicaţii; nu am habar dacă 
procedurile descrise sunt reale sau doar imaginate (sau dacă 
sunt sau nu periculoase pentru elev.) 

Fiinţa umană perfecționată, nemuritoare, sau hsien (literal, 
„omul muntelui”) este o figură centrală a Taoismului religios. 
Tehnicile prin care oamenii căutau nemurirea se bazau atât pe 
alchimia internă, cât şi pe cea externă. Şcoala externă (wei-dan) 
a dezvoltat tehnici bazate pe experimentarea unor substanţe 
chimice şi pe regimuri alimentare şi a sperat la nemurirea fizică 
efectivă. Există dovezi concludente că ei chiar au inventat un 
elixir care oferea o întinerire cel puţin parţială (am auzit că în 
zilele noastre conducătorii moderni ai Chinei consumă o 
asemenea poţiune pentru a-şi menţine vitalitatea şi tinereţea.) 
Şcoala internă (nei-dan) a pus accent pe controlul respirației, pe 
exerciţii fizice speciale, pe meditaţie şi tehnici sexuale. Prin 
controlul respirației şi deplasarea forţei vitale (chi) prin 
câmpurile corpului, persoana îşi prelungea viaţa în acest trup şi 
ajungea la nemurire prin hrănirea în interior a unui „corp 
spiritual” embrionar (shen), care devenea sinele nemuritor după 
moarte (8) De-a lungul evoluţiei sale, Taoismul nei-dan a ajuns 

să se structureze în jurul a trei teme: 

1. Filosofia wu-wei (spontaneitate şi non-intervenţie), legată 
de un profund respect pentru viaţă şi de o percepţie lărgită a 
lucrărilor naturii la toate nivelurile. 

2. Alchimia internă pentru transmutarea înzestrărilor minţii şi 
corpului într-un spirit nemuritor cu putere asupra lumii fizice. 
Acest spirit, shen, era creat şi hrănit prin distilarea energiei 
vitale (chi), potenţată de puterea inerentă din sămânţa sexuală 
purificată  (jing.) Această „purificare” era un proces de 
meditaţie. 

3. Practica absolutei meditații, prin care sunt înfrânte 
pasiunea şi dorinţa, permiţând astfel practicantului Taoist să 
intre într-o stare de iluminare, în care corpul spiritual poate 
exista independent de corp şi poate radia pentru a „călări pe 
nori” 49) 

Cuvântul hsien în chineză este compus din ideograma pentru 
munte şi din cea pentru om - şi înseamnă exact asta. Se crede 
că, deşi munţii în sine sunt yang, unii munţi sunt plini de yin-ul 
primordial al universului şi la această energie se adună 
căutătorii Taoişti să-şi „încarce bateriile” şi să se bucure de 
liniştea împrejurimilor în meditaţie. Eu însumi vin dintr-o zonă 
muntoasă, aşa că pot să probez acest lucru când mă antrenez în 
munţi — energia pe care o simt este de sute de ori mai puternică 
decât ceea ce simt când mă antrenez în oraşul în care locuiesc 
de obicei. 

Şcoala wei-dan, care a căutat o formulă chimică pentru 
nemurirea fizică efectivă, nu are o legătură directă cu acest 
text. Pe de altă parte, nei-dan, sau şcoala internă, are. Taoiştii 
nei-chia, care au urmat această şcoală, au căutat un mijloc prin 
care condiţia existenţei umane să poată fi transformată într-una 
care să dureze la nesfârşit - dar nu neapărat în formă fizică. 
Pentru a realiza acest lucru, ei au lucrat exclusiv cu 
instrumentele pe care ni le-a oferit natura - acelea ale minţii, 
corpului şi spiritului nostru. „Elixirul nemuririi” era decantat nu 
în vreun vas, folosind arsenic, mercur şi perle, precum în şcoala 
wei-dan, ci chiar în corp, folosind propriile energii vitale ale 
persoanei. 

În China, cele trei calităţi ale energiei omului sunt numite 


San Bao, sau „cele trei comori.” Acestea sunt jing, chi şi shen, 
sau esenţa, energia şi conştiinţa (spiritul.) Prin transmutarea 
celor trei comori din formă nerafinată, în formă subtilă şi prin 
reacţia lor ulterioară se concepe un „ceva” misterios. Acest 
„ceva” este spiritul embrionar, care, ca orice copil, are nevoie 
de gestație, înainte de a putea fi născut. 

Insă dacă yoghinul Taoist reuşeşte să îşi dezvolte corpul 
spiritual, el poate exista independent de corpul său fizic şi, ca 
atare, este nemuritor. 

In centrul credinţei în corpul spiritual se află premisa că, în 
vreme ce omul are un suflet care continuă să trăiască după 
moarte, acest suflet nu este nemuritor şi va muri şi el după o 
vreme. Personal, eu cred că această doctrină a apărut pur şi 
simplu pentru că, după o anumită perioadă de timp, practicanţii 
nu mai puteau percepe spiritele anumitor persoane decedate - 
pe când înainte de acel moment puteau. Nici eşecul şi nici 
ignoranţa nu sunt tolerate pe larg în China; nu poţi să spui, pur 
şi simplu, „nu ştiu.” Aşa că învățătorii Taoişti au fost nevoiţi să 
inventeze ceva - iar dogma prezentată mai sus a fost rezultatul. 
Veţi afla în capitolele următoare că presupunerea mea are o 
bază reală. 

Jing termenul înseamnă de fapt „esenţă” - este materia 
primordială a vieţii. Mulţi cred că ni se dă o cantitate fixă de Jing 
pentru toată viaţa şi că, dacă o folosim pe toată, ne părăseşte 
norocul. La bărbaţi, se află în formă nerafinată în spermă şi este 
depozitată în testicule. Într-o formă mai rafinată, jing circulă prin 
măduva osoasă a corpului şi este stocată în rinichi. Ca urmare, 
păstrarea esenței era de o importanţă crucială; aceasta este 
abordarea care a dus la teoriile de ejaculare controlată şi 
reţinere a spermei, care au devenit reprezentative pentru 
Taoism în literatura occidentală populară. Unii învăţători 
spuneau că jing are o tendinţă naturală de a ieşi în afara 
corpului. Ca urmare, ei interziceau actul sexual vreme de o mie 
de zile în şir în timpul antrenamentului, pentru ca jing-ul să se 
poată „acumula” şi să însufleţească centrii energetici ai 
corpului. Alţii permiteau un minim de eliberare sexuală; filosoful 
Sun Szuemo recomandă următorul program: „Pentru bărbaţii la 
douăzeci de ani, o ejaculare la patru zile; la treizeci de ani, una 


la opt zile; la patruzeci de ani, una la şaisprezece zile; la 
cincizeci de ani, una la douăzeci şi una de zile. De la vârsta de 
şaizeci de ani în sus, emisia trebuie evitată în general, deşi un 
bărbat de şaizeci de ani, care este încă robust, îşi poate permite 
o ejaculare pe lună.” 

Asta este departe de stimularea sexuală exorbitantă, 
evidentă în societatea Occidentală. 

In Europa, abia dacă poţi să mergi pe stradă fără să te 
gândeşti la sex; femei cu sânii mari ţâşnesc de pe coperţile 
revistelor la fiecare chioşc (unele goale, altele îmbrăcate 
sumar), pe când echivalenţii de sex masculin trag de fiare şi, din 
priviri, promit cititoarelor orgasme repetate şi nesfârşite. Cu 
greu poate fi considerat acest lucru drept natural; trebuie numai 
să ne uităm la lumea animalelor şi să ne dăm seama că 
încercarea de reproducere nu este un lucru pe care un mamifer 
îl face în fiecare zi. {10} Câinele meu mă întrece la fugă şi când 
doarme şi a tras la sanie prin zăpadă adâncă; omul mediu nu 
poate spera să aibă dibăcia sa fizică. El se reproduce doar de 
două ori pe an. Poate că această conservare naturală a 

Am discutat despre chi. Shen, comoara finală, este ceva mai 
dificil de identificat. În formă nerafinată, cu siguranţă înseamnă 
„Minte, sine, suflet”; voi folosi termenul conştienţă personală. 
Aşa cum am stabilit mai devreme, mulţi Taoişti cred că spiritul 
în sine nu poate dura la nesfârşit şi că trebuie „cultivat intens” 
pentru a se obţine premiul nemuririi. Se pare că există un 
proces pentru asta. 

Am spus că jing, esenţa vieţii, este mai întâi transmutată şi 
rafinată, devenind chi. Am văzut prezentate în literatură multe 
procedee pentru aceasta - de la cele mai seducătoare, la cele 
mai dureroase. 6Cea mai obişnuită abordare este, pur şi simplu, 
abstinenţa sexuală, combinată cu exerciţii de respiraţie. 

Dacă observați că accentul este pe bărbat şi pe spermă, 
aveţi dreptate; puţine s-au scris în textele Taoiste, care să fie de 
folos femeilor aflate în căutarea Căii. Cu toate acestea, în istorie 
şi în legende, au existat nemuritori Taoişti şi Maeştri care erau 
femei. Literatura nu spune nimic despre cum şi-au dezvoltat ele 
puterile şi cum au obţinut nemurirea (luarea vreunei pastile 
trebuie omisă ca posibilitate.) 


Odată jing transmutat în chin prin meditaţie şi respiraţie, 
practicantul se eliberează de legăturile vieţii lumeşti şi „caută 
liniştea”, astfel încât să poată însufleţi în continuare shenului, 
prin chi. (Se spune că zona în care se află germenele shen este 
între şi în spatele sprâncenelor - al treilea ochi, cum îl numesc 
unii.) Dar o dată shen conceput, trebuie să intre în gestație; o 
dată încheiată gestaţia, trebuie să se nască; o dată născut, 
trebuie hrănit - şi aşa mai departe, până ce poate să existe 
independent. Procedura cere rafinarea continuă a jingului în chi 
şi transferarea energiei chi către shen. Nu mai e nevoie să 
spunem că această procedură necesita o vreme îndelungată, 
poate chiar întreaga viaţă a practicantului — şi nu era un lucru pe 
care să-l poţi trata cu uşurinţă. 

Pentru alchimistul Taoist, dantien-ul era creuzetul în care se 
decanta elixirul nemuririi. Acolo, jing-ul se rafina şi devenea chi, 
iar chi-ul purificat din dantien era trimis în sus către „Valea 
Spiritului”, între sprâncene, să nască shen-ul embrionar. Numai 
e nevoie să spunem că dantien-ul era o, marfă' extrem de 
prețioasă şi păstrată cu atenţie (într-adevăr, în China se 
obişnuieşte chiar şi astăzi să se înfăşoare abdomenul împotriva 
frigului, lăsând pieptul şi braţele învelite mai puţin.) 

De la acest punct, mai exista un pas - dacă practicantul 
dorea într-adevăr nemurirea. Shen-ul independent trebuia unit 
cu Originea Tuturor Lucrurilor, cu Tao. În esenţă, învățătorii 
spuneau că personalitatea trebuia să se unească cu fluxul 
întregului univers. Dacă un astfel de lucru este posibil, el poate 
fi doar etapa finală a dezvoltării umane. 

În Tao Te Ching se face referire clară la embrionul shen şi la 
continuitatea conştiinţei după moarte: 

Aceia care îşi păstrează centrul îndura. 

Aceia care mor, dar continua sa existe, sunt nemuritori. 

Această secţiune anume a Bătrânului Maestru (Tao Te Ching) 
este foarte importantă şi cititorul ar trebui să o reţină în 
capitolele următoare. Ea a provocat multă consternare şi 
confuzie printre sinologi în Occident, punându-se întrebarea: 
cum adică „mor, dar continuă să existe”? Sincer, sper că acest 
text va ajuta la clarificarea acestui impas. 7 

Daţi-mi voie să îmi repet avertismentul, înainte de a 


continua. Deşi s-a scris multe despre asta în numeroase 
publicaţii, metoda San Bao nu este exact cea urmată de 
Maestrul Chang; există unele asemănări şi multe dintre 
concepte sunt corespunzătoare (motiv pentru care le-am şi 
inclus aici), dar în esenţă atât abordarea, cât şi metoda sunt 
diferite. Nu ar trebui sub nicio formă să urmaţi metoda San Bao 
fără îndrumare directă şi competentă, în încercarea de a genera 
capacităţi ca şi cele ale profesorului meu. Acela ar fi drumul 
nebuniei şi al morţii. 


REVELAŢII 

În seara următoare, eram în maşină cu Maestrul meu şi cu 
familia acestuia, îndreptându-ne spre un loc de la periferia 
oraşului în care trăia. Eu tăceam; îmi era greu să vorbesc, cu 
atâta agitaţie în minte - şi în seara aceea era multă. 
Comentariile lui John din ziua precedentă mă scuturaseră 
zdravăn. Incă o dată, nu mă îndoiam de el nicio secundă - eram 
nerăbdător şi preocupat de ce aveam să văd în acea seară. 

„Mergem la casa unui prieten de-al meu”, spuse John. „El a 
auzit zgomote ciudate în timpul nopţii, pe când familia sa 
dormea - şi se teme că este vorba de un spirit. Că veni vorba, ei 
abia s-au mutat în casa respectivă.” 

„Deci poveştile despre case bântuite sunt adevărate”, spusei 
eu. 

„Desigur”, răspunse el. „Spiritele sunt legate de spaţiu şi 
timp, în acelaşi fel ca orice altceva ce există, dar la un alt nivel, 
deoarece ele fac parte din lumea yin. Noi suntem yang, ele sunt 
yin.” 

„Dar şi noi avem energie yin în corpurile noastre, nu-i aşa?”, 
am întrebat eu. 

„Corect”, răspunse el. „Dar un spirit pur există într-un 
continuum spaţiu-timp diferit de al nostru. Un an pentru noi este 
o zi pentru spirite; ele nu sunt limitate de momentul prezent, ci 
există şi în viitorul imediat şi în trecutul imediat, înţelegi?” 

„Cred că da. „Mi-am scos un creion şi o hârtie. „Vrei să spui, 
ceva de genul acesta? „Pe hârtie, am desenat: 

„Exact!”, spuse el. „Ştii că în meditaţie ni se încetineşte 
respiraţia şi pulsul? Asta se întâmplă deoarece trecem tot mai 


mult în conştiinţa noastră yin.” 

„Înţeleg. Dar, vrei să spui că avem două corpuri separate, un 
corp yin şi unul yang - şi conştiinţa noastră poate trece de la 
unul la celălalt?” 

„Nu. Nu e atât de simplu şi de uşor. Spuneam că tot ce există 
pe Pământ este yang, deşi Pământul în sine este yin. Noi, ca 
fiinţe umane, suntem creaturi yang, dar avem şi energie yin. 
Combinația celor două ne dă viaţă. Când murim, când încetăm 
să mai avem viaţă, conştienţa noastră trece în starea yin de 
fiinţare. „Se opri. „Dar nu rămâne nealterată în acest proces”, 
continuă. 

„Şi ceea ce vom vedea în noaptea asta, dacă există acolo 
ceva, este un spirit uman, nu-i aşa?”, am întrebat. „O... 
fantomă? „Uram cuvântul acela. 

„Da”, spuse el. 

„Înţeleg. Sifu şi cum rămâne cu ceea ce ni se spune despre 
viaţa de după moarte - raiul şi iadul, reîncarnarea, lucruri de 
genul acesta?” 

Rămase în tăcere o vreme foarte îndelungată şi am crezut că 
îl jignisem. În sfârşit, vorbi: „Nu ştiu”, spuse. 

„Dar ai văzut atâtea spirite, ai vorbit cu Maestrul tău după ce 
a murit şi...” 

„Nu am spus că nu am avut experienţe legate de viaţa după 
moarte, „mă întrerupse el. „Am spus că nu ştiu cum este starea 
finală a vieţii după moarte.” 

John îşi aprinse o ţigară. „îţi voi spune ce ştiu”, continuă el. 
„Se pare că există o stare intermediară între viaţa aceasta şi 
cea următoare. Eu o numesc unda albă şi unda neagră. Spiritele 
acelora care au fost buni în viaţă merg în unda albă, iar cei care 
au fost răi merg în unda neagră. E foarte asemănător cu 
conceptele de rai şi iad, cu excepţia unui lucru - niciuna dintre 
stări nu este permanentă. La un anumit punct, toate spiritele se 
îndreaptă direct în sus, către Dumnezeu. Ce se întâmplă cu ele 
la acel moment, nu ştiu. Depinde pe cine întrebi, presupun.” 

„Vrei să spui că există rai şi iad?”, am întrebat, uimit. 

„Nu asta am spus, nu-i aşa? Am spus că se pare că există o 
zonă caracterizată printr-un câmp de energie yin albă, în care 
intră spiritele cu o karma pozitivă. Acolo li se dă tot ceea ce 


doresc - şi ele chiar doresc. Am intrat în câmpul alb; oamenii 
erau adunaţi, sărbătoreau, mâncau şi beau, doar că nu era, de 
fapt, mâncare. Totul este o iluzie pentru binele lor; spiritele doar 
cred că mănâncă şi beau. Poate că trebuie să se bucure de ceea 
ce le-a fost negat în viaţă, pentru a putea merge mai departe, 
nu ştiu. Poate cred că sunt încă oameni.” 

„Dar nu sunt?” 

„Nu. Perspectiva mentală şi emoţională a unui spirit mediu 
este foarte diferită de cea a unei fiinţe umane.” 

„Dar nu şi ale Maestrului tău. El arăta şi suna la fel şi mort şi 
viu.” 

„Da. Un spirit care are chiar şi puţină energie yang este 
foarte diferit. Un spirit ca al Maestrului meu îşi păstrează toate 
caracteristicile umane.” 

M-am gândit la rândurile clasice din Tao Te Ching, rânduri 
care creaseră atâtea controverse între academicieni în trecut. 

Aceia care îşi păstrează centrul îndură. 

Aceia care mor, dar continua să existe, sunt nemuritori. 

Inţelesul acestui text îmi era clar la acel moment. Conform 
gândirii Taoiste, pentru a putea să exişti ca fiinţă umană după 
moarte, trebuia să iei cu tine ceva din energia ta yang. Oare 
„centrul” la care se referea Lao Tzu să fie dantien, care se 
umplea cu energie yang la Nivelul întâi? lar după cum spune 
Chang Sifu, pentru a rămâne complet uman după moarte, 
trebuia să îţi iei cu tine toată energia yang - adică să închei 
Nivelul Patru. Ca şi Liao Sifu. Ca şi Maestrul meu. 

Mă străbătu un fior. Era vorba aici de evoluţie? 

Omenirea nu era nimic altceva decât terenul pentru 
creşterea spiritelor superioare? M-am gândit la cum ia fiinţă un 
embrion: din milioane de spermatozoizi, numai unul devine 
copil. Aşa să fie şi cu noi - dintr-un milion de oameni, numai 
unul să fie destinat să devină hsien? Şi toată treaba are de-a 
face doar cu crearea unor entităţi de acest gen? Sau evoluăm ca 
specie, până la un punct la care toţi putem să continuăm să 
trăim fără corpurile noastre fizice? 

Voiam cu disperare să schimb subiectul, dar nu puteam să-l 
ocolesc. M-am gândit la „undele” metafizice ale recompensei şi 
pedepsei, de care vorbise John. Concepte cum ar fi raiul şi iadul, 


Câmpiile Elizee şi Hades, erau la fel de vechi ca şi omenirea. Să 
fie oare adevărate? 

„Şi unda cea neagră?”, am întrebat. 

„Dacă vei ajunge vreodată la Nivelul Patru, aminteşte-ţi că ți- 
am spus să nu mergi niciodată în unda neagră, dacă poţi. Nue 
un loc plăcut. Spiritele de acolo au dorinţe, sunt în durere, plâng 
şi le este refuzat totul; e întuneric beznă şi nu poţi vedea nimic. 
Singurul lucru bun la unda neagră este că nu durează o veşnicie; 
după o vreme, spiritele acelea sunt eliberate - atunci când li s-a 
împlinit karma.” 

„Sifu, ce este karma?” 

„Consecinta acţiunilor lor, a gândurilor, emoţiilor şi dorințelor 
lor — consecinţa vieţii lor, dacă vrei.” 

Devenea prea mult, prea antropomorfic pentru a putea fi 
digerat - ca ceva din mitologia antică, sau ca şi credinţele cele 
mai ezoterice ale marilor religii ale lumii. 

Păru să-mi ghicească gândurile. „Nu am răspunsuri finale 
pentru tine, Kosta. Nu am nicio dogmă cu care să răspund la 
întrebările pe care oamenii şi le pun cu privire la propria lor 
existenţă. Pot doar să-ţi spun ce am văzut, iar tu poţi să alegi să 
mă crezi, sau nu. Consideră-mă ca pe un metafizician. Nu ţi-am 
spus nimic despre credinţele mele religioase - şi nici nu o voi 
face.” 

„De ce nu?” 

„Pentru că nu vreau să mă amestec în religia nimănui”, zise 
el. 

„Sifu, ceea ce descrii este un model atât de... elementar, 
atât de primitiv, încât...” 

„E prea greu de digerat, în epoca noastră ştiinţifică, unde 
totul trebuie să fie complicat şi matematic? Ei bine, poţi să 
apreciezi singur. Poate că problema cu epoca noastră, cu aceste 
vremuri, este că ne-am îndepărtat prea mult de primitiv, 
respingându-ne astfel natura noastră esenţială.” 

„ŞI Dumnezeu, Sifu? Ai pomenit de multe ori de Dumnezeu -— 
şi acum şi în trecut. Există într-adevăr Dumnezeu - o forţă care 
are grijă de noi, centrul existenţei noastre?” 

„Eu ştiu că există.” 

„De ce? Cum ştii tu că există Dumnezeu?” 


„Altă dată, Kosta.” 

Am ajuns la casă. „Sifu”, am întrebat, pe când ieşeam din 
maşină, „de ce unele spirite sunt legate de pământ, ca acesta — 
dacă există vreun spirit aici?” 

Ridică din umeri. „Tu de ce locuieşti acolo unde locuieşti? 
Depinde de caz. In cea mai mare parte, spiritele se ţin departe 
de oraşe şi aşezări — ele preferă sălbăticia.” 

La uşă ne-au întâmpinat prietenul profesorului meu şi familia 
acestuia. Casa era destul de plăcută - o clădire cu două etaje şi 
trei dormitoare. Era destul de modernă şi fusese construită abia 
de vreo douăzeci de ani. Cu siguranţă că nu era un castel vechi 
de secole! Au mai sosit şi alţi oameni; s-a adunat un grup destul 
de mare pentru a vedea spectacolul. John a glumit cu bărbaţii, 
au vorbit despre fotbal, despre ultimele tendinţe în mediul de 
afaceri mondial şi despre calitatea unui restaurant care se 
deschisese de curând. 

Părea că lucrul pe care cu toţii îl ocoleau cu grijă era dacă 
locul era sau nu bântuit. După o vreme se hotărâră să treacă la 
treabă. „Bine, Kosta”, zise John. „Vino.” 

Am urcat pe scări la etajul de sus şi toată lumea s-a adunat. 
Eram atât de mulţi, că abia puteam să încăpem în cameră. 
Gazda scoase o masă şi participanţii au pus pe ea tot felul de 
ofrande pentru spirit. Era acolo un beţişor parfumat, o ţigară 
într-o scrumieră, ceai fără zahăr, cafea fără zahăr, prăjituri fără 
zahăr şi apă. Mi s-a atras atenţia că zahărul l-ar ofensa pe acel 
spirit. 

„Poate mirosi ofrandele”, îmi spuse fiul profesorului meu. 
„Asta le place.” 

M-am gândit la o perioadă cu ani în urmă, când studiasem 
budismul tibetan. Invăţasem că acele entităţi care se află în 
stare de spirit erau numite mâncătoare de mirosuri. Tot atunci 
mi se spusese că cei mai mulţi dintre oameni se reîncarnau în 
decurs de patruzeci de zile; m-am gândit la conceptele de 
dogmă şi dovadă. 

Profesorul meu trecu în partea în care mă aflam eu. „Dacă 
există un spirit”, spuse el, „vei vedea cum se mişcă ofrandele, 
pe măsură ce le ia.” 

„Vrei să spui că spiritele au destulă putere ca să deplaseze 


obiecte?”, am întrebat. 

„Nu, nu, nu. Eu voi intra în meditaţie totală - la graniţa între 
somn şi veghe, da? lar la acel moment spiritul va putea să ia de 
la mine chi yang şi va muta obiectele.” 

„Da”, am spus, „dar cum să ştiu că nu tu mişti obiectele? 
Doar te-am mai văzut făcând telekinezie.” 

Râse încântat; nu era câtuşi de puţin ofensat. „Dacă îţi tragi 

în sus chi-ul yin în acest fel, poate vei reuşi să vezi ceva. „îmi 
arătă metoda. „Nu cred că vei reuşi să vezi chiar spiritul, pentru 
că yin-ul tău este foarte slab”, continuă el, „dar s-ar putea să 
vezi ceva. Mai ales dacă e un spirit negru.” 
__ Ne-am strâns cu toţi în jurul mesei. Cineva stinse luminile. 
Incăperea era luminată difuz doar de câteva lumânări. (Lumina, 
fiind yang, ar fi alungat spiritul.) Toată lumea a tăcut, iar John şi- 
a început meditaţia. Am făcut aşa cum îmi spusese profesorul 
meu - să-mi trag în sus energia yin. S-a lăsat o tăcere intensă, o 
absenţă totală a sunetului, apoi brusc au început să se întâmple 
câteva lucruri. 

Am auzit un sunet ca şi cum ar fi suflat vântul; beţişorul 
parfumat păru să se împartă în două, ca şi cum aş fi văzut 
dublu. M-am frecat la ochi. Beţişorul începu să se mişte! Cu o 
mişcare ondulatorie, se îndreptă în direcţia profesorului meu, 
care imediat începu să vorbească. Vorbea în chineză, nu puteam 
înţelege cuvintele, dar puteam să-mi dau seama, după tonul 
vocii, că înălța laude şi domolea ceea ce se afla acolo. 

Ceaşca de ceai începu să se mişte pe masă şi am auzit un 
sunet ce reda satisfacția (aaaahh.) Mi-am spus: mintea îti joacă 
feste. Mi-am tras energia yin în sus şi am încercat să mă 
concentrez. Ceva se afla deasupra mesei. Era indefinibil şi vag, 
ca un val de căldură deasupra unui vas cu smoală încinsă, dar 
nu puteam să neg că vederea mi se înceţoşa când mă uitam în 
acea direcţie. De fapt, era greu să te uiţi la acel lucru, dar 
greutatea păru să dispară, atunci când ochii mei (intenţia mea?) 
s-au ancorat pe el. Il puteam vedea în câmpul meu vizual 
periferic. Dacă îmi tineam linia privirii în jos pe tăblia mesei, 
puteam vedea ca un fel de nor ce dansa şi se juca deasupra 
mesei. M-am întrebat: Vederea noastră - cu ochii - este oare 
yang? Oare acesta să fie motivul pentru care pot să-l văd numai 


cu vederea periferică? 

John vorbea într-una, toată lumea începu să râdă şi eu m-am 
simţit ca un intrus. Brusc, suportul de beţişoare zbură de pe 
masă şi ateriză la picioarele Maestrului meu; era de porțelan, 
aşa că se sparse în mii de aşchii. 

Instantaneu, cineva aprinse luminile şi oamenii începură să 
curețe mizeria. Am mers la John. Părea enervat. 

„Ce s-a întâmplat?”, l-am întrebat. 

„Spirit prost!” 

„N-am văzut nimic, doar o ceaţă.” 

„Pentru că e un spirit alb”, replică John. „Dacă ar fi fost un 
spirit negru, l-ai fi văzut.” 

De ce a răsturnat suportul de beţişoare?” 

„Pentru că e musulman, „zise John, „şi beţişorul parfumat l-a 
ofensat. El consideră beţişoarele ca aparţinând religiei budiste.” 

„Poftim? Cum poate un spirit să fie musulman - sau, mă rog, 
de orice altă religie?” 

John râse. „Kosta, spiritele sunt în stadiul intermediar, încă 
nu au primit răspunsurile la întrebări şi, crede-mă, sunt mult mai 
curioase cu privire la viaţa de apoi decât suntem noi. Interes 
direct, vezi tu. Multe spirite îşi păstrează credinţele religioase 
după moarte; unele chiar devin foarte evlavioase - mult mai 
evlavioase decât erau în timpul vieţii.” 

„Ca să vezi!” 

„Prea mult? Ai auzit vântul, când spiritul a intrat?” 

„Cred că aş putea să jur pe orice că l-am auzit.” 

„Aha. Energia ta yin este slabă, ştii. Va trebui să lucrezi la 
asta. O să-ţi arăt cum, mai târziu. Un spirit vine întotdeauna cu 
un astfel de vânt. Maestrul meu era atât de zgomotos, de ziceai 
că e elicopter. Oricine putea să-l audă când venea.” 

Am rămas înmărmurit, simţindu-mă ca un caraghios. M-am 
gândit la cuvintele pe care le folosesc diferite Culturi ale lumii ca 
să descrie energia noastră vitală: chi în chinezeşte, pneuma în 
greceşte, spirit în englezeşte, ruah în ebraică, prana în indiană, 
rlung în tibetană. Toate înseamnă „vânt sau abur.” Şi se lega, se 
lega totul prea mult, pentru a mai putea fi ignorat. 

„Ei”, zise John, „trebuie să vă daţi cu toţii puţin mai în spate. 
E prea multă energie yang în jurul mesei şi îi este frică.” 


„Îl chemi din nou?” 

„Oh, da. Ştii, n-a fost chiar politicos. Dacă m-ar fi rugat, aş fi 
dat beţişorul la o parte.” 

John aprinse încă o ţigară şi o puse în scrumieră. Am mers 
spre locul în care stătea fiul profesorului meu şi m-am aşezat 
lângă el. „Poţi să-mi traduci ce spune tatăl tău?” 

„Sigur. In esenţă, îi pune spiritului întrebări şi apoi 
articulează răspunsurile pe care le primeşte - cu voce tare, ca 
să le putem auzi şi noi.” 

„N-o să-l deranjăm dacă vorbim?” 

„Pe tata? Când e în meditaţie, nu-l poţi deranja nici dacă 
vrei.” 

Luminile se stinseră din nou. Toată lumea se aşeză pe podea, 
mai departe de masă; doar John rămase în faţa acesteia. M-am 
concentrat ca şi mai înainte, pe capătul ofrandei aprinse - în 
acest caz ţigara; încă o dată, aceasta păru să se împartă în 
două; încă o dată, lucrurile începură să se petreacă brusc. 
Ceaşca de ceai începu să se mişte şi se vărsă puţin ceai; apoi 
paharul de apă, ţigara. John începu să vorbească şi - cu ajutorul 
fiului său - am putut înţelege conversaţia. Era ceva de genul 
acesta: 

„Da, da, înţeleg. Eşti musulman şi nu mai aprindem beţişoare 
pentru tine. Nu am vrut să te jignim. Ţi-a plăcut ţigara? Bine, 
bine. De ce eşti aici? Aha, Dumnezeu a spus că trebuie să rămâi 
aici şi să nu pleci, orice ar fi. E în regulă. Pot să locuiască 
oamenii în casa asta? O, îţi place de ei! Da, sunt oameni buni, 
nu-i aşa? Iți place budinca de banane? Sigur că o să-ţi lase 
budincă drept ofrandă. In fiecare marţi seară. Bine. Dar trebuie 
să promiţi că îi vei proteja şi că nu vei încerca niciodată să le 
faci rău. Dacă e vreo problemă, poţi să vii la mine. Promiţi? Bine. 
Şi ei promit că îţi vor da budincă de banane în fiecare marţi 
seară. Şi ţigări? In regulă. Bun, e bine. Mă bucur că eşti 
mulţumit. Că veni vorba, cine crezi că o să câştige meciul de 
fotbal de mâine? Nu, mai încearcă, pentru că vreau să fac un 
pariu cu prietenii mei. Aha, bine. Da, e şi echipa mea favorită.” 

Oamenii începură să râdă. Luminile se aprinseră. Proprietarul 
casei notă cererea spiritului. Cineva luă din prăjiturile şi cafeaua 
ce fuseseră puse ca ofrandă. Atmosfera era foarte destinsă, fără 


nicio notă mistică. 

Era lucrul cel mai natural pe care l-am văzut în viaţa mea. 
Eram invidios, incredibil de invidios. M-am gândit la Occident şi 
la cum e tratată moartea acolo, la separaţia şi frica pe care o 
simt oamenii pentru morţii lor, iubiţi sau nu. 

Aici erau oameni care făceau totul cu nonşalanţă şi uşurinţă. 
Aşa cum cea mai primitivă cultură putea ţine legătura cu morţii 
prin şaman, lumea spiritelor nu le era străină. Moartea chiar era 
o tranziţie ce putea fi verificată, conştiinţa trecând la altceva 
diferit. Era ca şi maturizarea; majoritatea oamenilor îşi dau 
seama că vor îmbătrâni şi acceptă acest lucru - îşi fac planuri de 
pensie. La urma urmei, asta face parte din viaţă. Dar ce planuri 
ne facem noi, în Occident, pentru „pensia” noastră de după 
moarte? Singura noastră consolare e religia, indirectă şi 
distantă, construită pe dogme ce nu pot fi verificate şi cu o 
întreagă ierarhie de intermediari între noi şi ceea ce va urma. 
Însă aici era ceva ce oricine putea atinge, un fapt banal. John 
vorbise cu mortul despre sport, pentru numele lui Dumnezeu! 

M-am uitat la Maestrul meu, cu o uimire cu totul nouă. Am 
mers la el - glumea cu prietenul său şi cu soţia acestuia. 

Aruncă o privire înspre mine. „Ei bine, Kosta”, zise. „O 
experienţă nouă?” 

„Da, Sifu. De ce l-ai întrebat despre meciul de mâine?” 

„Pentru că întotdeauna pariez cu prietenii mei cine va 
câştiga jocul. Un spirit mediu poate vedea în viitor cu 
aproximativ o zi. Am trişat.” 

„Şi e sută la sută? Adică, pot să prezică viitorul cu precizie?” 

„Depinde de spirit. Cu cât sunt mai puternice, cu atât sunt 
mai exacte. Asta era un bătrân foarte mic, aşa că nu-l cred chiar 
aşa de mult, însă până la urmă a fost un tip de treabă.” 

„Te-ar minţi — ar încerca să te înşele?” 

„Nu. Un spirit nu poate să mintă, nici chiar un spirit negru. 
Ele pot să vorbească sau nu. Dar asta nu înseamnă că au 
întotdeauna dreptate.” 

După ce îmi ură noapte bună, mă trimise înapoi la hotel în 
dubiţa unui prieten, împreună cu un grup de alte persoane. 
Eram atât de stupefiat de ceea ce văzusem, încât abia mai 
puteam vorbi. 


Unul dintre cei din dubiţa vorbea engleza bine şi încercă să 
se angajeze într-o conversaţie cu mine, dar fără succes. Probabil 
că l-am insultat. Omul era din Sumatra de origine şi începu să le 
spună celorlalţi că grecii erau chiar rasişti şi aveau prejudecăţi 
legate de oamenii cu pielea mai închisă la culoare. Am intervenit 
de îndată ce am înţeles sensul conversaţiei, explicându-i că, pur 
şi simplu, nu vreau să vorbesc. Eram tulburat de cele ce 
văzusem în acea seară. 

„Oh!”, spuse el. „A fost prima oară când ai văzut un spirit?” 

Am dat din cap şi el păru încurcat. 

„Oamenii din ţara ta nu mor?”, întrebă el - şi eu n-am ştiut 
ce să-i spun. 

Hamlet numea moartea „ţinutul nedescoperit, de la al cărui 
hotar niciun călător nu se întoarce. „Oamenii aceştia îşi 
pierduseră toată spaima legată de acel „alt” loc. Pentru ei nu 
era niciun fel de „ţinut nedescoperit”, ci unul care fusese 
explorat şi cartografiat. 

M-am întrebat dacă mă va crede cineva. 


Capitolul al V-lea 
POVESTEA LUI LIAO SIFU 


Era seară târziu când m-am aşezat să stau de vorbă cu 
profesorul meu. Meciul de fotbal la care se uita la televizor 
tocmai se terminase şi  câştigase echipa lui favorită. 
Cunoscându-l pe John, probabil că pariase o sumă bunicică pe 
rezultat - şi presupun că şi câştigase. Ca urmare, era într-o 
dispoziţie bună. Trecurăm încă o dată în balconul exterior şi ne 
aşezarăm să luăm obişnuitul ceai. 

„Ji-am promis că îţi spun astăzi povestea Maestrului meu”, 
începu John. „Deja ţi-am spus cum l-am găsit şi cum m-a 
acceptat ca ucenic. Mai trebuie să înţelegi şi că între abilităţile 
lui Liao Sifu şi ale mele este o mare diferenţă. Puterile mele sunt 
nimic, în comparaţie cu ale lui,” 

Am dat din cap şi am rămas tăcut, deşi simţeam că îmi vine 
să râd isteric. Era ireal să-l aud vorbind astfel despre 
capacităţile lui. Deocamdată puterile lui John erau de 
neconceput pentru mine - şi fusesem martor la doar o mică 


fracțiune din energia lui. În cei trei ani de când eram cu el 
văzusem  telekinezie,  pirogeneză, telepatie, generare de 
energie,  dislocarea materiei, utilizarea circumstanțelor 
favorabile, levitaţie, absorbirea unor cantităţi imense de energie 
cinetică şi poate chiar comunicarea cu spiritele morţilor. Acestea 
erau fenomene la care eu fusesem martor şi pentru care 
puteam depune mărturie. Puterea completă a lui John Chang era 
incredibilă, dacă ceea ce îmi spuseseră alţii era adevărat (şi nu 
aveam niciun motiv să mă îndoiesc); cu siguranţă nu-mi puteam 
imagina puterea lui Liao Sifu. 

„Liao Sifu se născuse într-un sat numit Lee Hwa Kang, în 
provincia Santong din China”, continuă Maestrul meu. „Făcea 
parte dintr-un clan mare - clanul Liao, aşa cum o spunea şi 
numele lui. Clanul acesta avea un stil propriu de kung fu, pe 
care îl numeau Liao Chia Chuan. Liao Sifu a început să studieze 
arta familiei la vârsta de cinci ani şi a continuat să o studieze 
până pe la douăzeci de ani, când deja stăpânea sistemul. Atunci 
era deja destul de priceput atât la elementele externe, cât şi la 
cele interne ale artelor marţiale - Şi era şi un bun luptător. 

Şi mă tem că s-a luptat mult. Vezi tu, lângă satul lui, la vreo 
câţiva kilometri, se afla un alt sat. Satul se numea Pu Chia 
Siang, care înseamnă, de fapt” satul familiei Pu’. Între cele două 
sate se afla un izvor, singurul din zonă (era, Kosta, o zonă destul 
de aridă) şi s-au luptat pentru această sursă de apă. Clanurile 
lor se luptau de o sută de ani şi mulţi muriseră.” 

„Trebuie să fi fost oribil”, am spus eu, „să te lupţi pentru 
dreptul de a bea.” 

„Da”, spuse John. „Dreptul de a supravieţui, vrei să spui. Ştii 
cum se strâng leii în Africa în jurul izvoarelor şi îşi aşteaptă 
prada? Ei, imaginează-ţi ceva de genul acesta şi o să înţelegi 
cam cum era pentru ei. În fiecare zi a vieţii lor, pentru că omul 
are nevoie de apă proaspătă ca să trăiască, nu?” 

„Nu era apă niciunde altundeva? Nimic?” 

„Nicio picătură, mi s-a spus. Ei, poate că mai era apă la 
cincizeci sau şaizecizeci de km distanţă, dar ai face aşa o 
călătorie ca să iei apă pentru familia ta şi să o cari înapoi?” 

„Nu.” 

„Nici ei. Aşa că s-au luptat, fiecare clan încercând să-l oblige 


pe celălalt să se dea la o parte. 

„Acuma”, continuă el, „în provincia Jiangsi - la o distanţă ce 
o parcurgeai în cam o lună, cu mijloacele vremii - se afla un 
profesor faimos, numit Pai Lok Nen.” 

„Când se întâmpla asta, Sifu?”, l-am întrerupt eu. 

„A, partea asta a poveștii lui Liao Sifu se desfăşoară undeva 
între 1915 şi 1925 - poate cu câţiva ani înainte, sau cu câţiva 
ani după... în orice caz, din cauza războiului, Liao Sifu nu s-a 
căsătorit şi, în general, a avut o existenţă foarte agitată. Poate 
că regiunea lor era ca Bosnia sau Kosovo în zilele noastre. Pe la 
vreo treizeci şi cinci de ani, viaţa i s-a schimbat dramatic. Una 
dintre rudele sale studiase cu Pai Lok Nen. Acest om s-a întors la 
Lee Hwa Kang la un moment dat şi era absolut vizibil că, între 
timp, dezvoltase abilităţi uriaşe. Pentru că Liao Sifu era un artist 
marţial sincer şi dedicat şi (să o spunem pe şleau) dat fiind 
războiul, ruda scrise o scrisoare de recomandare pentru Liao 
Sifu, să meargă şi să studieze cu Pai Lok Nen. Aşa că Liao Sifu 
porni la drum şi, în final, datorită scrisorii, fu acceptat ca elev al 
lui Pai Lok Nen. A stat cu Pai Sifu cinci ani şi apoi s-a întors în 
satul natal. La acel moment avea aproape patruzeci de ani şi 
ajunsese la Nivelul Douăzeci şi Şase.” 

John se lăsă pe spate în scaun şi îşi luă o poziţie mai 
confortabilă. „Acum”, continuă el, „nu uita că erau alte vremuri 
atunci. Ştirile nu circulau foarte rapid - dacă circulau - iar mare 
parte din China trăia în condiţii de lumea a treia. Când Liao Sifu 
s-a întors acasă şi-a găsit clanul decimat. Mai rămăsese în viaţă 
un singur bărbat, care era schilod şi nu putea să meargă. Trăia 
din pomenile vecinilor. Liao Sifu înnebuni de durere; îi pierduse 
pe toţi cei pe care îi iubise. lţi poţi imagina, Kosta, să pleci de 
acasă cinci ani şi când te întorci să afli că toţi fraţii şi toate 
surorile, verii, unchii şi mătuşile, iubitele şi prietenii au fost 
ucişi?” 

„Da, pot”, am spus moale. „Sunt din Balcani.” 

„Nu-i aşa?”, zise John. „Deci poţi să înţelegi o asemenea 
durere, sau poate că ai şi tu situaţii similare în familia ta. Liao 
Sifu vru să se năpustească şi să atace satul vecin. Dar bărbatul 
din clanul său nu-l lăsă., 

Eşti ultimul dintre noi rămas în viaţă,” zise el., Ne-au ucis pe 


toţi. Chiar dacă eşti la Nivelul Douăzeci şi Şase, sunt mulţi 
războinici în Pu Chia Siang, iar tu eşti singur. Poate că or să te 
omoare şi atunci clanul Liao se va pierde. 

Bărbatul era bătrânul său din clan; dată fiind etica 
confucianistă a vremii, Liao Sifu trebuia să-i dea ascultare. Omul 
îl trimise înapoi la Pai Lok Nen, smulgându-i promisiunea că va 
studia încă cinci ani. Aşa făcu Liao Sifu, înghiţindu-şi mânia şi 
durerea şi punându-le deoparte. Totuşi, se gândea la răzbunare 
tot timpul; nu putea să-şi ia gândul de la ea. Cinci ani mai târziu, 
când se întoarse în sat, depăşise Nivelul Treizeci. Aceasta e o 
răscruce foarte specială pentru cei ca noi, ştii. Ca un fel de 
absolvire.” 

Am vrut să-l presez să-mi dea mai multe detalii, dar John 
tăcu brusc, cu privirea pierdută în spaţiu. Vorbi după ceva timp. 

„Când Liao Sifu reveni acasă, găsi trupul semenului său 
străpuns de o suliță. Nici măcar nu avuseseră bunul simţ să-l 
îngroape; cadavrul putrezea acolo unde rămăsese. Atunci Liao 
Sifu înnebuni. Era ca şi cum s-ar fi spart zăgazul; toată durerea 
pe care o suprimase în toţi acei ani nu mai putu fi ţinută şi 
năvăli afară. Parcă ruda sa fusese ultimul pod care îl lega de 
rațiune; odată pierdut, Liao Sifu înnebunise. Se lăsă purtat de 
mânie şi de ură şi se duse la Pu Chia Siang să-şi ia răzbunarea 
de sânge. 

„Vreme de o oră, ucise tot ce mişca - toţi erau neputincioşi 
în faţa lui. Era ca şi cum îngerul Morţii le atacase satul şi 
războinicii din Pu Chia Siang nu puteau face nimic ca să-l 
oprească. Ucise bărbaţi, femei, copii şi animale, chiar şi pui de 
găină! Atât de mare era mânia lui, Kosta, încât voia ca satul să 
fie şters de pe faţa pământului, să nu rămână nicio viaţă, nicio 
fiinţă vie să nu otrăvească pământul. Suliţele şi săbiile ricoşau 
din el de parcă ar fi fost de hârtie; nu putea fi rănit - şi totuşi, 
ucidea de la distanţă de zece metri, cu tunete de energie Nei 
Kung. Nu-i scăpa nimic. Dacă fugeau, îi prindea; dacă se 
ascundeau, îi găsea. 

După o oră, cum stătea în ruinele satului, nebunia îl lăsă şi 
văzu limpede ce făcuse. Ştiu că abuzase de puterea cu care ÎI 
binecuvântase Dumnezeu şi că devenise un demon, într-o oră 
luase peste o sută de vieţi omeneşti. Liao Sifu era un om bun; 


chiar nu voia să rănească pe rumeni, să ştii. Crima săvârşită îi 
zdrobi inima, de parcă ar fi fost de sticlă - şi el muri pe 
dinăuntru. În acel moment cunoscu durerea, agonia extrem de 
reală a remuşcării, înaintea căreia suferinţa pe care o simţise 
din mânie era nimic. Liao Sifu era şi Maestru Taoist; ştia despre 
lumea spiritelor şi despre viaţa de după moarte. Ştia că va 
trebui să-şi răscumpere karma acţiunilor sale, când va muri. Aşa 
că i se făcu foarte frică pentru sufletul lui. În disperare, alergă 
înapoi la profesorul său, Pai Lok Nen.” 

John făcu o pauză şi sorbi din ceai. Eu eram tăcut, şocat de 
ce auzisem. „întotdeauna am crezut”, am spus într-un final, „că 
trebuie să fii o persoană bună şi de o înaltă moralitate ca să poţi 
să dezvolţi astfel de abilităţi. Că puterea merge mână în mână 
cu integritatea divină. Cum se poate ca Liao Sifu, în progresul 
său până la acel nivel, să nu fi depăşit gândurile de răzbunare?” 

John râse. „Ai citit prea multe cărţi occidentale, Kosta, sau te- 
ai uitat prea mult la serialul Kung Fu. Omul e om; să nu crezi că 
e aşa de uşor să încetezi să mai fii fiinţă umană! Liao Sifu 
cunoştea consecinţele, ştia că ceea ce făcea era greşit, dar tot 
s-a răzbunat - şi încă sângeros. La urma urmei, era om, nu era 
Dumnezeu, iar familia sa fusese ştearsă de pe faţa pământului. 
Tu ce-ai fi făcut?” 

Mi-am lăsat privirea în jos. „Nu ştiu”, am spus. M-am gândit 
la imaginile lui Buddha de pe thanka tibetane - de obicei arătau 
un Buddha cu un bodhisattva al compasiunii pe de o parte şi cu 
un bodhisattva al puterii, pe de altă parte. M-am gândit la 
icoanele din biserica ortodoxă greacă - religia cu care mă 
născusem: Fecioara, personificarea compasiunii, era o temă 
centrală, dar Arhanghelul Mihail, pe care pot să-l numesc fără 
grijă un tip dur, era şi el prezent foarte des. Începeam să înţeleg 
că puterea şi bunătatea sunt într-adevăr două lucruri separate. 

„Sigur că ştii”, continuă John. „Şi mai târziu te-ai fi căit şi tu, 
ca şi Liao şi ar fi trebuit să plăteşti preţul, aşa cum a făcut şi el. 
Kosta, răzbunarea şi regretul sunt teme care apar peste tot în 
literatura umană; nu e aşa de uşor să devii Dumnezeu şi să ierţi. 
Imaginează-ţi-i pe evrei, iertându-i pe nazişti.” 

Trecutul sângeriu al Balcanilor îmi era întipărit în gene; avea 
dreptate şi ştiam asta. l-am spus şi dădu din cap. 


„Da”, spuse. „E greu să fii puternic, e de două ori mai greu 
să fii puternic şi bun, dar asta trebuie să facem. Acesta este 
destinul nostru. Copiii mici sunt rareori buni de la sine, ştii asta? 
Ştii şi tu că trebuie să înveţe compasiunea...” 

„Oh, da”, am spus. Aveam amintiri amare. 

„Mintea unui copil îţi va da o idee despre cum e natura 
elementară a omului. Scopul nostru în viaţă e să devenim mai 
mult decât ceea ce am fost născuţi. Cei mai mulţi oameni nu 
reuşesc; doar cred că sunt mai buni. Şi ştii, de asta e aşa de 
important ca noi să ne alegem elevii cu atenţie. Nu vrem să 
creăm monştri.” 

John privi în noapte şi câinele veni alergând la mângâiat John 
se jucă o vreme cu animalul şi eu îmi completam notițele. Un 
servitor mai aduse ceai şi, după o vreme, John îşi continuă 
povestirea. 

„Pai Lok Nen trăia pe un munte numit Lung Hu Shan” 
Muntele Tigrului şi Dragonului’ „, zise el. 

„Este vorba de acel munte Lung Hu Shan pe care linia Tien 
Shih Chang şi-a întemeiat aşezământul? Am întrebat. 

„Da”, răspunse. Părea mulţumit că ştiam ceva despre istoria 
Chinei. „Dar Pai Lok Nen nu era membru al sectei lor; ei îl 
respectau foarte mult şi astfel i-au oferit un loc pe pământul lor. 
Pai Lok Nen era ermit, Maestrul şcolii Mo-Tzus; trăia pe o insulă 
în mijlocul unui lac. Profesorul meu mi-a spus că era o zonă 
inaccesibilă; apele lacului erau foarte greu de traversat. Liao 
Sifu folosea nişte copaci ca să traverseze, sărind dintr-unul în 
altul ca Tarzan, dar Pai Lok Nen doar arunca o frunză pe apă şi 
plutea pe ea.” 

„Dumnezeule mare!”, am spus. „La ce nivel era el?” 

„La Nivelul Cincizeci şi Unu.” 

„Nu pot să-mi imaginez!” 

„Nu”, replică John rânjind, „nu poţi. Ei, China era împânzită 
de bandiți la acea vreme, iar Pai Lok Nen era întotdeauna gata 
să ajute oamenii. Lupta pentru săteni şi omorâse mulţi 
răufăcători. Ucisese chiar el peste o sută, mi s-a spus - mulţi 
dintre ei cu aptitudini de un nivel chiar foarte ridicat. Însă cauza 
lui Pai Sifu era dreaptă, căci el lupta pentru a-i proteja pe alţii, 
nu pentru câştigul său personal. Există karma asociată şi cu 


acest gen de luptă, dar nu atât de multă, mai ales dacă te 
angajezi în ea fără gânduri de mărire sau ego. Pai Lok Nen era 
ermit. Nu lupta ca să devină faimos, sau ca să seducă femei; 
lupta pentru că lui îi căzuseră sorții să fie protectorul celor din 
jurul său. Era şi vindecător şi vindecase sute de oameni. Ştii, 
chiar a cruțat viaţa multor bandiți care s-au căit şi au încetat să 
mai fie hoţi şi ucigaşi; această cruţare avea să fie desfacerea 
faptelor sale, într-un final.” 

„Îi lăsa să plece, pur şi simplu?”, întrebai. 

„Nu. Întotdeauna se asigura că nu mai puteau teroriza 
oamenii, înainte să le cruţe viaţa şi să le redea libertatea. De 
vreme ce ideea pare să te şocheze atât, îţi voi spune acum 
povestea unui om foarte rău, la un nivel incredibil de înalt şi a 
întâlnirii sale cu Pai Lok Nen. Omul se numea Lim...” 

Duelul Nemuritorilor Liao stătea în faţa unui foc în vâlvătăi, 
cufundat în gânduri. Era o după-amiază rece - destul de rece 
pentru a avea nevoie de căldură ca să îşi încălzească oasele. 
Avea peste cincizeci şi cinci de ani, dar constituţia şi înfăţişarea 
îi erau ale unui om mult mai tânăr; oamenii credeau că este un 
hsien, un nemuritor, ucenicul nemuritorului Pai Lok Nen. In 
rarele dăţi când se aventura în satele din jur, se închinau 
înaintea lui şi îl omeneau din modestul lor avut, cu respectul 
rezervat unei divinităţi. 

Dacă ar şti că nu sunt decât un ucigaş, se gândea el. 
Decimarea satului Pu Chia Siang îl bântuia tot timpul şi ştia că 
într-o zi avea să plătească pentru ea. In schimb, la sugestia lui 
Sifu, Liao se dedicase vieţii monastice - încerca să ajungă la cel 
mai înalt nivel de putere la care putea în această viaţă şi să-i 
ajute pe toţi cei care îi meritau ajutorul. Poate atunci, când va 
veni vremea să intre în lumea cealaltă, Domnul Dumnezeu va 
avea milă de el, la judecata Sa. 

Cum am putut să omor copii? 

Liao privea flăcările. Adevărul era că nu avea nevoie de 
căldura focului ca să se simtă confortabil, nu mai mult decât 
avea nevoie de asta un urs polar; depăşise astfel de lucruri. Dar 
de ce să risipească energia internă pentru a se încălzi, când 
avea la dispoziţie un foc bun şi mult mai plăcut? Liao stătuse cu 
Pai Sifu pe Muntele Tigrului şi Dragonului mulţi ani după acea zi 


nefericită, meditând, antrenându-se şi studiind sistemul liniei 
Maestrului său. Învăţase mult şi avansase la Nivelul Patruzeci; 
spre necazul său, sarcina îi devenea mai grea, nu mai uşoară, 
pe măsură ce înainta către nivelurile superioare. Nivelul Patru, 
pe care îl considerase cutremurător la vremea lui, fusese floare 
la ureche în comparaţie cu asta; râdea, gândindu-se la unii 
dintre elevii mai tineri pe care îi ştia, care se luptau cu Nivelele 
Trei şi Patru şi care erau atât de mândri de asta. li aştepta o 
trezire dură. 

Pai Sifu plecase într-una din călătoriile sale de izolare de 
zece zile, lăsându-l singur cu Bătrânul Hoţ. Metoda de 
antrenament a lui Pai Lok Nen era foarte isteaţă: medita zece 
zile undeva sus în munţi, apoi revenea la căsuţă vreme de zece 
zile, să se recupereze şi să se pregătească pentru sesiunea 
următoare. Moderaţia şi perseverenţa erau cheia succesului; 
Liao ştia asta. 

Numele Bătrânului Hoţ era Assam şi avea aproape şaptezeci 
de ani. Assam fusese hoţ la drumul mare şi terorizase ţinutul din 
jur, până ce avusese nenorocul să şi-l aleagă pe Pai Lok Nen ca 
victimă. Când impasibilul nemuritor îl învinse, Assam ceru 
îndurare pentru viaţa lui, promițând că va face orice, numai să 
fie cruțat; nu va mai fura şi nu va mai răni pe nimeni, niciodată. 
Pai Lok Nen nu ştia ce să facă cu omul; nu putea să-l lase unde 
era, căci banditul cu siguranţă nu era de încredere. În sfârşit, se 
hotări să-l ia cu el, ca servitor. Ca să se asigure că Assam nu va 
mai răni niciodată pe nimeni şi nici nu va fugi, îl schilodise, 
paralizându-i parţial nervul sciatic de la piciorul drept. Pai Sifu îl 
dusese apoi pe insulă, de unde îi era cu neputinţă să mai 
evadeze. Acum Assam bântuia peste tot pe insulă, având ca 
semn de identificare bocănitul cârjei groase pe care o folosea ca 
să-i susţină greutatea. 

Liao îl trimisese pe Bătrânul Hoţ să adune ceva lemne de foc; 
omul se urnise morocănos, neplăcându-i instrucţiunile mai 
tânărului Liao. Se plângea mereu, dar ce putea face? La urma 
urmei, Liao era un elev al Maestrului, unul de nivel înalt, iar 
Assam nu avea nicio putere să cârtească. Încercase în repetate 
rânduri să-l convingă pe Liao că faptul că era servitorul lui Pai 
Lok Nen nu însemna că era şi servitorul său, dar Liao nu ţinea 


seama de asta. Şi de vreme ce Assam era îngrozit de puterile lui 
Liao — şi pe bună dreptate - făcea ceea ce-i spunea acesta. 

Dar nu era nevoie să se grăbească. Aşa că îi trebui o după- 
amiază întreagă, ca să facă o treabă de o oră. 

Liao era singur de tot când auzi sunetul. Venise uşor, pe 
ascuns şi însoţit de o ameninţare. Liao ştia ce era asta. Un om 
se apropia de casă, cineva atent, scrutându-şi drumul pe 
măsură ce înainta şi conştient de pericole. Un om pornit pe 
luptă, se gândi Liao. Un duşman? 

Se ridică şi se furişă la uşă. Dincolo de grădină, văzu o formă 
întunecată, ce se apropia cu precauţie. Aceasta se opri când îl 
simţi, aşteptă şi apoi începu să se apropie din nou. Liao văzu că 
omul avea un bandaj întunecat legat peste ochi. Un orb. „Bună 
ziua, frate”, spuse Liao. Nu era un orb obişnuit; Liao nu avea 
nevoie să vadă cum mergea, ca să îşi dea seama de asta. Omul 
ajunsese pe insulă - numai asta şi era destul. 

„Bună ziua”, răspunse omul. „Asta e casa Maestrului Pai Lok 
Nen?” 

„Asta este.” 

„Aha. Bine. Eu sunt un vechi prieten de-al lui; Nu ne-am 
văzut de doisprezece ani.” 

„Te rog, intră să te încălzeşti. Pai Sifu se va întoarce curând.” 

Liao se dădu la o parte ca să-l lase pe orb să treacă. Observă 
că omul intră în colibă cu atenţie, pândind parcă un posibil atac. 
Mai văzu şi că omul vibra şi mustea de o putere similară cu cea 
a profesorului său cu siguranţă că e peste Nivelul Cincizeci, se 
gândi Liao. Era oare cu putinţă să fie mai sus decât Maestrul 
său? 

Când simţi că nu mai era nimeni în încăpere, omul se aşeză 
recunoscător lângă foc şi începu să-şi încălzească mâinile. Liao 
văzu că era mai în vârstă, pe la optzeci de ani, cam de vârsta 
Maestrului său. 

„Pot să te servesc cu ceai, domnule...?”, întrebă Liao. 

„Ah, Lim. Numele meu este Lim. Da, te rog. Ţi-aş fi 
recunoscător.” 

„Cum l-ai cunoscut pe Pai Sifu?”, întrebă Liao, în timp ce 
făcea ceaiul. 

„Ah. Cum spuneam, ne-am cunoscut acum doisprezece ani. 


Lui îi datorez actuala mea... putere.” 

„Înţeleg; Eşti un elev al liniei Maestrului meu?” 

„Nu. Am studiat cu altă şcoală, la fel de veche şi la fel de 
puternică.” 

Liao îi dădu omului o ceaşcă de ceai fierbinte. 

Lim sorbi cu încântare. „Mulţumesc”, spusei „Ceaiul e cel mai 
potrivit într-o zi rece cum e asta.” 

„Da, aşa este. Ai ajuns la un nivel foarte ridicat, bunule 
domn.” 

„Da. A fost nevoie de mult timp şi de perseverenţă, dar am 
reuşit să devin ceea ce sunt, după zece ani de antrenamente 
dure. Cred că Maestrul, tău va fi destul de surprins de puterea 
mea.” 

Liao privi la faţa ascunsă de glugă. „Va fi surprins, dar va fi 
oare şi mulţumit?”, zise el în sfârşit. 

Celălalt puse ceaşca jos. „Cum te cheamă?”, întrebă Lim în 
sfârşit. 

„Liao Tsu Tong.” 

„Liao Tsu Tong, dacă nu te bagi în luptă, îţi voi cruța viaţa 
azi, ca recunoştinţă pentru ceaiul ce mi l-ai oferit.” 

„De ce îl urăşti aşa de mult?” 

Celălalt îşi dădu bandajul jos de pe ochi; două găvane goale 
se holbau la el. Era faţa unui demon. 

„Mi-a luat ochii. Nu-l pot ierta”, spuse Lim. 

„Înţeleg”, spuse Liao. „Şi eu mi-am risipit viaţa căutând 
răzbunare. Dar Pai Sifu a fost întotdeauna drept cu pedepsele. 
Ce ai făcut ca să meriţi o aşa sentinţă?” 

„Nu contează.” 

„Ba bineînţeles că da! Dreptatea lui Dumnezeu trebuie 
înţeleasă.” 

„Ah, da? Şi tu ai urmat dreptatea lui Dumnezeu, atunci când 
te-ai răzbunat? ,. 

Liao privi în altă parte. 

Orbul râse ironic. „Cred că nu, ha?”, zise Lim. „Şi chiar şi aşa, 
cine e Pai Lok Nen ca să vorbească în numele lui Dumnezeu? 
Numele tău mi-e cunoscut, Liao Tsu Tong şi e cunoscut în toată 
China, dar nu am ştiut până acum că eşti elevul lui Pai.” 

Liao scrută faţa torturată. „Ce vrei să spui, că numele meu e 


cunoscut în toată China?” 

„Dacă te porţi cum se cuvine şi nu te bagi, te voi lăsa să 
trăieşti, ca să descoperi ce vreau să spun.” 

„Eu mi-am regretat acţiunile. După doisprezece ani, mânia ta 
nu a fost domolită de timp?”, întrebă Liao. 

„Domolită de timp? Eşti copil, de îmi pui întrebări din astea? 
Vreme de zece ani mi-am sacrificat viaţa, n-am făcut nimic 
altceva decât să mă antrenez în fiecare zi, nu m-am gândit la 
nimic altceva decât să-l găsesc şi să mă răzbun. Mi-au trebuit 
doi ani să-l găsesc; oamenii din ţinut îl protejează, nebunii. 
Nimeni nu voia să-mi răspundă la întrebări! Dar l-am găsit, în 
sfârşit.” 

„Şi care a fost crima ta?” 

Celălalt rămase tăcut. „Fie eşti foarte curajos, fie foarte 
prost. Am fost lord al războiului într-o provincie vecină. Banda 
mea de războinici lua tribut de la oraşele din jur. La un moment 
dat, m-am lăcomit şi un bătrân l-a chemat pe Pai Lok Nen. 
Oamenii mei au fost distruşi şi mie mi-au fost luaţi ochii.” 

„Se pare că ai primit ceea ce meritai.” 

„Poate. Nu e treaba ta să judeci, distrugător al Pu Chia 
Siang.” 

„Ji-a cruțat viața. A fost milos.” 

Cana se sfărâmă instantaneu în mâna lui Lim şi ceaiul 
fierbinte se transformă în abur supraîncins. În clipa aceea, Liao 
se temu pentru viaţa sa. „De o mie de ori să mă fi omorât!”, urlă 
Lim. „Eram puternic şi m-a făcut slab! Orice doream - o femeie, 
o bijuterie, orice puteam avea! Eram rege în ţinutul meu, iar el 
m-a transformat în cerşetor!” 

Liao îşi păstră locul. _ 

După un moment Lim se calmă şi se întoarse spre foc. Işi 
legă din nou bandajul pe ochi. 

„Mai vrei ceai?”, întrebă Liao. „Se pare că ţi-ai pierdut 
ceaşca." _ 

Lim râse. „Da, fără îndoială, eşti foarte curajos. Într-adevăr, 
mi-ar plăcea încă o cană de ceai.” 

Liao se ridică şi se duse la un dulăpior. Aduse o ceaşcă şi îi 
oferi lui Lim ceai. 

„Ştii”, zise el, „Pai Sifu nu mai este tot ce a fost odată.” 


„Ce vrei să spui?” 

„A fost schilodit într-o luptă. Nu mai poate folosi un picior şi 
acum merge în baston.” 

„Hmm. Trebuie ca a fost un duşman năpraznic acela. Mă 
bucur că celălalt nu l-a ucis; că l-a lăsat pentru mine.” 

„Da, dar Sifu nu este Maestrul care era odată. Este schilod 
acum Şi şi-a pierdut puterea.” 

„Oare eşti chiar aşa de tânăr şi de prost, sau doar îmi pui la 
încercare soarta şi răbdare? Ştii la fel de bine ca şi mine că 
starea sa fizică nu are nimic a face cu asta! E la fel de puternic 
precum întotdeauna. De altfel, îl urăsc atât de mult, încât chiar 
şi dacă ar fi mort, i-aş distruge mormântul şi i-aş vandaliza 
cadavrul.” 

„Inţeleg. Te compătimesc, domnule Lim. Am simţit o astfel 
de ură şi eu; ştiu ce-i poate face un astfel de vierme, sufletului 
unui om. Fie să-ţi găseşti pacea.” 

Răspunsul celuilalt fu înghiţit de sunetul cuiva care se 
apropia. Amândoi au auzit paşii grei; bocănitul ritmic al 
bastonului. Lim se ridică uşor şi rapid, cu faţa la uşă. Îl împinse 
pe Liao în zidul din spate. „Nu ne întrerupe, că dai de belea”, 
şopti încet Lim. „Nu uita ce ţi-am spus.” 

Assam ducea o încărcătură de lemne şi mergea cu greutate. 
Lăsă încărcătura grea din spate şi o puse uşor într-un colţ în 
grădină, încă legată cu sârmele de care se folosise ca să facă 
mănunchiul. Blestemat să fie dacă îi mai duce lemnele lui Liao şi 
în casă! Obraznicul ăla era cu aproape cincisprezece ani mai 
tânăr decât el, la urma urmei şi era cazul să-şi respecte bătrânii! 
Era destul că se dusese afară să caute lemne, la cererea lui 
Liao; cu atât mai rău pentru tânărul nemernic, dacă asta durase 
toată după-amiaza! 

In colibă, Liao văzu silueta omului întunecând intrarea. Nu 
avea niciun fel de îndoială cu privire la ceea ce avea să se 
întâmple şi ştia că şi Lim simţise apropierea celuilalt. Lim se afla 
înaintea lui, cu spatele la el şi cu faţa la uşă. Era gata de luptă. 
Ei bine - şi Liao la fel. 

El era la Nivelul Patruzeci, dar ştia că Lim e la un nivel mult 
mai sus. Totuşi poate că o să meargă, se gândi el. 

„Ai grijă! E o capcană!”, îi strigă lui Assam şi în aceeaşi clipă 


îl lovi pe Lim cu toată puterea lui în zona rinichilor (şi de la 
numai un metru distanţă.) Se aşteptă ca celălalt să zboare în 
faţă în urma impactului şi atunci să îl lovească de mai multe ori. 

Nu se întâmplă nimic. Lim nu fusese afectat de loc. 

Liao avu o fracțiune de secundă în care să blesteme situaţia 
cu cea mai rea înjurătură care îi veni în minte. Apoi Lim porni ca 
un şuier de vânt. Dădu cu piciorul în spate şi îl lovi pe Liao, care 
trecu prin zid şi ateriză afară în grădină, unde îşi pierdu 
cunoştinţa. În acelaşi timp, îl lovi pe Assam de trei ori, de la cinci 
metri distanţă, cu tunete de energie generate din centrul 
palmei. Assam muri instantaneu în urma primei lovituri, dar Lim 
nu putea să creadă că Pai Lok Nen e aşa de uşor de înfrânt (căci, 
într-adevăr, strategia lui Liao de a-l prezenta pe Assam drept Pai 
Lok Nen ţinuse) şi lovi iar şi iar. 

Când Liao îşi reveni, Maestrul său stătea aplecat deasupra 
lui. Era dimineaţă. Fusese fără cunoştinţă toată noaptea. 

„Eşti bine?”, îl întrebă Pai Sifu. 

Liao se ridică şi tuşi, scuipând sânge. „Cred că da”, spuse. 
„Dintr-un motiv oarecare, a vrut să mă lase în viaţă. Assam?” 

„Mort. Dus. Cine a făcut asta?” 

„Lim. A spus că îl cheamă Lim.” 

„Lim? Nu cunosc pe nimeni care se numeşte Lim.” 

Liao se simţi cuprins de exasperare pentru scurt timp. Se 
părea că profesorul său ucisese atât de mulţi răufăcători, că 
uitase detaliile întâlnirilor. „Era orb. A spus că tu i-ai luat ochii.” 

Pai Lok Nen rămase uimit. „El? Lordul războiului? Da, sigur, îl 
chema Lim, aşa e, îmi amintesc acum. Dar cum? Adică, atunci 
când am luptat era la un nivel destul de ridicat, dar în niciun caz 
ăsta!” 

„Ura.” 

„Poftim? ” 

„Ura i-a alimentat antrenamentul.” 

Pai rămase în tăcere. „Desigur”, spuse într-un târziu. „Regret 
că l-am lăsat în viață. Mulți vor suferi pentru că m-am gândit eu 
să arăt îndurare. Unii oameni pur şi simplu nu pot fi mântuiţi.” 

Liao se ridică; picioarele îi tremurau. Văzu gaura din zid, prin 
care trecuse corpul lui când fusese aruncat în spate. 

„Ajută-mă cu Assam”, îi spuse brusc Pai Sifu. 


Merseră la rămăşiţele bătrânului. Din corpul în sine mai 
rămăsese doar o masă gelatinoasă. 

„Ştii de ce a funcţionat strategia ta? „îl întrebă Pai Sifu. 

„Poate. Cred că pentru că omul era atât de obsedat, încât 
era orb în mai multe privinţe.” 

„Nu. Pentru că Lim este evident mai sus de Nivelul Cincizeci. 
O lovitură de la un astfel de om trece prin şira spinării şi face 
oasele praf. Assam a fost lovit cel puţin de trei ori, poate chiar 
de patru; după cum vezi, n-a mai rămas prea mare lucru din el. 
Craniul lui e terci; Lim n-a mai putut să verifice cadavrul şi să 
vadă dacă eram eu sau nu.” 

„Înţeleg. „, 

De ce l-ai păcălit că Assam era eu?” 

„Pentru că, sincer, Sifu, omul m-a înfricoşat şi nu aveam idee 
care dintre voi avea mai multă putere. „r „Şi te-ai gândit că nu e 
nimic dacă sacrifici viaţa lui Assam?” 

„Pentru viaţa ta, Sifu, nu.” 

„Şi, din câte văd, te-ai gândit că nu e nimic nici dacă îţi 
sacrifici propria viaţă.” 

„Era datoria mea, Maestre. „îngropară corpul lui Assam. Nu 
avea formă şi era dificil de apucat; era ca şi cum bătrânul ar fi 
fost transformat într-o nevertebrată uriaşă, moartă. Pai rămase 
tăcut toată ziua. Când veni seara, se aşezară lângă foc. Pai Lok 
Nen îi dădu lui Liao o carte mare şi nişte manuscrise. 

„În cartea asta, „îi spuse Sifu, „se află secretele puterii 
interne până la Nivelul Şaptezeci şi Doi. Aceste manuscrise te 
desemnează moştenitorul meu. Acum tu eşti maestrul şcolii 
mele de Pa Lei Chuan (boxul tunetului celor opt căi.) Poţi să 
pleci sau să rămâi aici, după cum doreşti. „ „Tu te duci după 
Lim.” 

„Este datoria mea. Am dezlănţuit un monstru pe pământ şi 
trebuie să înfrunt consecinţa acţiunilor mele. 

Îţi interzic să vii cu mine, dacă asta voiai să întrebi. 
„ „Maestre...” 

„Îţi interzic!”, ; 

Dar desigur”, continuă John, „Liao Sifu nu l-a ascultat. Când 
Pai Sifu plecă, îl urmări de la distanţă, ţinându-se departe de 
profesorul său, dar fără să-i piardă urma. Lui Pai Lok Nen îi 


trebui o săptămână să-l găsească pe Lim, dar îl găsi. Se întâlniră 
într-o junglă. Liao Sifu era aproape, dar nu îndrăzni să se 
amestece.” 

Profesorul meu luă o gură de ceai. 

„Se luptară trei zile şi trei nopţi”, spuse el cu voce moale. „în 
final erau la egalitate; amândoi se aflau la Nivelul Cincizeci şi 
Unu. Distruseră jungla din jurul lor în timpul luptei, dar tot nu 
putu vreunul să-şi stabilească un avantaj. S-au luptat ca vechii 
zei, aruncându-şi unul altuia tunete şi fulgere, Kosta. În sfârşit, 
în zorii celei de a patra zi, Pai Sifu, disperat, folosi o tehnică 
numită Ching Tjik Tue Lik, care în chineză înseamnă, Cocoşul de 
aur stă într-un picior.” Ti-am arătat mişcarea asta ieri- e o 
tehnică foarte periculoasă, prin care poţi lovi trei puncte cu o 
singură mişcare, dar în acelaşi timp îţi deschizi punctele tale 
slabe, pe care oponentul le poate lovi. Din cele trei puncte 
atacate, Lim reuşi să blocheze două, dar cea de a treia lovitură îl 
surprinse în piept; însă în acelaşi timp şi el reuşi să îl lovească 
pe Pai Sifu în piept. Amândoi căzură şi rămaseră acolo. Apoi Liao 
Sifu ieşi din ascunzătoare şi se apropie. Până atunci nu 
îndrăznise să se amestece, după cum am spus.” 

„E chiar aşa de mare diferenţă între puterea de la Nivelul 
Patruzeci şi cea de la Nivelul Cincizeci?”, am întrebat. 

„Da şi la fel între Nivelurile Douăzeci şi Treizeci, sau Treizeci 
şi Patruzeci”, răspunse John. „Pădurea, Kosta, arăta de parcă 
fusese distrusă de bombe. Liao Sifu se apropie de corpurile lor. 
Lim era mort, dar Pai Lok Nen trăia. Liao Sifu îl îngropă pe Lim şi 
rămase cu Pai Sifu, încercând să-i redea sănătatea. Însă, la un 
moment dat, Pai Lok Nen muri. Liao Sifu îl îngropă şi rămase în 
zonă încă patruzeci de zile, apoi plecă.” 

„Unde s-a dus?”, am întrebat. 

„il aştepta o surpriză. Se duse într-un oraş mare din 
apropiere şi văzu că era faimos. Guvernul pusese recompensă 
pe capul lui; era cel mai căutat criminal din China.” 

„Masacrul din sat”, am spus. 

„Da. Peste tot erau afişe cu poza lui. Fu obligat să se 
refugieze mai întâi la Nanchang, în Jiangsi, unde rămase o 
vreme, apoi plecă din China. În final se stabili, fără niciun ban, în 
Java.” 


„Chiar ca în vechiul serial Kung Fu, cu David Carradine!”, am 
spus eu. 

John reflectă o vreme. „Nu mă uit niciodată la serialul ăla, 
ştii”, spuse într-un târziu. „Adică am văzut fragmente, din când 
în când, la televizor, dar niciodată nu m-am aşezat să văd un 
episod întreg. Ascultă, crezi că au auzit de undeva povestea lui 
Liao Sifu şi au copiat-o? „(11) 


Capitolul al VI-lea 
LECŢII DE INVAŢAT 


EXAMENUL 

Data următoare când l-am văzut pe Maestrul meu, ploua cu 
găleata. Fusese plecat o săptămână în străinătate, cu afaceri; 
îmi petrecusem timpul călătorind, citind şi digerând cum 
putusem mai bine învăţăturile de la întâlnirile noastre 
precedente. Aşteptarea mea nu fusese prea plăcută, pentru că 
deja văzusem cea mai mare parte din ţară, iar oraşul în care 
locuia el era un loc plictisitor. John telefonă în ziua în care 
reveni. Mi-am luat obişnuitul taxi spre casă lui, în acea după- 
amiază târzie, întrucât eram nerăbdător să-l revăd. 

Mi-am scuturat ploaia de pe jachetă şi am intrat în casă. Se 
aflau mai mulţi oameni acolo şi era o oarecare agitaţie. 
Atmosfera era cea a unei petreceri gata să înceapă. 

John strigă în semn de salut: „Kosta! În seara asta eşti foarte 
norocos. Voi testa doi elevi de-ai mei pentru Nivelul Doi. Ne 
pregătim acum.” 

Niciodată nu mai văzusem un astfel de test şi imediat am 
devenit şi eu agitat. Meritase să aştept o săptămână. Poate cel 
mai important lucru cu privire la abilităţile pe care le afişa 
profesorul meu era că acestea erau aptitudini dobândite; ceea 
ce ştia el putea fi transferat şi altora. In seara aceea aveam să 
văd pentru prima oară dovada unui astfel de transfer. Trebuie 
remarcat că nu oricine poate deveni ca John Chang, la fel cum 
nu oricine poate deveni atlet olimpic; dar aproape orice 
persoană întreagă la corp poate învăţa să alerge - şi dacă nu să 
alerge, măcar să facă jogging. Nivelul Doi e ceva de genul 
acesta. Aproape oricine care are un grad corespunzător de 


perseverenţă şi de disciplină îl poate încheia (deşi poate dura 
chiar şi cincisprezece ani.) însă să ajungi ca Chang Sifu, asta o 
putea face, probabil, un om dintr-o mie. Poate şi asta era prea 
mult. 

In orice caz, eram foarte nerăbdător să văd ce puteau să facă 
cei doi. 

Ei erau singurii de acolo care nu păreau prea bucuroşi. 
Amândoi erau foarte emoţionaţi şi se scuzau să meargă la 
toaletă foarte frecvent, iar apoi petreceau ceva timp pe balcon, 
în meditaţie, încercând să-şi recapete controlul asupra minţii şi 
corpului. Mi se spusese că nu depindea de elev când va fi testat; 
momentul şi locul erau adesea alese chiar de John, care spunea: 
„Acum. „Asta era ideea cu testul, mi se spunea: să prinzi elevul 
fără să se aştepte, astfel încât acesta să înveţe să fie pregătit în 
orice moment din viaţă pentru orice i s-ar putea întâmpla. 

M-am bucurat că nu eram eu în locul lor. Unul dintre bărbaţi 
arăta chiar demn de milă. 

Se iscă o ceartă; un elev de-al lui John, pe care îl cunoşteam 
bine şi care era acolo ca martor, începu să protesteze zgomotos. 
Un alt bărbat, în mod clar un elev mai avansat, nu-i luă în 
seamă. Ignorând dezaprobarea celuilalt, luă ţigările omului şi le 
scoase din cutie. | le dădu înapoi prietenului meu şi păstră 
pachetul. Cel  păgubit merse într-un colţ bombănind, 
înfundându-şi ţigările într-un buzunar. Elevul mai avansat mai 
făcu rost de încă două pachete goale de ţigări şi le puse unul 
peste altul pe masă, împreună cu pachetul pe care tocmai îl 
şterpelise. Cutiile goale (pachete cartonate!) erau aşezate pe 
latura de bază, trei în rând, toate cu numele mărcii în aceeaşi 
direcţie. 

Acum cei testaţi trebuiau să le mute, prin telekinezie, de la 
peste patru picioare distanţă. 

John veni la mine. „înţelegi ce facem aici în seara asta?”, mă 
întrebă. Am dat din cap. „Vor trebui să mute pachetele de la o 
distanţă egală cu de cinci ori lungimea antebraţului lor; asta e 
tradiţia noastră.” îmi privi antebraţul lung şi degetele şi mai 
lungi şi zâmbi. 

„In cazul tău”, spuse, „ar fi vorba de peste un metru şi 
jumătate. „Am început să mă agit şi el zâmbi încântat. 


Lui John îi plăceau glumele dure. Eram cu el în lift, într-o 
seară, împreună cu încă douăzeci de persoane. Liftul avea pereţi 
de sticlă şi transporta oamenii în sus şi în jos într-un mall; de jur 
împrejur era o balustradă de oţel de care oamenii îşi sprijineau 
spatele. leşisem în oraş să mâncăm în seara aceea, la un 
restaurant local, la etajul superior al mallului. 

Brusc, o zvâcnire de curent pulsă prin balustradă. Femeile 
ţipară şi toată lumea se trase înapoi, crezând că e vorba de un 
scurtcircuit. Şi John se retrăsese, ca şi mine, dar mie mi-a fost 
de ajuns o privire la rânjetul abia stăpânit de pe faţa lui ca să 
îmi dau seama ce se întâmplase de fapt: trimisese un puls de 
bioenergie prin balustradă! Liftierul avertiză pe toată lumea să 
stea departe de balustradă şi când am ajuns la ultimul etaj 
chemă echipa de întreţinere prin radio şi opri liftul din funcţiune. 

Ei bine, chiar fusese amuzant. 

În orice caz, elevii erau emoţionaţi ca naiba. Aveau de 
dărâmat toate cele trei pachete, pentru ca să treacă testul. 

Primul îşi începu încercarea. Îi măsurară antebraţul, mâna şi 
degetele şi trasară o linie pe care nu avea voie să o depăşească. 
John stătea el însuşi pe linie şi se încrunta la elev când se 
apropia, asigurându-se că nu va îndrăzni să trişeze, nici măcar 
puţin. Omul rămase în spatele liniei, în Poziţia Călăreţului, îşi 
ridică palma dreaptă în dreptul liniei, respiră profund ca să se 
calmeze şi începu. 

Îşi împinse chi-ul prin palmă şi înspre pachetele de ţigări. 
Unul dintre acestea se răsturnă. „A ratat”, şopti cineva lângă 
mine. „Dar va trece, cu siguranţă.” 

John îl mustră pe elev şi omul o luă de la capăt. De data 
aceasta, fără ezitare; ştia că poate. Se concentră năpraznic şi 
împinse. 

Toate trei pachetele se răsturnară pe masă. Primul fusese 
împins atât de tare, încât căzuse de pe masă. Elevul trecuse 
testul. 

S-a făcut o pauză până să încerce şi cel de al doilea şi mi s-a 
permis să mă apropii de zona de testare. 

„În regulă, Kosta”, zise John. „Inspectează totul cu atenţie.” 

Şi aşa am făcut. Am căutat magneti, fire, ventilatoare, ceva 
electric sau chimic, cu toată cunoaşterea ce o căpătasem în 


doisprezece ani de inginerie. Nimic. Masa era din lemn; o ridicai 
de la podea. Nu existau cabluri sau fire pe niciunde. Pachetele 
de ţigări erau chiar pachete de ţigări, nimic mai mult; nu se 
făcuse nimic cu ele, în afară de faptul că fuseseră scoase 
ţigările. Am scos din buzunarul vestei o mică busolă pe care o 
port cu mine tot timpul în Orient şi am trecut-o peste masă şi 
peste zona din jur. Niciun magnet - sau cel puţin nu se observa 
niciun fel de magnetism rezidual. Nu găsisem niciun fel de 
indiciu cu privire la existenţa vreunei substanţe chimice de orice 
fel. Încăperea era luminată puternic şi totul se întâmplase la 
vedere. Nu era niciun fel de hocus-pocus. 

Inspecţia era de prisos; am făcut-o pentru ceilalţi, mai 
degrabă decât pentru mine. Eu nu mă îndoiam de ceea ce 
văzusem. În orice caz, grupul nu ar fi câştigat nimic, înşelându- 
mă. 

„Vreau să mai fac o inspecţie, după ce se termină testul”, i- 
am spus lui John, care a fost de acord imediat. 

Veni rândul celui de al doilea elev; acesta era foarte 
emoţionat. Era clar pentru toată lumea în afară de mine, că nu 
avea să reuşească. Grupul repetă procedura pentru el, trăgând 
o altă linie; şi el, ca şi fratele lui întru învăţătură, îşi luă locul. Și 
eşua. Nu se întâmplă nimic. 

John îl încurajă, îi spuse să se relaxeze şi să o ia de la 
început. 

Aşa făcu şi eşuă din nou. Omul era într-o stare emoţională 
foarte proastă. Am crezut că or să se oprească. 

Nu s-au oprit. John l-a lăsat să încerce de la distanţă de un 
metru; pachetele nu numai că s-au răsturnat, ci au zburat de pe 
masă şi au aterizat la un metru mai încolo. In clipa aceea am 
înţeles ceva important: fenomenul de câmp asociat cu această 
acţiune se degrada exponențial. Adică, se comporta după 
graficul următor: 

Într-o zi o să cartografiez reacţia şi o să descriu semnificaţia 
procesului, m-am gândit. Deja ştiam şi cum voi face. 

Omului i se mai dădu o şansă, dar el eşuă din nou. Atunci 
John îl lăsă să se oprească. Va mai fi testat încă o dată la anul, 
dar oportunităţile nu erau nesfârşite; la un moment dat, dacă 
eşuai, erai considerat un elev necorespunzător şi procesul de 


instruire era întrerupt. 

„Ce mai voiai să examinezi?”, mă întrebă John. 

Am scos un briceag şi am tăiat în jumătate unul din 
pachetele goale de ţigări. Nu era căptuşit cu metal; nu avea 
cum să fie afectat de magnetism. larăşi, am făcut-o mai mult de 
dragul grupului, decât pentru mine; pentru ei părea foarte 
important ca eu să fiu convins şi trebuia să dovedesc că sunt 
convins. 

Eram bun la genul ăsta de lucruri. Cu un an înainte, un 
prieten de-al lui John încercase să-mi facă un truc. Îmi oferise un 
baton de gumă, pe care eu l-am luat şi apoi mă întrebase dacă 
voiam să-i văd puterea. Am răspuns afirmativ şi el a înmuiat 
hârtia batonului în apă. 

„Acum tine-o în mână şi strânge”, zisese el. 

Nu aveam nevoie de privirea dezaprobatoare a lui John, ca să 
ştiu că mi se juca o festă; faptul că înmuiase hârtia în apă îl 
dăduse de gol. Sodiu metalic, m-am gândit şi m-am prefăcut 
numai că strâng hârtia. Era cerată; dacă o strângeam în mână, 
ceara s-ar fi deteriorat şi astfel sodiul ar fi intrat în reacţie cu 
apa, producând o căldură intensă. 

Omul păru descumpănit; se aşteptase să arunc hârtia din 
mână, strigând de durere. Il dezamăgisem. „Poţi să-i dai drumul, 
dacă simţi căldura”, spusese. „Nu trebuie să te arzi.” 

„Nu, nu e cald deloc”, am răspuns eu inocent. „Vezi? „i-am 
dat înapoi ambalajul, pe care îl mototolisem cu atenţie şi îl 
făcusem o mingiuţă de hârtie. Pe faţă îi apăru o privire 
încurcată; îmi luă hârtia din mână şi strânse cât putu de tare. 
Brusc făcu o grimasă şi o aruncă. Se uită la mine uimit; de ce nu 
funcţionase trucul cu străinul? 

Lui John îi plăcuse mult. Oricum, ştiam că în seara aceea 
trebuia să-i conving că credeam că ceea ce făceau era real, aşa 
că am tăiat pachetul gol în jumătate. 

„De cât timp studiezi?”, l-am întrebat pe cel care trecuse 
testul. 

„De vreo doisprezece ani”, răspunse el. 

„Şi cât de mult te antrenezi în fiecare zi?” 

„Doar vreo oră pe zi. De asta a durat atâta. Dar ce să fac? 
Trebuie să-mi şi câştig existenţa.” 


John „se apropie şi îi ţinu omului un lung discurs. Îi făcu o 
predică amănunţită, apoi îl lăsă să plece şi mă trase aproape. 

„l-am spus că de acum trebuie să fie foarte atent”, zise John. 
„Gând termini Nivelul Doi, chi-ul tău este mereu pregătit să se 
mişte. Mare parte din el e condus de emoţii. Dacă, de furie, ar 
lovi acum un om, chi-ul său ar intra în corpul acelui om şi i-ar 
distruge inima. Omul ar muri.” 

„Şi dacă, să zicem, îl loveşte la braţ?”, întrebai eu. 

„Nu contează unde îl loveşte. Chi-ul va urca întotdeauna la 
inimă şi îl va omori pe celălalt. Ştii, niciun spital occidental din 
lumea asta nu ar putea să ajute un om lovit în acest fel. Omul 
va muri dacă nu este tratat de cineva ca mine, în decurs de 
douăzeci şi patru de ore.” 

„Ai dreptate. Trebuie să fie foarte atent, de acum înainte.” 

„Da. Ştii, când predăm kung fu unor elevi noi, întotdeauna ne 
mişcăm lent şi întotdeauna fără putere. Siguranţa este 
principala noastră grijă. Oamenii văd asta şi cred că suntem 
slabi; mare greşeală.” 

„Sifu, ceea ce au făcut ei este numit telekinezie în Occident. 
Au reuşit să facă asta cu propria lor putere, sau i-ai ajutat 
puţin?” 

Mă privi amuzat. „l-am, ajutat puțin’, după cum spui. Ei pot 
să transfere chi din corpul lor, dar doar chi yang. in timpul 
testului, eu generez chi yin şi acţionez ca un pol opus, stând 
lângă pachete. Asta face ca chi-ul lor yang să se extindă la chi- 
ul meu yin, iar acţiunea asta le permite să mişte pachetele de 
ţigări. Testul este, de fapt, ca să văd cât de mult chi yang are 
studentul.” 

„Înţeleg. Deci când spui că dacă ar lovi un om i-ar transfera 
chi prin lovitură, de fapt trebuie să atingă fizic acea persoană, 
pentru ca acest lucru să se întâmple, nu-i aşa?” 

„Da. Pentru că ei încă mai folosesc doar chi yang. Ca să o 
facă de la distanţă, ar trebui să folosească yin şi yang împreună. 
Asta înseamnă Nivelul Patru.” 

„Sifu”, am întrebat, „fiziologic vorbind, care e diferenţa între 
ceea ce am văzut şi Nivelul Patru?” 

Am trecut la o masă şi John începu să scrie nişte bileţele 
pentru mine. „Uite”, spuse, „deja ţi-am spus că la Nivelul întâi 


pur şi simplu îţi umpli dantien-ul cu chi yang, da? Asta necesită 
optzeci şi una de ore de meditaţie absolută. Ei bine, un student 
începător nu-şi poate menţine concentrarea vreme îndelungată. 
Poate că, într-o sesiune de o oră, el e în meditaţie efectiv vreme 
de |, 3 minute. Asta înseamnă că meditează doar 2,2% din timp, 
ceea ce înseamnă că dacă face o sesiune de o oră pe zi, are 
nevoie de zece ani de antrenament ca să-şi facă cele optzeci şi 
una de ore de meditaţie.” 

„Şi cum e meditaţia efectivă?”, am întrebat. 

„Nu există gânduri şi nu există noţiunea timpului. Dacă 
gândeşti, nu eşti în meditaţie. Dacă eşti conştient de tine, iarăşi 
nu eşti în meditaţie. Trebuie să devii ca un bebeluş în pântece, 
acolo şi totuşi nu acolo. Meditaţia este ca graniţa între somn şi 
veghe, între conştientă şi inconştienţă.” 

„Foarte dificil.” 

„Nu aşa de dificil, Kosta. Tu ai stat în meditaţie perioade 
lungi, pe când erai embrion şi bebeluş - şi treci prin starea asta 
şi acum, de fiecare dată când adormi. Trebuie doar să-ţi 
aminteşti cum.” 

M-am simţit stânjenit. „Şi Nivelul Doi?”, am întrebat, ca să 
schimb subiectul. 

„La Nivelul Doi, umplem canalele din corpul nostru cu chi 
yang şi în acelaşi timp dăm formă chiului din dantien după 
caracteristicile noastre fizice. Atunci putem să ne împingem chi- 
ul yang în afara corpului - dar nu în spaţiu. Când un elev 
reuşeşte asta, atunci poate trece testul la care ai asistat astă 
seară.” 

„ŞI Nivelul Trei?” 

„Nivelul Trei e foarte greu de trecut. E nevoie de cel puţin 
trei ore de antrenament continuu pe zi, poate mai mult.” 

„Nu vrei să vorbeşti despre el; în regulă, mi se pare cinstit. 
Nivelul Patru?” 

„Nivelul Patru este punctul la care începem să punem yin şi 
yang împreună. Când închei Nivelul Patru, cele două simt 
aşezate în dantienân acest fel”, continuă el şi desenă: 

„Ca şi simbolul yin-yang”, am spus. Dădu din cap. „De ce în 
literatura populară se pun cele două puncte în centrul cercurilor 
opuse şi se spune că yin are yang în el - şi invers?” 


„Nu ştiu. Cred că, de-a lungul timpului, s-au creat confuzii, 
sau poate cunoaşterea s-a amestecat oarecum din cauza 
situaţiei politice. Se mai poate şi ca eu să greşesc.” 

Dar mă îndoiesc, mă gândii eu. „Pentru că mulţi oameni au 
scris că yin se transformă în yang şi aşa mai departe, odată cu 
trecerea timpului”, am continuat. 

„Nimic nu e aşa de simplu pe cum pare”, răspunse el. 

„Se mai scrie şi că omul evoluează de la yin şi yang la tai 
chi...” 

„Acesta este Tai Chi. E corect.” 

„... Şi de aici la Wu Chi”, am încheiat eu. 

„Ce este Wu Chi?”, întrebă el. 

Era rândul meu să fiu şocat. Ceea ce se întâmpla era ca şi 
cum Profetul Mahomed întreba un musulman cine este Allah 
ăsta de care vorbeşte toată lumea! Wu-chie un concept central 
în Taoism, iar eu eram întrebat de un om pe care îl consideram 
un Maestru Taoist, în termeni fără echivoc, despre ce anume 
vorbeam. 

„Aăă... Wu Chi e aşa; dincolo de yin şi yang”, m-am bâlbâit 
eu şi am desenat pe hârtie: 

„Înţeleg. N-am văzut niciodată ceva asemănător”, spuse 
John. 

„Dar toate cărţile despre Taoism vorbesc despre asta”, am 
spus. „Este pasul final, transformarea în care o fiinţă umană se 
întoarce la Sursă.” 

„Înţeleg. După cum ţi-am spus de multe ori, eu nu sunt 
Taoist. „Ridică o mână ca să pună capăt protestului meu. „Da, 
ştiu, ştiu. Multe lucruri din învăţătura mea sunt, vei spune, 
indubitabil taoiste, iar profesorii mei vin de pe un munte taoist. 
Ai tot dreptul să fii confuz. Însă eu mă consider, pur şi simplu, un 
practicant de Nei Kung.” 

Privi în jos la cercul pe care îl desenasem. 

„În şcoala noastră, un om nu poate deveni niciodată aşa. 
Fiinţele umane - acelea care pot încheia Nivelul Patru, vreau să 
spun - rămân la tai chi până la Nivelul Şaptezeci şi Doi. 
Niciodată nu suntem la Wu Chi. Poate alte linii, cum ar fi Mao- 
shan Pai sau Wutang-Pai, 10să fi descoperit o metodă ca să 
realizeze asta, dar eu nu am cunoştinţă de ea şi nici nu am fost 


martor la aşa ceva. În orice caz, noi în Mo-Pai* nu o folosim. Şi 
ce altceva ai mai citit?” 

O grămadă de traduceri, mi-am spus, dar acum nu e 
momentul. „Problema cu cuvintele tipărite e că oricine poate 
scrie ce vrea, Sifu”, am spus eu. 

„Bine”, spuse el, „scrie tu o carte.” 

„Vorbeşti serios?” 

„Da. Vreau să învăţ oamenii despre chi să le spun că este 
real - şi care este natura sa. Vreau ca oamenii să ştie că Chi 
Kung şi Nei Kung nu sunt hocus-pocus, ci ştiinţă.” 

lu-huu! M-am gândit. E momentul să ne distrăm! 

O poveste chineză în zilele dinainte de moarte, Liao Sifu le 
spunea adesea celor doi elevi ai săi despre modul potrivit de 
comportament după canoanele taoiste {12} ale liniei sale. Într-o 
astfel de seară, se întâmplă următorul lucru: 

John Chang, pe atunci având vreo douăzeci de ani, stătea la 
picioarele Maestrului său, împreună cu fratele său întru 
învăţătură, Chan Tien Sun. 

Liao Sifu trebuia să plece în China într-o lună şi avea să 
moară peste două luni. 

„Dacă noi trei am suferi de o boală mortală şi, brusc, în 
palma ta ar apărea o sticluţă cu un medicament care ar putea 
să vindece această boală, ce ai face, John?”, întrebă Liao Sifu. 
„Reţine că în sticluţă există doctorie doar cât să vindece un 
singur om şi că ceilalţi doi trebuie să moară.” 

John nu ezită. Era un lucru care îi rodea inima şi mintea de 
multă vreme: îl iubea pe bătrân foarte tare, fără rezerve şi nu 
fusese niciodată în stare să-i spună asta. Maestrul îi fusese ca 
un tată, chiar mai mult, dar făcea şi parte, foarte mult, din 
vechea cultură chineză. Conform eticii confucianiste ce domina 
societatea chineză de la moartea lui K'ung Fu Tzu, nu era în 
regulă să dea glas sentimentelor mai profunde ce le avea pentru 
profesorul său - sau invers. Datoria şi onoarea erau în regulă, 
dar iubirea era pentru poeţi. Deşi Liao Sifu era taoist, încă era 
rezervat în acest sens; un lord britanic ar fi fost mândru de 
ţinuta sa şi probabil i-ar fi spus că „jumătatea lui de zâmbet” era 
în regulă. 

John era produsul epocii modeme şi, în acelaşi timp, era 


chinez; gândurile şi sentimentele lui fuseseră influențate de 
stimulii multiculturali şi de răspândirea informaţiilor aparţinând 
civilizaţiei Occidentale. Ca atare, putea lua în calcul multe 
opţiuni ce ar fi putut fi considerate „comportament social 
corect.” Liao Sifu îi spusese că va muri în curând şi că va pleca 
în China ca să-şi vadă casa pentru ultima oară. Cum să-i spună 
bătrânului că îl iubeşte, că îi fusese ca un tată? Să o spună 
deschis era inacceptabil. Poate că momentul acesta era una 
dintre ultimele ocazii pe care le avea ca să exprime această 
iubire. 

„Ji l-aş da ţie, Liao Sifu”, îi spuse profesorului, cu afecţiune. 

Dumnezeule, gândi profesorul. Cum să-l învăţ pe băiatul ăsta 
că trebuie să se ridice deasupra propriilor lui emoţii deasupra a 
ceea ce Îi place şi ce nu-i place, să servească universul ca 
întreg? Cum să-l învăţ că iubirea adevărată vine din cer, că omul 
ca ființă nu poate decât să se apropie de această esenţă? 
Trebuie să pună omenirea deasupra dorințelor şi preferințelor 
lui personale! Într-o clipă, Liao Sifu ştiu ce avea de făcut şi îşi 
întări inima ca să acţioneze. 

Bătrânul se mişcă exact ca un abur, iar lovitura lui fu 
puternică; îl pălmui pe John peste faţă cu aşa o forţă, că tânărul 
fu aruncat de-a latul încăperii. Liao Sifu stătea în picioare, 
aparent furios pe elevul său. 

„Pentru că ai vorbit cu inima, nu cu mintea, te voi ierta de 
această dată”, îi spuse lui John. „Te-am lovit ca să îţi aminteşti 
de asta toată viaţa ta. Adevărul este că, dacă ar exista într- 
adevăr o astfel de doctorie, noi trei ar trebui să ne luptăm unul 
cu altul pentru dreptul de a o bea, căci viaţa este cea mai de 
preţ comoară dintre toate şi nimeni nu o abandonează aşa, de 
bună voie. Faptul că doctoria a apărut în palma ta, înseamnă că 
este destinul tău să o bei; ca urmare, tu trebuie să o bei, nimeni 
altcineva. Pune-te pe tine în ordine mai întâi şi apoi îi poţi ajuta 
pe alţii! Înţelegi?” i 

John dădu din cap, cam înţepat. Intr-adevăr, nu avea să uite 
lecţia niciodată. 


PUTEREA 
N-am putut să dorm în noaptea aceea. Cu cât mă gândeam 


mai mult să scriu o carte cu atât îmi dădeam seama ce mare 
problemă ar fi asta. Proiectul ar trebui să implice un text şi un 
documentar pe casetă video, îmi dădeam seama - şi asta nu era 
sarcină uşoară. 

Cum să convingi oamenii că ceea ce văd e real? 

Aproape toată lumea s-ar gândi că e un truc făcut cu efecte 
speciale, de acoliţi îndatoritori. Eu eram om de ştiinţă - inginer, 
pentru numele lui Dumnezeu şi aveam un dispreţ înnăscut 
pentru aiureli şi pentru tot ce era nefundamentat. Da, vizionam 
şi îmi plăceau Dosarele X, la fel ca oricui, dar ceea ce mă 
interesa în primul rând era realitatea, nu ficţiunea. 

„Ştii, chiar nu cred că ar fi o idee aşa de bună, cu cartea”, i- 
am spus lui John, după câteva minute de gândire (spre regretul 
meu.) Raţionam: un asemenea efort ar avea multe repercusiuni 
şi ar fi dificil de inclus în plan toate situaţiile neprevăzute. 
Principala mea îngrijorare era cum să protejez intimitatea 
profesorului meu. Pe de altă parte, chiar voiam ca informaţiile 
pe care le căpătasem să devină cunoaştere ştiinţifică publică — 
dacă nu pentru altceva, măcar pentru a-i feri pe oameni de 
adevăruri false. 

Ideea îmi veni în miez de noapte şi mă lovi ca o tonă de 
cărămizi; m-am trezit surescitat. 'Ştiam cum să o fac! Abordarea 
îmi venise în somn. John îşi va realiza cartea, iar oamenii îşi vor 
da seama că lumea nu era un loc atât de plat şi de cenuşiu pe 
cât o făcea societatea noastră materialistă. 

John era şi el om de ştiinţă; doar că era un alt fel de om de 
ştiinţă. E adevărat că era un personaj din legendele şi miturile 
chinezeşti, dar asta era în regulă. Ştiam din ţara mea că mulţi 
savanţi credeau, în secolul nouăsprezece, că Troia fusese un 
mit, până ce Schliemann a început să sape la Hisarlik. In plus, 
mulţi profesori eminenţi se opuseseră vehement teoriei că 
micenienii fuseseră greci, până în 1952, când Ventris descifrase 
Liniar B. Toţi acei oameni se înşelaseră, iar puţinii visători care 
îndrăzniseră să li se opună, avuseseră dreptate. Chiar şi în zilele 
noastre, comunitatea academică tinde să privească cu 
neîncredere şi să elimine tot ce iese din normele lor. Inchiziția îl 
arsese pe Giordano Bruno pe rug în 1600, pentru că acesta 
insistase că Soarele şi nu Pământul se află în centrul sistemului 


solar. Mă întrebam dacă societatea ştiinţifică recunoscută va 
încerca să mă ardă şi pe mine pe rug. 

Nu contează, mă gândii. Giordano Bruno era un italian 
cinstit; eu eram un grec şiret şi voi folosi un cal troian ca să le 
dărâm zidurile. 

John era material de legendă, adevărat, dar era real, la fel 
cum şi Troia era reală, la fel cum şi grecii micenieni au existat 
cu siguranţă. 

La urma urmei, ce era ştiinţa? Abordarea noastră occidentală 
se baza pe două premise majore: observaţie atentă şi obiectivă 
şi rezultate care pot fi reproduse. Atâta vreme cât respectam 
aceste două criterii, puteam fi pus la îndoială, dar niciodată 
contestat serios. 

De fapt, eram sigur că John nu avea niciun fel de chemare să 
meargă pe la toate universităţile şi să facă demonstraţii pentru 
profesorii de acolo; nici nu voiam ca el să facă asta. In orice caz, 
exista un precedent pentru ceea ce voiam eu să fac. In 1978, în 
Serengeti fuseseră descoperite urme de Laetoli. Erau vechi de 
trei milioane şi jumătate de ani şi dovedeau clar că hominizii la 
acea vreme mergeau vertical, la fel - dacă nu mai bine - ca 
omul modem. Urmele de picior fuseseră lăsate într-o cenuşă 
vulcanică ce reapăruse la suprafaţă după milenii de eroziune; 
erau foarte fragile şi nu puteau fi păstrate multă vreme. Pentru 
a le înregistra, echipa de oameni de ştiinţă a făcut cu atenţie 
mulaje de gips şi fotografii. Ca să le păstreze, le-au îngropat iar 
adânc în nisip, cu rezultate dezastruoase. Nisipul pe care îl 
folosiseră era cel preferat de vegetaţia africană locală, astfel că 
acum cresc salcâmi în acel loc, iar rădăcinile lor cu siguranţă 
distrug chiar urmele pe care cercetătorii au căutat să le 
protejeze. Chiar şi aşa, s-au scris sute de documente şi de 
analize pe baza mulajelor de gips şi a fotografiilor. Şi, până la 
urmă, câţi cercetători au văzut urmele cu ochii lor? Poate mai 
puţin de o duzină. Cu toate acestea, nimeni nu s-a îndoit că 
urmele existau (sau cel puţin că existaseră) - pur şi simplu, 
pentru că prezenţa lor putea fi confirmată prin redeschiderea 
şantierului. 

Abordarea de gen „înregistrează şi apoi îngroapă” era una 
obişnuită pentru arheologi şi în Grecia mea natală. Ţara era 


locuită de cinci mii de ani şi existau ruine peste tot; cu greu 
puteai să sapi în pivniţa cuiva, fără să dai peste ceva. Ca atare, 
atunci când se construia o clădire - în primele faze ale 
construcţiei - dacă se descoperea ceva, erau chemaţi arheologii; 
de obicei, aceştia doar făceau fotografii şi autentificau locul, îl 
acopereau cu o răşină protectoare şi apoi dădeau drumul la 
lucrările de construcţie în continuare. De obicei, erau suficienţi 
martori în jur, încât nimeni să nu pună la îndoială existenţa 
locului îngropat, sau să suspecteze pe cineva că ar fi inventat 
totul. 

Mă rog, ştiam că mii de oameni îl văzuseră pe John şi puteau 
să depună mărturie în faţa tribunalului pentru capacităţile 
acestuia. Chiar şi el putea face o demonstraţie la orice moment 
- dacă alegea să o facă. Mi-am dat seama că tot ce aveam de 
făcut era să înregistrez puterile lui şi pe cele ale studenţilor săi 
în faţa unui grup de martori de încredere şi astfel să am tot ce 
îmi trebuie. Lucrul important era să aleg cu atenţie martorul pe 
care nimeni să nu îndrăznească să-l contrazică. 

Eram aşa de surescitat, încât, în dimineaţa următoare, am 
dat fuga la el acasă neinvitat, fără să-i fi dat un telefon înainte. 
O gafă -— şi de altfel un lucru pe care nu-i făceam de obicei. Era 
ora zece şi John încă mai era în pijamale. Arăta de parcă l-ar fi 
lovit un camion. 

„N-am putut să dorm azi noapte”, spuse. „Mi s-a stricat aerul 
condiţionat în dormitor.” 

Şi-a turnat o ceaşcă de cafea şi eu am început să râd; nu m- 
am putut abţine! John Chang, omul contrastelor, gândii. Acest 
leneş care se trezea târziu era yoghinul care îşi putea opri inima 
la dorinţă şi care petrecuse o dată opt zile în meditaţie totală, 
abia respirând, cu semnele vitale atât de slabe, încât un doctor 
l-ar fi pronunţat mort. 

Mi-am dat seama atunci cât de important era acest om 
pentru omenire; era pentru prima oară în istorie când exista o 
astfel de fiinţă omenească. lată o persoană care, pe de o parte, 
putea să fie sufletul unei petreceri, dacă voia, putea să petreacă 
zile întregi uitându-se la fotbal sau să facă afaceri internaţionale 
pe poturi mari, cu produse industriale; pe de altă parte, aceeaşi 
persoană era la fel de fericită în sălbăticie, purtând haine simple 


de bumbac şi insensibil la căldură sau la frig. lată un om care 
putea să ucidă un urs cu un pumn, un om care îşi petrecuse doi 
ani trăind într-o peşteră izolată în munţi, practicând meditaţia 
(supraviețuind cu rădăcini şi plante), un om care vorbea cu 
spiritele şi vindeca paraliticii. 

Cu adevărat un om din amândouă lumile. 

„Ştiu cum să fac să scriu cartea ta”, am spus. 

Îmi aruncă o privire. La acel moment era mai interesat de 
cafea. l-am prins gândurile: De ce nu te duci undeva să te joci, 
băiețaş. Am afişat un zâmbet şi mai larg şi, brusc, nu sa putut 
abtine să râdă cu mine. „Bine, spune-mi”, zise. 

l-am spus, prezentându-i abordarea mea. 

Era morocănos. „înţeleg”, spuse. „Ştii că pot să fac 
demonstraţii doar în faţa elevilor sau a pacienţilor.” 

„Asta ar fi o piatră de încercare, dar o să văd ce pot să fac.” 

„Şi nu pot să câştig bani din demonstrațiile mele. Dacă mă 
filmezi făcând o demonstraţie, nu voi putea să câştig un ban din 
asta. Aminteşte-ţi de legământul meu.” 

„Ei bine, donează banii în scopuri caritabile.” 

Îmi aruncă o privire pătrunzătoare. Îi plăcea ideea. „Ştii”, 
spuse, sorbind din cafea, „întotdeauna mi-am dorit să 
construiesc un orfelinat. „John se îndreptă şi mă privi din nou cu 
interes. „Nu că aş crede că se va vinde”, continuă el. „Nei Kung 
a fost întotdeauna pentru cei puţini. Chiar îţi imaginezi un om 
mediu practicând ore în şir în fiecare zi?” 

„Nu”, am răspuns eu, „dar omul mediu nu studiază nici fizica 
nucleară. Asta nu înseamnă că nu există centrale nucleare.” 

Zâmbi şi îşi sorbi cafeaua. „Să sperăm că exemplul tău nu e 
cel potrivit şi că neikung nu va avea aceeaşi soartă ca şi energia 
nucleară.” 

„Vrei să spui, ocazia ca el să fie folosit în scopuri 
distructive?” 

„Da.” 

„Nu cred. Nu dacă totul este deschis, pe masă şi la dispoziţia 
întregii omeniri. Principala mea grijă este să-ţi protejez 
intimitatea.” 

„Nu te îngrijora de asta, Kosta.” 

„Adică, vor veni reporteri din toată lumea şi te vor hărţui.” 


„Nu pot să intre la mine în casă dacă nu îi las eu, iar dacă 
simt prea enervanţi şi nepoliticoşi, o să-i gonesc.” 

Brrr, m-am gândit. John era un om pus pe glume tot atât de 
mult pe cât era şi paranormal; mi-era milă de bietul ziarist care 
ar fi mers prea departe, anticipând o exclusivitate. „Şi, de 
asemenea, vei fi asaltat de mii de oameni bolnavi care îşi caută 
leacul.” 

„Nu-mi vei pune şi adresa, nu-i aşa?” 

„Nu, bineînţeles că nu.” 

„Bine. Atunci dacă oamenii ăia pot să mă găsească, 
înseamnă că aşa e karma lor şi va fi bucuria mea să-i tratez, aşa 
cum a fost întotdeauna.” 

John vedea cam zece pacienţi pe zi, de obicei în timpul 
dimineţii. Voiam să fiu sigur că înţelegea că numărul ar putea 
creşte la cincizeci pe zi — şi i-am spus asta. 

Rămase netulburat. 

„Am analizat toate astea dinainte, Kosta. Nimic din ele nu 
are importanţă. Principala problemă va fi cu chinezii, care ar 
putea veni să mă provoace.” 

„Poftim?”, am spus eu stupefiat. 

„Există în China cel puţin zece maeştri ca şi mine”, zise el. 
„Unul dintre ei, sau chiar toţi, vor dori să vină şi să mă 
provoace.” 

„De ce? Pentru ce naiba...?” 

„Pentru că aşa e tradiţia.” 

„Trebuie să fie o glumă!” 

Era rândul lui John să se amuze; eu mă înfierbântam. 

„Nu trebuie să-mi reproşezi mie, Kosta”, zise el. „Eu te 
înţeleg pe deplin. Dar mi-ai arătat în repetate rânduri că, de 
fapt, nu înţelegi cultura chineză. Din păcate, noi chinezii 
suntem, în cea mai mare parte, rasişti şi etnocentrici. Există 
şansa ca mulţi maeştri de kung fu să ia ca pe un afront faptul că 
noi dezvăluim adevărul din spatele ştiinţei ezoterice chineze şi 
că îl punem sub observaţia Occidentului. Acum, vezi tu, asta 
chiar nu contează, căci mulţi dintre cei insultaţi probabil nu 
cunosc ei înşişi adevărul exact. De asemenea, în China există o 
tradiţie culturală conform căreia un maestru de kung fu poate 
provoca un alt maestru, pentru a determina care este stilul cel 


mai puternic; mulţi specialişti în arte marţiale nu-şi pun întrebări 
cu privire la asta, ci doar urmează tradiţia, fără ezitare. Vezi tu, 
asta se aşteaptă de la ei. 

Unul dintre visele mele este să pot să merg la chinezi şi să le 
arăt cinci elevi care au încheiat Nivelul Patru - câte unul din 
fiecare rasă umană. Aş vrea chiar să merg şi mai departe şi să 
pun câte un astfel de om în fiecare ţară, dacă pot. Ca şi tine, 
cred că este vremea ca omenirea să avanseze şi să lase în urmă 
limitările trecutului. Dar există oameni în China care, fiind 
formaţi în maniera tradiţională, au alte credinţe decât ale mele. 
Unii dintre ei simt cu mult mai puternici decât mine; aceştia simt 
cei de care nu trebuie să te temi, Kosta. Eu nefiind o ameninţare 
pentru ei, ei nu vor face nimic împotriva mea.” 

„Ca atunci când Liao Sifu, care era la Nivelul Patruzeci, l-a 
atacat pe domnul Lim, care era la Nivelul Cincizeci şi Unu”, am 
spus eu. „Lim doar s-a scuturat de el.” 

„Da”, spuse el, „pentru că era ca un copil care atacă un 
bărbat, înţelegi? Adevăratul pericol vine de la cineva care este 
cu cinci nivele mai sus sau mai jos decât mine, pentru că o să 
vrea să lupte. În cazul acesta, totul se reduce la tehnică 
marţială, nu la niveluri de putere. „Luă o înghiţitură de cafea. 
„Unul dintre noi va trebui să moară”, adăugă moale. 

Ba pe naiba, mi-am zis. Eşti prea de preţ pentru omenire, ca 
să riscăm. „Cum poate să fie cineva atât de avansat”, am spus, 
„Şi totuşi atât de prost?” 

„Nu fi aşa de iute la judecată”, zise el. „Cei mai mulţi dintre 
aceşti oameni trăiesc în zonele sălbatice ale Chinei şi nu au 
nimic de-a face cu epoca modernă. Ei nu cunosc nimic altceva, 
în afară de tradiţia lor.” 

M-am gândit la serialul Highlander, duelul nemuritorilor 
capătă viaţă... ce prostie! În clipa aceea intră în încăpere imul 
dintre elevii lui John. Se descălţase la intrare şi auzise esenţa 
conversaţiei noastre. 

Îl cunoşteam. Era un elev de Nivelul Trei, un fost maestru 
kung fu din stilul „Călugăriţa în Rugăciune” şi un luptător destul 
de bun. 

„Şi de ce eşti atât de împotriva luptei onorabile?”, întrebă el. 

„Pentru că lupta de dragul luptei e o tâmpenie!”, aproape că 


am strigat eu. „Uite, noi grecii am renunţat la prostia asta, după 
războiul Troiei, acum mai bine de trei mii de ani! De asta am şi 
inventat Jocurile Olimpice; eram obosiţi să ne vedem cei mai 
curajoşi bărbați ucigându-se unul pe altul, doar ca să 
dovedească cine e mai bun luptător.” 

„Şi dacă eu te-aş provoca?” 

„La o luptă până la moarte?” 

„Nu neapărat.” 

„AŞ lupta din spirit de competiţie, iar interesul meu 
primordial ar fi ca niciunul dintre noi să nu fie rănit. Aş prefera 
să pierd decât să te rănesc, spre exemplu.” 

Ceea ce spusesem nu era adevărat; uram să fiu provocat la 
fel de mult ca şi el şi as fi sărit la momeală ca orice alt specialist 
serios al artelor marţiale. Chiar rănisem câţiva oameni în acest 
fel. Dar era adevărat că, după fiecare astfel de întâmplare, îmi 
era rău la stomac, iar la acest moment eu reprezentam un punct 
de vedere, nu propriile mele greşeli. 

„Şi dacă te-aş provoca la o luptă până la moarte?” 

„Pentru ce? Doar ca să vedem cine e luptător mai bun? Eu aş 
considera asta ca pe un act de război şi aş porni împotriva ta cu 
tot ce aş avea. Adică, aş folosi tehnologie şi chimie şi tehnici 
modeme, până te-aş ucide. Te-aş împuşca în timpul nopţii de la 
două sute de metri distanţă cu o puşcă cu lunetă, dacă aş avea 
ocazia; am fost pregătit să fac asta.” 

„Şi dacă am avea o divergență personală, tu şi cu mine. Una 
serioasă?” 

Am devenit agitat; mă prinsese. Eram în totalitate pentru 
duel şi eram profund dezamăgit că duelul era ilegal. După 
părerea mea, duelul fusese scos în afara legii de clasele 
conducătoare în secolul trecut, pentru a împiedica uciderea pe 
câmpul de onoare a progeniturilor lor din ce în ce mai fleşcăite. 
Incercam să-i conving pe alţii, însă, că lupta pe viaţă şi pe 
moarte, dusă doar pentru a vedea cine e luptător mai bun, era o 
tâmpenie imensă. 

De ce să te baţi cu el, când, de fapt, puteţi deveni prieteni şi 
merge la o bere împreună? 

„Atunci ne-am lupta faţă în faţă”, am bombănit. 

El râse. „Voi, grecii, aveţi în Orient reputaţia unor războinici 


neînfricaţi — atât în vremurile trecute, cât şi în cele modeme. Ai 
tăi şi-au câştigat onoarea în Coreea, spre exemplu.” 

„Da, fir-ar să fie, pentru viaţă şi pentru patrie şi pentru a-i 
proteja pe cei inocenți, dar nu doar de dragul rahatului ăstuia! 
Niciodată!” 

John fu nemulţumit de izbucnirea mea; se ridică din scaun şi 
se îndepărtă. Când se întoarse, mă calmasem. 

„Îţi poţi imagina”, l-am întrebat, „cum ar fi dacă patru sau 
cinci oameni ca tine ar putea să lucreze împreună în armonie, 
ceva ca un fel de universitate Occidentală, ca un centru de 
cercetare, decât să se lupte între ei? lţi poţi imagina cum ar fi să 
împărtăşeşti idei şi experienţe cu un om ca tine?” 

„Eu am vrut să fac asta; vrei să converteşti convertitul, 
Kosta”, zise el moale. „Am mers de două ori în China, căutând 
oameni ca mine, sperând să găsesc un frate de învăţătură. De 
două ori am eşuat.” 

„Dar acum ştii de existenţa lor?”, am întrebat. 

„Da”, zise el. „Ştiu că există cu siguranţă doi şi pot să mai 
simt încă opt. Cred că există cel puţin zece.” 

Se lăsă pe spate în scaun. „Acum câţiva ani, „zise el, „trei din 
elevii mei de Nivelul Trei au mers în China şi au petrecut acolo o 
lună, căutând practicanți de Nei Kung. Au căutat peste tot, 
Kosta; în centrele Taoiste, la templul Shaolin, în marile oraşe. N- 
au găsit nimic - dar nimic. În sfârşit, în ziua dinainte să plece, un 
negustor din Beijing le-a spus:, Hei, aud că sunteţi în căutare de 
maeştri de Nei Kung. Ei bine, să fiţi în parcul cutare, la ora patru 
dimineaţa. Există un bătrân care vine acolo şi practică Tai Chi 
Chuan; el e un mare Maestru.” 

Aşa că s-au dus la locul menţionat şi s-au ascuns în tufişurile 
din apropiere. Exact la ora patru, un bătrân apăru şi începu să îşi 
facă exerciţiile de Tai Chi. Când şi-a terminat forma, s-a dus la 
un bolovan mare (mi-au spus că era înalt de un metru) şi şi-a 
trecut mâna peste el. Apoi s-a dat la o parte şi, de la o distanţă 
de zece metri sau mai mult, l-a lovit cu chi. Bolovanul a crăpat 
în două. 

Elevii mei s-au strecurat afară şi au îngenuncheat, cerându-i 
permisiunea să-i vorbească, dar el i-a ignorat şi s-a îndepărtat; 
n-au îndrăznit să-l oprească. Desigur, ştiuse tot timpul că se 


aflaseră acolo şi, pur şi simplu, a vrut să le transmită că ei nu 
erau nimic, că abilităţile lor erau acelea ale unor copii.” 

„Sifu”, l-am întrebat, „oamenii ăştia înţeleg configuraţia în 
care se află lumea şi ce ne aşteaptă? Ştiu ce contribuţie pot să 
aibă, ştiu că, poate, cu ajutorul lor, am putea înlătura dezastrul 
ce ameninţă întreaga rasă umană? Voi, cei zece care aţi rămas, 
trebuie să colaboraţi!” 

„Kosta, visătorul inocent”, spuse el. „Şi te aştepţi să ne 
întâlnim cu toţii, să devenim dintr-o dată buni prieteni şi să 
creăm o nouă ştiinţă din tradiţiile trecutului?” 

„De ce nu? Sunteţi atât de puţini rămaşi, încât fiecare dintre 
voi e preţios peste măsură. De ce să nu creaţi o nouă ştiinţă? 
Ştii, ca şi Jedi în Războiul Stelelor, al lui George Lucas, care a 
combinat tehnologia cu măiestria interioară. Ce e mai bun din 
amândouă lumile, Sifu.” 

Zâmbi politicos. „E un vis frumos, Kosta”, spuse. „Din păcate, 
nu eu sunt cel pe care trebuie să-l convingi.” 

„Vrei să ştii în ce cred eu?”, îl întrebai. 

Spre necazul meu, amândoi oftară. „Nu sunt sigur, „râse 
John. „Dar nu cred că ni se va oferi vreo şansă, în orice caz.” 

„Cred că omenirea s-a dezvoltat pe două cărări diferite”, am 
spus. „în Occident am mers pe o abordare yang şi ne-am întors 
înspre afară. Ne modificăm şi catalogăm mediul înconjurător, 
pentru ca el să corespundă dorințelor noastre. Ştiinţa noastră 
este o ştiinţă yang, vieţile noastre sunt vieţi yang. În Orient aţi 
urmat o abordare yin şi v-aţi întors spre interior. Voi modificaţi şi 
antrenati fiinţa umană - atât mintea, cât şi corpul acesteia - ca 
să devină puternică şi completă în mediul pe care natura deja l- 
a creat pentru voi, ca să îşi atingă potenţialul deplin, fără a 
altera nimic. Ambele abordări atât cea orientală, cât şi cea 
occidentală, se referă la cultivarea puterii, dar pentru că fiecare 
a urmat linii diferite, niciuna dintre abordări nu este corectă sau 
completă, în sine. Ei bine, a venit vremea ca yin şi yang să fie 
împreună, ca la Nivelul Patru. Este vremea ca omenirea să 
dezvolte yin-yang kung.” Mai voiam să le spun atâtea lucruri, 
dar bariera lingvistică mă împiedica. Intuitiv, am ştiut că 
înţeleseseră esenţa a ceea ce spusesem, dar voiam cu disperare 
să discut cu ei detaliile. Noi merseserăm prea departe în 


Occident; era momentul ca oameni ca John, ultimii reprezentanţi 
adevăraţi ai polului opus al dezvoltării omenirii, să ne salveze pe 
noi de noi înşine. 

Procesul industrial a fost, cu siguranţă şi o binecuvântare, 
dar şi un blestem pentru rasa umană. El ne-a permis să atingem 
noi culmi ale dezvoltării tehnologice. Pe de altă parte, separând 
meşteşugarul de produsul său, începuse ceea ce avea să fie un 
lung proces de separare a oamenilor unii de alţii - şi a oamenilor 
de lumea din jur. În esenţă, atât procesul industrial, cât şi 
economia de consum îşi aveau bazele în procesul de izolare, de 
separare. Fiecare individ îşi juca micul său rol; doar cei din 
straturile superioare ale societăţii puteau să le adune pe toate 
laolaltă. Pe când Orientul - şi în special Taoismul - era întemeiat 
pe sinteză; individul îşi găsea puterea în unitatea sa cu lumea. 
Adevăratul Taoist nu construia ziduri între sine şi lume - umană 
sau de altă natură. 

Trebuia să învăţăm asta, încă o dată. Era momentul. 

„Ascultă”, spuse John cu blândeţe. „Toţi abordăm viaţa într- 
un mod care dezvăluie cine suntem cu adevărat. Nimeni nu este 
niciodată mai presus de asta. Uneori ne testează chiar viaţa 
însăşi, punându-ne slăbiciunile sub reflector. Practicanţii 
sistemelor de kung fu nu sunt nici ei scutiţi de asta; uneori 
circumstanţele ne atrag în bătălii unii împotriva altora; asta e 
karma noastră, dacă vrei. Oamenii ăştia nu sunt răi. Pur şi 
simplu, ăsta e modul în care ei se testează pe sine. Poţi să 
înţelegi acest lucru?” 

Mă gândeam în continuare la serialul Highlander, „îţi înţeleg 
cuvintele”, am spus, „dar nu sunt de acord cu acest mod dea 
raţiona.” 

„Interesant”, spuse John dintr-o dată; se ridică şi se 
îndepărtă. 

„Ştii”, spuse celălalt bărbat, pe un ton conspirativ, „şi John 
obişnuia să provoace oameni şi să fie provocat de oameni - o 
făcea tot timpul când era mai tânăr. S-a luptat întotdeauna; 
niciodată nu a refuzat o provocare. Eu sunt un exemplu. Eu 
practicam şi predam stilul Călugăriţei; l-am înfruntat pe John, 
pentru că nu credeam poveştile despre el. M-a bătut şi de atunci 
am devenit elevul lui.” 


„Ce s-a întâmplat?” 

„Tu ce crezi? Este imposibil să te lupţi cu cineva care are o 
astfel de putere. Pentru el, a fost ca şi cum s-ar fi luptat cu un 
bebeluş.” 

„Dar nu te-a rănit.” 

„Bineînţeles că nu-l Vrei să auzi povestea unei provocări 
tipice?” 

„Bineînţeles!” 

„John plecase în Statele Unite, în California, pentru că auzise 
că în comunitatea chineză de acolo existau oameni care 
stăpâniseră chi-ul. A căutat peste tot şi nu a găsit nimic, în 
sfârşit, a găsit un tip în San Francisco, unul care era maestru de 
Chi Kung. John i-a cerut să vadă o demonstraţie. 

„Ei bine, omul a luat două vase de lut, câte unul în fiecare 
mână şi apoi le-a strâns, expirând cu forţă. Cele două vase s-au 
spart în bucăţi. Omul s-a uitat la John; John n-a spus nimic. 
Atunci omul a luat un cui şi l-a băgat în tăblia unei mese, 
împingându-l cu pumnul. Nici acum John nu a spus nimic. În 
sfârşit, omul a cerut unui elev al său să îi aducă un cuţit mare şi 
a stat acolo, făcând forma Chi Kung numită „Cămaşa de Fier”, 
pe când elevul îl ataca cu cuțitul. Elevul nu a reuşit să-l taie. 

„John s-a întors către imul dintre elevii săi, pe care îi luase cu 
el şi l-a trimis cu o treabă. Apoi i-a vorbit maestrului de Chi 
Kung. 

„Ai terminat?” l-a întrebat John. 

Da, a răspuns omul, cu ceva întârziere. 

Bine. Ai nişte monezi? 

Monezi? Ce fel de monezi? 

O, orice fel de monezi sunt bune.” 

Omul îi dădu două monezi de un sfert. John le puse în centrul 
palmelor şi strânse. Apoi le dădu înapoi omului, îndoite la 
jumătate. Când omul a văzut monezile, aproape că i-au ieşit 
ochii din orbite., 

Ai un băț? ', întrebă John. 

Omul îi găsi un băț şi John îl împinse în şi prin tăblia mesei cu 
palma, chiar lângă cui. Maestrul de Chi Kung rămase tăcut. Apoi 
elevul lui John se întoarse; reuşise să găsească un brici cu lamă 
dreaptă, la un magazin de tacâmuri din apropiere. John îi dădu 


briciul maestrului de Chi Kung şi îi ceru să-l taie, în orice loc 
dorea. Omul încercă din răsputeri, dar nu reuşi să-l rănească pe 
John, chiar dacă, în final şi-a angajat în asta toată puterea şi 
toată emotia. 

„Şi ce s-a întâmplat după aceea?”, am întrebat. 

„Nimic. Omul pierduse concursul.” 

„ŞI a devenit elevul lui John?” 

„Nu. Era prea mândru.” 

„Ştii de ce a pierdut omul acela?”, întrebă John dintr-o dată, 
din spatele nostru. Se furişase în tăcere şi asculta. 

„Pentru că avea numai chi yang?”, am răspuns eu. 

„Aşa este. Era un practicant devotat, dar nu avea toate 
informaţiile necesare. El făcea Chi Kung, dar nu Nei Kung. Poţi 
să te antrenezi o viaţă şi să nu ajungi nicăieri, dacă 
antrenamentul tău nu este corect. Nu contează cât de mult te 
antrenezi; contează doar cum te antrenezi, în orice moment la 
care practici.” 

„Pentru noi, în Occident, „am spus eu, „meditaţia este 
dificilă.” 

„Da”, spuse el. „Este greu să stai liniştit în vremurile noastre, 
dar liniştea este, în final, cheia succesului. Suntem 
suprastimulaţi de mediul nostru. E greu să vă menţineţi 
gândurile în momentul prezent, nu-i aşa? Mereu vă uitaţi în faţă, 
în spate, vă îngrijoraţi de una, vă înfuriaţi de altă. Trebuie să vă 
aduceţi mintea unde vă aflaţi acum - nu unde aţi fost, sau unde 
vreţi să fiţi.” 

„ŞI cum fac asta?” 

„Nu pot să-ţi spun. Fiecare îşi găseşte calea.” 

Minunat, mi-am zis. Sper să reuşesc într-o zi. L-am întrebat, 
„Sifu, Nivelul Patru se completează strict prin meditaţie, nu?” 

„Da”, spuse el. „Meditaţia este cea mai importantă. Când 
meditezi, îţi echilibrezi mintea conştientă cu cea sub Al 

Conştientă. În aceste vremuri am ajuns să ne ignorăm 
sistemul limbic, trunchiul cerebral şi ne concentrăm doar pe 
partea anterioară a creierului şi pe logica simplă. Dar asta nu 
este ceva natural şi ne limitează capacităţile. Este ca şi cum ai 
folosi doar o mână, când ai la dispoziţie două.” 

„Dar cum se poate să nu fim afectaţi de tot stresul şi de 


graba din vieţile noastre?”, am întrebat. 

„E greu. Trebuie să faci alegeri conştiente cu privire la stilul 
tău de viaţă. De exemplu, ca să ajung la Nivelul Patru, eu am 
plecat de acasă şi am petrecut un an de zile în junglă. Am făcut 
asta, ca să ajung la o stare de calm total. Am revenit la primitiv; 
asta e cel mai important. Mintea ta trebuie să fie extrem de 
liniştită, pentru ca yang şi yin să se alăture. Eu am reuşit să 
termin Nivelul Patru într-un an după ce am terminat Nivelul Trei, 
să ştii.” 

„Şi cum a fost?” 

„Efortul te face foarte slab - poate mai slab decât când ai 
început să te antrenezi. Îţi „ademeneşti” cei doi centri să se 
împreuneze ca doi iubiţi, pozitivul şi negativul. Prima oară când 
am reuşit şi s-au întâlnit, puterea a fost atât de mare, încât am 
leşinat, după cum ţi-am mai spus. Dar cartea pe care mi-o 
dăduse Maestrul meu despre puterea interioară spunea:, 

Ignoră durerea. Nu te concentra pe ea; dacă te concentrezi 
pe ea, aceasta va deveni de nesuportat.” Am urmat acel sfat, 
dar nici data următoare când am încercat, nu am putut să 
suport. Abia la a treia încercare am reuşit să apuc puterea şi să 
mă ţin de ea vreme de zece minute. Atunci a fost a mea.” 

„ŞI atunci ai devenit cum eşti acum?” 

Râse. „Bineînţeles că nu! Kosta, încă mai aveam de 
progresat. Ştii, când eşti la Nivelul Patru, trebuie să asuzi şi să te 
lupţi cincisprezece minute ca să faci puterea să iasă; Am început 
să o folosesc doar când am terminat Nivelul Cinci.” 

„Deci ai bateria în stomac, dar mai ai de legat cablurile.” 

„Bineînţeles! La început, cât de puternic eşti, depinde de cât 
de multe cabluri eşti în stare să legi.” 

„La început?” 

„Da. După aceea, pe măsură ce mergi mai departe, devine 
mai complicat.” 

„Dar când cineva termină Nivelul Patru este hsien, nu-i aşa. 
Este nemuritor?” 

„Nu, după părerea mea. Eu cred că cineva trebuie să treacă 
de Nivelul Treizeci, ca să fie considerat hsien” 

Am vrut să întreb de ce, dar mi-am dat seama că John nu 
avea chef să continue conversaţia. Fiul său, Johann, ne salvă din 


situaţie; veni şi-i provocă pe tatăl său la un joc de ping-pong. 
John nu putea niciodată să reziste unei provocări. 


Capitolul al Vil-lea 
YIN ŞI YANG 


Titani în ai cărui ochi nemuritori, 

Suferințele muritorilor, văzute în trista lor realitate, 

Nu erau ca acele lucruri ce zeii le dispreţuiesc; 

Care-ţi fu recompensa pentru milă? 

O tăcută suferinţă, intensă; stanca, vulturul şi lanţul, 

Toate, pentru ca cel mândru sa simtă durerea... 

George Gordon, Lord Byron, Prometheus 

Andreas era un australian de origine poloneză, cu toată 
exuberanţa şi deschiderea unui australian tipic — o versiune mai 
tânără a lui Paul Hogan, daca vreţi. Era un frate de învăţătură; 
ne întâlniserăm în Java, la casa lui Chang Sifu, întruna din 
călătoriile mele acolo. A te afla în preajma lui Andreas însemna 
să te găseşti în preajma neîncetatului său potop de bere şi 
ţigări; de obicei era distractiv. 

Şi Andreas, la rândul său, îl întâlnise pe Chang Sifu în condiţii 
prea bizare ca să fie o simplă coincidenţă - îl căutase vreme de 
nouă ani după ce văzuse Inelul de foc. Sub îndrumarea 
profesorului nostru am trecut împreună prin multe experienţe 
ciudate şi făceam schimb de impresii, ori de câte ori aveam 
ocazia. 

Acum ne aflam din nou pe drum spre ferma de creveţi, într-o 
dubiţă ce mergea cu viteză, în timp ce John, se tocmea' 

Cu şoselele din Java, cu flerul său obişnuit. Cu noi se mai afla 
şi Handoko, un chinez de asemenea frate de învăţătură, un bun 
prieten şi translatorul nostru de nădejde pentru Chang Sifu, 
atunci când discuţia devenea prea „profundă” pentru engleza 
conversaţională (13) Handoko avea o problemă la piciorul 
drept, o afecţiune neurologică congenitală ce rămăsese 
nevindecată până ce îl întâlnise pe Chang Sifu, cu mulţi ani în 
urmă. Ca urmare a tratamentului continuu, piciorul său se 
recupera; nervi ce fuseseră adormiţi vreme de treizeci de ani 
reveneau la viaţă. Era incredibil să vezi aşa ceva. De fiecare 


dată când îmi vizitam profesorul, vedeam că piciorul prietenului 
meu devenea din ce în ce mai puternic, muşchii din ce în ce mai 
pronunţaţi; circumferinta  coapsei sale, odată atrofiată şi 
fleşcăită, era mai mare şi mai puternică de fiecare dată. 

Sifu ne amuza cu un flux continuu de poveşti despre 
tinereţea sa, despre antrenamente, despre profesorul său. Ne 
promisese şi o demonstraţie neobişnuită pentru seara aceea, 
una prin care avea să ne arate cum erau, de fapt, cele două 
forţe opuse, yin şi yang; cu toţii eram încântați de călătorie şi 
nerăbdători să vedem spectacolul. Chiar Sifu ne invitase la 
ferma de creveţi, iar asta era un lucru neobişnuit în sine; de 
obicei, doar ne spunea să-l aşteptăm până se întorcea. 

Terminasem Nivelul Unu şi începusem Nivelul Doi; cele mai 
grele etape se aşterneau în faţa mea. Până atunci nu mă 
antrenasem serios, ci mai degrabă de complezenţă. O serie 
lungă de probleme personale - de la moartea tatălui meu din 
cauza unui cancer la plămâni şi până la un şir de probleme 
financiare - mi-au împiedicat serios antrenamentele. La aceste 
probleme se adăuga şi faptul că până atunci reuşisem să citesc 
tot ce se scrisese în englezeşte despre Nei Kung, Chi Kung şi 
Taoism; multele teorii şi metode prezentate îmi creaseră o stare 
de mare confuzie şi mă făcuseră să investesc mult efort. Nu 
demult (doar de curând) începusem să înţeleg cele două idei pe 
care profesorul meu le avansase încă de la început. Prima era 
că, deşi profesorii din linia lui veneau din centre taoiste şi multe 
dintre teorii se structurau pe principiile taoiste, profesorul meu 
nu era cu adevărat un taoist. Şi a doua, că existau tot atâtea 
metode de Nei Kung şi Chi Kung câţi maeştri chinezi sunt; cu 
siguranţă, nimeni nu ar trebui să încerce să avanseze, luându-se 
după cărţi. „N-o să faci decât să te încurci în felul acesta”, îmi 
spusese John. Aflasem ulterior că, în ceea ce privea propriul meu 
antrenament, avusese dreptate. Nei Kung şi Chi Kung erau, în 
esenţă, manifestări ale ştiinţei şi filosofiei chineze; de-a lungul 
timpului, acestea adoptaseră diverse abordări religioase, pur şi 
simplu pentru a supravieţui. Insă eu, fiind om de ştiinţă prin 
natura mea, a trebuit să le pun pe toate laolaltă, din punct de 
vedere istoric şi cultural, înainte să urmez o anume cale. După 
ce mi-am clarificat această parte, am putut să mă concentrez pe 


antrenament. 

Ne-am oprit la un restaurant de pe drum şi am înfulecat 
porţii uriaşe de mâncare învechită. Locul unde avea afacerea 
profesorul meu era în apropiere; se duse să facă o treabă şi ne 
lăsă acolo. Am stat să-l aşteptăm în faţa unui pahar de Coca 
Cola caldă. 

„Ce crezi că o să ne arate în seara asta?”, întrebă Andreas. 
Pronunţia lui era cam cum ar fi fost a lui Crocodile Dundee, după 
o săptămână de beţie. Andreas încercă să-mi arunce o ţigară; 
degetele îi erau pătate de nicotină. 

„Cine ştie. Ceva uimitor”, am spus eu, făcând o grimasă şi 
aruncând cu delectare beţişorul cancerigen intact într-o găleată 
de gunoi. Eram obosit şi într-o dispoziţie caustică. O problemă la 
stomac mă făcuse să pierd vreo cinci kilograme; hainele îmi 
atârnau ca nişte zdrenţe. 

„Ei, haide, Kosta. Nu mai fi aşa morocănos; înveseleşte-te 
niţel.” (14) 

„Ştii”, îi zise Handoko lui Andreas, „Kosta e seniorul tău; 
trebuie să i te adresezi întotdeauna cu respect.” 

„Pe naiba.” 

„Şi mie la fel. Noi suntem mai mari, tu eşti mai tânăr - noi 
avem vechime.” 

Confucianismul înrădăcinat care îi lega pe toţi expatriaţii 
chinezi era o sursă nesfârşită de suferinţă pentru noi, 
occidentalii; nu eram de acord cu această etică şi adesea asta 
ne crea probleme. Ca grec, deşi credeam că vârsta trebuie 
respectată, ştiam şi că existau o grămadă de bătrâni proşti. 
Ideea de a mă ploconi în faţa cuiva, doar pentru că era mai în 
vârstă (sau mai bogat) făcea sângele să-mi fiarbă în vine* 
Trebuie să înţelegeţi că, în vreme ce noi, în Occident, găsim 
frecvent în literatură imaginea părintelui care moare pentru a-şi 
salva copilul, în confucianism rolurile acestea sunt inversate; 
copilul este cel care moare îndatorat părintelui. Pentru mine, era 
o filosofie străină şi ciudată şi nu mă mulam deloc pe ea. În anii 
care au urmat, disprețul pe care îl aveam pentru moralitatea 
confucianistă avea să-mi creeze probleme. 

Andreas, pur şi simplu, nu putea digera ideea că eu eram 
senior faţă de el. 


„Puştiul se înfierbântă”, am spus eu şi am început cu toţii să 
râdem. 

„Să-ţi spun eu ce am văzut”, i-am spus lui Andreas. „Anul 
trecut, John a vrut să îmi arate cum este yang-ul. Era noapte. 
Tocmai terminase de jucat ping-pong cu Johann, aşa cum fac în 
fiecare seară. Sifu a luat mingea de ping-pong în mâna stângă şi 
a tinut-o în centrul palmei. Şi-a deschis mâinile şi a ţinut palma 
dreaptă la o distanţă de vreo şaizeci de centimetri. Brusc, în 
minge a început să pulseze o lumină albastru-violet; făcea şi un 
zgomot - ca un fel de ciripit de canar. Din minge săreau scântei 
alb-albăstrui către palma lui dreaptă; erau ca nişte fulgere în 
miniatură. A ţinut mingea în sus pentru câteva secunde, apoi 
mi-a dat-o mie. Nu era extrem de fierbinte, dar era caldă. Mi-am 
făcut numărul obişnuit şi am tăiat-o pe jumătate pe loc, lucru 
care a enervat pe toată lumea, pentru că era ultima minge din 
casă şi ei doreau să-şi continue jocul. Dar trebuia să mă asigur 
că nu erau niciun fel de circuite înăuntru.” 

„Mari probleme în mica Chină”, zise Handoko, referindu-se la 
o scenă asemănătoare de la începutul filmului lui John 
Carpenter. 

„Da”, am dat din cap, dar mintea îmi era în altă parte. Mă 
gândeam, aşa cum făcusem şi în seara demonstraţiei cu pricina, 
la lucrările lui Wilhelm Reich din perioada anilor 1940 şi 1950. 
Reich spusese că particulele forţei vitale necunoscute pe care o 
descoperise, pe care o numise „bioni de orgon”, erau albastre. 
Era aproape culoarea pe care o avea chi-ul yang pe care-l 
văzusem cu ochii mei atunci când profesorul meu îl strânsese în 
minge, cu forţa intenţiei sale. lar chi era, în esenţă, forţă vitală. 

Existau motive pentru care această demonstraţie fusese cea 
mai importantă dintre toate pe care le văzusem: ea definise 
natura chiului yang. În primul rând, suprafaţa mingii de ping- 
pong era făcută din plastic solid, fără pori, iar mingea în sine era 
goală. Imediat l-am întrebat pe John dacă putea reproduce 
demonstraţia cu o bilă de cauciuc, plină - răspunsul lui a fost 
negativ; pentru ca acest test să funcţioneze mingea trebuia să 
fie goală. Declaraţia lui însemna că nu asistasem la un fenomen 
de suprafaţă. Mai degrabă, energia fusese transferată în 
interiorul mingii, unde strălucise ca un bec obişnuit. În sensul 


fizicii moleculare, asta însemna şi că energia pe care John o 
numea chi yang nu era nici particulă, nici undă, ci ambele. 

Eram convins că demonstraţia arăta că chi-ul yang era un 
fenomen solar, chiar aşa cum menţionau clasicii chinezi. 

Wilhelm Reich a murit într-o închisoare federală, în 1957, în 
urma unei goane după vrăjitoare a guvernului SUA, în timpul 
căreia lucrările şi notițele lui au fost capturate. Dacă el a 
descoperit chi-ul yang şi a fost persecutat de structurile de 
putere de atunci, oare cine erau cei ce n-ar fi dorit ca astfel de 
cunoaştere să devină una obişnuită? Intrebarea asta m-a 
înfricoşat; mă neliniştea ceea ce urma să înfrunt, când aveam să 
mă apuc de cartea lui Sifu. 

Posibilitatea ca chi-ul yang să aibă culoarea albastră era 
importantă pentru mine, personal şi dintr-un alt motiv. De-a 
lungul istoriei, printre popoarele de pe malul Mediteranei era 
ceva obişnuit să se poarte mărgele albastre sau talismane 
albastre, ca leac împotriva deochiului. Practica vine din timpurile 
neolitice şi continuă şi astăzi. Să însemne oare acest lucru că 
purtarea culorii albastre era, pur şi simplu, folosirea culorii yang, 
ca protecţie împotriva puterii yin? Era o speculație interesantă. 

„Mâna dreaptă îi devenise complet yin, iar mâna stângă era 
yang, astfel că între ele zburau scântei”, zise Handoko. 

Am dat din cap, încă gândindu-mă la Reich şi la argonul lui. 

În seara aceea, stând pe o canapea, în biroul confortabil al 
lui John, noi trei învârteam pe toate părţile, problema naturii 
exacte a energiei yin şi a celei yang. John ne-a privit feţele, a 
comandat cafea pentru toţi patru, apoi s-a aşezat confortabil în 
scaunul de la birou; ştia că avea să fie o conversaţie lungă. 

„Yin şi yang”, spuse el încet, „există în lume. Ele sunt forţe 
universale care se găsesc peste tot în natură, de la un capăt al 
universului, la celălalt. Nu sunt doar concepte filosofice - ele 
sunt forţe fizice efective, care pot fi experimentate şi observate 
de oricine.” 

„De unde vine chi-ul yang?”, am întrebat. 

„El se află în aer. Natura îl creează, viaţa îl foloseşte. Toate 
lucrurile vii au atât chi yin, cât şi chi yang.” Lovi cu pumnul în 
birou. „Asta este yang. De la sine, yang este lipsit de viaţă. 
Pentru ca să existe viaţă, un corp trebuie să aibă atât yin, cât şi 


yang.” 

Toate lucrurile îl poartă în spinare pe yin şi îl îmbrăţişează pe 
yang; când cele două se combină, energia vieţii este creată în 
mod armonios. Această frază din Tao Te Ching îmi apăru din nou 
în minte; eram intrigat de modul în care învăţăturile lui Sifu 
completau şi, în acelaşi timp, contraziceau literatura despre 
Taoism existentă. 

„Când spui, toate lucrurile vii, vrei să spui plante, 
animale...?” 

„Toate! Tot ce este viu are chi yin şi chi yang.” 

„De unde vine chi-ul yin?”, întrebă Andreas. 

„De la pământ. Yin-ul vine de la pământ. Este ca un fel de 
fenomen de câmp ce ne hrăneşte forţa vitală şi care poate fi 
blocat de materiale izolatoare. Spre exemplu, dacă ai un covor 
făcut din materiale sintetice în casă, chi-ul yin nu poate trece 
prin el. Asta nu e chiar bine pentru sănătatea ta. 

„Chiul yin intră în corp printr-un punct de acupunctură pe 
care îl numim hui yin, adăugă el. Acesta este amplasat între 
tractul urinar şi anus.” 

Ooo, m-am gândit cu uimire. Tată Cer şi Mamă Pământ, chiar 
ne daţi viaţă. Chiar aşa cum credeau toate culturile vechi ale 
lumii. lar noi, ca specie, distrugeam totul în goana noastră după 
aur. M-am întrebat dacă în viitor va exista destul aer curat 
pentru ca generaţia următoare să-şi poată primi porţia de chi 
yang. Sau măcar să-şi poată găsi un loc cu copaci, în care să 
poată sta liniştiţi şi să îşi adune chi yin. Probabil că nu. 

„Când ne antrenăm pentru Nivelul Unu, colectăm doar chi 
yang? „întrebă Andreas. 

„Nu. Adunați atât chi yin, cât şi chi yang, întrucât cele două 
merg întotdeauna împreună, luptându-se, una încercând tot 
timpul să o completeze pe cealaltă. Dar în dantien puneţi doar 
chi yang. Chi-ul yin merge altundeva în corp. Vă este inutil, 
înainte să terminaţi Nivelul Patru.” 

„Şi pentru Nivelul Doi”, am întrebat eu, „comprimăm chi-ul 
yang în dantien, corect?” 

„Da”, spuse John. Scoase o foaie de hârtie, luă un creion şi 
desenă pe ea un cerc. „Să spunem că ăsta e dantien-ul, da? Mai 
întâi el este gol; apoi îl umplem cu chi yang. Deci: 


„Apoi, pentru Nivelul Doi, comprimăm chi-ulyang şi 
introducem, de fapt, o cantitate dublă pe aceeaşi suprafaţă. O 
întărim, ca să spunem aşa. La asta lucrezi tu acum, Kosta. După 
cum ştii, pentru încheierea acestui antrenament este nevoie de 
abstinenţă sexuală. „Pe hârtie, desenă: 

Nu mă încânta prea mult partea cu abstinenţa sexuală, dar 
rezultatele erau de necontestat şi nu se putea altfel. Explicaţia 
lui Chang Sifu fusese foarte diferită de cea prezentată prin alte 
teorii pe care le citisem. Conform literaturii chineze obişnuite, 
ideea era că energia din sperma bărbatului 

(cuvântul chinezesc jing înseamnă, în acelaşi timp şi 
„spermă” şi „esenţă”) se transformă în chi. Chang Sifu spusese, 
pur şi simplu, că abstinenţa sexuală ţinea „porţile dantienului” 
deschise, astfel încât să putem comprima chi-ul. Nu aveam idee 
dacă metodologia efectivă urma un model sau pe celălalt, sau 
pe ambele; știam că, atunci când mă antrenam consecvent, nu 
aveam nicio problemă să nu ejaculez, fie că făceam sex fără 
ejaculare, fie că practicam abstinenţa. Nu aveam idee dacă asta 
însemna că jing-ul se transforma în chi. 

„Şi Nivelul Trei? „am întrebat. 

Mă surprinse că mi-a răspuns. „La Nivelul Trei facem 
dantien-ul mobil. Cu alte cuvinte, putem să-l facem să se mişte. 
Aşa: 

„Mai întâi îl mişcăm în aceste patru direcţii, ca un X; după 
aceea putem să-l facem să se mişte oriunde”, continuă el. 

M-am gândit la asta. Aveam un prieten în Grecia, care era 
maestru coreean de Tang Soo Do şi practicant de neikung. In 
repetate rânduri, el făcuse demonstraţii în public, în care 
spărsese două scânduri de lemn de doi pe patru, invitând pe 
oricine din public să încerce să facă acelaşi lucru înainte să o 
facă el (nimeni nu îndrăznea.) Omul acesta avea o „minge” în 
stomac, în zona dantienului - o masă solidă pe care o mişca 
după dorinţă. Prin utilizarea acestei mingi, după cum arătase 
John, omul putea să-şi treacă energia în braţe şi în picioare. Un 
doctor, după ce l-a examinat, a crezut că prietenul meu are 
cancer, când a simţit imensa formaţiune; doctorul sărise în sus 
înspăimântat, când prietenul meu îşi mişcase bila aceea încoace 
şi încolo. l-am spus asta lui John. 


„E la fel şi pentru noi”, răspunse el, după o lungă tăcere. 
Omul acela este cel puţin la Nivelul Trei.” 

„Vrei să spui că mingea care se mişcă în stomac corespunde 
cu Nivelul Trei la noi?”, am întrebat. 

„Da. Este o bucată solidă de chi yang întărit, din care se 
poate alimenta şi pe care o poate folosi după cum vrea.” 

„Sifu, care este diferenţa de abilitate între, de exemplu, 
cineva de la Nivelul Cinci şi cineva de la Nivelul Şase?”, întrebă 
Andreas. 

„Puterea se dublează”, spuse John cu simplitate. „Pentru 
fiecare nivel după Nivelul Trei, puterea se dublează.” 

„Stai puţin”, am spus eu. Handoko, Andreas şi cu mine ne 
uitam unii la alţii, şocaţi. „Sifu, adică, vrei să spui...” 

„Da. Fiecare nivel are putere dublă faţă de cel precedent.” 

„Deci Nivelul Şase are de două ori puterea de la Nivelul Cinci, 
Nivelul Şapte de două ori puterea de la Nivelul Şase - şi aşa mai 
departe... „spuse Handoko rar. 

„Da”, zise John, simplu. 

Handoko şi cu mine ne-am uitat din nou unul la altul. 
Stăteam cu gura deschisă. Probabil că scena era într-un fel 
suprarealistă, ca un film mut. 

„lisuse”, am spus. 

Implicaţia era că nivelurile de putere progresau exponențial, 
urmând legea algebrică 2(x-3.) Cineva care se afla la Nivelul 
Patru era de două ori mai puternic decât o fiinţă umană. Cineva 
la Nivelul Şase era de 2x2x2 = 8 ori mai puternic. lar cineva la 
Nivelul Treizeci era de 227 de ori (în mare, cam de 134 de 
milioanele ori) mai puternic decât o fiinţă umană medie, cel 
puţin din punctul de vedere al forţei vitale. Ei, eram sigur că 
exista un algoritm şi că numerele nu urmau o progresie liniară 
cu exactitate, aşa cum părea să o sugereze tradiţia lui John, dar 
chiar şi dacă era o marjă de 50%, care era problema? Oricum 
cineva la Nivelul Treizeci ar fi... un Dumnezeu pentru orice scop 
practic. 

Eram bucuros că stăteam jos. Era imperativ că această 
putere să nu ajungă pe mâini greşite în vremurile noastre. Asta 
însemna nu numai elementele criminale (poveştile lui John 
arătaseră că o astfel de putere se putea obţine, indiferent de 


etica persoanei), dar şi Societatea Internaţională de Produse de 
Consum. Nu se poate imagina ce ar putea face o corporație 
multinațională dacă ar avea în spate o astfel de forţă. Sau chiar 
o agenţie guvernamentală. 

„Ştii”, spuse John, „în întreaga istorie a Chinei au existat doar 
doi oameni care au ajuns până la Nivelul Şaptezeci şi Doi. Unul a 
fost Tamo, sau Bodhidharma, care i-a învăţat pe călugării de la 
Shaolin. Celălalt fost Chang San Feng, din Wutang-Pai, care a 
fost şi el unul dintre principalii maeştri în linia şcolii noastre. „11 

„Stai puţin, Sifu”, zise Andreas. „Acelaşi Chang San Feng 
despre care se spune că a pus bazele stilului Tai Chi Chuan?” 

„Nu pot să îţi spun dacă a pus sau nu bazele Tai Chi”, 
răspunse John. „Ştiu că a studiat o vreme la templul Shaolin şi 
că, după un timp petrecut în izolare, a ajuns la Nivelul Şaptezeci 
şi Doi, studiind Taoismul. A pus, însă, bazele şcolii interne de 
kung fu, din care facem şi noi parte. Linia noastră merge înapoi 
până la Chang San Feng, ştii.” 

„Sifu”, am întrebat rar, „când crezi că a trăit Chang San 
Feng?” 

„Acum aproape o mie de ani”, spuse el. „De ce?” 

Dinastia Sung, m-am gândit. Chiar aşa cum susțin şi 
poveştile despre el. „Pentru că diferite documente îl plasează la 
diferite momente în istoria Chinei”, am spus. „Unii spun că a 
ajuns până la vârsta de cinci sute de ani. Alţii spun că mai 
trăieşte şi astăzi, că nu a murit niciodată. „12 

John rămase tăcut. „Era la Nivelul Şaptezeci şi Doi”, spuse el 
simplu. 

„S-ar putea să fie încă în viaţă?” 

„Nu. A trăit până la vârsta de două sute de ani şi a murit, ca 
orice om. La fel şi Bodhidharma.” 

„Sifu”, zise Andreas, „ne spui acum despre Nivelul Patru?” 

„Dacă doriţi... Când am terminat cu Nivelul Trei, ne trimitem 
chi-ul yang în jos, către hui yin. Acolo se va aduna tot atâta yin, 
cât yang am trimis. După un timp, poate luni sau ani, yin şi yang 
se ridică împreună, aşa: 

„Cercul alb este yang, cercul negru este yin. Ele plutesc în 
interiorul corpului, iar durerea este incredibilă, constantă. Numai 
dacă ai disciplina de a o ignora, numai aşa poţi să le controlezi 


şi să le prinzi puterea în interiorul dantienului tău. La acel 
moment, ele se strâng împreună şi iau această formă, ca şi 
simbolul tai chi.” 

Eu mai văzusem asta, aşa că nu am fost atât de surprins ca 
ceilalţi doi. 

„Dacă reuşeşti”, continuă John, „forţându-le împreună, le 
obligi să şi reacționeze. Reţine, ele nu sunt ca şi polii electrici; 
ele nu se atrag, ci se resping. Aşa se generează scânteia, 
fulgerul dintre cele două - şi atunci începi să fii ca mine.” 

„Şi dacă nu reuşim?”, am întrebat eu. — „Atunci probabil că 
veţi muri”, răspunse John uşor. „Nu are rost să faci genul ăsta 
de antrenament dacă nu eşti pregătit să mori pentru el.” 

Se lăsă o tăcere apăsătoare. 

„De exemplu”, continuă John, „ştii despre Mo-Tzu?” 

„Da.” 

„Mo-Tzu a fost fondatorul liniei noastre. El ştia despre chi-ul 
yin şi despre chi-ul yang, dar nu avea nicio idee cum să le pună 
laolaltă. Aşa că a experimentat cu elevii lui; unuia i-a spus să 
încerce într-un fel, altuia să încerce în alt fel. Mulţi au murit; le 
datorăm respectul nostru acelor oameni, căci fără sacrificiul lor 
nu am fi descoperit metoda precisă prin care putem pune 
laolaltă cele două energii.” 

Nu ştiam ce să cred despre asta; cu siguranţă, era un lucru 
crud să trimiţi oamenii la moarte, într-un soi de laborator uman. 
Dar, pe de altă parte, nu multora le păsa să îşi amintească 
modul în care guvernele noastre absorbiseră, cu bucurie, 
informaţiile venite din laboratoarele naziste de experimente 
asupra prizonierilor evrei. Şi cât din cunoaşterea noastră 
medicală se baza acum pe aceste date? Ca societate, ne 
pierdusem dreptul de a judeca astfel de lucruri. 

„Şi Mo-Tzu a reuşit? „am întrebat. 

„Nu. Niciodată nu a putut să facă yang-ul să se întâlnească 
cu yin-ul. Asta a reuşit-o un profesor necunoscut al şcolii lui Mo- 
Tzu - Mo-Pai - cu sute de ani mai târziu. După el, au mai existat 
diverşi maeştri principali la diferite niveluri, până la Chang San 
Feng, care a devenit primul care a ajuns la Nivelul Şaptezeci şi 
Doi. El ne-a lăsat o carte care prezenta metoda; este cartea pe 
care mi-a lăsat-o Liao Sifu. Când vei ajunge la Nivelul Trei - dacă 


vei ajunge vreodată - o poţi copia. Dar trebuie mai întâi să înveţi 
să citeşti în chineza veche.” 

„Poţi să ne arăţi cum sunt yin şi yang, individual?”, întrebă 
Andreas... 

„Da. Atinge-mi mâna. „John îşi întinse braţul şi Andreas îi 
atinse degetele eu degetele sale. John trimise un fulger de chi 
prin degete; imediat, Andreas îşi retrase mâna ca şi cum l-ar fi 
ars. Eu păţisem la fel în repetate rânduri, în trecut. 

„E fierbinte, nu-i aşa?”, râse John. 

„Deci, când faci demonstraţia cu ziarul care ia foc, trimiţi chi 
yang către el?” 

„Da.” 

„ŞI cum este chi-ul yin?” 

„Yin-ul este pasiv. El poate doar să urmeze, niciodată să 
conducă. El poate absorbi energie, dar nu poate niciodată să 
iniţieze mişcarea. Cunoşti ritualurile în care oamenii merg pe 
cărbuni încinşi şi lucruri de genul acesta?” 

„Da.” 

„Le avem şi noi în Grecia”, am intervenit şi eu, „La noi se 
numesc Anastenaria. „Andreas mă fixă cu privirea. 

„Când mergi pe cărbuni încinşi, foloseşti chi yin”, spuse John. 
„Uneori oamenii folosesc yin-ul propriilor lor corpuri, alteori este 
vorba de chi-ul yin al spiritelor. Energia yin absoarbe energia 
yang a focului. „1* 

Interesant, m-am gândit. Conform teoriei medicale chineze, 
punctul de acupunctură yongquan se găseşte pe talpa piciorului; 
el este asociat cu meridianul rinichi, care se consideră a fi yin. 
Oare chi-ul yin se depozita în rinichi — şi apoi chiul acesta curgea 
cumva de-a lungul meridianului, pe talpa piciorului, pentru a 
proteja persoana care mergea pe cărbuni? 

„Pot să-ţi arăt cum este yin”, zise John. „Numai o clipă.” 

Dispăru pentru câteva minute. Când se întoarse, aduse o 
puşcă cu aer comprimat, din acelea în care trebuie să pompezi 
ca să se încarce - şi o cutie de carton plină cu alice de plumb. 

Luă o cutie de conserve de fructe, goală; aliajul nu era 
aluminiul subţire de la cutiile de Coca Cola, ci un metal mai 
gros, precum tabla din care se fac conservele de peşte, de 
exemplu. John începu să pompeze puşca cu aer; după vreo 


douăsprezece cicluri complete, când nu mai putea apăsa 
levierul cu forţa musculară, puse o alice de plumb în încărcător. 
Puse cutia de conserve pe podea, iar în spatele acesteia puse o 
carte groasă de telefon. Apoi plasă ţeava puştii la vreo doi 
centimetri de conservă şi apăsă pe trăgaci. 

Conserva fu găurită diametral dintr-o parte în alta. Puşca cu 
aer comprimat era puternică; ar fi putut răni cu uşurinţă un om. 

„Bine, Handoko. Tu primul”, zise John. Imi dădu puşca; am 
pompat de douăsprezece ori şi am pus o alică în încărcător. John 
îi spuse lui Handoko să îşi pună palma pe gaura ţevii puştii cu 
aer. „Când îţi spun să tragi, apeşi imediat pe trăgaci”, îmi spuse 
John. 

Stând în spatele lui Handoko, John îşi puse prima falangă a 
degetului indicator de la mâna dreaptă în curbura spatelui lui 
Handoko. „Trage! „îmi spuse şi aşa am făcut. Puşca s-a 
descărcat cu sunetul caracteristic pe care îl fac astfel de arme. 

Handoko îşi deschise mâna. Alicea se afla în palma lui. 

Nu era deformată. Ceea ce absorbise energia cinetică a 
alicei, indiferent ce ar fi fost* nu deformase cu nimic alicea în 
sine. Nici Handoko nu fusese în niciun fel rănit. Şi nici nu simţise 
nimic. 

„Eu urmez”, am spus. Am scos o alice din pachet. Cu 
briceagul, am zgâriat suprafaţa alicei, la vârf* Astfel o voi putea 
recunoaşte; nimeni nu o va putea schimba cu alta. Am pompat 
puşca de douăsprezece ori, am pus alicea însemnată în 
încărcător şi i-am dat arma lui Handoko. Am apucat gaura ţevii 
cu mâna dreaptă. 

John veni în spatele meu şi îmi trase cămaşa din pantaloni. 
Ca şi în cazul lui Handoko, îşi puse degetul îndoit de la prima 
falangă în scobitura spatelui, în zona rinichilor. 

Dintr-o dată am simţit de parcă mi s-ar fi pompat aer în 
interior. Imi simţeam stomacul destinzându-se şi vezica presată; 
îmi venea să urinez. Nu exista nicio altă senzaţie; nu simţeam 
rece, nici fiori de energie, nici descărcări electrice, nimic. Doar 
sentimentul de plin. 

„Trage!”, strigă John. 

Am auzit zgomotul şi mi-am privit palma. Jineam alicea 
însemnată, nedeformată. Nu simţisem când mă lovise; fusese 


doar o senzaţie uşoară - o atingere fină, nimic mai mult. 

„Ciudat”, am spus. 

Eram intrigat; puşca cu aer străpunsese conserva de tablă 
dintr-o parte în alta, atunci când se trăsese cu ea de aproape. 
Ca inginer de materiale, credeam că aliajul cedează la o 
greutate de aproximativ două mii de kilograme pe centimetru 
pătrat. În comparaţie, țesutul moale din corpul omenesc nu 
rezistă la mai mult de şaptezeci de kilograme pe centimetru 
pătrat. Nu se putea să nu fim răniţi de alice; ar fi trebuit să-mi 
străpungă osul şi să-mi taie muşchiul şi tendonul în trecere. 

lar alicea era nedeformată! Ceea ce ne protejase pe noi, o 
protejase şi pe ea. Nu era vorba de un scut invizibil şi greu în 
jurul alicei, aşa cum par să sugereze anumite personalităţi. 
Indiferent ce ar fi fost acolo, acel ceva absorbise toată energia 
care fusese trimisă şi nu lăsase nicio urmă. 

M-am simţit dintr-o dată ameţit, tulburat de implicaţii. Prima 
lege a termodinamicii părea să nu se aplice în acest caz. 

lar John îşi putea transfera forţa asupra altora. 

M-am înfiorat din nou, gândindu-mă la posibilitatea ca cei 
puternici să pună mâna pe acest tip de informaţie. 

„Eu sunt la rând!”, Andreas aproape că sări din scaun. 

„Ei bine, pentru tine o să trebuiască să facem altceva”, zise 
John. Eu cred că îl vom lăsa pe Kosta să te împuşte în stomac.” 

Eram încântat şi imediat am început să pompez cu putere ca 
să încarc puşca. 

„De douăsprezece ori, nu mai mult”, mă avertiză John. 

Andreas îşi ridică tricoul peste cap şi rămase acolo, în 
picioare. John îşi luă locul în spatele lui, ca şi mai înainte. Mi-am 
luat un rânjet deosebit de rău şi l-am privit pe Andreas direct în 
ochi, îndreptând puşca spre abdomenul lui. 

Se clătină. Pot să arăt foarte rău când vreau - trăsăturile 
balcanice... 

„Trage! „strigă John şi eu am tras. Pe faţa lui Andreas se 
lăţea o privire şocată; era îngrijorat. Se aştepta la ce era mai 
rău. 

Alicea îi căzu de pe abdomen, pe care rămăsese o mică pată 
roşie. 

John veni şi se uită la semn. „De ce ţi-a fost frică? „îl întrebă 


pe Andreas. 

„De Kosta! Avea o privire pe faţă, de parcă arti vrut să mă 
împuşte” 

„Aiurea”, am spus. „De obicei folosesc o puşcă cu ţeava 
retezată pentru astfel de treburi. Simt mai puţine şanse să 
scapi, în felul acesta.” 

John se uită la mine, apoi se întoarse spre Andreas. „Dacă îţi 
e frică sau dacă emoţiile tale o iau razna, energia yin nu va fi 
stabilă şi nu te poate proteja la fel de mult ca atunci când eşti 
calm. De asta ţi-a rămas semnul acela.” 

Am luat alicea de plumb de jos. Era nedeformată, ca şi mai 
înainte. Am spus asta şi i-am arătat-o lui John. 

„O, da”, zise el. „Eu i-am dat energia yin; el a aruncat un pic 
din ea în afara corpului, fiind speriat,” 

„Sifu, putem reţine această energie yin, pe care tu o transferi 
în interiorul corpului nostru, pentru o perioadă mai lungă de 
timp? „am întrebat. 

„Nu. Puteţi reţine doar atâta energie yin câtă energie yang 
aveţi. Când fac o astfel de demonstraţie, energia yin pe care v-o 
dau vi se scurge din corp aproape imediat Este o pierdere a 
propriei mele energii, pe care trebuie să o compensez prin 
meditaţie.” 

„Deci nu-ţi place să o faci prea des.” 

„Bineînţeles că nu. Am făcut-o pentru voi, elevii, ca să puteţi 
să înţelegeţi ce este chi-ul yin.” 

„Îţi mulţumim, Sifu”, am spus toţi la unison. 

Am rămas tăcut în cea mai mare parte a serii. Existenţa 
energiei yin ca fenomen asociat cu câmpul energetic al planetei 
noastre ar putea completa o serie de lacune din teoria generală 
a câmpurilor. Ce anume era? John spusese că se comporta 
asemănător cu un câmp electromagnetic, că putea fi blocată de 
un material izolator şi că fluxul acestei energii putea fi întrerupt 
foarte uşor. Cum ar putea un om de ştiinţă să caracterizeze un 
fenomen pe care nu-i putea detecta? Şi cum ar putea un om de 
ştiinţă să nu dea curs unei astfel de provocări? De exemplu, 
virusurile şi bacteriile plutesc în jurul nostru şi în noi, cu 
miliardele, dar nu le putem percepe direct; aceste forme nu au 
putut fi detectate până ce nu s-a descoperit microscopul. Ca să 


facem acelaşi lucru cu energia yin, ar trebui, mai întâi - ca nişte 
noi Leeuwenhoek - să găsim un mod de a o cuantifica şi de a o 
măsura, iar apoi să folosim informaţia pentru a o face cunoscută 
comunităţii ştiinţifice din toată lumea. Eram mai incitat de 
energia yin decât de cea yang; eram destul de sigur că chi-ul 
yang avea să fie descoperit şi cuantificat curând, având în 
vedere că se lucra mult în domeniul energiilor vitale şi al 
fenomenelor psihice. Cât despre energia yin - ei bine, 
Occidentul nu avea nicio idee ce însemna ea. 

Omul de ştiinţă care avea să identifice fie energia yang, fie 
pe cea yin, avea să primească premiul Nobel, eram sigur de 
asta. Mai ştiam şi că forma actuală a lumii s-ar putea schimba, 
odată ce vom fi înţeles chi-ul - şi s-ar putea schimba în bine. 
Viaţa şi natura nu armai fi tăgăduite. 

John menţionase că un elev trebuia să fie cel puţin la Nivelul 
Trei pentru a putea simţi energia yin; că o fiinţă umană, yang 
prin însăşi natura ei, nu poate simţi direct energia yin. Mai 
degrabă, fiinţa umană simte prezenţa energiei yin, prin reacţia 
pe care această o are la yang. Este vorba de o forţă 
neidentificată, care nu lasă nicio urmă şi pe care nu o putem 
simţi în corp, nici chiar atunci când este în exces (la fel ca în 
cazul gravitaţiei, spre deosebire de electricitate), dar ale cărei 
rezultate le văzusem, le trăisem, le simţisem. 

Era o situaţie frustrantă pentru un inginer. Văzusem „eterul”, 
dar aveam nevoie de un mod în care îi puteam dovedi existenta 
în faţa lumii.13 

Un alt lucru care mă intriga era şi faptul că majoritatea 
oamenilor în Occident consideră yin-ul şi yang-ul doar concepte 
filosofice, mai degrabă decât ca pe nişte energii fizice efective. 
O prezentare serioasă care să le plaseze pe cele două într-un 
curent ortologic ar fi cel puţin revoluţionară. O, literatura era 
plină de o grămadă de referiri la energiile yin şi yang ca energii 
fizice (mai ales în cărţile de arte marţiale şi în textele de 
chikung), dar cei mai mulţi sinologi considerau yin şi yang nimic 
altceva decât o modelare dualistă, ceva gen binoamele 
computerelor. La fel, văzusem mulţi autori respectabili care 
considerau Taoismul o filosofie, mai degrabă decât o colecţie de 
texte de învăţătură bio-fizică. 


Am  rânjit în sfârşit - un rânjet deosebit de maliţios, 
gândindu-mă la tulburările pe care le voi stârni când mi se va da 
ocazia. 

Mai târziu, seara, am făcut schimb de notițe cu Andreas, care 
studia fizica la colegiu. A fost îngrozit. „Să nu spui la nimeni”, 
zise el. „Hai să o digerăm şi să vedem unde ne va duce. Poate 
că lumea nu e pregătită acum pentru astfel de informaţii. Poate 
că nu va fi pregătită niciodată.” 

Am mormăit ceva destul de neplăcut ca răspuns şi i-am urat 
noapte bună. La naiba cu fricile tale, puştiule, m-am gândit. 
Pariez zece contra unu că Andreas nici n-a citit vreodată Faust al 
lui Goethe, oricum. Totuşi, nu puteam nega că avea dreptate. 
Îngrijorările lui erau justificate, dacă încercai să cuantifici pur şi 
simplu puterile lui John, fără a avea pregătirea spirituală 
necesară şi să supui, în esenţă, ştiinţa Orientală celei 
Occidentale. Infernul chiar îşi deschidea larg porţile la capătul 
acelui drum. Dar, după cum credeam eu, succesul urma o cale 
mai precipitată. Trebuia să revizuim teoria fizică Occidentală şi 
să convingem oamenii de ştiinţă să îmbrăţişeze conceptele de 
chi yin şi yang. Astfel, graniţa dintre fizică şi metafizică s-ar 
prăbuşi inevitabil şi ar schimba destinul lumii pentru totdeauna. 
În bine, speram eu. 

Modelul cu care trebuia să rivalizăm aici era nu Faust, ci 
Prometeu. Vedeam că John ardea de nerăbdarea de a transmite 
întregii omeniri cunoaşterea despre acest foc. Altfel, de ce ar 
accepta elevi din Occident? Principala mea preocupare era să 
mă asigur că informaţia va deveni publică. Doream să zgâlţâi 
starea de fapt existentă - să scutur scaunele din vârf şi temelia 
de la bază. Mă gândisem la sute de aplicaţii şi chiar lucrasem pe 
o direcţie de cuantificare a fenomenului. Mă gândeam dacă nu 
cumva zeii mă vor lega cu lanţuri de o stâncă şi vor pune un 
vultur să-mi mănânce ficatul, dacă făceam încercarea. 

Poate că, de fapt, va merita. Aveam să aştept şi să văd ce se 
va întâmpla. 

Am dormit ca un copil şi l-am visat pe Byron. 


Capitolul al VIII-lea 
VOIA CERULUI 


Ne aflam în mijlocul unei dezbateri fierbinţi. Problema era, 
încă o dată, dacă învăţăturile lui John puteau sau nu fi numite 
Taoism. Combatanţii în această ceartă eram eu şi Wei Chin, 
elevul de Nivel Trei care predase înainte stilul de kung fu 
„Călugăriţa în Rugăciune.” Handoko era arbitrul, iar Andreas era 
publicul. Ringul era prispa din faţa casei lui John, ca de obicei, 
iar lupta era sângeroasă. Imi încolţisem inamicul, dar acesta era 
puternic; reuşea să alunece şi să scape dintre corzi după cum 
dorea, evitându-mi „loviturile.” Chiar când îmi imaginam că-l 
prinsesem în gheara zdrobitoare a raţiunii, el se încolăcea şi se 
elibera, răspunzând cu lovituri puternice. 

Era distractiv. Niciunul nu câştiga. 

„Taoismul”, spunea Wei Chin, „este o religie. Noi suntem o 
şcoală de kung fu.” 

„Da”, spuneam eu, „dar suntem o şcoală de kung fu ai cărei 
maeştri superiori vin din centre Taoiste precum Lung Hu Shan şi 
Wutang-shan. De asemenea, mare parte din antrenament 
reprezintă Alchimie Internă Taoistă esenţială, chiar aşa cum 
citeşti despre ea în literatură, iar rezultatele sunt foarte 
asemănătoare.” 

„Metoda de antrenament este diferită; nu e deloc acelaşi 
lucru.” 

„Bine, dar ea abordează, în mare parte, aceleaşi concepte. În 
Occident, când vorbeşti despre yin şi yang, despre starea Tai 
Chi pe care noi o avem la Nivelul Patru, în sistemul nostru, sau 
despre neikung, vorbeşti despre Taoism. În Occident, cuvântul 
Taoism a devenit sinonim cu filosofia chineză.” 

„Da, dar pentru noi, chinezii, Taoismul este acelaşi lucru cu 
Tao-chiao, cu religia Taoistă. Noi, în şcoala Mo-Pai, nu suntem 
Taoişti. Voi, occidentalii, vă înşelaţi.” 

Era o dilemă interesantă. Wei Chin era foarte cult în materie 
de istorie şi cultură chineză, datorită învățăturilor tradiţionale; 
eu citisem tot ce se publicase, în limba engleză, despre filosofia 
chineză. 

Toţi patru vorbeam deodată, când, la un moment dat, John 
apăru cu o ceaşcă de cafea în mână; probabil că îi păream 
personaje de desene animate. A rămas în picioare şi ne-a privit 


în tăcere o vreme, amuzat. „Despre ce ne certăm? „a întrebat.: 

„Taoism”, zise profesorul metodei, Călugăriţa. 

John doar dădu din cap şi îşi trase un scaun. „Bine”, spuse, 
„în seara asta o să vă spun despre propriile mele credinţe şi 
experienţe spirituale. Apoi puteţi să-mi comparaţi credinţele cu 
Taoismul, după bunul vostru plac.” 

Faţa noastră, a celor doi occidentali, fu cuprinsă de un 
moment - împietrit şi ireal — de tăcere, pentru ca apoi acesta să 
fie înlocuit de priviri de avidă lăcomie. Am tăcut de tot şi 
Andreas s-a tras mai aproape. 

„În tinereţe”, începu John, „chiar nu dădeam nicio atenţie 
diferitelor lucruri pe care profesorul meu, Liao Sifu, mi le 
spusese despre metafizică. Vedeţi voi, nu prea mă interesa asta; 
eu voiam, pur şi simplu, să învăţ să mă lupt şi să am putere. Dar 
ulterior, multe din lucrurile acestea mi-au revenit în memorie. V- 
am spus deja cum, într-un târziu, după ce am încheiat Nivelul 
Patru, spiritul maestrului meu m-a găsit şi m-a îndrumat vreme 
de mulţi ani. Venea întotdeauna când? * 

ÎI chemam - şi uneori chiar şi când nu îl chemam, ca să mă 
mustre pentru greşelile pe care le făceam.” 

Sorbi o înghiţitură de cafea şi mă privi. 

„Liao Sifu, ştiţi, făcea multe minuni. Păcat că niciunul dintre 
cei implicaţi nu vrea acum să iasă în faţă şi să depună 
mărturie.” 

„De exemplu? „am întrebat eu. 

„Bine, două cazuri. Unul se referă la un elev de-al meu care 
mergea pe motocicletă când, deodată, a avut un sentiment 
intens că ceva nu era deloc în regulă. Trase pe marginea 
drumului. Ţinea în portofel o poză de-a mea; o scoase şi se rugă 
cu glas tare cerurilor:, Liao Sifu” spuse” te rog, Si-Gung {15}, 
orice ar fi această ameninţare, te rog, protejează-mă pe mine şi 
familia mea.” în acea clipă, fratele omului era zdrobit de un 
camion, într-un accident pe un şantier. Toată lumea a crezut că 
murise; nu avea cum să mai fie în viaţă, deoarece un camion de 
ciment căzuse pe el. Însă când au dat la o parte camionul, i-au 
găsit trupul întreg şi nevătămat; omul trăia.” 

John ne căută privirile şi găsi acolo acceptare. Văzusem prea 
multe ca să nu îi dăm crezare. 


„Un alt incident”, continuă el, „a fost cazul unui chirurg care 
câştiga bine şi a cărui fiică făcuse un cancer la oase. Ea se afla 
în spital în Singapore, iar singurul tratament pe care îl aveau la 
dispoziţie pentru ea era să îi amputeze piciorul drept, înainte ca 
tumora să se extindă. In disperare, omul veni la mine să ceară 
ajutor; nu era elevul meu, ci doar cineva care ştia despre mine. 
Mi-am chemat profesorul şi l-am întrebat dacă vrea sau nu să îl 
ajute pe doctor; mi-a spus:, Ah, el. Întotdeauna refuză să îi 
trateze pe cei care nu îl plătesc - şi se poartă cu oamenii de 
parcă ar fi vite. Spune-i că, dacă vrea ca fata lui să se facă bine, 
trebuie mai întâi să dea o treime din toată averea lui celor 
săraci; apoi, în fiecare noapte de la doisprezece la cinci 
dimineaţă, vreme de o săptămână, trebuie să stea treaz şi să se 
roage la Dumnezeu pentru iertare. Numai atunci îi voi da 
medicamentul care să o ajute ne fată.” 

„Intre timp, fata trăia sub presiunea timpului; piciorul trebuia 
amputat în câteva zile, pentru ca viaţa ei să fie salvată. Dar 
omul credea în noi, deoarece auzise multe şi decisese să aibă 
încredere în noi. Şi-a dăruit banii, aşa cum poruncise Liao Sifu şi 
şi-a petrecut nopţile în căinţă. La încheierea unei săptămâni, 
veni să-mi ceară leacul, dar Liao Sifu nu-mi răspunse la 
chemare. Aşa că omul plecă înapoi la Singapore, furios şi 
blestemându-mă. Când a ajuns, i-a făcut un examen complet 
fiicei sale, sperând că încă mai era timp pentru amputare. Dar 
nu putu găsi nicio urmă a cancerului de oase; pur şi simplu, nu 
mai era acolo.” 

Luă încă o sorbitură de cafea. Noi eram cu toţii tăcuţi, 
captivaţi. 

„Spiritul lui Liao Sifu a fost cu mine vreme de cincisprezece 
ani. În acest timp, mi-a fost cu neputinţă să nu dezvolt un 
interes profund pentru metafizică, având în vedere că lucram cu 
ea, aproape în fiecare zi. Am început să văd spirite, indiferent 
dacă voiam sau nu şi încă îmi mai amintesc prima dată când am 
ieşit eu însumi din corpul fizic.” 

Se lăsă pe spate. „Stăteam culcat pe pat şi, la un moment 
dat, am alunecat în meditaţie. Dintr-o dată, m-am trezit privind 
la mine însumi, întins pe pat. Interesant, m-am gândit. Asta e 
corpul meu yang, aşa că acesta trebuie să fie corpul meu yin, 


iar conştiinţa mea s-a deplasat de la unul la celălalt. Aşa că am 
vrut să-mi dovedesc că ceea ce se întâmpla era real. Mai întâi, 
m-am îndreptat către întrerupător şi am încercat să aprind 
lumina. Am auzit clicul întrerupătorului, dar nu s-a întâmplat 
nimic; lumina a rămas stinsă. Bine, m-am gândit, o să merg 
afară şi o să las uşa deschisă. Aşa că am deschis uşa şi am ieşit, 
lăsând-o întredeschisă. M-am plimbat în jurul casei. Afară erau 
nişte şoferi de taxi, care stăteau pe trotuar şi jucau cărţi; le-am 
memorat feţele, hainele şi numerele de la maşini şi m-am întors 
în casă. M-am asigurat din nou că uşa este deschisă şi m-am dus 
în dormitor, unde mi-am văzut corpul pe pat. Mergeam înspre el 
şi, dintr-o dată, mă găsesc treaz, fiind aşezat. M-am ridicat. 
Lumina era stinsă şi întrerupătorul nu se mişcase; prima 
lovitură, m-am gândit. Apoi am luat-o înspre uşă, să văd ce se 
întâmplase acolo; era încuiată şi cu lanţul pus, aşa cum o 
lăsasem înainte de a mă întinde în pat. Bine, a doua lovitură, mi- 
am zis. Aşa că am ieşit din casă. Acolo chiar i-am găsit pe şoferii 
de taxi, exact aşa cum îi văzusem, jucând cărţi, cu aceleaşi feţe, 
cu aceleaşi numere la maşini.” 

Mă privi. „Ştiu la ce te gândeşti, Kosta: lucrul ăsta se 
întâmplă tot timpul în sălile de operaţii, nu? Dar pentru mine, la 
acel moment, era o experienţă nouă. Şi de atunci am putut să 
înţeleg ce se întâmplă cu cei care au experienţe extracorporale; 
conştiinţa li se deplasa, pur şi simplu, de la energia yang la 
energia yin. Nu a trecut mult până am învăţat să fac asta la 
dorinţă. 

„În orice caz”, continuă el, „în tot timpul celor cincisprezece 
ani, Liao Sifu mi-a tot spus că aveam datoria să merg în munţi şi 
să petrec o vreme retras, departe de alţi oameni. In sfârşit, în 
1992, i-a venit vremea să părăsească această lume pentru 
totdeauna; penitenţa lui se încheiase şi putea acum să meargă 
sus, la Dumnezeu., Asta e ultima ta şansă,” mi-a spus., Acum 
sau niciodată.” Nu mă interesa să plec - îmi plăcea viaţa mea; 
mă distram şi afacerile îmi mergeau bine. Dar pentru că îi 
promisesem lui Liao Sifu că aveam să o fac am plecat, într-un 
sfârşit. Într-o zi mi-am luat nişte haine şi nişte încălțări 
confortabile, mi-am pus paşaportul în buzunar şi am luat cu 
mine câteva sute de dolari. Purtam şi ceasul meu Rolex, căci 


voiam ceva care să arate timpul exact şi, oricum, îl puteam 
vinde pentru bani dacă eram disperat. Nu aveam nicio idee 
unde voi fi trimis; credeam că în Himalaia, sau ceva de genul 
acesta. Aşa că i-am spus soţiei că mă duc la fermă pentru 
câteva zile şi i-am sărutat - pe ea şi pe copii - de rămas bun. Pe 
drum, i-am dat şoferului o scrisoare prin care explicam totul, 
apoi i-am spus să tragă puţin pe dreapta, ca să-mi iau ţigări. Am 
dispărut din raza lui vizuală. După vreo câteva ore de căutare, 
şoferul s-a întors acasă şi i-a dat scrisoarea soţiei mele. Ea a 
plâns mult, la fel şi copiii, dar pentru că deja mă îngrijisem de 
protecţia şi de bunăstarea lor, nu mai puteam să fac nimic 
altceva. 

„Intr-un sfârşit am ajuns în junglă, la graniţa dintre Malaezia 
şi Borneo. Cel mai apropiat sătuc se afla la trei zile de mers; 
eram izolat de societate. La început nu mi-a plăcut locul acela. 
La căderea nopţii nu puteam să-mi văd degetele înaintea 
ochilor; dacă încercam să aprind un foc, se adunau atâţia 
țânțari, încât m-ar fi mâncat de viu! Dar acolo insistase 
profesorul meu să merg. 

„Nu era prea multă mâncare la dispoziţie; trebuia să vânez 
sălbăticiuni şi să scobesc după fructe şi mura Un fapt amuzant 
era că se afla acolo un trib de Dayaki, care m-au hărțuit şi, într- 
un final, m-au atacat deschis cu sulițe şi, odată, cu săgeți. Am 
doborât un copac mare şi l-am aprins în flăcări, cu ajutorul 
chiului meu; după asta m-au lăsat în pace. Trebuie să fi fost 
foarte înspăimântător pentru ei. Pariez că încă mai spun poveşti 
despre mine, ca să sperie copiii neascultători!” 

Am râs cu toţii; mi-l imaginam pe John, pus mereu pe şotii, 
dând savoare întâmplării. Săracii băştinaşi! 

„Oricum”, continuă John, „acolo am rămas şi am meditat; 
trăiam într-o peşteră. Ploua des şi mâncarea era puţină, în ciuda 
acestor lucruri, după o lună puteam să suport situaţia destul de 
bine; după şase luni nu mai voiam să plec. 

In timp, s-a întâmplat un lucru foarte ciudat. Puteam petrece 
din ce în ce mai mult timp în meditaţie; odată nu m-am mişcat 
vreme de opt zile. lar conştiinţa îmi zbura prin lume peste tot, 
după cum doream. Mi-am văzut familia, acasă; văzându-şi de 
treburile lor; mi-am văzut prietenii şi rudele, pe toţi şi pe oricine 


voiam. Tot ce trebuia să fac era să doresc să văd ceva - şi eram 
imediat acolo; dacă închideam ochii, evenimentele reale îmi 
zburau prin minte de parcă m-aş fi uitat la televizor. Am scris 
scrisori familiei şi prietenilor, spunându-le ce făceau într-o zi sau 
în alta, apoi mi-am făcut drum în sat ca să le trimit. Oamenii au 
fost foarte surprinşi la primirea scrisorilor. Îmi amintesc chiar că 
îi priveam primind scrisorile — le vedeam feţele când citeau ceea 
ce scrisesem. 

Pe muntele acela am văzut multe spirite; spiritele şi 
animalele erau chiar tovarăşii mei permanenţi. Şi atunci când 
conştiinţa mi s-a lărgit, am putut să văd spiritele cum mergeau 
în sus, tot timpul. Într-o zi, m-a lovit curiozitatea şi am decis să 
le urmez, ca să văd unde merg. Mi-am trimis conştienţa afară 
din corp şi le-am însoţit. 

Pământul se retrăgea de sub mine şi, cumva, se petrecea o 
deplasare. Nu pot să explic ce simţeam. M-am aflat brusc într-o 
undă de negru; în jurul meu era multă durere şi furie, ură şi 
gelozie. Am părăsit repede acel loc, pentru a mă găsi într-un 
câmp de alb; acolo am văzut multe spirite în jurul meu, foarte 
bucuroase. Unele din ele făceau mişcări de parcă ar fi mâncat 
sau ar fi băut; m-au invitat să mă alătur lor. Bine, m-am gândit, 
mi-ar plăcea o bucăţică de pui. Instantaneu, în faţa mea apăru 
un copan gustos, dar când l-am apucat, mi-am dat seama că nu 
era real, că era o iluzie pentru spiritele din acel loc, care 
credeau că simt încă oameni. Dar am văzut alte suflete, care 
mergeau mai departe în sus. Le-am urmat prin încă două 
niveluri de energie albă şi, după acel punct, n-am mai putut să 
trec mai departe.” 

John se opri, iar eu mi-am controlat nevoia imperioasă de a îl 
întrerupe. Erau atâtea întrebări pe care voiam să i le pun. La 
urma urmei, ceea ce descria el erau cerurile. 

„După o vreme”, continuă John, „m-am îngrijorat pentru 
corpul meu fizic, pentru că ştiam că timpul trecea foarte diferit 
în acel loc şi nu aveam nicio idee de cât timp eram plecat. Am 
decis să revin pe pământ. La întoarcere, am trecut iar prin unda 
cea neagră. Eram curios; nu poţi să vezi nimic în locul acela, dar 
poţi auzi vaietele spiritelor. Aşa că m-am apropiat de unul dintre 
ele şi l-am întrebat” Hei, ce faci? (Da, Kosta, e chiar atât de 


simplu!) Spiritul îmi spuse” Oh, sunt rănit, sufăr şi mă doare.” 
Brusc mi s-a făcut foarte frică şi, cu această emoție puternică, 
m-am trezit înapoi în corpul meu fizic.” 

Ce replică poţi să ai la o astfel de poveste? O auzisem, în 
formă prescurtată, în trecut, dar nu avusese impactul acestei 
naraţiuni mai lungi. Nu mă mai îndoiam că John chemase 
spiritele, chiar în faţa mea - vorbise de trei ori cu umbrele 
morţilor, avându-mă pe mine ca martor tăcut. Deşi nu pot, ca 
om de ştiinţă, să jur că nu producea o iluzie special pentru mine, 
folosindu-şi puterile de necontestat, trebuie să mă întreb despre 
motivaţia pe care cineva ar putea-o avea ca să pună la cale o 
astfel de înşelăciune. Cu siguranţă, nu avea nevoie să trişeze. 
Nu mă îndoiam că John putea să mă facă să văd ceva ce nu se 
afla acolo, dacă aşa alegea, dar de ce să o facă? 

Mi-am amintit de originile şamanice ale practicilor Taoiste; 
14ceea ce John tocmai descrisese era foarte asemănător cu 
călătoria şamanului în lumea spiritelor, inclusiv diferitele ei 
niveluri. Eram foarte sigur că John nu-i citise niciodată pe Joseph 
Campbell; el descria ceea ce văzuse. Şi nu câştiga nimic dacă ne 
înşela. De fapt, sacrificiul său era imens, căci puterile sale erau 
foarte reale. 

„Există vreo posibilitate să-ţi dai seama dacă cineva o să 
devină un spirit alb, sau unul negru?”, am întrebat. 

John mă străpunse cu o privire ascuţită. „Te gândeşti la tatăl 
tău”, spuse el. „Ei bine, da, dacă moartea lor nu este cauzată de 
violenţă sau vreun accident, atunci de obicei poţi să ştii, după 
privirea omului, în ce se va transforma. Înainte de a părăsi 
complet lumea noastră, omul întrezăreşte ce-l aşteaptă 
dincolo.” 

Tatăl meu murise cu uşurare, după ce se luptase cu cancerul 
mai bine de şase luni. De fapt, murise conştient, aşteptându-ne 
pe toţi să ne strângem în jurul lui, înainte să-şi dea ultima 
suflare. l-am spus asta lui John. 

„Probabil că tatăl tău este un spirit alb acum”, spuse el. „Dar 
ştii, pentru că nu a avut yang pe care să-l ia cu el, natura sa 
este mult mai simplă decât crezi.” 

„Ce vrei să spui, Sifu?”, am întrebat. 

„Vreau să spun că un spirit obişnuit este, în esenţă, ca şi 


mintea noastră subconştientă. El nu poate gândi deliberat, nu 
poate lua decizii şi nu poate crea. El este expus celor pe care le 
aduce cu sine.” John rămase tăcut o vreme, apoi îmi surprinse 
privirea şi o susţinu cu privirea lui. „De exemplu”, spuse el, 
„tatăl tău îşi aminteşte totul despre tine. Ştie că eşti fiul lui. Îşi 
aminteşte că te-a ţinut în braţe atunci când erai născut. Nu îşi 
poate aminti, însă, cum era când te iubea.” 

Cu toţii am fost şocaţi. 

„Spiritele au doar yin”, continuă el cu voce moale, „aşa că 
ceea ce le defineşte continuitatea este pur şi simplu karma lor, 
bună sau rea. De aceea este atât de important să poţi lua cu 
tine energie yang atunci când îţi vine timpul.” 

„Pentru că în felul ăsta îţi păstrezi caracteristicile umane”, 
am şoptit. John dădu din cap aprobator. „Şi faptul că avem chi 
yang în dantien micşorează în vreun fel efectele karmei?”, L-am 
întrebat. 

„Nu. Tot va trebui să plăteşti pentru ceea ce ai făcut - sau să 
fii recompensat pentru asta. Dar dacă ai cu tine energie yang, 
lucrurile sunt mai uşoare şi mai deliberate, în orice caz.” 

„Raiul şi iadul”, zise Andreas. 

„Nu chiar”, răspunse John. „Niciuna din stările pe care le-am 
descris nu sunt permanente. După o vreme, toate spiritele se 
întorc la Dumnezeu.” 

Şi iat-o: marea întrebare în jurul căreia mă învârtisem de 
când ajunsesem să îl cunosc. N-am putut să mă abţin. „Sifu”, 
am îndrăznit, „spune-ne despre Dumnezeu. Îl pomeneşti destul 
de des. „Şi să îl menţionezi pe Dumnezeu nu era ceva prea 
Taoist, mă gândii eu; poate că asta era distincţia între învăţătura 
lui John şi Taoismul obişnuit. 

John se lăsă pe spate şi ne privi pe rând. „Bine”, zise el. 
„înainte să merg în munţi, în străfundul inimii mele nu prea 
credeam în Dumnezeu. A, obişnuiam să merg la biserică în 
fiecare duminică, pentru că, de fapt, sunt creştin, dar nu aveam 
credinţă; mergeam la biserică aşa, pur şi simplu. Pe când eram 
în munţi, am vrut să îl experimentez eu însumi pe Dumnezeu, să 
văd dacă e real sau nu. 

„M-am rugat vreme de săptămâni în şir, cerându-l lui 
Dumnezeu să mi se reveleze. În sfârşit, m-am aşezat în 


meditaţie profundă şi mi-am trimis conştienţa să zboare, ca şi 
mai înainte. În fiecare zi, în fiecare clipă, ceream:, Doamne, te 
rog, spune-mi adevărul despre viaţa de apoi; care religie are 
dreptate? Te rog, Doamne, spune-mi.” N-am primit răspuns, dar 
am continuat cu perseverenţă. 

Fără nicio înştiinţare, într-o zi, o voce tună în aer, deasupra 
mea. Era ca răsunetul unui tunet şi îmi spuse: 

Religia e ca un baston. Când eşti copil, ai nevoie de ajutorul 
părinţilor ca să mergi. Când eşti bătrân, ai nevoie de un baston. 
Când eşti un adult sănătos, nu-ţi trebuie bastonul; dacă încerci 
să alergi, bastonul, te va împiedica. Toate religiile sunt aşa; 
cunoaşte-l pe Dumnezeu direct şi nu vei mai avea nevoie de 
ele.” 

Am ieşit din meditaţie şi am avut o tresărire; fusese atât de 
puternic şi atât de real! Simţisem cuvintele ca pe un fel de 
vibraţie în interiorul meu. La început am fost în extaz, dar când 
am încercat să ajung din nou la voce, nu am primit niciun 
răspuns. Aşa că, după o vreme, am început să mă îndoiesc; în 
final, nu mai credeam că fusese Dumnezeu, ci doar un spirit 
puternic care se distra cu mine. Nu uitaţi că avusesem multe 
experienţe de acest fel cu Liao Sifu - şi ştiam că există 
numeroase astfel de fiinţe. Într-un sfârşit, am devenit foarte 
furios. 

Rătăceam prin munţi, ca un nebun, strigând înspre cer. 

Vorbeşte cu mine, Doamne,” tipam., Dacă nu vorbeşti cu 
mine, nu voi crede în Tine! 

John chicoti pentru sine. „Nu vă puteţi imagina în ce hal 
eram”, zise el. „Eram foarte slab, pentru că nu aveam prea mult 
de mâncare; barba şi părul îmi erau lungi, căci nu aveam cu ce 
să mă bărbieresc. Hainele îmi atârnau pe corp şi probabil că 
miroseam foarte urât. Treceam de la momente de meditaţie 
extrem de profundă, la momente de furie extremă, ca şi cum 
cineva ar fi acţionat un întrerupător în interiorul meu; adesea 
mă aşezam în lotus, în meditaţie şi apoi săream brusc, dintr-o 
mişcare, să mă duc să rătăcesc alergând pe culmile munţilor. 
Tot timpul aveam în minte un singur gând: voiam să vorbesc cu 
Domnul Dumnezeu. Voiam o dovadă că este real. 

S-a întâmplat cu opt zile mai târziu. Mă aflam în meditaţie şi 


îl imploram pe Dumnezeu să mă lase să vin la el. Brusc, o stea 
străluci incredibil, ca un al doilea soare şi căzu din cer 
prăbuşindu-se, aterizând chiar în faţa mea, cu o explozie de 
ţărână şi praf. Făcu o gaură imensă şi rămase acolo, arzând. Un 
vânt urla şi îmi scutura corpul şi pământul cu intensitatea a o 
mie de uragane., 

Încă nu eşti suficient de curat ca să vii la Mine! ' spuse o 
voce - şi am ştiut că era El. A 

Am ieşit din meditaţie, cu o tresărire şi am deschis ochii. În 
faţa mea, în pământ, se formase un crater mare. Şi am ştiut, în 
inima mea, un lucru care m-a făcut bucuros peste poate: vocea 
încă mai era cu mine! Dumnezeu îmi dădea voie să vorbesc cu 
El. 

L-am întrebat multe lucruri în zilele ce au urmat; am vrut să 
ştiu ce purtare era corectă şi ce purtare era greşită. De 
exemplu, voiam să ştiu dacă era în regulă să te lupţi, căci eram 
maestru de kung fu şi fusesem implicat în multe lupte. Vocea 
mi-a spus că e în regulă să mă apăr, dar că nu trebuia niciodată 
să iniţiez agresiunea; multe lucruri se judecau în funcţie de cum 
te simţeai în interior. Dacă mă temeam pentru siguranţa mea, 
puteam chiar să atac primul, pentru a mă proteja pe mine şi 
familia mea, dar nu existau graniţe şi linii îndrumătoare care să 
delimiteze comportamentul; totul se reducea la cum te simţeai 


în interior. 
x 


L-am întrebat despre vânătoare şi despre uciderea vânatului. 
Am surprins în voce o nuanţă de amuzament când a răspuns la 
întrebarea asta, căci a spus:, Mă întrebi pe Mine despre asta, 
pentru că săptămâna trecută ai ucis o sălbăticiune ca să o 
mănânci, nu? Este în regulă să ucizi pentru hrană; toată natura 
este o luptă pentru supravieţuire. Dar niciodată nu trebuie să 
faci din a ucide un sport sau o mândrie, căci întreaga natură îi 
aparţine lui Dumnezeu.” 

John îşi înclină capul. „în orice caz, L-am întrebat multe 
lucruri de genul acesta; la unele am primit răspuns, la altele nu. 
„Privi în sus, înspre noi, cu un zâmbet. 

Andreas sparse tăcerea. „Sifu, vrei să spui că ai vorbit cu 


Dumnezeu?” 

„Aşa cred”, zise John. „Am vorbit cu o conştiinţă incredibil de 
puternică. Nu ştiu nici până în ziua de azi dacă era Dumnezeu, 
sau vreun înger, sau vreun alt fel de spirit. Dar ceva a venit şi 
mi-a răspuns la întrebări şi a rămas cu mine vreme 
îndelungată.” 

„Cât timp ai petrecut în munţi?”, am întrebat. 

„Doi ani”, răspunse el. „Am revenit pentru că fiul meu a făcut 
o artrită reumatoidă. Medicina occidentală nu putea face nimic 
pentru el; prietenii mei l-au dus la un vindecător băştinaş, care a 
spus simplu:, Doar tatăl poate vindeca acest copil’. Aşa că m-am 
întors.” 

„L-ai vindecat?” 

„Da, cu acupunctură, în două luni.” 

„Şi pur şi simplu ai ştiut că era bolnav; nu ţi-a trimis nimeni 
niciun mesaj?” 

„Deja ţi-am spus - pe când mă aflam în munţi, puteam vedea 
oameni şi locuri îndepărtate, în timp ce mă aflam în meditaţie. 
Îmi urmăream mult familia; asta m-a ajutat să nu mă simt aşa 
de singur.” 

Apăru un servitor cu ceaiul, pe care l-am acceptat cu toţii cu 
recunoştinţă. Nimeni nu voia să reia conversaţia. Ceea ce 
tocmai auzisem ne şocase pe toţi mai mult decât orice spusese 
sau făcuse John până atunci. lată un om care declara - foarte 
simplu şi direct - că stătuse de vorbă cu Dumnezeu; era culmea 
experienţei umane - la asta nu mai erau prea multe de adăugat. 

Voiam să îl întreb o mie de lucruri. În zilele noastre, am 
pierdut luxul de a putea să vorbim în termeni atât de personali 
atunci când descriem eternul, având în vedere modul în care 
sunt structurate societatea şi ştiinţa. Oamenii nu se aşează pur 
şi simplu să îi pună întrebări lui Dumnezeu! 

Domnul Dumnezeu însuşi? 

De ce nu? Îl credeam pe profesorul meu. Cel puţin credeam 
că nu e nici mincinos, nici nebun. Văzuse... ceva. 

Am îndrăznit să întreb. „Sifu, când ai vorbit cu Dumnezeu, l- 
ai întrebat ce se întâmplă cu sufletele noastre după ce murim?” 

Păru încurcat. „Ji-am descris deja unda neagră şi pe cea 
albă”, spuse. 


„Da şi ai spus că niciuna dintre stări nu este permanentă, că 
după un timp toate spiritele urcă la Dumnezeu.” 

„Da.” 

„Ce se întâmplă după aceea? Ne reîncarnăm? Trăim doar o 
singură viaţă? Incetăm să mai existăm? Care e treaba?” 

„i-am spus deja că nu ştiu.” 

„Dar...” 

Niciodată nu mi-a răspuns la întrebarea asta. „John îşi scoase 
o ţigară, o aprinse şi se lăsă pe spate. „Pot să îţi spun ce cred 
eu, ca persoană. Asta nu predau altora; am elevi care sunt 
creştini, budişti, musulmani, sceptici - ca tine - şi multe altele... 
Nei Kung nu are nicio bază în teoria religioasă. Dacă vrei să îmi 
cunoşti părerile, eşti binevenit, dar nu uita, ele nu sunt nimic 
altceva decât opiniile mele personale.” 

„Bine.” 

„Cred că este logic să existe reîncarnarea, căci Dumnezeu 
este foarte drept şi foarte cinstit. De ce să sufere cineva pentru 
ceva ce nu a făcut? De ce unul să se nască schilod şi altul să 
aibă totul încă de la naştere? Nu pare cinstit şi nici măcar logic. 
Aşa că, fie universul este nedrept, fie — dacă crezi într-un singur 
Dumnezeu, atunci el a făcut un plan de dreptate în vieţile 
noastre. Aşa că da, cred în reîncarnare.” 

Nu voiam să mă contrazic cu el; de-a lungul istoriei omenirii, 
diferite religii chiar postulaseră existenţa unui Dumnezeu 
nedrept, pentru a explica distribuţia diferită a binecuvântărilor 
în viaţă. 

„Mi-ai mai vorbit despre karma (16) şi în trecut, „am 
continuat eu. „Consecința acţiunilor noastre?” 

„Acţiune şi reacțiune. Oamenii plătesc pentru acţiunile rele şi 
sunt recompensaţi pentru cele bune. Este logic, nu?” 

„Crezi că ne purtăm karma de la o viaţă la alta?”, întrebă 
Andreas. 

„Da. Eu personal, ca individ, aşa cred”, răspunse John. 

Studiasem budismul vreme de mai mulţi ani; una dintre 
chestiunile pe care această religie nu le aborda suficient (după 
părerea mea) este chiar evoluţia foarte evidentă a speciilor, 
care se petrece continuu în jurul nostru, ca şi cum ar urma un 
plan divin. lar prezenţa omului şi dezvoltarea sa pe planetă nu 


pot fi explicate satisfăcător nici măcar de ştiinţa modernă, luând 
astfel naştere o serie de teorii cu omuleţi verzi care fac 
experimente pe primate şi altele asemănătoare. 

„Sifu, evoluţia este dirijată?”, am pus eu întrebarea ce 
trebuia să redirecţioneze discuţia înspre punctul esenţial. 

„Poftim?” 

„Dumnezeu are un plan pentru oameni şi pentru Pământ? 
Există o inteligenţă îndrumătoare în spatele întregii chestiuni?” 

„După părerea mea, da.” 

Şi iată-ne în problema care forma miezul discuţiilor între 
ştiinţă şi religie. 

„Şi Dumnezeul acesta e un judecător?”, am continuat eu. „El 
hotărăşte karma fiecăruia?” 

„Nu. Noi ne hotărâm propria karmă. Dumnezeu intervine 
foarte puţin în vieţile noastre şi în judecata conştiinţei noastre 
după moarte.” 

„Şi atunci unda albă şi cea neagră, pe care le-ai descris?” 

„Ce e cu ele?” 

„Nu Dumnezeu decide al cui spirit merge într-o zonă sau în 
alta şi cât timp va rămâne acolo?” 

„Nu chiar; karma decide asta. Dumnezeu, de fapt, intervine 
foarte puţin în toată situaţia. În chineză, numim voia cerului 
jodo. De exemplu, faptul că tu, Kosta şi tu, Andreas, vă aflaţi aici 
este jodo. Ştiţi câţi oameni au venit să mă caute şi nu m-au 
putut găsi? Faptul că vă aflaţi aici este voia cerului.” 

Ne-am uitat unul la altul. Cu siguranţă, amândoi ne găsisem 
profesorul în circumstanţe neobişnuite - imposibile, statistic 
vorbind. 

„Sifu”, am insistat, „de ce faptul că te-am găsit pe tine nu 
înseamnă pur şi simplu doar karma bună? Care e diferenţa între 
jodo şi karma?” 

„Jodo vine de la Dumnezeu”, spuse el. „Karma vine de la 
noi.” 

„Deci Dumnezeu are un plan, dar depinde de noi să ne 
ridicăm la acest plan”, spuse Andreas. 

„Da”, răspunse John. Şi vei suporta consecinţele tuturor 
acţiunilor tale, fie rele, fie bune. Karma este pur şi simplu legea 
naturii, ca biologia şi ca fizica; jodo este voia cerului. Nu pot să 


fiu mai clar decât atât. Pentru cea mai mare parte dintre 
oameni, jodo decide pur şi simplu momentul şi locul naşterii şi 
momentul şi locul morţii lor. Dar o karma rea îţi poate şi scurta 
viaţa; dacă ai fost destinat să trăieşti o sută de ani, ai putea să 
sfârşeşti prin a trăi doar cincizeci. 

„De exemplu”, continuă el brusc, „Liao Sifu putea vedea 
karma unei persoane şi putea decide dacă să o vindece sau nu, 
pe baza karmei respective. Putea vedea şi jodo, voia cerului, 
când se apropia. Să vă spun o poveste...” 


Scrisoarea 

Bătrânul Liao avea puţini prieteni, deoarece majoritatea 
oamenilor îl considera o fiinţă ciudată şi străină, astfel că ţinea 
foarte mult la adevărații săi prieteni, în Java avusese o existenţă 
plină de bucurie, căci, pentru prima dată în viaţă, era membrul 
unei societăţi omeneşti zgomotoase şi unite. Nici circumstanţele 
tinereţii sale, nici izolarea din partea de mijloc a vieţii nu i-au 
oferit prea multe speranţe de bucurie, iar consecinţele uriaşei 
sale crime îl bântuiau permanent cu presimţiri rele. Liao îşi 
găsise pacea în Indonezia. Avea multe cunoştinţe, avea ceva 
prietenii şi era respectat ca un mare vindecător. 

Şi avea alături şi pe băiatul pe care ajunsese să-l iubească de 
parcă i-ar fi fost fiu. Liao ştia că tânărul va ajunge la nivelurile 
superioare ale măiestriei, dar nu ştia cât de departe va ajunge. 

Unul dintre prietenii săi era un om de afaceri prosper, care 
era şi specialist în istorie şi cultură chineză. Liao petrecea ore în 
şir cu acest om, sorbind din ceai şi purtând discuţii nesfârşite. 
Aranjase să-l viziteze într-o dimineaţă anume, aşa că Liao se 
porni către casa omului. 

Era cam ora zece când ajunse. Un servitor îi deschise uşa şi 
Liao fu introdus în apartamentul interior al omului. Prietenul său 
se ridică să-l salute. 

„Liao Sifu”, spuse el, „încă o dată, mă onorezi.” 

Liao se opri scurt, stupefiat. Vedea dar că omul avea să 
moară la prânz! Jodo, voia cerului, atârna deasupra lui ca o 
sabie. 

Se împotrivi unei nevoi imperioase de a sta jos. Din exterior, 
prietenul său nu observă nimic nelalocul lui în comportamentul 


bătrânului maestru; într-adevăr, ceea ce lui Liao i se păruse o 
pauză nesfârşită, fusese doar mai puţin de un sfert de secundă 
în timp real, astfel că celălalt nu o putuse detecta. 

„Nu pot să rămân acum, dragul meu prieten”, spuse Liao, 
„dar vreau să-mi faci un serviciu.” 

Se mişcă cu viteză supranaturală şi înhăţă o coală de hârtie 
albă de pe biroul prietenului său, făcând să pară că a scos-o de 
sub roba ce o purta. 

„Ai un plic? „întrebă. 

Prietenul său îi dădu un plic şi Liao împături coala de hârtie în 
plic. După ce scrise ceva şi sigilă plicul, i-l înmână prietenului 
său. 

„Exact la ora unsprezece şi patruzeci şi cinci, vreau să iei 
acest plic şi să îl duci în vârful dealului la baza căruia începe 
pământul tău şi să îl laşi acolo”, spuse Liao. 

„Dar am o întâlnire la prânz şi, după cum ştii, casa mea se 
învecinează cu jungla. Vârful acelui deal deja intră jumătate de 
milă în junglă!” 

„Da, ştiu.” 

„Va trebui să îmi schimb hainele şi...” 

„Da, ştiu.” 

„Foarte bine, Liao Sifu. Dacă e aşa de important pentru tine, 
aşa voi face.” 

„Îţi mulţumesc. „Spre surprinderea omului, Liao Sifu îşi luă 
rămas bun într-un mod destul de emotionant. 

Bătrânul maestru merse imediat înapoi la locuinţa sa şi 
începu să se roage cu silinţă, centrat în meditaţie profundă, 
cerând ca Dumnezeu să prelungească viaţa prietenului său şi să 
ridice orice karmă care o făcuse atât de scurtă. La unsprezece şi 
patruzeci şi cinci, prietenul său, impacientat că trebuie să 
meargă în junglă şi că asta mai presupunea şi alte acţiuni, dădu 
scrisoarea unui servitor, cu instrucţiunea să o ducă în pădure şi 
să o lase în vârful muntelui. Între timp, omul plecă spre 
întâlnirea pe care o avea în oraş. 

Exact la prânz, pe când traversa strada în faţa poştei, către 
întâlnirea lui, omul fu lovit şi ucis de un camion care trecea pe 
acolo. 

Aşa a învăţat Liao Sifu că voia cerului nu poate fi schimbată. 


„Deci, Kosta”, continuă John, spune-mi acum. Sunt Taoist?” 

„După judecata mea de om educat, eşti un Taoist neichia, 
Sifu.” 

„Aha. Şi dacă îţi spun că am practicat Chi Kung şi Nei Kung 
strict ca arte marţiale - eu fiind directorul unei şcoli de arte 
marţiale, nu un preot -— ce ai avea de spus? Reţine, expunerea 
mea la tărâmul spiritelor a venit numai după ce ajunsesem la 
yin-yang kung - Nivelurile Patru, Cinci şi aşa mai departe. 
Aveam treizeci şi şapte de ani când am văzut prima oară spiritul 
maestrului meu; pe lângă asta, am acumulat cunoştinţe şi am 
dezvoltat un oarece interes pentru chestiuni spirituale, numai 
după ce am plecat în munţi, să stau retras, în 1992. Cu alte 
cuvinte, iniţial nu am făcut neikung pentru beneficiile metafizice 
pe care le oferea - şi nici ca urmare a vreunei credinţe spirituale 
anume.” 

„Bine, dacă nu eşti un alchimist Taoist, atunci ce eşti?” 

„Sunt directorul şcolii Pa Lei Chian, o şcoală de kung fu. Sunt 
profesor şi predau o ştiinţă chinezească numită Nei Kung, care 
implică studierea, îmbunătăţirea şi, în final, combinarea 
energiilor yin şi yang în interiorul corpului; forma specifică de 
Nei Kung pe care o predau eu vine din linia atribuită înţeleptului 
Mo-Tzu. Dincolo de toate astea, sunt, pur şi simplu, un om ca 
oricare altul.” 

Nu ştiam ce să spun la toate acestea. În vremurile noastre nu 
prea există îndoială - conştiinţa este la fel de mult un produs al 
fizicului, pe cât este un produs al spiritului. Axiomele lui 
Descartes, care separă psihicul de trup, s-au dovedit de mult a fi 
greşite. O rană la creier, sau o boală a creierului va afecta 
imediat personalitatea omului; medicina modernă are milioane 
de cazuri documentate în acest sens. „Conştiinţa” noastră este 
rezultatul unei întreţeseri a mintii şi a corpului, a spiritului şi a 
cărnii. S-au lovit oare vechii filosofi ai Chinei de acest secret, în 
timp ce investigau energiile yin şi yang? Izolaseră ei în vreun fel 
energiile corpului şi văzuseră cum pot fi ele transferate complet 
în spirit? Aşa se dezvoltase Taoismul ca religie? Şi ce poate oferi 
ştiinţa Nei Kungului lumii în vremurile noastre de progrese 
tehnologice rapide? lată, aici se afla un om care avea multe din 
aceste răspunsuri în buzunar. 


„Presupun, Sifu”, am spus, „că eşti orice vrei să fii.” 

Zâmbi, iar eu îmi lăsai privirea în pământ. Urmă apoi o scurtă 
discuţie despre plante; John susţinea că acestea sunt conştiente 
şi comunică telepatic, iar Andreas - botanist avid - era de acord 
cu tot ce spunea el. 

Eu eram neobişnuit de tăcut. În sfârşit, în pauza ce urmă, 
întrebai, „Sifu, ai să ne înveţi? O să înveţi lumea despre Nei 
Kung?” 

„Deja vă învăţ.” 

„Nu, vreau să spun, dacă ai să înveţi pe toată lumea, dacă o 
să faci demonstraţii şi să explici clar ceea ce faci?” 

Rămase şi el tăcut o clipă, apoi spuse simplu: „Ştii despre 
Atlantida?” 

„Bineînţeles.” 

„Ştii de ce a fost distrus continentul Atlantida?” 

„În cultura mea, spunem că Atlantida a fost distrusă pentru 
că zeii erau geloşi.” 

„S-a întâmplat pentru că oamenii ajunseseră prea aproape 
de secretele cerului. Şi în zilele noastre, când omenirea va 
ajunge prea aproape, ea va fi distrusă.” 

„De ce naiba?” 

„Pentru că animalul uman încă nu este pregătit să devină un 
Dumnezeu.” 

„Atunci de ce să ne fi creat? În mod logic, fie am fost creaţi 
ca să ne dezvoltăm, urmărind un scop superior, fie suntem 
jucăriile unei conştiinţe superioare, care pur şi simplu vrea să ne 
ţină sclavi. Adică, să spui că Dumnezeu însuşi ne va distruge, 
mă face să mă gândesc mult mai puţin la Dumnezeu.” 

Afirmația asta seacă şocă pe toată lumea. 

„Deci crezi că ar trebui să dau totul la iveală, să-mi 
împărtăşesc întreaga cunoaştere, să devin faimos şi să câştig 
premiul Nobel”, zise John. 

„Da şi nu. Cred că ar trebui să oferi lumii dovezi concrete şi 
care pot fi reproduse, cu privire la existenţa chiului yin şi yang, 
fără a da informaţii specifice despre natura lor exactă. Asta ar fi 
suficient ca să te facă să intri în istorie drept omul care a ajutat 
omenirea să evolueze la următorul nivel”, am răspuns eu. 

„În istoria omenirii lucrurile nu au stat niciodată aşa.” 


„Nu ne-am mai aflat niciodată în acest punct, în toată istoria 
omenirii, Sifu. Uită-te la tine, de exemplu! Eşti primul maestru al 
şcolii  Mo-Pai care acceptă elevi occidentali. Omenirea 
evoluează; Occidentul se întâlneşte cu Orientul. Nu există, 
oricum, nicio dovadă concretă că Atlantida ar fi existat (17); 
poate e doar o poveste care a captivat imaginaţia unui filosof 
grec, cu secole în urmă - omul împotriva zeilor. „Mi-am făcut 
promisiunea tacită să-i cumpăr lui John o copie din lucrările lui 
Platon, Kritias şi Timaeus. 

„Şi poate că e o poveste adevărată. Eu urmez voia cerului, 
Kosta. O să fac ceea ce vrea Dumnezeu ca eu să fac.” 

Se ridică. 

„Dar o să mă gândesc la ce ai spus”, încheie el. 

Şi cu asta s-a încheiat şi lecţia noastră din acea seară. 

Pe drum înapoi spre hotel, Andreas m-a boscorodit în 
continuu. Fusese şocat de abordarea mea belicoasă. „Ce-ai 
face”, mă întrebă el, „dacă ai fi în locul lui Sifu?” 

„Aş da omenirii focul”, am răspuns eu, fără ezitare. 

„Şi apoi să fii legat de o stâncă la malul mării şi să vină un 
vultur să-ţi mănânce ficatul, pe vecie...” 

„Chinul lui Prometeu nu a durat o eternitate, Andreas. După 
o vreme, zeii l-au eliberat pentru că s-au simţit vinovaţi. El a 
făcut ce a făcut din milă - ca să ajute omenirea, vezi tu.” 

„Eşti sigur că nu din mândrie?” 

Venise rândul meu să rămân în tăcere. Lovise la ţintă. 

Nu ne-am mai spus multe în restul serii; fiecare rămase 
învăluit în propriile-i gânduri. Comentariul lui Andreas scosese la 
lumină ceva vital, ceva ce ştiusem întotdeauna în inima mea, 
dar, umbrit cum eram de propria mea mândrie, nu observasem 
clar înainte. Eu nu eram titan; nu depindea de mine. Doar John 
putea să joace rolul lui Prometheus şi să îşi împărtăşească 
secretele cu întreaga omenire. Misiunea noastră era să îl 
convingem să transmită un astfel de dar şi, prin această muncă 
de convingere, să sprijinim pe umerii noştri o parte din 
consecinţe. 


Capitolul al IX-lea 
KERIS 


„Există în cer şi pe pământ mai multe lucruri decât poate 
imagina filosofia ta, Horaţiu” 

Hamlet, Actul |, Scena V 

Henky era un alt chinez din Java - om de afaceri şi prieten al 
maestrului meu, de peste douăzeci de ani. Henky încercase şi el 
antrenamentul Mo-Pai, dar, din păcate, nu progresase prea mult. 
Îşi câştigase, însă, câteva beneficii; avea peste cincizeci de ani, 
dar arăta mult mai tânăr, poate la patruzeci şi ceva, cu o siluetă 
în formă şi cu pasul alert. Sportiv împătimit, se antrena şi alerga 
în fiecare zi. 

Henky era, în foarte mare măsură, un produs al Javei. Nu 
vorbea un cuvânt chinezeşte şi nu cunoştea nici istoria Chineză; 
mai degrabă, vorbea fluent olandeză şi o engleză decentă, 
pentru că fusese la o şcoală olandeză. Cercetător înflăcărat al 
istoriei poporului său natal, Henky era, mai ales, expert în 
imperiul javanez-hindus Majapahit, care dominase Java şi 
insulele din împrejurimi, în timpul secolului al paisprezecelea d. 
Ch. 

Avea trei keris-uri în Java - toate antichităţi, toate mai vechi 
de cinci sute de ani, toate datând din timpul statului Majapahit. 

Keris-urile erau încărcate magic. 

Înainte să continui, ar fi util să facem o incursiune în istoria şi 
mitologia ce înconjoară această specială armă cu lamă. 

A fost o vreme când toţi bărbaţii din Java, începând de la 
vârsta de trei ani, trebuiau să poarte un keris; pumnalul se mai 
poartă şi astăzi, la ceremoniile oficiale. Teaca şi plăselele erau 
adesea împodobite cu decoraţiuni rafinate, cu sculpturi şi 
bijuterii; se credea că ornamentele de pe lamă asigură şi mai 
multă protecţie împotriva nenorocirilor. Lama pumnalului are 
adesea nişte ondulaţii (Ilok), de obicei şapte sau nouă, deşi au 
fost numărate până la treizeci şi una. Un număr impar de lok 
asigură purtătorul că va avea noroc. Se consideră, de 
asemenea, că lama ondulată face o rană mult mai dăunătoare, 
deşi keris-ul este o armă greu de mânuit în luptă. : 

Toţi indonezienii şi malaezienii consideră keris-ul magic. In 
mod tradiţional, keris-urile vechi se păstrează ca bijuterii de 
familie şi sunt trecute din generaţie în generaţie. Fabricarea 


unui keris era o muncă ce implica o mare putere şi o mare artă; 
empu, sau fierarul, era considerat un om sfânt, iar munca sa era 
încărcată de ritualuri. 

O dată pe an, Keris-ul era scos din teacă şi era curăţat cu suc 
de lămâie verde şi cu arsenic, apoi i se sacrificau ofrande. Se 
ardeau beţişoare de tămâie şi se făceau rugăciuni; lama era 
acoperită cu ulei mirositor. Cu cât iama gustase de mai multe ori 
sânge, cu atât keris-ul era mai puternic. 

Keris-urile magice (nu suvenirurile pentru turişti de astăzi), 
se spune, pot vorbi, pot zbura, îşi pot schimba forma şi chiar pot 
îngriji copii. Ele pot proteja purtătorul de rele sau îi poate 
distruge duşmanii. Se crede că ele zornăie în teacă, pentru a-şi 
avertiza purtătorul de un pericol iminent. În general, keris-urile 
sunt obiecte de profundă venerație şi sunt foarte puternice. 

Când Henky s-a oferit să îmi arate puterile kerisului său, am 
fost tentat să râd, însă ştiam că e bun prieten cu John. In 
realitate, văzusem deja atât de multe la John, încât nu mai ştiam 
cum să abordez astfel de afirmaţii; nu îmi mai permiteam luxul 
de a fi sceptic. 

„Un keris magic?”, am întrebat. 

„Nu, trei.” 

„Ce pot să facă?” 

„Multe lucruri, orang putih 1187, dar pentru tine s-ar putea 
să se mişte puţin - şi poţi să-l vezi pe John vorbind cu ele.” 

„John poate să vorbească cu o bucată de metal?” 

„Astea nu sunt bucăţi de metal; sunt conştiente, la fel ca 
mine şi ca tine.” 

M-am holbat la Henky cu privirea mea cea rea, din partea 
stângă. Am o faţă foarte expresivă - face parte din moştenirea 
mea mediteraneană - şi cumva bimorfă; sunt blând şi politicos 
cu partea dreaptă şi rău cu stânga. Am şi foarte multe gene de 
Neanderthal - rezultatul mileniilor de împerecheri balcanice, 
care îmi sunt de mare folos, atunci când vreau să arăt ca un om 
periculos, ca un sfânt, sau ca un prost. 

„Vorbeşti serios, nu?”, l-am întrebat. 

„Întotdeauna sunt serios când vorbesc despre bani sau 
despre lucruri de natură spirituală.” 

Banii mi se terminaseră, iar Henky îmi făcea cinste cu 


prânzul. Mâncarea chinezească începuse să mă plictisească; de 
fapt, chiar pierdusem mult în greutate în urma „regimului cu 
orez”, cum îl numeam eu, aşa că Henky mă dusese la o friptură 
în stil occidental. Îi eram foarte recunoscător. 

„Bine”, am spus. „O să muşc momeala. Doris soseşte în 
după-amiaza asta, aşa că poate aranjăm o întâlnire cu Sifu 
diseară. Sunt sigur că şi ea ar vrea să vadă asta.” 

Prietena mea, Doris, fusese tovarăşa mea de-a lungul anilor 
cât l-am cunoscut pe John Chang şi, ca urmare, suferise acelaşi 
asalt asupra percepţiei ei bine stabilite despre realitate, pe care 
îl suferisem şi eu în acea perioadă. Insă ea accepta lucrurile 
mult mai repede decât mine, fiind mai inteligentă şi nu atât de 
impulsivă. 

„Chiar aşa e”, zise Henky. „Keris-urile sunt conştiente în felul 
lor.” 

„Desigur.” 

„Fii atent, ţi-aş putea spune multe poveşti, dar mă opresc la 
una: Acum câţiva ani, fiica mea urma să plece într-o călătorie cu 
nişte prieteni. Ei au sosit la noi acasă în jeep-ul lor, iar ea 
pornise către uşă; brusc, se auzi un sunet ca de lovitură din 
dulapul în care ne ţinem keris-urile. Când am deschis dulapul, 
keris-ul meu cel mai puternic şi cel mai vechi se scutura în 
teacă. l-am spus fiicei mele să nu plece în călătorie, dar ea a 
insistat - avea un nou prieten, vezi tu. Ei bine, n-am putut să o 
las să plece neprotejată, aşa că i-am dat Keris-ul cu ea, cu 
instrucţiuni ferme să o protejeze. In noaptea aceea au avut un 
accident şi jeep-ul a ieşit de pe şosea. S-au răsturnat de trei ori 
înainte să se lovească de un copac; maşina era o epavă, dar nici 
imul dintre ei nu a fost rănit - nici măcar o zgârietură. Nu aveau 
centurile de siguranţă, aşa că au fost azvârliţi încoace şi încolo 
în interiorul jeepului, destul de serios, în timp ce maşina se 
rostogolea.” 

Nu ştiam ce să cred şi nu aveam nicio posibilitate să judec 
povestea lui. Cu siguranţă, existau destule mituri despre săbii 
magice şi legende despre arme conştiente în general, în fiecare 
cultură din lume (să ne gândim la Excalibur.) Oare să fie 
adevărate - în felul în care era adevărat John Chang, în felul în 
care era adevărată Troia, care fusese considerată de mulţi 


învăţaţi un mit, vreme de generaţii, înainte de a fi descoperită 
de Schliemann, în secolul nouăsprezece? 

Văzusem prea mult din lumea spiritului în jurul profesorului 
meu ca să mă mai îndoiesc; cuvântul şaman i se potrivea lui 
John la fel de bine ca şi cuvântul Taoist, dacă putem face într- 
adevăr vreo distincţie între cele două. Scriind această carte, am 
fost adesea încurcat la gândul, ce ar trebui să prezint despre 
John şi despre lumea spiritelor? Puteam să mă îndoiesc de ochii 
şi de urechile mele? Dacă John făcea o farsă, atunci, de bună 
seamă, păcălea mii de oameni. Mai existau şi alte explicaţii 
plauzibile pentru ceea ce vedeam - una dintre ele ar fi, pur şi 
simplu, că John îşi impunea voinţa şi imaginaţia asupra minţilor 
participanţilor, ca un fel de hipnoză în masă. Dar chiar şi dacă 
aşa stăteau lucrurile, însemna că puterea aceea nu valora nimic 
şi că nu era nicio problemă să merg în faţa unui tribunal şi să 
povestesc experienţa. Să nu spun nimic ar însemna să fiu laş — 
şi nedrept faţă de John. 

Daţi-mi voie să vă împărtăşesc o astfel de întâlnire cu un 
spirit puternic şi binevoitor. judecaţi singuri. 

Prinţul 

Hercules (nicio legătură cu eroul) era un văr de-al meu pe 
care îl adusesem cu mine în Indonezia. John fusese drăguţ şi îl 
lăsase să se alăture grupului nostru şi să asiste la convocarea 
unui spirit care murise la Nivelul Trei. Acest spirit era vestit ca 
fiind atât de puternic, încât oricine îl putea auzi, iar unii oameni 
puteau să-l şi vadă; pentru Nivelul Trei, cu siguranţă avea o 
grămadă de chi yang. 

Fantoma era spiritul unui prinţ din secolul al şaisprezecelea, 
iar mormântul său se afla în trecătoarea Puncak, aproape de 
Bogor, în Java centrală. Ucisese mulţi duşmani în timpul vieţii, 
iar karma sa era să vegheze asupra insulei Java, ca pedeapsă. În 
ultimele patru secole, singuratica fantomă zăbovise pe vârful 
dealului care îi adăpostea mormântul, păzindu-şi pământul 
natal. Oamenii veneau acolo să doarmă şi să-i ceară favoruri şi 
protecţie, iar conducătorii Indoneziei, chiar şi în aceste vremuri 
modeme, vizitau adesea locul, cu diverşi mediumi. 

Intr-un grup mai mare, am mers pe potecă până la mormânt; 
un ministru indonezian pavase cărarea cu beton, ca să-i fie mai 


uşor să ajungă. Herc era nerăbdător şi neliniştit. Îl cunoscuse pe 
John într-o tranzacţie de afaceri pe care o aranjasem, neștiind la 
acea vreme nimic despre puterile profesorului meu. Această 
călătorie schimbase totul; John îi arătase multe şi îi urase bun 
venit în casa lui. Dar vederea acestei fantome (mă rog, auzirea 
ei) avea să fie piesa de rezistenţă. Eu îl imploram pe John de ani 
de zile să mă ducă să îl vizitez pe prinţ. Într-un sfârşit consimţise 
- şi tocmai la momentul potrivit. În câteva luni, spiritul prinţului 
avea să urce în unda cea albă pentru totdeauna. Herc era 
norocos. Cu noi mai erau şi Handoko, unul dintre liderii 
industriali ai Indoneziei, câţiva prieteni şi câţiva dintre elevii lui 
John, în total cincisprezece oameni. 

„Ţi-ai adus minicasetofonul? „mă întrebă Handoko pe drum, 
la urcare. 

„Nu. L-am uitat în camera de hotel.” 

„Oamenii au încercat şi înainte să îl înregistreze; tot ce iese e 
un fel de zgomot chiţăitor.” 

„Poate că vorbeşte direct cu centrii din creierul celor 
prezenţi”, am spus eu. „Poate că nu există niciun sunet, ci doar 
nouă ne apare aşa.” 

„Da. Sau poate că spiritul pur şi simplu nu vrea să fie 
înregistrat şi de fiecare dată şterge caseta.” 

„Oricum, interesant fenomen”, am spus. „Asta e şi o dovadă 
că Sifu n-a plantat microfoane fără fir undeva în zonă.” 

„Bună remarcă”, zise Handoko. 

Am ajuns în zonă şi fraţii mei de ucenicie au început imediat 
să curețe şi să pregătească locul. Aşa cum văzusem şi mai 
demult, au aşternut flori şi mâncare pentru spirit şi au aprins un 
beţişor de tămâie, numit hu. 

Toţi cincisprezece ne-am adunat aproape de ofrande şi John 
intră în meditaţie, chemându-l pe prinţ. Imediat am auzit vaietul 
lung şi înfiorător al vântului, semnul unui spirit. Am văzut 
beţişorul de tămâie mişcându-se. Dintr-o dată, în dreapta locului 
unde se aflau ofrandele şi chiar în faţa maestrului meu apăru o 
strălucire portocalie. O voce dulce şi blândă ne vorbea în 
indoneziană. 

„Salutare, frate Chang”, îi spuse aceasta profesorului meu. 
„Mă bucur că eşti din nou aici, cu mine. Astăzi ai adus mulţi 


prieteni... multe feţe noi. Cum îi cheamă?” 

„Handoko”, începu John. 

„Handoko”, şopti vocea blând. „Şi lângă el se află nişte 
oameni albi. Ei vin din Olanda?” 

„Nu”, spuse John repede. „Dări Junani... din Grecia.” 

„Aha. Cum îi cheamă?”, întrebă prinţul. 

„Kosta şi Hercules”, răspunse John, iar spiritul repetă 
numele. 

M-am concentrat cât de tare am putut pe lumina portocalie 
strălucitoare şi am observat o mână subţire ce dansa în ea - dar 
oricât am încercat, n-am reuşit să mai văd nimic altceva. 
Conversaţia a continuat, prea greu de înţeles pentru 
indoneziana mea firavă; după o vreme, John i-a mulţumit 
spiritului şi a plecat. 

M-am apropiat imediat de maestrul meu. „De ce a întrebat 
dacă venim din Olanda?”, am întrebat. 

„Pentru că l-a văzut pe Hercules cu părul blond. 

Pe când era în viaţă, oamenii albi care veneau în Java erau 
olandezi, iar lui nu-i plăceau. Se întreba ce faceţi aici, atâta tot. 
„Brrr, m-am gândit. Bine că a înţeles că nu eram duşmanii lui 
din vechime. 

„Totul a mers bine?”, am întrebat. 

„Nu chiar. Am vrut să-l întreb despre un prieten al meu care 
e pe moarte, dacă poate să-l ajute; spiritul mi-a spus, pur şi 
simplu, că prietenul meu acumulase karma negativă şi că era 
voia cerului ca el să moară acum. A sugerat să-i amintesc 
prietenului meu că există Dumnezeu şi să creadă în El pe deplin 
şi să nu se împotrivească pedepselor pe care i le-a atras karma 
sa.” 

Eu eram tăcut. Cuvintele profesorului meu mă mişcaseră şi 
mi-am dat seama, în acelaşi timp, că ne făcuse o mare onoare. 
Eram primii albi pe care spiritul prinţului îi văzuse, în patru sute 
de ani; primii pe care maestrul meu îi luase cu el la trecătoarea 
Puncak. _ 

N-am ştiut ce să îi spun profesorului meu. Incă o dată mă 
onorase peste poate. Să-l îmbrăţişez pe John nu intra în discuţie; 
Java nu este Mediterana, iar chinezii, în general, nu-şi afişează 
afecțiunea. Speram că, în viitor, voi putea să mă revanşez 


pentru multele daruri pe care mi le oferise. 

Ne-am întâlnit cu John seara târziu şi am luat cina acasă la 
el, ca de obicei. Mai târziu, după ce s-au schimbat politeţurile 
obişnuite şi ne sorbeam ceaiul pe terasă, John îi ceru lui Henky 
să îşi aducă keris-urile. 

Erau trei, aşa cum spusese Henky, unul mai frumos decât 
celelalte două. Lamele primelor două erau ondulate, dar ultimul 
şi cel mai frumos avea o lamă dreaptă, fermă. Suprafaţa 
metalului era înnegrită, aspră şi oţelită, cum era obiceiul în 
Malaezia şi în Indonezia; keris-urile erau gravate după fabricare 
cu suc fierbinte de lămâie şi cu arsenic. 

Keris-urile aveau un miros parfumat - suprafaţa lamelor era 
unsă cu un ulei cu miros dulceag. L-am întrebat pe Henky ce 
este. 

„Uleiul unui copac pe care îl folosim în acest scop aici, în 
Indonezia”, spuse el simplu. „Asta le place cel mai mult.” 

„Inţeleg.” 

„Pentru keris trebuie să foloseşti uleiul de la o plantă vie, 
niciodată un derivat chimic.” 

„OK” 

„Serios.” 

„Serios. Cât costă o chestie din asta?” 

„intre douăzeci şi patruzeci de mii de dolari, dacă are într- 
adevăr putere.” 

„Mă îndoiesc că voi avea vreodată unul, Henky, dar 
multumesc de sfat”, i-am spus. 

„Poate îţi vei dori unul în viitor, ca să-ţi protejezi familia”, 
spuse el simplu. 

John interveni. „Cred că ar trebui să le arătăm lui Kosta şi lui 
Doris ce pot să facă keris-urile”, spuse el. „Trebuie să staţi toţi 
jos, pe pământ. „Doris se conformă imediat. Eu am fost destul 
de prost să întreb: 

„De ce?” 

„Pentru că aşa e mai bine”, răspunse John, destul de simplu. 

Am eliberat măsuţa dintre noi de serviciul de ceai şi ne-am 
aşezat în jurul ei. 

Eu stăteam vis-a-vis de John; Doris era la stânga mea, iar 
Henky în faţa ei. 


John luă o farfurie adâncă şi o întoarse invers, punând-o cu 
faţa în jos. Luă un beţişor şi îl aprinse, punându-l cu atenţie pe 
spatele farfuriei, pentru a proteja furnirul mesei. Luă cel mai mic 
dintre keris-uri şi îl puse pe masă, cu lama odihnindu-se pe 
teacă. 

Instantaneu, concentrarea lui deveni atât de intensă, încât 
mi se scutură stomacul. Faţa îi deveni ca a unei statui şi 
aproape că-i puteam auzi inima încetinindu-şi ritmul, oprindu-se. 
Totul părea să se condenseze într-o sferă în jurul lui. 

Dintr-o dată, lama se întoarse şi se mişcă înspre beţişor, 


Doris zâmbi. 
John luă keris-ul, trecu beţişorul peste el şi îl puse înapoi în 
teacă. 


„Asta nu are chiar aşa de multă putere”, spuse el. 

Scoase cel de al doilea keris şi îl puse pe masă, în acelaşi fel 
în care îl pusese pe primul. Se concentră din nou - de data 
aceasta, scurt. 

Al doilea keris se întoarse şi el, rotindu-se înspre beţişor. 
Părea să consume fumul cu lăcomie, vibrând uşor în timp ce 
făcea asta. John îl luă. 

„Asta e într-o dispoziţie foarte proastă astă seară”, spuse el. 
„Nu îl vom folosi.” 

Fixă vârful lamei în teacă. Keris-ul îşi trase teaca peste 
„corp” cu putere, scoțând clic-clacuri zgomotoase. 

„Mi-ar plăcea să mai văd o dată, „am spus. 

John zâmbi. „Bine, „spuse. „Uite, ţine teaca. „îndepărtă lamă 
din teaca de lemn, pe care mi-o dădu mie. 

Am luat teaca de lemn în mâna dreaptă, ţinând-o bine. John 
introduse vârful lamei în teacă. Îi şopti ceva Kerisului. 

Teaca mi se scutură din mână cu destulă putere şi lama 
kerisului îşi trase teaca de lemn peste ea. 

„După cum am spus”, remarcă John, „ăsta e într-o dispoziţie 
foarte proastă şi nu vrea să fie deranjat.” 

Scoase lama din teacă, trecu beţişorul peste ea şi o puse 
înapoi. Puse obiectul deoparte. 

Henky îi dădu ultimul keris, cel cu lama dreaptă. 

„Asta e foarte puternic”, spuse John. „A fost făcut în anii de 
început ai imperiului Majapahit şi se numeşte Samar. „{19} 


John puse arma pe masă în acelaşi fel şi aceasta se roti 
imediat, aranjându-se peste beţişor. 

„Sifu”, întrebă Doris, „cum de n ştii numele?” 

„Mi-a spus el”, răspunse John. „îşi aminteşte totul despre 
cum a fost făcut, circumstanţele şi perioada. Işi aminteşte şi 
numele lui. Are peste cinci sute de ani.” 

John luă keris-ul şi trecu pe sub el beţişorul de tămâie. Dacă 
o bucată de metal poate părea mulţumită, atunci aceasta chiar 
aşa era. John şopti armei ceva, apoi o puse pe masă. Puse 
beţişorul înapoi pe farfurie şi se întoarse către Henky. Cei doi îşi 
spuseră ceva, scurt. 

M-am uitat la Doris, care părea foarte fericită. Seara aceea 
confirmase pentru ea ceea ce îi spusesem despre propriile mele 
experienţe cu spirite în compania lui John, în trecut. 

„Sifu”, întrebă ea, „cum poate keris-ul să facă ceea ce face?” 

„Pentru că are energie yin”, răspunse el. „Practic, poţi să 
spui că e un spirit. „M-am întins să îndrept beţişorul pe farfurie. 
Se rostogolise până aproape de marginea farfuriei şi mă 
gândeam că ar fi putut să cadă pe masă şi să ardă furnirul. 

Keris-ul Samar se învârti foarte rapid şi încercă să mă taie. 
Mi-am tras mâna la timp, pe când toată lumea, în afară de John, 
rămase cu gura căscată. 

„Fii atent”, spuse Henky. „Ştii, ele au o minte a lor.” 

M-am uitat la keris, cumva, ştiam cum să-l manevrez. „Nu 
încerc să-ţi iau tămâia, prietene”, i-am spus. „Voiam doar să o 
aranjez pe masă.” 

„Nu înţelege englezeşte”, spuse John. „Dar hai, mai încearcă 
să te împrieteneşti cu el.” 

Am luat prudent arma de mâner cu o mână şi cu cealaltă am 
trecut pe sub ea beţişorul de tămâie; m-am concentrat şi am 
încercat să proiectez gânduri liniştitoare, cum aş fi făcut cu 
animalul de casă al unui prieten, care nu mă place. 

Deşi mă aşteptam, era emotionant să simt vibrația în mână — 
keris-ul părea să toarcă. 

„Scuzele sunt acceptate”, spuse John. „Pune-l jos.” 

Aşa am făcut. 

„De fapt, e foarte drăguţ; acum vrea să ne arate ce poate să 
facă”, spuse John. Introduse arma înapoi în teacă şi o puse jos, 


cu plăselele înspre el. John zâmbi şi ne privi. „la priviţi. „Se uită 
scurt la keris. „Samar! „spuse; arma sări complet afară din 
teacă, peste masă, în mâna lui deschisă. 

Am fost încântați. 

„Vreti să mai vedeţi o dată?”, întrebă John, iar noi, desigur, 
am spus da. 

El strigă iar keris-ul şi acesta îi sări încă o dată în mână. 

„Pare foarte doritor să facă pe plac”, zise Doris. 

Îmi veni în minte un căţel auriu pe care-l cunoşteam; 
dispoziţia lor părea cam aceeaşi. 

John îl luă pe Samar de plăsele şi trecu pe sub el beţişorul. 
Kerisul vibră de mulţumire. Dintr-o dată, John râse şi puse arma 
înapoi în teacă, înmânându-i-o lui Henky. 

„Ca un copil”, zise el. „Are propria lui minte, iar părerile lui 
sunt foarte amuzante.” 

Chiar în acel moment, căţeluşa lui John, Lovely, se apropie 
tropăind de călcâiele mele. M-am aplecat să mângâi spatele 
blănos. Lovely amuşină o vreme în jur, se hârjoni un pic cu 
Doris, apoi porni către ceva mai interesant cu care să îşi ocupe 
timpul. 

„Un spirit keris o ceva cam aşa”, zise John, arătând către 
Lovely. „Dacă îl mângâi şi îl piepteni şi îl hrăneşti regulat, îţi va 
fi loial şi va trăi fericit. Dacă îl laşi flămând şi îl ignori, dacă îl baţi 
şi îl loveşti, atunci poate să devină chiar dezagreabil.” 

„Inteligența lor e cam la fel? „am întrebat., ; 

Nu. Conştienţa kerisului nu e aşa de dezvoltată.” 

„Sifu”, zise Doris, „poţi să vorbeşti cu el pentru că tu ai 
combinat yin-ul cu yang-ul, corect?” 

„Corect.” 

„Şi noi? Pe noi poate să ne audă?” 

„Oh, da. Poate să vă audă, să vă vadă şi să vă simtă în 
moduri pe care nu le înţelegeţi. Voi nu puteţi să vorbiţi cu el; voi 
trebuie să fiţi la Nivelul Trei ca să puteţi simţi energia yin - asta 
dacă nu învăţaţi cum să vă folosiţi visele.” 

„Există o meditaţie Budistă Tibetană care se numeşte 
milam”, am spus eu. 

„Da; în Indonezia, oamenii merg deseori la mormintele 
sfinţilor musulmani şi dorm acolo”, zise Henky, „sperând să 


comunice cu aceştia. Adesea spiritele chiar le vorbesc oamenilor 
în vise şi le dau răspunsuri la întrebări.” 

„Sifu”, am întrebat eu, „keris-ul are yang? De aceea se poate 
mişca?” 

„Nu. El are energie yin încătuşată înăuntrul unui cadru de 
metal. El ia yang de la mine, la cererea mea. Dar pentru că are 
energie yin, el poate absorbi energie yang şi astfel te poate 
proteja. Dacă cineva reuşeşte să combine yin-ul şi yang-ul, 
atunci poate face keris-ul să se mişte şi să-i vorbească, după 
dorinţă” 

Am vrut să clarific ceva ce îmi bântuia străfundurile minţii — 
ceva incredibil, dacă ar fi adevărat. 

„Sifu”, am întrebat, „Samar e o fiinţă creată, nu-i aşa?” 

John mă privi cu interes. 

„Nu, Kosta, nu înţelegi. Bună încercare, dar nu primeşti 
bucăţica de zahăr, cum se spune. Samar nu este deloc o fiinţă 
creată; el este prelungirea unui om care a existat odată.” 

„Poţi să îmi explici asta, Sifu?” 

„Când am dobândit prima dată puterea”, spuse John, „eram 
curios de ceea ce poate să facă un keris. Într-un magazin de 
antichităţi, am găsit un keris de putere, care ruginea; vezi tu 
negustorul nu putea să simtă keris-ul încărcat. Arma aceea era 
veche de cinci sute de ani, dar el credea că e un gunoi şi o trata 
ca atare. Am cumpărat-o pe câţiva dolari şi am luat-o acasă, 
unde i-am cercetat originile, folosindu-mi propriile capacităţi. 
Chiar în centrul kerisului, îngropată în straturile de metal, era o 
bucăţică de hârtie pe care era scris un farmec, cu litere 
sanscrite. Era foarte asemănătoare cu un talisman chinezesc, un 
fu. Atunci am înţeles tehnica fabricării kerisului.” 

„Ce este un?”, întrebă Doris. 

„Un farmec, un talisman Taoist de protecţie şi vindecare”, i- 
am răspuns eu repede şi m-am întors către John. 

„Fu vine din propria noastră persoană, „zise John. „Când 
facem un fu, ne prelungim conştiinţa şi puterea în talisman - iar 
acolo, acea putere poate servi unui scop anume. De exemplu, 
când vorbesc cu un keris, de fapt vorbesc cu spiritul celui care a 
făcut keris-ul; omul acesta, în trecut şi-a prelungit o parte din 
propria sa forţă vitală şi din spirit în acest fu care se află în 


inima acestui keris.” 

Se lăsă pe spate. „Un fu e ca o antenă, „continuă. „Ştii, când 
eram tânăr şi voiam să meditez, aveam mari probleme în timpul 
nopţii - sunt atât de mulţi țânțari aici, la tropice! Nu puteam să 
ne permitem plase de țânțari, iar otrăvurile chimice încă nu 
existau, aşa că aveam probleme cu concentrarea, din cauza 
atacurilor lor constante. Liao Sifu mi-a arătat cum să fac un fu 
care să atragă tântarii; trebuia să mă concentrez, să scriu 
farmecul pe hârtie şi să îl încarc cu putere. Apoi îl puneam în 
grădină şi astfel eram în pace, cât doream să meditez. După ce 
terminam, mă duceam să rup fu-ul şi să eliberez tântarii; 
întotdeauna găseam sute acolo.” 

„Vrei să spui că ţânţarii erau atraşi de hârtie?” 

„Da. Dar forţa mea vitală era cea care făcea farmecul cu 
putinţă.” 

„Cât ţine un fu?” 

„Toate obiectele astea au o durată de viaţă, iar energia lor 
trebuie înnoită permanent”, răspunse John. „în cazul kerisului, 
corpul de metal este în mod natural un bun păstrător al energiei 
yin. Când Keris-ul este moştenire de familie, puterea lui este 
reînnoită anual, prin ceremoniile asociate cu păstrarea unui 
astfel de obiect. Dar, ştii, pentru a face un fu, practicantul 
trebuie să aibă abilităţi ca ale mele - şi poate chiar şi atunci va 
face unul sau două în toată viaţa lui. Nu e uşor. Fu-urile pentru 
turişti pe care le vezi de vânzare în templele Taoiste nu au nicio 
putere reală; sunt imitații - ca o imitație de Rolex.” 

Doris era tăcută. 

„Sună aproape a magie”, spuse ea într-un târziu. 

John ridică din umeri. 

„Poate, într-un fel. Magia, sau vrăjitoria, dacă vrei, este prin 
definiţie utilizarea energiilor exterioare pentru a îndeplini o 
anumită sarcină sau a împlini o anumită dorinţă. Strict vorbind, 
având în vedere că un fu vine din propria noastră persoană, el 
nu este magie. Nu invocăm spirite ca să facem un fu în orice 
caz, Doris, chiar dacă ar fi să consideri aceste keris-uri ca fiind 
magice, ele nu sunt făcute de mine. 

Eu nu sunt vrăjitor. Antrenamentul nei-kung pe care l-am 
practicat toată viaţa mea îmi dă, pur şi simplu, putere asupra 


genului ăsta de lucruri.” 

M-am gândit la conceptul de fu ca antenă către spiritul 
făuritorului decedat. 

„Sifu”, am spus, „mi-ai zis cândva că un spirit nu poate să 
mintă. Asta înseamnă că nici nu poate crea, corect?” 

„Da, Kosta, Unirea lui yin cu yang este cea care permite 
creaţia; acest atribut anume este ceea ce face viaţa pe Pământ 
atât de specială. Fiinţa umană e încă şi mai specială, căci ea 
posedă aptitudinile biologice de a face pe deplin uz de puterea 
sa de creaţie.” 

„Creierul.” 

„Da.” 

„Deci acest fu care este în keris, această antenă - ea îi 
transmite făuritorului kerisului informaţii şi îi permite să 
acţioneze şi pe Pământ”, am spus eu. 

„Da, dar numai cu energie yin”, răspunse John. 

„Corect. Puterea influenţei sale depinde de fu, nu-i aşa? E ca 
şi cum ai programa un calculator nu-i aşa?” 

Fig. 1 

Un exemplu de fu chinezesc Budist tipic, folosit pentru 
protecţia împotriva forţelor negative, la (a.) Silaba sanscrită 
folosită pentru a încărca talismanul este prezentată la (b.) 

Oricum, imaginea în sine nu este, încărcată”, aşa că ar fi 
inutil să o copiaţi şi să încercaţi să o folosiţi. 

„Da şi nu. Personalitatea făuritorului era determinată, în 
timpul vieţii acestuia, de interacţiunea dintre yin şi yang; acum, 
că e numai yin, el nu se poate dezvolta, nu poate minţi şi nu 
poate crea. Inţeleg ce spui, însă; deciziile lui sunt filtrate prin fu 
şi limitate de faptul că el este un spirit. Asta aşa e.” 

Doris îl privi pe John. „Are dreptate? Scrierea caracterelor — 
fie ele sanscrite sau chinezeşti - atunci când faci talismanul, 
este un fel de programare?” 

„Destul de asemănătoare”, zise John. „E un mod de a 
iniţializa un proces. Tu nu eşti rezultatul unei programări? 
Creierul tău, care e un fel de computer, a citit stimulii externi, ca 
şi date de intrare, pe vremea când erai bebeluş. A procesat 
datele şi, de-a lungul anilor, s-a format personalitatea ta. Este, 
în mare, acelaşi lucru, doar că tu, ca fiinţă umană, ai şi yin şi 


yang, în echilibru. Keris-ul nu. Cumva, să faci un fu e ca şi cum 
ai naşte un copil. În esenţă, iei o parte din tine şi o pui în 
altceva, iar antena asta va continua să existe o anumită vreme.” 

John se opri ca să-şi aprindă o ţigară şi se lăsă înapoi pe 
spate. „Problema este”, zise el, „că mulţi indonezieni şi 
malaezieni îşi tratează Kkeris-urile de familie ca pe obiecte de 
adoraţie, mai degrabă decât ca pe nişte companioni loiali şi 
modeşti, care sunt cu adevărat.” 

Doris îl privi pe Henky, care rânjea. 

John zâmbi. „Nu Henky. Adevărul e că mă îndoiesc că un 
keris o să câştige vreodată premiul Nobel pentru fizică, date 
fiind cele două limitări pe care le-am menţionat mai devreme. 
Samar este un exemplu de keris foarte inteligent. Un keris ar 
trebui tratat ca un animal de casă - hrănit şi îngrijit, dar 
niciodată adorat ca un Dumnezeu. Asta e o greşeală foarte 
gravă - una pe care o reproşez mereu prietenilor mei. Unii 
oameni chiar se roagă la ierburile lor!” 

Lovely veni iar, tropăind. John o luă în braţe şi-o puse în 
poală şi începu să o mângâie. „Aşa ar trebui să te porţi cu un 
keris - şi, de altfel, cu orice fu: ca şi cum ar fi un prieten loial şi 
protector. Poţi să o mângâi, dacă vrei, dar mă îndoiesc că o să 
te rogi vreodată la ea, nu-i aşa? Există un singur Dumnezeu şi 
numai El ar trebui să fie adorat de oameni.” 

Chiar n-am mai avut ce să spunem la această declaraţie atât 
de simplă. Poate că, dintre toate lucrurile pe care le văzusem în 
preajma lui John, keris-ul şi conceptul fu erau cele mai şocante. 
Vedeam că şi Doris era tulburată de întrepătrunderi. 

Este oare posibil să fie adevărate toate legendele şi miturile 
omenirii? Multe lucruri îmi deveniră dintr-o dată clare. Anii de 
învăţătură academică se puseră cap la cap cu anii de căutare a 
adevărurilor ezoterice; momentele pe care le petrecusem cu 
John îmi trecură prin minte ca un uragan - şi am avut, dintr-o 
dată, răspunsul la întrebările care mă bântuiseră vreme de zeci 
de ani. 

Surprinsesem, cu înţelegerea mea, o luminiţă din ceea ce 
înseamnă natura. 

Rămânea să văd ce voi face cu aceasta. 

John mă studie cu atenţie şi dădu din cap. Poate că văzuse 


ceva pe faţa mea, ceva care îmi oglindea cursa nebunească a 
gândurilor prin minte. Stânjeniţi, Doris şi cu mine ne-am ridicat 
şi am spus noapte bună. Era vremea să mergem acasă. 

Din ziua aceea am mai văzut sute de keris-uri, unele cu o 
impresionantă putere, altele cu mai puţină, dar fiecare având 
propria sa personalitate distinctă. Fenomenul nu încetează să 
mă uimească. Voi încheia acest capitol cu simpla afirmaţie că 
sunt convins acum că magia Kkeris-urilor este adevărată. 
Deocamdată, ar fi inutil să mai spun altceva. 


Capitolul al X-lea 
NATURA REALITAŢII 


Pe la apus, pe o plajă de pe insula Evia, la nord de Atena, am 
intrat, în sfârşit, în starea de conştiinţă hipernormală. Stăteam în 
poziţia jumătate-lotus, făcându-mi exerciţiile de Nivelul Doi, 
trăgând chi yang în interior, trimiţându-l jos în dantien şi 
comprimându-l acolo prin respiraţii yoghine. 

Dintr-o dată, am auzit un zumzăit, ca un elicopter sau ca 
elicea unui vas (de fapt, chiar am crezut, mai întâi, că trece un 
vapor.) Zgomotul devenea din ce în ce mai tare. Dintr-odată, 
totul s-a făcut negru: Dumnezeule, am un accident vascular, m- 
am gândit. Insă nu era un sentiment dezagreabil; senzaţia era 
chiar plăcută. Am observat fenomenul o vreme, complet 
conştient, după care mi se făcu frică şi mi-am tras chi-ul în sus. 
Am revenit la realitate şi am continuat să vibrez, ameţit, vreme 
de câteva secunde. Mă simţeam puternic, nu slab; ăsta nu 
fusese atac de cord. Voiam să îmi termin setul de exerciţii pe 
care îl începusem, aşa că mi-am trimis chi-ul înapoi în jos. 
Zumzăitul începu din nou, dar de data asta, temător, am 
întrerupt procesul şi m-am retras. O a treia repetare avu acelaşi 
rezultat Devenea prea mult. M-am ridicat în picioare - îmi 
tremurau - şi am mers către locul unde aştepta Doris. 

Era furioasă. „Ai spus că stai numai douăzeci de minute”, 
zise ea. 

„Ei bine, am crezut, adică, am vrut... Am stat mult?”, m-am 
bâlbâit eu. Unde a zburat timpul? M-am gândit. Un exerciţiu îmi 
lua, de obicei, un minut; vrusesem să fac douăzeci, înainte să 


mergem la cină, la o tavernă din apropiere. 

„Ce spui? Am aşteptat aici, uitându-mă la tine, patruzeci şi 
cinci de minute! Odată nu te-ai mişcat absolut deloc f * 

Vreo douăzeci de minute. Am fost îngrijorată.” 

Am fost şocat. Se părea că, vreme de douăzeci de minute 
sau mai mult, îmi ţinusem respiraţia şi îmi pierdusem cu totul 
conştiinţa timpului. 

Imediat l-am sunat pe John. 

„Felicitări”, spuse el. 

„Ce vrei să spui, felicitări?” 

„Bună experienţă! Asta înseamnă că avansezi frumos în 
Nivelul Doi.” 

„Aşa trebuia să se întâmple?” 

„Desigur.” 

„Ce e zumzăitul acela? Un prieten sufit mi-a spus că este 
chakra dantienului, rotindu-se.” 

John râse. „Da? Ţi-ai transferat conştiinţa în dantien, atâta 
tot.” 

Atâta tot? Miraculosul devenise, se pare, rutină, iar sublimul 
era ceva obişnuit în preajma lui John. Cum puteam să aduc o 
astfel de cunoaştere în lumea occidentală, fără să fiu luat în râs, 
sau condamnat? Cum era cel mai bine să fac? Şi cum să-mi 
stăpânesc, în acest timp, ambițiile şi speranţele personale? 
Gândurile acestea îmi erau pregnante în minte la momentul 
incidentului de mai sus - şi pe bună dreptate. 

Vă amintiţi că Liao Sifu îl făcuse pe profesorul meu să 
promită că nu-şi va demonstra niciodată puterile în public, nici 
nu le va folosi pentru a obţine profit, sau în scopuri malefice. 
Când John luă decizia să meargă mai departe cu o carte şi un 
film, în mai 1996, s-a consultat cu maestrul său, care murise cu 
mai bine de treizeci şi patru de ani în urmă şi care se înălţase în 
1992. Pentru a ajunge la conştiinţa lui Liao Sifu, John a postit 
mai mult de zece zile şi a intrat în meditaţie profundă, 
trimiţându-şi conştienţa departe. Liao Sifu i-a spus că este în 
regulă să continue; era momentul potrivit, iar omenirea era 
pregătită. De asemenea, el l-a avertizat pe John că va purta 
karma acelui efort. Dacă putem să învăţăm omenirea despre 
binefacerile efective ale meditaţiei, ale Chi Kungului şi ale Nei 


Kungului, atunci binecuvântările vor fi, într-adevăr, uriaşe; dar 
dacă lucrurile mergeau prost şi cream un Frankenstein, atunci 
karma va fi foarte rea. 

Iniţial, când mi-am luat sarcina de a scoate o carte pentru 
profesorul meu, am văzut repede că este nevoie de o autoritate 
ştiinţifică notabilă, care să dea credibilitate scrierilor mele. Eram 
şi foarte conştient de limitările impuse de jurământul pe care 
John îl făcuse maestrului său. Demonstrația publică în condiţii de 
laborator nu era permisă. Planul cu care am venit eu pentru a 
depăşi acest obstacol era foarte simplu: John avea voie să 
trateze pe oricine avea o boală reală, iar fenomenul 
electrogenezei, pe care îl folosea în aceste tratamente de 
acupunctură, era o demonstraţie suficientă pentru orice fizician 
de laborator. Strategia mea era să găsesc o distinsă autoritate 
care era bolnavă, să aranjez o şedinţă de tratament cu John şi să 
sper că o voi convinge să ne sprijine. John ar fi putut atunci să 
facă o demonstraţie completă, pe peliculă, în faţa acelora dintre 
elevii săi care erau şi ei oameni de ştiinţă recunoscuţi - eram 
destul de mulţi. Ar fi fost suficient, dacă aveam omul potrivit în 
echipa noastră. Am petrecut ore îndelungate „mirosind” oamenii 
şi stabilind contacte cu cercetători eminenţi. În două astfel de 
cazuri, John dădu înapoi în ultimul moment, astfel că a trebuit să 
dau telefoanele necesare oamenilor (care, probabil, în acea clipă 
erau convinşi că Dynamo Jack era un şarlatan.) 

După multe luni de frustrări, am revenit în Indonezia, în 
noiembrie 1997, unde m-am întâlnit cu Andreas şi cu Handoko. 
La acel moment, Chang Sifu ne-a spus din nou că o 
demonstraţie în public era în afara oricărei discuţii. Învățătorul 
său îi dăduse permisiunea să facă o carte şi un film, dar încă mai 
era legat de promisiunea pe care i-o făcuse lui Liao Sifu. La 
discuţiile care au urmat, Andreas avu ideea să îl înciudă în 
proiect pe Lawrence Blair {20}, ca om din lumea filmului, care 
deja fusese martor la ceea ce putea să facă maestrul nostru - şi 
pentru că Inelul de foc fusese mijlocul prin care făcusem 
cunoştinţă cu John. Era o idee bună. În dimineaţa următoare, m- 
am urcat într-un avion înspre Bali şi am început să-l caut pe 
Blair. 

Lawrence Blair şi John nu-şi vorbiseră de zece ani; John era 


supărat pe Blair, deoarece, credea el, dr. Blair îl păcălise. După 
John, materialul original pentru Inelul de foc fusese filmat ca 
documentaţie ştiinţifică a capacităţilor sale, nu pentru uz 
comercial. Lawrence era înfricoşat de John şi s-a ţinut departe 
de el zece ani de zile, când a auzit că profesorul meu e supărat. 

M-am întâlnit cu dr. Blair în aceeaşi seară, în casa sa din 
Ubud; din ce spunea el, era la mijloc o neînțelegere. Blair 
folosise cuvântul dokumentair în malaeziană atunci când vorbise 
cu John; Chang Sifu îşi tradusese cuvântul ca şi „documentaţie”, 
pe când Blair crezuse că are undă verde să folosească 
materialul. 

l-am adus pe amândoi la o întâlnire în săptămâna aceea, cu 
intenţia de a-l pune pe Lawrence să-mi facă un al doilea 
documentar, folosind materialul pe care-l avea de la Inelul de 
foc. Aparent, întâlnirea a mers foarte bine, căci John luă o 
decizie neaşteptată. Dr. Blair a primit permisiunea să filmeze un 
alt documentar cu John, asistat de Henky. Am suspinat uşurat, 
liber să-mi continui proiectul. 

Aveam un program de respectat. Voiam să ajung la aceia ca 
mine, la oameni cu diplome occidentale de tehnicieni, care erau 
şi artişti marţiali cu experienţă, oameni care ar putea şi care ar 
vrea să combine antrenamentul Nei Kung al lui John, cu o 
abordare ortologică şi cu ştiinţa occidentală. 

Omenirii îi trebuise mult, mult timp ca să evolueze până aici 
şi să aibă femei şi bărbaţi care nu simt nici orientali, mei 
occidentali, ci câte puţin din ambele. Era momentul să îşi 
recupereze investiţia. Poate aceia pe care George Lucas i-a 
numit Jedi se vor întrupa. 

Dar nu va fi sarcină uşoară, căci regulile nu pot fi încălcate. 
Ştiam pe propria mea piele ce se întâmplă când cineva încalcă 
un jurământ în preajma lui John. Să împărtăşesc cu cititorul un 
astfel de incident. 

O schimbare de vreme 

Conduceam înapoi spre Atena, venind din sătucul meu din 
nordul Greciei, când se porni ploaia. 

Cu mine în Golful VW se mai afla şi Spiro, un pilot de 
douăzeci şi opt de ani care îmi era prieten şi elev de arte 
marţiale. Era primăvară, peste tot erau flori şi tocmai trecuse 


Pastele. Soarele strălucea şi nu era un nor pe cer. 

Destul de repede şi având în vedere că tatăl lui Spiro tocmai 
îşi pierduse un rinichi în urma unei infecţii, tema conversaţiei 
noastre ajunse la moarte şi la posibilitatea unei existenţe după 
moarte. La acel moment îl cunoşteam pe John de vreun an şi 
ardeam de nerăbdare să povestesc cuiva, oricui, ceea ce 
văzusem. Aveam, însă, ordine stricte să nu discut cu nimeni 
ceea ce văzusem - şi îi promisesem asta lui John. 

Prinzând momentul, i-am spus lui Spiro ce învăţasem în 
Indonezia, că nu mai aveam nicio îndoială că există viaţă după 
moarte. l-am descris unda albă şi pe cea neagră şi ceea ce mă 
învățase John. 

Dintr-o dată, o masă de apă lovi parbrizul. Nu mai vedeam 
nimic, aşa că am pornit ştergătoarele. 

Treceam prin nişte câmpuri proaspăt arate. „Trebuie ca am 
trecut prin vreo stropitoare”, i-am spus eu lui Spiro. Ciudat că nu 
o văzusem. 

Am continuat să conduc; trecu vreo jumătate de minut. Apa 
continua să curgă pe parbriz, cu neînfrânată duritate; am dat 
ştergătoarele pe viteză maximă. 

„Nu, e o furtună”, spuse Spiro. Era confuz. Ca pilot 
profesionist, se pricepea la vreme şi nu fuseseră niciun fel de 
indicaţii că ne-ar fi aşteptat vreun duş - ca să nu mai vorbim de 
unul de o astfel de intensitate. Ploaia continuă să ne zgâlţâie cu 
putere, în aşa hal, că abia mai puteam vedea. 

Ne-am continuat călătoria în tăcere. După cam vreun 
kilometru, am observat ceva ciudat. Maşinile care veneau spre 
mine pe banda opusă nu aveau ştergătoarele pornite. 

M-am uitat la pământ, cum treceam cu maşina. Părea uscat! 
„Ce rahat de ploaie mai e şi asta?”, am spus eu cu voce tare. In 
aceeaşi clipă, am auzit un scâncet stins şi înfricoşat din scaunul 
din dreapta. „Aă, ai făcut ceva ce nu trebuia să faci când mi-ai 
spus ceea ce mi-ai spus?”, mă întrebă Spiro. L-am privit. Era alb 
de spaimă şi de uimire. 

„Nu ştiu”, am spus eu. Situaţia era ireală, ca un desen 
animat care prinsese viaţă, iar mie începea să-mi placă. De fapt, 
chiar am râs, apoi am privit înspre cer. 

„Îmi pare rău, Sifu”, am spus. „N-o să se mai întâmple.” 


Împroşcându-ne cu o rafală de stropi de final, ploaia se opri 
brusc. Am tras pe dreapta dincolo de curbă şi am ieşit repede 
din maşină. 

VW-ul meu era leoarcă. Arăta ca o maşină ce stătuse o 
săptămână în furtunile tropicale. Alte maşini, complet uscate, 
treceau în stânga şi în dreapta, cum stăteam noi pe marginea 
drumului. Soarele strălucea; ca şi mai devreme, pe cer nu era 
niciun nor. 

Spiro îmi surprinse privirea. „Ei bine” spuse el, „fie nu s-a 
întâmplat şi eu mă despart de tine - fie s-a întâmplat şi atunci 
încep antrenamentul. „Se opri o secundă şi zâmbi. „Când poţi să 
îmi arăţi Nivelul Unu?” 

L-am sunat pe John imediat ce am ajuns înapoi acasă şi i-am 
descris incidentul. Mă lăsă să vorbesc, fără să omit nimic. 

„A fost de la maestrul meu! „a spus el. „Data viitoare, când 
faci o promisiune, ţine-te de ea, orice ar fi!” 

Din ziua aceea mi-am ţinut toate promisiunile pe care le-am 
făcut. Mi-e teamă de propria mea mândrie şi lăcomie, vedeţi şi 
încerc să fiu conştient de ele pe cât de mult posibil. Scriind 
această carte, de exemplu, prezentându-l pe John Occidentului, 
de fapt merg pe sfoară; Şi eu va trebui să îmi duc karma 
acţiunilor şi a intenţiilor, bune şi rele. Mă tem de cele din urmă; 
inima mea este departe de a fi pură, iar mâinile nu îmi sunt atât 
de curate pe cât mi le-aş dori. 


REINVENTAREA ROŢII 

După cum am spus în repetate rânduri, ideea nu e să 
supunem ştiinţa Orientală celei Occidentale, ci mai degrabă să 
creăm o ştiinţă nouă, care nu înseamnă nici Orient, nici 
Occident. Teoria ştiinţifică este întotdeauna - ca să îl parafrazăm 
pe Dr. Fritjof Capra 421) - în cel mai bun caz, o aproximare, 
încercarea cuiva de a modela sau de a documenta natura şi 
procesele realităţii fizice. De exemplu, teoria newtoniană clasică 
era destul de adecvată pentru a ilustra comportamentul maselor 
mari şi lente, dar avea probleme când trebuia să caracterizeze 
câmpurile electromagnetice şi chiar şi mai multe probleme la 
scară atomică. Încercările şi tribulaţiile gânditorilor lumii pot fi 
amuzant de urmărit (dacă eşti tipul de om căruia îi place să se 


uite la oameni inteligenţi care se dau cu capul de ziduri de 
cărămidă.) De exemplu, acum două sute de ani, oamenii 
credeau în ceva numit phlogiston - o substanţă imaginară, care 
se credea că există doar pentru că omenirea nu înţelegea bine 
combustia. Faptul că nu reuşeau să găsească un model 
corespunzător pentru combustie era un obstacol insurmontabil 
în calea unui progres real în domeniul teoriei chimice. Cum nu 
erau niciodată dispuşi să spună „nu ştiu”, oamenii de ştiinţă ai 
vremii au anunţat existenţa acestui phlogiston imponderabil - o 
substanţă conținută în toate materialele care se oxidează. 
Desigur, nu există aşa ceva. 

Eu, ca om de ştiinţă, nu puteam să nu ţin seama de ceea ce 
văzusem cu proprii mei ochi şi, în afară de cazul în care John era 
cel mai mare magician al lumii (sau un mutant genetic), nu avea 
cum să înşele atâta lume. Putem să desconsiderăm oricând 
aspectele metafizice ale acestui text, ca fiind iluziile sau 
impresiile personale ale lui John, dar nu aveam cum să 
desconsiderăm energiile la care fusesem martor şi pe care le 
experimentasem împreună cu alte mii de oameni. În plus, 
presupunerea că puterile lui John sunt rezultatul unei mutații 
genetice nu este valabilă, deoarece, în timpul antrenamentelor, 
toţi elevii săi întâlniseră în corpurile noastre, energiile pe care le 
descrisese el. Într-o şedinţă de antrenament, spre exemplu, 
aproape că mi-am omorât, accidental, unul dintre elevi, care mă 
surprinsese cu un pumn rapid. Ca reacţie, l-am lovit în piept cu 
palma dreaptă, în timp ce îl blocam cu stânga. Omul - un grec 
masiv, puternic, de la ţară - suferi imediat 'un uşor atac de cord 
şi se prăbuşi. Nu exista nicio explicaţie raţională pentru o astfel 
de reacţie - şi nici nu au putut să găsească la spital vreo 
explicaţie pentru starea omului. Era - şi, mulţumesc lui 
Dumnezeu, încă mai este - un om cu o sănătate excepţională. 

Piatra de căpătâi a cunoaşterii noastre este ştiinţa fizicii. 
Majoritatea oamenilor iau astăzi fizica cuantică drept bună ca 
atare, sau o privesc cu neîncredere; într-adevăr, aplicaţia ei 
practică imediată, puterea nucleară, ne va nenoroci până ce nu 
vom ajunge să înţelegem fizica fuziunii. În 1905, când Albert 
Einstein (pe atunci un funcţionar la oficiul elveţian de brevete) 
şi-a publicat de-acum clasicele scrieri cu privire la relativitate şi 


la ceea ce avea să devină mecanica cuantică, reacţia 
comunităţii înrădăcinate de fizicieni newtonieni a fost destul de 
urâtă. 1Ân ciuda acestor proteste, o echipă de oameni dedicați 
şi strălucitori*, lucrând dincolo de graniţele internaţionale, au 
pus irevocabil, în următoarele două decenii, fundaţia teoriei 
cuantice. Ideea e că, într-o scurtă şi năucitoare perioadă de 
douăzeci de ani, percepţia omului despre univers s-a schimbat 
radical şi brusc, distrugând toate concepţiile înrădăcinate ale 
comunităţii ştiinţifice. Deşi e mai liniştitor să ne gândim că 
teoria ştiinţifică e Constantă şi că se află întotdeauna în vârf — 
mai reducând astfel din insecuritatea vieților noastre - adevărul 
este că teoria ştiinţifică este mereu schimbătoare, în încercările 
ei de a descrie realitatea. Şi folosesc în mod intenţionat 
termenul mereu schimbătoare, mai degrabă decât pe cel de 
evolutivă deoarece, în multe cazuri, despărţirea de anumite 
modele de gândire recunoscute a fost un lucru destul de 
provocator. 

Imaginaţi-vă şocul comunităţii ştiinţifice consacrate când a 
ajuns să fie înţeleasă realitatea atomului. Până atunci, oamenii 
presupuneau că atomul este o particulă de masă solidă, 
incredibil de grea şi indivizibilă; mecanica cuantică (şi 
descoperirea razelor X) au arătat că atomii sunt formaţi în cea 
mai mare parte din spaţiu, că există doar în relaţie unii cu alţii şi 
că pot fi definiţi doar cu ajutorul legilor probabilității. 

Teoria relativităţii şi mecanica cuantică simt, din necesitate, 
ştiinţe holistice şi ecologice; totuşi, în raport cu evoluţia socială 
a umanităţii, descoperirea acestora este destul de recentă şi ele 
încă nu au avut timp să îşi manifeste efectele benefice. (într- 
adevăr, derivatul lor iniţial - energia nucleară 

* Einstein, Max Planck, Niels Bohr, Werner Heisenberg; Erwin 
Schrof dinger, Wolfgang Pauli, Paul Dirac şi Louis de Broglie. — a 
avut un impact negativ până acum.) Cu siguranţă le vom vedea 
şi latura pozitivă, în următorii cincizeci de ani; pe moment, este 
o alinare să ştim că înşişi creatorii teoriei cuantice au putut 
aprecia rapid cât de îndeaproape urmează această nouă fizică, 
modelul misticismului Oriental. Mulţi dintre ei au început să 
studieze înţelepciunea Orientului, pentru a-şi înţelege mai bine 
creaţia; Niels Bohr a fost în China în 1937. Zece ani mai târziu, 


când regele Danemarcei l-a făcut cavaler, Bohr şi-a ales ca 
blazon simbolul tai chi (yin-yang), ca o recunoaştere a armoniei 
între ştiinţele vechi orientale şi ştiinţele noi occidentale. 

să presupunem, pentru un moment, că atât abilităţile lui 
John, cât şi teoriile sale se dovedesc adevărate. Aş dori să 
vedem puţin ce i-ar putea aduce omenirii astfel de informaţii. 
(Pentru o abordare mai detaliată, consultaţi anexa 2.) 

În secolul trei d. Ch., înţelepţii chinezi au descris procesul 
prin care lucrurile au fost create de la Sursă şi vor reveni la 
aceasta. 15Pentru a simboliza starea dinainte de începutul 
timpului şi al spaţiului, cei care vor deveni cunoscuţi drept 
Taoişti au inventat conceptul de Wu Chi (literal: „nu există 
extremitate”), simbolizat printr-un cerc. Wu Chi este starea de 
vid în care toate lucrurile sunt nediferenţiate de suprem, de 
starea ultimă. Din această stare, străluceşte un punct de 
mişcare, de yang pur. Interacțiunea între yin şi yang duce la 
starea de Tai Chi (extremitatea supremă); aici, yin-ul şi yangul 
sunt îmbrăţişate, distincte dar împreună, contracarând fiecare 
forţa celeilalte. 

Dacă; teoriile lui John şi modelul din figura 2 sunt exacte, 
atunci arhetipului universului îi lipseşte un ingredient foarte 
important: faptul că substanţa care exista înainte de „Big Bang” 
{22} se întrepătrunde constant cu materialul actualului nostru 
univers fizic, nemişcarea (yin) şi mişcarea (yang) fiind 
echilibrate şi împreună pentru totdeauna. Putem spune că un 
astfel de postulat ar explica şi nenumăratele discrepanțe 
existente în cadrul teoriei fizicii, pe care le-au observat şi le-au 
raportat oamenii de ştiinţă din toată lumea. Yin nu este chiar 
„eterul” căutat de Hendrik Lorentz şi de Jules-Henri Poincare 
{23}16, dar într-adevăr el oferă multe posibilităţi interesante. 

Fig. 2 (a) Wu Chi, yin pur. (b) şi (e) O scânteie de mişcare în 
vid; yangul în mijlocul vinului. (d) Tai Chi, yin şi yang îmbrăţişate 
şi echilibrate 

John mi-a dezvăluit odată următoarea afirmaţie esenţială: 
„Tot ce se află pe pământ este yang, dar pământul în sine este 
yin.” Pentru mine, ca om de ştiinţă, asta înseamnă că energia 
yin este asociată cu culoarele gravitaționale - planetele şi alte 
particularităţi — şi că echilibrul pe care îl descrie simbolul tai chi 


există în univers după cum urmează: 

Acest grafic simplu sugerează lucruri incredibile. În primul 
rând, sunt destul de sigur că chi-ul yang este un fenomen solar 
{24} John spusese: „Chi-ul yang se află în aer; natura îl creează. 
„L-am văzut că este de culoare albastră, aşa cum am notat mai 
devreme. Ca practicant de Nei Kung, pot să simt chi-ul yang, 
depozitat permanent în dantien, este fierbinte, exact aşa cum îl 
descriu vechile texte chinezeşti. Ambele observaţii se potrivesc 
perfect cu lucrările lui Wilhelm Reich cu privire la orgon. Se pare 
că, de asemenea, concentraţia chiului yang creşte odată cu 
creşterea înălţimii; adică, chi-ul yang tinde să se rupă de 
gravitație (de aceea practicanţii Taoişti se strâng în munţi.) Eu 
pot să simt cum chi-ul yang vrea să o ia în sus, în corpul meu — 
dacă asta e vreo indicație. Existenţa chiului yang arată clar cât 
suntem de nebuni, ca specie. Considerând că stilul nostru actual 
de viaţă este concentrat pe distrugerea mediului şi presupunând 
că natura circulă şi propagă energie vitală esenţială, atunci 
înseamnă că, prin eliminarea naturii, ne sinucidem. 

Marea surpriză, însă, la modelul universului pe care îl 
prezintă John este energia yin, pentru că aceasta se comportă 
pur şi simplu diferit de orice alt fenomen fizic înregistrat. Nimic 
nu o explică - nici telekinezia, nici controlul mental. John mi-a 
trecut acest fel de energie prin corp de mai multe ori, iar 
senzaţia a fost diferită de tot ce am întâlnit până acum. Era ca 
un fior rece, o boare de iarnă, vidul spaţiului cosmic. Teoria 
chinezească clasică numea chi-ul yin kan (apă), într-o încercare 
de a îi descrie textura; în acelaşi timp, chi-ul yang este numit /i 
(foc.) 

Ambele denumiri sunt metaforice. 

Legea conservării energiei este un pilon fundamental al 
fizicii. În timpul experimentului de la fermă, atunci când John ne- 
a trecut chi yin prin corp şi am prins gloanţele din puşca cu aer 
comprimat, alicea de plumb nu se deformase şi nici nu radia 
căldură. Aceasta Sugera că energia glonţului nu fusese 
conservată, ci, mai degrabă, într-un fel, încetase să existe. 
Conform legilor fizicii actuale, acest lucru nu este posibil. 

Posibilitatea ca un astfel de continuum să existe în lumea 
noastră, pasiv, dar prezent mereu, este înnebunitor de incitantă. 


Yin este haosul primar care a existat înainte de apariţia materiei 
şi a spaţiului-timp; ordinea lumii noastre vine din interacţiunea 
definită de simbolul tai chi. Yin s-a luptat împotriva lui yang, dar 
echilibrul forţelor lor a creat viaţă. Gândeam că înţelegerea 
naturii chiului yin şi yang ar aduce omenirii anti-gravitaţia, 
viteze mai mari decât viteza luminii şi - aproape cu siguranţă - o 
dezlegare a ghicitorii timpului; aveam motive puternice care îmi 
susțineau aceste presupuneri. 

Levitaţia 

Eram în Barcelona. John făcea un tur prin Europa, în 
compania ministrului de interne al Indoneziei; mi se destăinuise, 
în glumă, că omul se simţea mai în siguranţă cu el în preajmă. 

John veni la mine la hotel, ronţăind alune indoneziene; îmi 
aruncă o pungă şi se tolăni într-un fotoliu. Vreme de câteva 
momente am purtat o conversaţie de complezenţă; apoi, destul 
de brusc, tema a ajuns la chi în legătură cu ştiinţele biofizice. 

„Nu poţi să studiezi chi-ul la microscop”, spuse John. „Chi 
este studiul existenţei noastre, nu este simplă materie. De 
exemplu, dacă ai chi, poţi să ocoleşti ceea ce definim astăzi a fi 
legea naturală. Poţi trece prin pereţi, poţi să te ridici de la 
pământ, poţi să faci multe lucruri.” 

„Vrei să spui, levitaţia”, am spus eu. „Deci, poveştile cu 
yoghini care levitează în meditaţie sunt adevărate. Poţi şi tu să 
faci asta?” 

„Bineînţeles!”, răspunse el. „Mi-a luat doar câteva luni să 
învăţ şmecheria aia, dar nu e mare lucru. Doar te ridici vreo 
jumătate de metru de la pământ şi stai acolo; nu poţi să te mişti 
în nicio direcţie, decât înapoi, în jos.” 

„Da, dar...” 

„Fără dar!”, mă întrerupse el. „Oricine care are chi, poate 
învăţă să facă asta. Chiar nu e mare lucru! „Se gândi la 
afirmaţia asta preţ de o clipă, apoi adăugă: „Dar mai întâi 
trebuie să ai chi.” 

„Poţi să îmi arăţi, Sifu?” 

John mă privi cu dezamăgire. „Sigur”, spuse şi se aşeză pe 
podea, încrucişându-şi picioarele în lotus complet. Rămase 
liniştit; respiraţia părea că i se oprise. Rămase aşa o vreme, ca o 
statuie a unui mistic oriental. 


Lin şi brusc, se ridică de la podea vreo douăzeci de 
centimetri şi rămase acolo. 

Respirația îmi rămase în gât. După vreo jumătate de minut, 
John reveni pe podea. 

„Covorul e sintetic”, spuse el şi se ridică, „altfel m-aş fi 
ridicat şi mai mult.” 

l-am mulţumit de repetate ori; păru surprins că eram atât de 
impresionat. Pentru el nu era măre lucru - o şmecherie de bâlci, 
folositoare, din punct de vedere funcţional, numai că şi 
demonstraţie a capacităţilor inerente ale omului. 

„leşim la cină”, spuse din uşă. „Vii cu noi?” 

„lar mâncare chinezească? „am întrebat „Da. E un restaurant 
chinezesc bun în josul străzii.” 

Perişorii de pe ceafă mi se ridicară (25) 

„Sifu”, am spus, „pot să te întreb ceva? Ai fost în Olanda, în 
Germania, în Austria; Elveţia, Italia, la Nisa şi acum în Spania, 
da? „Dădu din cap. „In tot timpul ăsta nu ai mâncat decât 
mâncare chinezească?” 

„Bineînţeles că nu! „replică el indignat. „Uneori mai mâncăm 
şi mâncare thailandeză!” 

Ca să ne facem imediat o idee despre cum se pot aplica 
matematicile modeme la teoriile lui John, să analizăm lucrările 
Dr. Ilya Prigogine * în 1977, acesta a primit premiul Nobel 
pentru că a arătat că sistemele chimice complexe tind să se 
organizeze de bună Voie în relaţii structurate - cu alte cuvinte, a 
dovedit că auto-organizarea este o caracteristică fundamentală 
a universului. Aceste sisteme chimice se comportă în aşa fel 
încât sunt aproape vii, doar că nu generează şi nu reproduc 
celule. Astfel de sisteme auto-organizate par să fie la jumătatea 
drumului între ceea ce poate fi considerat viu şi ceea ce poate fi 
considerat ne-viu. Într-adevăr, în ultimele decenii, concepţiile 
noastre consacrate despre ce este viaţa cu adevărat au primit 
câteva lovituri severe. Viruşii, spre exemplu, nu pot fi 
consideraţi fiinţe vii, în sensul în care definim noi termenul 
astăzi deoarece, în afară de o celulă vie, ei nu au, de fapt, o 
„stare de a fi.” Doar atunci când infectează o gazdă şi 
penetrează o celulă, formează un sistem; în conjuncţie cu celula; 
acest sistem funcţionează, într-adevăr, într-un mod auto- 


organizat. Contrar celor mai multe exemple din ciclul biologic 
însă, scopul sistemului virus-celulă este nu supraviețuirea 
sistemului, ci pur şi simplu generarea a sute de noi viruşi, pe 
seama celulei iniţiale. Poate că un astfel de comportament ar 
putea fi explicat prin simpla întrepătrundere a forţelor yin şi 
yang. 

Cu sau fără viruşi, însă, sunt convins că teoria complexităţii 
şi a haosului deţine formula matematică pentru a modela 
interacţiunea energiilor yin şi yang. Ca atare, sper sincer că 
acest text va impulsiona, în mod absolut, formularea unui astfel 
de model. Nu pot sublinia suficient de mult că imaginea yin- 
yang, popularizată de cultura modernă, a fost interpretată 
greşit; yin şi yang sunt, aşa cum am spus în repetate rânduri, 
forţe care se opun 1267 Cu toate acestea, viaţa este o 
combinaţie de energii yin şi yang, care merg în paralel. Ca 
atare, simbolul arhaic Tai Chi (a se vedea figura 4b) descrie mult 
mai bine echilibrul lor, decât cel modem, care se foloseşte astăzi 
(figura 4a.) Configuraţia sugerată în figura 4a este descrierea 
energiilor yin şi yang în curgere şi inconstante, prin însăşi natura 
lor. 

S-ar putea spune că modelul arhaic descrie mai bine yin şi 
yang în situaţia de echilibru cea mai productivă a lor, chiar la 
momentul când cele două energii se combină pentru a crea 
viaţă, pe când simbolul modem descrie mai bine procesul de 
schimbare a energiilor în timp. 

Fig. 4 Yin şi yang în echilibru. Figura arătată la (a) este în 
tensiune, se referă la  Nivelurile Patru şi Cinci ale 
antrenamentului neikung şi necesită stări superioare de energie. 
Acest simbol este folosit în mod eronat în lucrările populare, 
pentru a descrie starea naturală a echilibrului forţei noastre 
vitale, care este descrisă mai precis la (b) (descriere din secolul 
trei al erei noastre.)17 

(Un exemplu ar fi acela al unei stele în faza de stea roşie 
gigant - yang extrem - care se transformă într-o gaură neagră, 
sau yin extrem. Mai multe despre acestea în anexa 2.) În corpul 
omenesc, simbolul Tai Chi modem este strict alchimic şi 
necesită stări superioare de energie pentru a exista (deşi o dată 
realizat, el este permanent.) 


Voi încheia acest capitol cu o, bombă de final'. Consideraţi 
yin ca fiind calitatea primordială, dinainte de spaţiu-timp; 
complementul antagonistic al propriei noastre naturi yang. Chiar 
şi John simte energia yin prin interacţiunea acesteia cu yang; el 
simte un curent electric atunci când cele două energii sunt puse 
împreună (aşa cum simţim cu toţii.) întrucât chi-ul yang este 
atât o condiţie, cât şi un rezultat al vieţii - şi presupunând că 
este, aşa cum cred eu, o energie solara - atunci prezenţa sa 
implică existenţa unei intenţii în spatele creării materiei. Putem 
vedea mărturii ale creşterii noastre continue de la yin înspre 
yang, în cartea evoluționistă a vieţii. In vreme ce universul 
nostru este un echilibru de forţe yang şi yin, unele lucruri sunt 
mai mult una decât cealaltă. Apa este considerată un element 
yin. Viaţa a început în oceane, în forma unor creaturi 
monocelulare fluide; apoi a evoluat la plante, la peşti şi, în 
sfârşit, a trecut de la yin pe malul solid, sub forma amfibienilor. 

Procesul nostru evolutiv a continuat pe uscat. 

Cu fiecare epocă, ne dezvoltăm din ce în ce mai mult în 
yang. Pare improbabil ca vechii chinezi să fi înţeles procesul 
evolutiv, doar între 1000 î. Ch şi 300 d. Ch., când teoria yin-yang 
era deja elaborată pe deplin. Mai mult, aşa cum se spune în Tao 
Te Ching şi aşa cum confirmă John, pentru ca viaţa să existe, 
fiinţele vii (plante, animale, bacterii) trebuie să aibă atât chi yin, 
cât şi chi yang, care să curgă paralel. O masă de lemn e pur şi 
simplu yang şi lipsită de viaţă, pe când un copac are şi yin şi 
yang şi este viu. 

Ceea ce încerc să spun, pe scurt, este că realitatea energiilor 
yin şi yang face credibile speranţele noastre legate de existenta 
unui Dumnezeu Creator şi ideea că universul a fost realizat cu 
intenţia de a produce viață. 

lar asta, în epoca noastră de logică rigidă, este poate cea 
mai şocantă realizare dintre toate. 


Epilog 

ZABOVESC PREŢ DE O RESPIRAȚIE... 

LIMITELE CREŞTERII 

O ființă umană este o parte din întregul pe care îl numim 
„Univers” ... Iluzia (separării) este un fel de închisoare pentru 
noi... 

Sarcina noastră trebuie să fie să ne eliberăm din această 
închisoare, lărgindu-ne cercul compasiunii, în aşa fel încât să 
cuprindă toate creaturile vii şi natura în întregimea frumuseţii 
ei. 

Einstein 

Poate că această carte nu a fost pentru voi nimic mai mult 
decât o călătorie prin ţara Minunilor. E posibil ca un om cu minte 
logică să nu fie de acord cu ceea ce a citit. Spre exemplu, dacă 
aş privi totul fiind din afară, fără să fiu implicat în mod intrinsec, 
probabil că şi eu aş ezita foarte mult, înainte să-mi exprim o 
apreciere pozitivă. Cu siguranţă, mii de martori pot afirma că 
John Chang are abilităţi unice. Pot să mai fie încă o sută ca mine, 
dispuşi să iasă în faţă şi să jure că John deţine cunoaşterea prin 
care cei mai mulţi dintre oameni pot dezvolta o oarecare 
abilitate în ce priveşte ceea ce noi am numit (până acum) 
aptitudini paranormale. Pentru un sceptic, asta hu înseamnă că 
tot ceea ce crede Chang Sifu se poate verifica ştiinţific - şi nici 
că acestea ar trebui luate ca literă de evanghelie. Ca om de 
ştiinţă, nu pot - şi nu vreau - să combat acest mod de gândire. 

Insă pot să duc analiza funcţională un pas mai departe. Să 
presupunem că acceptaţi atât sinceritatea mea, cât şi pe ceaa 
profesorului meu: Tot ce am scris aici este adevărat - şi voi 
credeţi asta. Mai e încă timp să vă întrebaţi care este ideea din 
spatele acestui efort. Adică, de ce să ne dăm osteneala? Ce se 
poate câştiga, practic, din lecţiile prezentate în acest text? Chiar 
dacă tot ce s-a afirmat aici este real şi bazat pe fapte, cum şi de 
ce ar afecta asta existenţa noastră de zi cu zi? 

— Răspunsul este destul de simplu. Dacă existenţa noastră 
de zi cu zi n-ar fi în pericol - dacă nu am avea nevoie de lecţiile 
din această lucrare - demonstrațiile nu ar fi avut loc niciodată şi 
nici acest volum n-ar fi fost scris vreodată. 

O caracteristică a tradiţiei ezoterice chineze este de a evita 


intervenţia în cursul lucrurilor care se petrec în lume. Am văzut 
însă că, de-a lungul istoriei, această tradiţie a fost încălcată din 
când în când; mulţi maeştri (cum ar fi Pai Lok Nen şi Mo-Tzu) au 
mers pe o linie de mijloc şi şi-au amestecat karma personală cu 
karma lumii, atunci când au considerat că acest lucru era 
potrivit. Niciun maestru Taoist, nici chiar unul care e la Nivelul 
Şaptezeci şi Doi, nu este Dumnezeu; toţi sunt fiinţe umane, cu 
dorinţele şi emoţiile unei fiinţe umane, însă mai rafinate. 
Prevalente printre aceste emoţii se numără iubirea şi grija 
pentru semenii lor, oamenii şi pentru progresul culturii umane. 
Lor chiar le pasă, ca să spunem aşa şi nu stau întotdeauna 
deoparte sa privească. Uneori chiar intervin - iar asta este una 
dintre ocaziile în care o fac. 

Nu cunosc motivele pentru care Chang Sifu şi-a deschis 
învăţătura către lume, dar le ştiu pe ale mele. Ca urmare, în 
această secţiune, aş vrea să vorbesc în nume propriu. Ceea ce 
urmează se bazează pe propriile mele idealuri şi opinii şi nu 
defineşte neapărat învăţăturile lui Chang Sifu. Însă mare parte 
din raţionamentul meu îşi are bazele în experienţele mele cu el. 
Ca urmare, orice erori sunt doar ale mele, iar tot creditul i se 
cuvine profesorului meu. 

Trăim într-o lume problematică. Este deja vizibil că lăcomia 
este păcatul nostru major - cancerul inerent ce macină stilul 
nostru occidental de viaţă. Nu putem niciodată să spunem: 
„Atâta e destul” — iar asta a fost ceea ce ne-a provocat căderea. 
Cei mai mulţi dintre noi nu sunt conştienţi, sau pur şi simplu nu 
le pasă că modul nostru de viaţă ne distruge planeta - în acelaşi 
timp, distrugându-ne şi pe noi. 

Voi vorbi despre distrugerea corpurilor noastre şi a lumii 
noastre, dar înainte de asta, aş vrea să vorbesc puţin despre 
lăcomie. 

Este foarte greu de lucrat cu ceva intangibil. Cum definim 
lăcomia? Cele mai multe dicţionare spun că este” o dorinţă 
arzătoare şi egoistă.” E o definiţie la fel de bună ca şi oricare 
alta. Eu prefer să folosesc termenul miopie, care implică şi 
faptul că persoana care suferă de lăcomie nu este conştientă că, 
în final, îşi face rău sie însăşi. Pur şi simplu, nu are percepţia 
necesară pentru a putea vedea acest lucru. 


O percepţie corespunzătoare este o caracteristică extrem de 
importantă şi de greu de înţeles. Trebuie să fim capabili să ne 
dezimplicăm din evenimente să le privim complet detaşaţi, 
pentru a putea evalua criteriile în mod corect. 

Spre exemplu, să luăm atât de des folositul model al 
antilopei şi al biologului. Pentru o turmă de antilope, leul este o 
entitate rea, cu singura intenţie de a ucide şi de a sfâşia. Însă 
pentru un biolog, leul are un scop în schema lucrurilor; de fapt, 
prădătorul asigură supraviețuirea şi sănătatea prăzii. În 
interiorul sistemului natural de verificări şi echilibrări, imul nu 
poate supravieţui fără celălalt. Dar antilopa nu are percepţia 
necesară pentru a-şi vedea dependenţa de leu şi, ca urmare, i- 
ar plăcea foarte mult să scape de el. 

Din păcate, viaţa este întrucâtva ca şi acest exemplu. 
Dorinţele şi ideile noastre preconcepute ne fac să privim lumea 
strict din punctul nostru de vedere. Axiomele gemene ale 
ignoranței şi lăcomiei servesc adesea să ne separe şi mai mult 
de realitate. Uneori oamenii, la nivel de mase, pot persista atât 
de mult în a susţine un punct de vedere distorsionat, încât 
sfârşesc prin a se răni pe ei înşişi, sau a-i răni pe alţii. Multe 
culturi au ajuns la anihilare, exact în acest mod. În vremurile 
modeme, chiar şi noi am împins limitele destul de departe, dar 
din fericire ni s-au dat şi timpul şi mijloacele pentru a opri 
această autodistrugere. Cei mai mulţi oameni nu-şi dau seama 
că am devenit la fel ca zeii vechii mitologii - avem putere şi 
bogăţie aproape nelimitate, dar nu avem bunul simţ de a le 
folosi în mod corect.18 

Prin instinct şi evoluţie, omul este un animal gregar, mai 
mulţumit să-i urmeze pe alţii, decât să exploreze şi să decidă 
singur pentru sine. Pe când, sub îndrumarea conducătorilor 
societăţii noastre, de obicei lăsăm lucrurile să meargă de la sine, 
până când suntem presati să le ignorăm, indiferent dacă acest 
lucru are un efect total pozitiv sau negativ asupra bunăstării 
noastre. Este o greşeală să credem că ştiinţa socio-dinamicii 
este mai puţin avansată în zilele noastre, decât, să spunem, 
fizica sau chimia. 

Când analizăm gradul de control pe care-l exercită liderii 
mondiali asupra populaţiei, vedem că este uimitor. lar lumea 


poate fi un loc absolut neiertător, atunci când ne dovedim atât 
de înguşti la minte. 

Cele mai multe fenomene din natură urmează legea 
progresiei exponenţiale; această regulă cardinală a dus, încă de 
la început, la decăderea noastră. 

In 1972, o echipă internaţională de oameni de ştiinţă, 
conduşi de profesorul Dennis |. Meadows de la Institutul pentru 
Tehnologie din Massachusetts (MIT), a publicat rezultatele unui 
studiu, desfăşurat de MIT sub îndrumarea Clubului de la Roma, 
în care o simulare pe calculator urmărea declinul resurselor 
mondiale, pe baza tendinţelor existente. La aceleaşi concluzii au 
mai ajuns savanții şi în trecut - printre aceştia, geologul M. King 
Hubbert, la începutul anilor 1950 - dar studiul MIT a fost primul 
căruia i-au dat atenţie politicienii lumii. Studiul dr. Meadows a 
fost publicat în final şi pentru mase, devenind bestsellerul clasic 
The Limits of Growth * vândut în milioane de exemplare în anii 
'70, dar care pâre a fi fost uitat în anii '90. 

De fapt, simularea proiecta moartea prin înfometare a unei 
treimi din populaţia globului până în anul 2100. Distrugerea 
ecosistemului nostru şi prăbuşirea bazei financiare a lumii va 
genera şi va însoţi această foamete mondială. 

Manifestările acestui fenomen sunt deja evidente în Africa, 
India şi în Asia de Sud-Est. Puţini simt cei cărora pare să le pese. 
In Grecia, de exemplu, se transpiră mai mult în discuţii despre 
necesitatea de a face garduri mai înalte în anul care vine, sau 
dacă noua prezentatoare de televiziune şi-a făcut implant de 
sân, sau nu (adică, sunt dacă ce are este adevărat?), decât pe 
milioanele de oameni flămânzi din învecinata Albanie, sau din 
Kosovo. 

Aşa că, dată fiind continuitatea fenomenului lăcomiei şi 
ignoranței, cât de aproape suntem de distrugerea prevăzută de 
modelul profesorului Meadow? La acest moment, simularea pare 
a fi urmată, neplăcut de îndeaproape, de realitate. 

Nu se mai poate nega, spre exemplu, că încălzirea globală, 
provocată de industrializarea şi de despăduririle iresponsabile, 
este o realitate. Naţiunile Unite şi Organizaţia Meteorologică 
Mondială au constituit o Comisie Interguvernamentală cu privire 
la schimbările climatice, care să se ocupe de monitorizarea 


situaţiei şi să propună un plan de acţiune. Până acum, această 
comisie a analizat la ce ne putem aştepta în viitor, în ceea ce 
priveşte încălzirea globală. lată un scurt rezumat. Temperatura 
medie a planetei va creşte cu un centigrad până în anul 2025 şi 
cu încă două grade până în 2100. Poate că nu pare cine ştie ce, 
dar să nu uităm că această creştere nu va fi uniformă pe toată 
planeta. 

Temperatura la poli ar putea să crească mult mai mult decât 
la ecuator, iar aerul de deasupra maselor de uscat va fi mult mai 
cald decât cel de deasupra apelor. 

* Meadows, Dennis l., et al., The Limits of Growth [Limitele 
creşterii] (New York: Signet Books, The New American Library, 
1972.) 

(Un alt model sugerează că, în urma topirii iniţiale a calotei 
polare, polii vor deveni, de fapt, mai reci, inițiind astfel o nouă 
eră glaciară la latitudinile înalte.) 

Modelele cunoscute de manifestări ale, vântului se vor 
schimba; El Nino e un astfel de exemplu. Musoanele asiatice ar 
putea deveni ca musoanele americane. Se va înregistra o 
creştere a cantităţii de precipitaţii la nivel mondial - creştere 
care va fi şi ea distribuită neuniform. La latitudini moderate ar 
putea apărea o creştere cu 5-10 procente a precipitațiilor 
anuale, dar zonele care simt deja uscate vor deveni şi mai 
uscate. Poate că întreaga Centură a Soarelui din SUA, spre 
exemplu, va deveni la un moment dat un deşert nesfârşit. 
Fenomenele climatice severe se vor înmulţi: uragane, furtuni, 
inundaţii. 

Deja vedem aceste lucruri întâmplându-se, dacă e să 
considerăm că inundaţiile şi furtunile grave din ultimii trei ani ai 
secolului trecut sunt o indicație în acest sens. 

In următorii cincizeci de ani, terenurile folosite la ora actuală 
pentru agricultură vor deveni aride şi inutile; agricultura va 
trebui practicată la înălţimi mai mari, pentru a asigura creşterea 
culturilor în climatul din ce în ce mai cald ce va urma. Calota 
polară se topeşte într-adevăr; oamenii de ştiinţă se aşteaptă de 
aici înainte la o creştere a nivelului oceanelor cu şase centimetri 
la fiecare zece ani. 

Cât despre stratul de ozon! Acum şapte ani, un factor 2 de 


protecţie solară era acceptabil pentru noi, cei ce destindem din 
popoarele mediteraneene; acum însă, trebuie să folosim loţiuni 
de protecţie solară cu factor 24 şi să luăm aminte la 
„avertismentele referitoare la intensitatea solară”, pentru a 
evita cancerul de piele. 

În martie 1997, Fundaţia Naţională pentru Ştiinţă a stabilit, 
dincolo de orice îndoială, că peştii din Antarctica suferă mutații 
şi anomalii genetice din ce în ce mai frecvente, din cauza 
radiaţiilor solare crescute. La fel, Fundaţia a confirmat că, în 
timpul primăverii, nivelul de ozon din Antarctica scade cu 50 de 
procente sub limita care asigură protecţia faţă de razele 
ultraviolete. Şi acesta este doar începutul. 

Acestea fiind spuse, daţi-mi voie să mai spun şi că 
materialele sintetice sunt, fără îndoială, minunate, atunci când 
sunt utilizate în locul potrivit. După cum voi discuta în 
continuare în această secţiune, nu poate fi nicio îndoială că 
polimerii şi materialele sintetice au dat omenirii cheile viitorului; 
progresele în tehnologie şi medicină la care asistăm acum nu ar 
fi fost posibile fără acestea. 

Dar chestiunile pe care le abordez acum sunt unele subtile: 
lăcomia şi ignoranţa, nimic altceva. Am trăit în condiţii primitive, 
ceea ce nu e chiar aşa de minunat. Ideea pe care vreau să o 
comunic este că civilizaţia occidentală trebuie să ajungă la un 
echilibru atent al obiectivelor, al acţiunilor şi al 
responsabilităţilor. Copiii noştri şi copiii Copiilor noştri vor plăti 
preţul pentru deciziile noastre şi lipsa noastră de acţiune de 
astăzi; ca atare, iubirea pe care o avem faţă de ei ar trebui să 
ne tempereze dorinţele. 

Cuvântul karma se traduce ca şi „consecinţă.” Nu trebuie să 
acţionezi întotdeauna, pentru ca să fii răspunzător de ceva; poţi 
promova consecinţele şi prin lipsa ta de acţiune. Noi, în 
Occident, le-am dat voie reprezentanţilor noştri aleşi să 
acţioneze aşa cum au făcut-o; ca urmare şi noi ar trebui să 
purtăm o parte din vină. Şi o vom purta. Un elev m-a întrebat 
odată dacă eu credeam că cetăţenii din Irak merită să-şi vadă 
casele distruse şi pe cei iubiţi ucişi, doar pentru că ţara lor era 
condusă de un dictator flămând de putere. Am răspuns 
afirmativ, căci din păcate ei suportau consecinţa colectivă de a-l 


fi lăsat să le controleze vieţile. Conform regulii progresiei 
exponenţiale, ei i-au dat voie lui Saddam să crească în putere, 
până ce a devenit mult prea puternic pentru a mai putea face 
ceva în privinţa lui. Natura nu iartă prea mult. 

Ei bine şi ce au toate acestea de-a face cu Chang Sifu? Nimic 
şi totul, în acelaşi timp. Poveştile prezentate mai sus simt, pur şi 
simplu, viaţa, dar ele pot servi şi ca exemple. 

John Chang a fost de acord cu această carte, dintr-un singur 
motiv: ca să lărgească orizontul oamenilor din întreaga lume şi 
să le arate, dincolo de orice dubiu, că vieţile lor nu sunt atât de 
limitate pe cât cred ei. Uneori e suficient să-i dai omului o idee. 
Se pot întâmpla tot felul de minuni. Îmi amintesc de un membru 
al Greenpeace care, angajându-se clandestin ca bucătar pe un 
vas de pescuit ton, a pus industria tonului la pământ, după ce a 
filmat masacrul în masă al delfinilor pe vasele de pescuit. Omul 
acela a aruncat scânteia care a aprins focul. Sper că această 
carte va funcţiona în acelaşi fel. 

Lecţiile lui Chang Sifu se adresează conducătorilor lumii şi 
omului de rând, deopotrivă. „Priviţi”, le spune acesta puterilor 
lumii, „universul nu e chiar atât de simplu pe cât credeaţi odată. 
Nu puteţi să acţionaţi aşa, fără să vă gândiţi la viitor şi fără să 
ţineţi seama de pedeapsă. Va trebui să plătiţi pentru 
consecinţele acțiunilor voastre. Există aspecte ale stării 
omeneşti de a fi, de care nu sunteţi conştienţi la acest moment. 
„Poate conducătorilor nu le va păsa, veţi spune voi. Oare nu 
toate religiile din lume au dat acelaşi avertisment? Mulţi oameni 
puternici se simt absolviţi, pur şi simplu, pentru că nu există 
dovadă că religia sau crezul lor personal sunt valabile, însă 
istoria ne-a arătat că o astfel de atitudine este greşită. 

În afară de membrul Greenpeace menţionat mai sus, este 
uimitor cât de adesea eforturile unui singur om pot afecta cursul 
istoriei. Civilizaţia noastră occidentală actuală încă se mai 
bazează, esențialmente, pe abordarea şi metodologia a doi 
învăţaţi ai secolului al şaptesprezecelea: Francis Bacon şi Rene 
Descartes. 

Bacon a fost fondatorul metodei ştiinţifice empirice modeme. 
Filosof şi politician, el a scris că omul ar trebui să „prindă Natura 
şi să o forţeze să ne slujească. „Bacon afirma că omul, în esenţă, 


ar trebui să facă din natură sclava sa, că ar trebui „să o lege la 
mâini şi la picioare şi să o tortureze până ce ea îşi va dezvălui 
secretele. „Astăzi, asemenea cuvinte ar putea părea nebuneşti. 
Istoricii îşi dau seama că faimosul filosof se făcea, pur şi simplu, 
ecoul sistemului juridic al vremii sale. Ne întrebăm cât de tare i- 
ar fi plăcut acestui filosof o vizită la un loc de depozitare a 
deşeurilor radioactive. 

Cât despre Descartes, nu poate exista nicio îndoială că era 
un om strălucitor; însă, de asemenea, nu poate exista nicio 
îndoială că el este cel căruia îi datorăm o mare parte din mizeria 
noastră actuală. Descartes era un matematician profund, om de 
ştiinţă şi filosof, dar sub îndrumarea sa, omul occidental a 
început să se separe de pământ, de forţele naturale şi de 
semenii săi, într-o măsură pe care abia acum începem să o 
înţelegem. Într-adevăr, citatul cel mai faimos al lui Descartes, 
„Cogito ergo sum”, defineşte clar această separație. Separând 
mintea de corp şi făcând trupul lipsit de valoare şi subordonat 
minţii, Descartes a pus un zid între om şi univers - zid care nu 
există şi nu poate exista fizic. Este bine ştiut, spre exemplu, că 
Descartes făcea disecţii pe animale vii, ignorându-le ţipetele de 
durere şi disperare, pentru a determina structura corpurilor lor. 
Abordarea sa era una mecanică; natura era o maşină ce trebuia 
studiată, nimic mai mult. Trebuia efectuată o analiză funcţională 
din ce în ce mai detaliată, astfel încât, în final, fiecare 
componentă să-şi dezvăluie secretul final. Fără îndoială, metoda 
carteziană este cea care l-a dus pe om pe Lună. Pe de altă 
parte, este evident că, îmbrăţişând metoda carteziană, ne-am 
concentrat atât de mult asupra roţilor, încât am pierdut din 
vedere nu numai maşina, dar şi drumul pe care a pornit această 
maşină. 

Am folosit cuvântul separare în mod repetat (spre necazul 
editorului acestui text, sunt sigur), pur şi simplu pentru că eu 
cred că, într-adevăr, separarea este cea care defineşte sistemul 
cartezian (şi, din păcate, societatea Occidentală de astăzi.) 
Procesul industrial, de exemplu - un derivat de netăgăduit al 
filosofiei carteziene - a separat meşteşugarul de produsul său. 
Cu alte cuvinte, lucrând pe o linie de asamblare, fiecare angajat 
fabrică doar o părticică din întregul proiect; valoarea sa 


individuală este doar atât de mare, pe cât este şi produsul 
parţial căruia îi dă formă. Spre deosebire de el, fierarul medieval 
se mândrea cu munca lui - căci era a şa, de la început până la 
sfârşit. Muncitorul de pe linia de asamblare de astăzi, care poate 
nu face decât să dea găuri într-o piesă (care va fi prinsă la locul 
ei de altcineva), nu are niciun respect pentru ceea ce face şi 
abia aşteaptă sfârşitul săptămânii (sau orice moment în care nu 
lucrează.) în ciuda progresului pe care l-a înregistrat societatea 
occidentală în direcţia drepturilor individuale, locul de muncă 
este tot un loc de sclavie. 

Invers, japonezii au avut un succes comercial imens cu 
bunurile lor de fabricaţie, în esenţă, datorită politicii lor de 
integrare. Preşedintele unei companii adesea merge la linia de 
asamblare şi asistă muncitorii; toţi funcţionarii cu gulere albe 
trebuie să-şi facă veacul „la linie.” Această abordare hrăneşte 
ideea de unitate şi de mândrie pentru produs, care, în maniera 
meşterului din secolele trecute, i-a făcut pe oameni să considere 
munca importantă. Ca atare, marfa lor s-a vândut bine. 

Un alt exemplu de operaţiune care se hrăneşte cu separare 
este industria alimentară de astăzi. Procesul de producere a 
cărnii este o ruşine; animalele sunt sechestrate în grajduri, nu 
sunt lăsate să mişte, sunt îndopate cu hormoni şi cu hrană 
reciclată şi apoi sunt măcelărite. Işi trăiesc viaţa în iad - o viaţă 
care nu are nicio legătură cu fermele şi spaţiile vaste din trecut. 
Carnea este prelucrată, ambalată şi expusă în caserole curate la 
supermarket. Cei mai mulţi copii din zilele noastre habar nu au 
că ceea ce mănâncă a fost, odată, un animal viu. Fructele şi 
legumele, din păcate, sunt la fel de rele. Cantitatea de 
substanţe chimice şi de pesticide care se foloseşte ne-ar face pe 
cei mai mulţi dintre noi să nu mai cumpărăm fructe deloc, dacă 
am şti adevărul. Distrugerea continuă şi neîncetată care se 
petrece în mări, cu formele de viaţă marină, este încă şi mai rea. 
In câteva decenii nu va mai rămâne deloc peşte pentru a fi 
consumat. 

Ideea e că toate acestea pot fi schimbate, dacă societatea 
adoptă atitudinea potrivită; dacă putem să ne dăm seama că 
stilul de viaţă pe care îl urmăm nu-şi are rostul în lume. Am 
văzut mulţi doctori occidentali care înainte ignoraseră teoria 


medicală chineză, pur şi simplu rămânând cu gura căscată când 
întâlneau pe cineva care le vorbea, de fapt, pe limba lor. In 
Ciuda aşteptărilor lui Descartes, structura celulară a corpului nu 
este ceva constant şi mecanic; biologia celulară, de fapt, e mai 
degrabă ceva ca şi teoria cuantică. Pancreasul, spre exemplu, îşi 
înlocuieşte toate celulele la fiecare douăzeci şi patru de ore, iar 
stomacul îşi înlocuieşte celulele o dată la trei zile. Leucocitele 
simt reînnoite o dată la zece zile şi 98% din țesutul proteinic în 
acel organ care este cel mai complicat şi cel mai minunat dintre 
organele omeneşti - creierul - este înlocuit lunar. Deci, putem 
aborda doctorii cu simpla explicaţie că medicina chineză se 
bazează pe un proces de schimbare continuă - nu pe detaliile 
anatomiei primare pe care se concentrează sistemul nostru 
medical occidental, cartezian. În general, această distincţie este 
suficientă pentru a sparge gheaţa şi a captiva atenţia publicului. 

Ca să închid cercul şi să revin la Chang Sifu, este clar că 
punctul de vedere asupra lumii îţi poate guverna eforturile şi 
axiomele, precum şi direcţia socială pe care te vei înscrie, ca 
rezultat al acestora. Punctul de vedere holistic pe care îl 
înaintează învăţătura orientală (şi ştiinţa occidentală modernă) 
este cel spre care va trebui să ne întoarcem, dacă vrem să 
supravieţuim ca specie. Pentru cei mai mulţi dintre noi, oamenii 
obişnuiţi, lecţiile Orientului simt simple. Nu trebuie să ne 
complăcem în economia de consum, nici să urmăm orbeşte 
directivele unor manipulatori cu interese anume. Fiecare dintre 
noi este capabil să gândească şi să decidă pentru el însuşi. 
Drumul vieţii este unul de echilibru, de consecvență şi de 
simplitate. 

Doctrina Taoistă spune că universul înglobează Cerul, 
Pământul şi Omul - şi fiecare încorporează câte o parte din Tao. 
Am ajuns la acea etapă a dezvoltării noastre, la care trebuie să 
acceptăm acest adevăr. Totul şi toţi din jurul nostru au dreptul 
la viaţă. Într-adevăr, viaţa este un dar preţios şi ar trebui tratat 
ca atare. Cu toată puterea noastră, oare chiar înțelegem viaţa? 
Inţelepciunea chineză străveche ne spune că totul începe de la 
Tao şi totul se întoarce la Tao. La fel, tehnologia noastră ne 
poate spune multe despre originile sistemului nostru solar şi 
despre viaţa de pe Pământ, iar ceea ce am aflat deja, ne dă 


motiv să ne minunăm. Presupunerea că lumea noastră e, pur şi 
simplu, rezultatul unei aglomerări arbitrare de elemente nu mai 
este viabilă. Pământul are cam patru miliarde de ani. Chiar şi 
dacă luăm în considerare ultimele evoluții în teoria 
complexităţii, nu avem cum să putem explica faptul că viaţa, 
sub forma bacteriilor şi a organismelor monocelulare, a început 
cam pe când Pământul avea vreo patru sute de milioane de ani. 
O singură bacterie conţine două mii de enzime; cele mai 
îndrăzneţe estimări ale vremurilor noastre cu privire la timpul 
necesar adunării arbitrare laolaltă a acestor enzime, pentru a da 
naştere unei bacterii, este cam de patruzeci de miliarde de ani, 
adică cu două ordine zecimale mai sus. A doua problemă este că 
evoluţia pare a fi apărut într-un fel mult prea ordonat şi 
intenţionat. Matematicile actuale şi teoriile actuale pur şi simplu 
nu pot explica evidenta complexitate şi interdependenţă a 
fiinţelor vii. 

Se pare că, dacă într-adevăr totul face parte din Tao, atunci 
suntem destul de departe de a înţelege una dintre 
componentele sale - viaţa pe Pământ. 

Ce se poate spune despre omul însuşi? Propria noastră 
evoluţie este tulburătoare. Fiinţele umane modeme sunt pe 
planetă de vreo patruzeci de mii de ani; cum şi de ce am ajuns 
să fim aşa cum suntem? Dimensiunile creierului nostru au 
explodat, în termeni evoluţionişti, dublându-se în aproape două 
milioane de ani. Într-adevăr, creşterea în dimensiune a creierului 
a fost atât de bruscă, încât restul corpului nostru nu a avut cum 
să ţină pasul. Cu aceste creiere mai mari, care nu puteau trece 
prin colul uterin la naştere, bebeluşii umani au trebuit să se 
nască foarte devreme pe parcursul dezvoltării lor. (Dimensiunea 
creierului unui copil se dublează în primul an de viaţă.) Puii celor 
mai multe animale încep să meargă la câteva zile după naştere. 
Dimpotrivă, copiii nu pot să meargă până la un an şi sunt 
neajutoraţi până pe la trei ani. Aceşti copii total dependenţi au 
restructurat ordinea societăţii; ei trebuiau să fie protejaţi şi 
învăţaţi să funcţioneze. Istoria evolutivă a animalului om pare a 
dezminţi atât procesul standard de evoluţie, cât şi principiile de 
auto-organizare înaintate de teoria complexităţii. Este chiar şi 
mai uimitor dacă examinăm îndeaproape istoria omenirii în 


ultimele zece milenii. Grâul, spre exemplu, a suferit o mutație 
bruscă acum zece mii de ani, ca şi cum ar fi vrut să fie 
transformat în pâine de oamenii de atunci. Şi încă nu există 
nicio justificare, pe plan evolutiv, pentru efectul plăcut pe care-l 
are procesul de fermentare asupra laptelui, strugurilor şi 
grânelor. 

Aşa că, după ce ne-am ocupat de Pământ şi de om, am ajuns 
oare să ne ocupăm acum de cer? Evoluţia este oare dirijată? 
Exista cu adevărat un Dumnezeu? Aşa cum am văzut, maestrul 
John Chang crede cu putere în Dumnezeu şi este, fără îndoială, 
un adept al teoriei creaţiei. Eu sunt produsul epocii mele, aşa că 
pun la îndoială totul O, cred cu tărie în principiile universale 
necondiționate: iubire, dreptate, consecinţă. Cred în viaţa de 
după moarte şi am văzut spirite. Ca om de ştiinţă, mă simt mai 
confortabil cu noţiunea orientală de Rai, în sensul unui absolut 
indefinibil, incomprehensibil, gen fizică cuantică, care cuprinde 
întreg universul. Poate că există un Dumnezeu personal, care 
are ca domeniu această planetă şi care a avut grijă de creşterea 
noastră. Poate că El este manifestarea unui Spirit Universal ce 
cuprinde toate galaxiile existente, aşa cum sugerează conceptul 
creştin al Tatălui, Fiului şi Sfântului Duh. Nu ştiu şi simt mult 
prea mic pentru a judeca, astfel că tot ce pot să fac este să 
sper. 

Nouă, ca specie, ni s-au dat şi ni se dau în continuare ocazii 
măreţe. Suntem însă şi în mare pericol. De acum, deci, trebuie 
să acţionăm cu atenţie şi să ne gândim înainte - ca nişte adulţi 


responsabili - pentru a ne atinge potenţialul deplin. Lumea 
noastră nu va mai tolera greşeli sau nebunii, nu va mai accepta 
copilării. 


Animalul uman este, aşa cum spunea un om remarcabil cu 
atâta vreme în urmă, la Sfârşitul copilăriei {27} 

Şi mai este speranţă pentru viitor. 

Nu venim pe lume fără a suferi durerea naşterii, nici nu 
trecem prin adolescenţă fără a trăi îndoiala şi fără a avea inima 
frântă. 

Omenirea, ca entitate, tocmai a trecut de pubertate şi se află 
în pragul vârstei adulte. Ca adolescenţi, am suferit o vreme şi 
am fost supuşi propriilor noastre slăbiciuni şi impulsuri, dar 


acum creştem. 

Intrând în al treilea mileniu al erei noastre (al patrulea 
mileniu de istorie înregistrată), omenirea este într-adevăr 
pregătită să devină un adult responsabil. 

Priviţi cât de departe am ajuns, în mai puţin de o sută de ani 
şi cât de rapid avansăm la acest moment! Să ne concentrăm o 
vreme pe reuşitele noastre, mai degrabă decât pe eşecuri. În 
faţa războiului nuclear, spre exemplu, a învins raţiunea; 
superputerile lumii au făcut un pas în spate de la antagonismul 
Războiului Rece - un război care, la urma urmei, s-a purtat 
pentru un sistem economic, nimic altceva. 

Organizațiile ecologice simt mai puternice acum decât au 
fost vreodată. Răspândirea informaţiei se face la nivel global, iar 
gradul de alfabetizare al naţiunilor lumii a treia creşte. 
Cunoaşterea medicală este în plin avânt; acum putem să facem 
minuni. 

Imaginaţi-vă că îi spuneţi unui doctor din secolul al 
nouăsprezecelea că acum este un lucru obişnuit să scoţi inima 
bolnavă a cuiva şi să o înlocuieşti cu alta, păstrată în acest scop, 
de la un donator potrivit (şi cu consimţământul donatorului — nici 
acesta ne fiind un lucru neînsemnat)! 

Sau imaginaţi-vă că îi spuneţi acestui doctor că, mânuind 
puterea luminii, putem face operaţii chirurgicale pe ochiul 
omenesc, atât de delicat - şi că putem să închidem şi să 
deschidem creierul omului! 

Cetăţenii din toată lumea sunt acum mai conştienţi ca 
niciodată de drepturile lor - şi dispuşi să se ridice şi să lupte 
pentru ele; nu numai atât, dar nu ezităm să ne ridicăm şi să 
luptăm fără violenţă pentru drepturile altora. Chiar şi mai 
surprinzător, sistemul acesta funcţionează, iar conducătorii lumii 
sunt gata să-l recunoască! Ghandi nu ar fi avut nicio şansă în 
Europa medievală. 

In ciuda piedicilor, chiar am pus piciorul pe lună şi progresăm 
către cucerirea sistemului solar. S-ar putea să ne aflăm aproape 
de o nouă formă de energie ecologică. In Occident s-a adoptat o 
legislaţie care restricţionează acţiunile iresponsabile faţă de 
mediu, ale corporațiilor. Tehnologia progresează atât de rapid, 
încât produsele electronice sunt adesea învechite, în decurs de 


câţiva ani. Minunate materiale noi - create în urma cercetărilor 
noastre la nivel molecular - ne vor permite să ajungem chiar şi 
mai departe decât înainte. Foarte curând, când calculatoarele 
vor deveni din ce în ce mai puternice, vom putea să creăm viaţă 
inteligentă. Am clonat mamifere şi suntem aproape să 
înţelegem țesătura însăşi a vieţii. Putem să facem harta catenei 
de ADN - cărămida existenţei organice. Poate că cineva o să 
poată să stabilească exact chiar şi locaţia sufletului. 

În Munţii Tehachapi, la nord de Los Angeles, în California, 
există cinci mii de mori de vânt care produc |. 6 miliarde de 
kilowati de electricitate - mai mult decât folosesc toate 
gospodăriile din San Francisco într-un an. Studiile au arătat că 
morile de vânt, amplasate pe |, 5% din suprafaţa (cu vântul cel 
mai des şi puternic) a Statelor Unite, ar putea produce 25% din 
electricitatea pe care o foloseşte ţara. Chiar şi mai uimitor, cei 
din guvernul SUA ascultă ce li se spune. 

Studii similare au arătat că, dacă 4% din regiunile deşertice 
ale lumii ar fi acoperite de celule solare comerciale, acestea ar 
putea furniza suficientă energie încât să satisfacă cererea 
întregii lumi. (Asta este egal cu o suprafaţă de cam opt sute de 
kilometri pe opt sute de kilometri şi un capital de investiţie mai 
mic decât cel de care ar fi nevoie în viitor, dacă» 7am continua 
să folosim petrolul şi fisiunea ca surse de combustibil.) încă o 
dată, liderii politici iau ideea în considerare la modul serios; 
principalele obstacole majore sunt facțiunile de interese 
particulare şi nevoia ca naţiunile să coopereze. Dar se va 
întâmpla şi asta. 

În aceeaşi ordine de idei, fermele de fermentare biologică 
pentru producerea electricităţii au devenit o realitate, încă din 
1995. În Statele Unite, o astfel de fermă, care foloseşte o celulă 
de combustie cu mei, furnizează electricitate pentru o mie de 
gospodării, folosindu-se doar 100 de hectare pentru cultivarea 
meiului! Se pare că există o reală dorinţă de a folosi combustibili 
care nu dăunează mediului, alături de tehnologiile viitoare. De 
exemplu, Tupolev, constructorul rus de avioane, în parteneriat 
cu gigantul german Daimler-Benz Aero-space, pregăteşte pentru 
producţie în 2010 un avion care va folosi hidrogenul drept 
combustibil. Hidrogenul arde curat şi se transformă în vapori de 


apă, prin oxidare. 

Ideea este că dacă n-am fi trecut printr-o fază de 
industrializare şi creştere tehnologică rapidă, nu am fi avut 
cunoaşterea pe care o avem acum şi care face ca astfel de vise 
să fie posibile. Ştiinţele noastre materiale şi fizice de acum sunt 
cele care ne-au adus aceste recompense - chiar pe proverbiala 
tavă de argint. Lumea viitorului va fi, într-adevăr, „curată” din 
punct de vedere ecologic, pentru că majoritatea oamenilor de 
pe Pământ fot ca ea să fie aşa. 

Această carte este şi un bun exemplu despre cât de departe 
am ajuns. Chiar acum treizeci de ani, la mijlocul anilor '60, n-aş 
fi îndrăznit să scriu aceste cuvinte, sau să prezint conceptele pe 
care le-am prezentat, de frica unei pedepse, într-adevăr, chiar şi 
eu simt foarte mult produsul jugului creat de generaţiile 
dinainte, un om nici din Occident, nici din Orient, ci din ambele 
Mai mult, este sigur că nici maestrul Chang însuşi nu s-ar fi 
ostenit să iasă în faţă în trecut, pentru că nu ar fi avut publicul 
corespunzător. Dar, în zilele noastre, toată lumea a văzut 
Războiul Stelelor la cinema şi Kung Fula televizor - mulţi dintre 
noi atât când eram tineri, cât şi la vârsta mijlocie - iar lucruri ca 
astea sunt acceptate acum mai uşor, fiind considerate 
fenomene naturale. {28} 

Dacă vreunul dintre noi mai are nevoie şi de alte dovezi ale 
creşterii noastre ca specie, atunci visele noastre sunt cele pe 
care trebuie să le cercetăm, mai mult decât realizările noastre. 
Unde vrem să ajungem? Ce anume râvnim? Priviţi în adâncul 
vostru. Nu cumva, de fapt, râvnim la stele? Poate fi vreo îndoială 
în acest sens? Dar aici e o capcană, aşa cum am încercat să 
clarific în capitolul acesta. Pentru ca să ajungem la stelele după 
care tânjim, trebuie mai întâi să păstrăm pântecele care ne-a 
purtat, chiar această planetă Pământ. Nu există nicio altă cale. 
Şi cum se încadrează Nei Kung în imaginea asta? Ei bine şi dacă 
tot ce am scris este adevărat? Ar putea fi toate acestea 
dezvoltate şi cultivate? Şi dacă da, unde ne-ar duce asta? 

Cred că o astfel de investigaţie ne-ar duce chiar în pragul 
stelelor pe care le dorim atâta. Nei Kung este studiul energiilor 
noastre vitale şi mai mult decât atât; este studiul însăşi 
existenţei noastre. 


Multe dintre răspunsurile pe care le căutăm sunt ascunse în 
activităţile energiilor yin şi yang. Când vom fi gata şi capabili să 
descuiem aceste secrete şi să le oferim întregii omeniri, atunci 
şi numai atunci vom păşi în viitorul pe care ni-l promit visele 
noastre. 

Eu cred că, în această epocă, graniţa între fizică şi metafizică 
va dispărea de tot (oricum, dacă ea a existat vreodată), cred că 
însăşi moartea va începe să-şi mai piardă din teroare. Putem 
concepe că noi, ca specie, vom ajunge să percepem 
răspunsurile la întrebările care ne-au bântuit de la începutul 
timpurilor. De ce suntem aici? Şi unde ne ducem! 

O astfel de lume este darul pe care John Chang îl face 
omenirii. 


Anexa întâi 

NOTE 

1. Alexandru Macedon - „Rege al Grecilor”, în cuvintele 
lucrării Omul Care Ar Fi Rege a lui Kipling - a traversat Asia între 
334 şi 326 î. Ch., cu o armată de patruzeci de mii de oameni, 
pentru a ajunge la graniţa nordică a Indiei. L-a oprit doar refuzul 
oamenilor săi de a merge înainte; ei s-au răsculat, au refuzat să 
continue marşul către est, dincolo de râul Hyphasis. Succesorii 
lui Alexandru şi urmaşii acestora au pătruns chiar şi mai departe 
în India, creând regate şi devenind personaje de legendă. Unii 
istorici spun că lista regilor greci din India este la fel de lungă ca 
şi cea a regilor Angliei, de la invazia normandă până astăzi. În 
orice caz, important este că cele două culturi s-au întâlnit şi au 
interacţionat într-un val f i de admiraţie şi respect reciproc. 
Schimbul de idei şi informaţii care a rezultat de aici, a avut un 
efect profund asupra istoriei şi dezvoltării Occidentului şi 
Orientului, deopotrivă. 

Indienii au învăţat de la greci sculptură, arhitectură, 
astronomie şi matematici. Grecii au învăţat de la indieni despre 
lucrarea interioară a minţii şi corpului omenesc. Mulţi greci au 
devenit budişti; de fapt, un rege elen, Menandros, este onorat 
ca sfânt budist de cultul Theravadan. Nu se poate nega influenţa 
pronunţată pe care gândirea indiană a avut-o asupra filosofilor 
greci ai perioadei şi, ca urmare, a dezvoltării ulterioare a 
Occidentului. Cum gândirea şi ştiinţa elenă sunt cele care i-au 
influenţat ulterior pe romani şi, prin ei, toate popoarele 
europene timpurii, pot să afirm că filosofia Orientului a avut, de 
fapt, o influenţă puternică asupra istoriei Occidentului. Cele 
două popoare vorbeau bine unul de altul, chiar şi înainte de 
venirea lui Alexandru. Conducătorii brahmani ai Indiei, în 
clasicele Legi ale lui Manu, îi plasau pe Javanas (cuvântul 
sanscrit pentru „greci”, din lovo... sau i-o-nes, cum erau numiţi 
grecii din Asia Minoră) în casta războinică (Kshatriya); grecii sunt 
menţionaţi şi în poemul epic indian Mahabharata. |n secolul al 
treilea î. Ch., grecii Herodot (istoric) şi Hekateus (geograf) 
spuneau că, „dintre toţi barbarii, indienii sunt cel mai puţin 
barbari” (o afirmaţie puternică, ce vine din partea unor greci 
etnocentrici clasici.) în perioada elenă, grecii vorbeau de 


înţelepţii indieni cu admiraţie deschisă. Faimoşii filosofi 
Apollonius şi Plotin au mers în India în căutarea cunoaşterii 
ezoterice, iar diplomaţii greci la curtea regilor indieni au scris 
cărţi de succes, în care descriau India celor rămaşi acasă. {29} 

Mulţi savanţi sunt de părere că grecii sunt cei care stau în 
spatele şcolii budiste Mahayana. {30} 

Dacă aşa stau lucrurile - şi ţinând seama şi că budismul 
Mahayana este cel care s-a răspândit în China, Tibet, Coreea şi 
Japonia, atunci Occidentul a influenţat într-adevăr foarte mult 
istoria Orientului. Pe de altă parte, nu se poate nega nici 
influenţa pronunţată pe care gândirea indiană a avut-o asupra 
filosofilor greci din acea perioadă şi, ca urmare, asupra gândirii 
occidentale, după aceea. 

Filosoful Pyrhron, de exemplu - care l-a urmat pe Alexandru 
în India şi s-a întors în Grecia, pentru a-i influenţa pe toţi cei 
care au venit după el (Xeno şi Epicur, printre alţii) - a fost, 
practic, un student al sectei Digambara („înveşmântat în 
ceruri”) a religiei Jainiste * 

Consecințele perioadei elene s-au răspândit până în China în 
secolul întâi î. Ch., odată cu deschiderea Drumului Mătăsii; 
schimbul continuu de învăţătură şi tehnologie, care era produsul 
secundar al comerţului cu mătase, a afectat vieţile oamenilor 
din Spania până în China de nord. 

2. Adesea m-am întrebat ce l-a făcut pe Mao Tse Dun să se 
întoarcă atât de dramatic împotriva culturii şi ştiinţei chineze, 
atacând practic tot ce îi cădea sub priviri - mai întâi în 1949 şi 
apoi, din nou, în sângeroasa Revoluţie Culturală din 1966. Am 
ajuns la concluzia că ceea ce nu-i plăcea era acest elitism şi 
această sechestrare a cunoaşterii, acest conflict continuu între 
cei puternici. Cu toate acestea, nu poate exista nicio îndoială că 
Mao a făcut o treabă proastă şi a distrus multe lucruri care ar fi 
putut fi de un real folos omenirii. 

3. Mulţi sinologi şi traducători, pe bună dreptate, au disperat 
tot încercând să transmită occidentalilor înţelesul potrivit şi s-au 
mulţumit să folosească termenul „energie-timp” pentru kung fu, 
păstrând simplitatea ideogramelor chinezeşti. Aş vrea să prezint 
o abordare mai în stil Jedi, a înţelesului ideogramelor. Nu putem 
spera, ca occidentali, să păstrăm concizia caracterelor 


chinezeşti în cuvinte. Totuşi, putem folosi şi o altă abordare 
occidentală, aceea a matematicii, pentru a duplica cultura 
orientală. Pe scurt: 

Cu alte cuvinte, kung fu este integrala energiei cheltuite cu 
antrenamentul pe zi, supra timpul total petrecut cu 
antrenamentul! 

Zona de sub curbă, integrala, defineşte puterea totală pe 
care aţi realizat-o prin eforturile voastre. Veţi vedea mai târziu 
cât de precisă este această definiţie. (Puteţi vedea şi cum 
eforturile unui elev variază de la o zi la alta; kung fu se referă la 
puterea totală acumulată în acest proces.) 

Se pare că există, într-adevăr, două cuvinte în limba engleză, 
care transmit înţelesul lui kung fu - şi anume, hard work - 
muncă grea! 

1. Teoria pe care Taoismul a făcut-o cea mai celebră este 
aceea a două forţe universale în opoziţie; desigur, mă refer la 
yin şi yang. Este greu să ne imaginăm o zonă a lumii în care 
aceste două cuvinte omniprezente să nu fi fost auzite. (lar acolo 
unde nu au fost auzite, probabil că încă se mai folosesc alte 
cuvinte pentru a descrie aceste concepte.) în timp ce scriu 
aceste rânduri, am activat programul care îmi corectează 
greşelile de gramatică; cuvintele yin şi yang apar ca fiind 
corecte, ceea ce este încă un indiciu al largii acceptări a 
termenilor în Occident. 

Forţele gemene yang şi yin sunt complet opuse: masculin şi 
feminin, alb şi negru, lumină şi întuneric, cald şi rece, pozitiv şi 
negativ. Ideograma chinezească pentru yang se poate traduce 
ca „partea însorită a muntelui”, iar cea pentru yin ca „partea 
umbrită a muntelui.” Corpurile noastre fizice sunt yang; energia 
şi fiinţa spiritelor este yin. Yang vine din cer, iar yin din pământ. 
Ambele forţe simt prezente în tot ceea ce există pe această 
planetă, dar ele nu sunt forţe armonioase, aşa cum sunt adesea 
reprezentate în Occident. Ele sunt într-o luptă permanentă, 
neputând niciodată să se întâlnească, dar interacţionând tot 
timpul. Trebuie subliniat că această ciocnire este o luptă a 
energiilor universale naturale, nu disputa a două zeități 
conştiente! Nici yin, nici yang nu au nimic a face cu binele sau 
cu răul; ele sunt independente de un scop sau de o moralitate. 


Este foarte interesant de observat că multe grupuri culturale de 
diferite tipuri au făcut uz de aceeaşi imagistică. Indienii Navajo 
desenează Tatăl Cer şi Mama Pământ în desenele lor pe nisip, în 
aşa fel încât chiar şi cel mai naiv observator se va gândi la yang 
şi yin. Vechii greci foloseau aceeaşi idee, afirmând în miturile lor 
ca tot ceea ce se află pe lume a fost creat prin împerecherea 
Tatălui Cer (Uranus) şi a Mamei Pământ (Gaia.) 

Până în anul 1000 î. Ch conceptele de yin şi yang s-au rafinat 
şi s-au trasat graficele interacțiunii celor două forţe; această 
dată arată că filosofia exista cu mult înainte de apariţia 
conceptului şi a cuvântului Taoism. 

2. Tradiţia filosofică Taoistă (Tao-chia) este asociată cu 
textele clasice Tao Te Ching (sau Lao Tzu), Chuang Tzu, Lieh 
Tzu şi altele. S-a spus că, după Biblie şi Bhagavad Gita, Tao Te 
Ching este cartea cea mai tradusă din lume. De asemenea, s-au 
spus multe despre conflictul dintre Confucianism şi Taoism, 
care, în concepţie populară, îl prezintă pe K'ung Fu Tzu 
(Confucius) ca pe funcţionarul glorificat care subliniază 
importanţa obedienţei, pe când Lao Tzu este hermitul mistic ce 
stă undeva în munţi, în sălbăticie. Adevărul, însă, pare a fi că 
amândoi erau pur şi simplu nişte bărbaţi ai epocii lor, care se 
luptau cu conceptele ce germinau şi se dezvoltau în perioada în 
care trăiau ei. 

Lao-tzu („bătrânul maestru”) este titlul onorific cu care era 
numit Li Erh Tan, un funcţionar mărunt din aparatul statului 
Chou şi care a trăit în jurul secolului cinci |. Ch. (Nu avem 
posibilitatea să dovedim sau să infirmăm această informaţie.) 
După moartea sa şi în următoarea sută de ani, au fost adunate 
vorbe ce i-au fost atribuite lui Li şi prezentate într-un volum 
numit Lao Tzu. Despre Lao-tzu omul nu ştim chiar nimic. Ce e 
important este că această lucrare - care a devenit cunoscută ca 
Tao Te Ching, undeva între secolul întâi î. Ch şi secolul întâi d. 
Ch. — pune bazele Taoismului filosofic. Este însă clar că Lao-tzu 
nu s-a numit pe sine însuşi Taoist. 

Lucrarea Lao Tzu, ca şi cuvintele lui Confucius, este mai 
preocupată să ofere o bază pentru o corectă conducere politică 
- un manual pentru conducători, dacă vreţi. Titlul Tao Te Ching 
ne spune, într-adevăr, multe despre volum. 


Tao (tradus simplu prin „calea”) este nenumitul, originea 
dincolo de origini. Nu poate fi definit de fiinţele umane - este 
infinit mai sus decât noi, aşa cum noi suntem infinit mai sus 
decât amoeba. Tao este incognoscibilul, eternul, fără formă sau 
sfârşit - şi totuşi, având toate formele şi toate sfârşiturile. Fără 
formă, Tao permează totul şi este obiectivul întregii existente. 

Ti? Este un concept la fel de dificil. Poate fi tradus ca 
„integritate”, „virtute”, „modul potrivit de comportament în 
legătură cu voia cerului”, „putere”, „putinţă interioară”, 
„cavalerism”, „forţă răspândită cu onoare.” Principalul este că 
atât Lao-tzu, cât şi Confucius, credeau că te este ceva ce ar 
trebui să caracterizeze orice bun conducător. Ei nu erau prea 
departe unul de altul în ceea ce priveşte ideile de bază; 
abordarea însă era diferită. Confucius a văzut Calea ca fiind un 
set de reguli pe care cerul le-a impus asupra omului, de natură 
ierarhică şi pline de dependențe filiale, cu ranguri clare şi 
neproductive.  Recompensele materiale şi statutul erau 
compensaţiile pentru urmarea corectă a Căii. Ca urmare, ceea 
ce trebuia accentuat era te (căci te venea de la Ceruri); Calea 
apoi va avea grijă de sine. (Deoarece Confucianismul punea în 
prim plan obedienţa, este evident de ce clasele conducătoare 
erau în favoarea adoptării acestuia de către subordonați!) 

Lao-tzu nu a mers pe acelaşi drum. El îndruma spre 
„înţelepciune” şi sublinia urmarea Căii de dragul Căii - mai 
degrabă decât pentru a obţine un avantaj pentru comunitate. 
Aşa cum era sigur că toate fiinţele se întorceau la Tao în moarte, 
era necesar ca fiecare individ, în viaţa sa, să revină la puritatea 
şi simplitatea iniţială a naturii sale elementare. 

Cheia era „să manifeşti simplitatea şi să îmbrăţişezi ceea ce 
este principal. „Tao era asemănat cu apa, cea mai bună 
metaforă pentru a exprima simplitatea Căii. „Sub Cer, nimic nu 
este mai moale şi mai slab decât apa, însă ea învinge ceea ce 
este tare şi puternic, nefiindu-i nimeni mai presus.” Cheia 
pentru a realiza Tao era wu-wei, spontaneitatea şi non- 
interferența - „să te laşi în voia curentului”, ca să folosim o 
expresie New-Age. Totuşi, trebuie să înţelegem că wu-wei nu 
implică pasivitate. Mai degrabă, ca un înotător înţelept care 
traversează un râu adânc şi puternic, Taoistul înoată în sensul 


curentului, nu împotriva acestuia. 

Secţiunea anume din Lao Tzu pe care i-am citat-o lui John 
Chang este următoarea: „Toate lucrurile îl poartă în spinare pe 
yin şi îl îmbrăţişează pe yang; când cele două se combină, 
energia vieţii este creată în mod armonios.” (Tao Te Ching, 
secţiunea 42.) 

6. Cum jing este asociat cu procesul reproductiv şi, aparent, 
curge în afară, unii Taoişti (şi Budişti ai sectei Ch'arn - cele două 
dogme nu sunt chiar aşa de departe una de altă) folosesc teoria 
chinezească a „fluxurilor opuse” pentru a face jing să se ridice. 
Această teorie spune simplu, că dacă vrei ca ceva să urce, îl 
tragi în jos şi invers. Pentru a face jing-ul să urce mai sus în 
corp, acolo unde poate fi rafinat şi transformat în chi, 
practicanţii îşi agăţau de penis greutăţi pe care le balansau! Am 
văzut fotografii ale unui călugăr de la templul Shaolin, care îşi 
suspenda de membru, cu sfori, un bolovan de şaizeci de livre. 
Nu ştiu dacă a reuşit să îşi facă jing-ul să urce prin această 
practică, dar cu siguranţă, după mulţi ani de repetiţii, a 
dezvoltat ceea ce se numeşte colocvial „un schwanstuecker 
enorm.” Pe de altă parte, nu ştiu nici câţi bărbaţi au suferit de 
impotenţă, sau au avut alte probleme în urma acestei practici (şi 
spun asta ca avertisment, deoarece ştiu că nu există bărbat 
care, citind asta, să nu fi gândit, „Aha! Deci aşa se face! ,.) 

Alţi Taoişti au folosit ceea ce se numeşte în mod eufemistic 
„dubla cultivare” - de fapt, sexul fără ejaculare. Adică, 
practicantul se angajează în actul sexual, până la punctul 
ejaculării, la care se retrage şi, sau încetează. Pasul următor 
este forțarea esenței colectate să urce, încă o dată, într-o zonă y 
9!» 

A corpului în care poate fi prelucrată. Am văzut în Occident 
multe cărţi care descriu această tehnică, dar, iarăşi, nu am 
niciun fel de date care îi verifică eficienţa. 

7. Pentru că acesta este un vers atât de important, imul pe 
care trebuie să-l înţelegeţi pentru a pătrunde prezentarea 
metafizică a şcolii lui John, cel mai bine ar fi să prezint o 
traducere literală a ideogramelor chinezeşti. lată-le: 

Nemurire, viaţă lungă (viaţă lungă) 

S-au încercat multe interpretări diferite ale acestei structuri, 

pentru a face mesajul să „se potrivească” în modelele filosofice 
occidentale. De fapt, înţelesul ei este foarte literal. O traducere 
precisă ar fi: „Acela care moare, dar nu piere, are viaţă lungă. 
„Am ales o utilizare mai imperioasă: „Acela care moare, dar 
continuă să existe, este nemuritor.” 

Inţelesul pasajului este simplu: Indivizii care (ca şi John 
Chang) au realizat tai chi şi au combinat yin cu yang în interiorul 
fiinţei lor, îşi păstrează toată conştienţa, memoriile şi abilităţile 
după moarte. Ei „îşi iau yang-ul cu ei”, cum a spus, foarte 
potrivit, John. 

3. Prezentare a Taoismului religios nu ar fi completă fără o 
prezentare a lui Chang Tao Ling. Născut Chang Ling, în timpul 
dinastiei Han târzii, în provincia Szechuan (probabil în anul 150 
d. Ch., deşi alţii spun că în 35 d. Ch.), el a fost un copil geniu. La 
şapte ani citea şi comenta Tao Te Ching, iar la opt ani stăpânea 
arta feng shui  (divinaţie.) Ca adult, avea aptitudini 
supranaturale şi o putere de vindecare imensă - atât la nivel 
fizic, cât şi la nivel psihologic. Dar Chang Ling a fost unic în mai 
multe privinţe, nu doar prin capacităţile sale. El a fost şi primul 
maestru Taoist care şi-a organizat discipolii într-o mişcare. 

Chang a reuşit acest lucru prin instituirea unei taxe pe viaţă 
pentru vindecare sau pentru medierea cu lumea spiritelor. Era 
ceva obişnuit, încă din timpurile cele mai vechi, ca satul să-l 
sprijine pe şaman, dar nimeni înainte de Chang Ling nu 
surprinsese conceptul de organizare la un nivel atât de 
fundamental. Chang îşi taxa pacienţii cu cinci obroace de orez 
pe an, toată viată (Asociaţia Medicală Americană ar aproba 
acest mod de abordare.) Asta înseamnă foarte multă mâncare, 
iar plata era garantată pentru mulţi ani. Era o taxă pe viaţă şi în 
sensul că, dacă plăteai taxa, aveai asigurat tratamentul medical 
şi spiritual; nu mai trebuia să plăteşti o altă taxă, de fiecare dată 
când erai bolnav (un fel de combinaţie între biserică şi asigurare 
medicală.) Această dijmă i-a permis lui Chang să strângă în jurul 
său un mare grup de discipoli, pe care i-a structurat imediat într- 
o ierarhie, în funcţie de abilităţile şi talentele latente ale fiecărui 
individ. Această inovaţie era atât de neobişnuită, încât grupul a 
devenit cunoscut ca Secta Celor Cinci Obroace. Se recunoştea 
totuşi cinstit că făceau minuni. Cei paralizaţi chiar mergeau, 


orbii chiar vedeau, ca să spunem aşa. Altfel, nu ar fi putut 
niciodată să o scoată la capăt, nu în China (din motive de care 
mă voi ocupa în capitolele ce urmează) - şi, cu siguranţă, nu în 
secolul al doilea d. Ch. Omul chiar avea putere. 

Chang Tao Ling şi cei adunaţi în jurul lui erau unici în încă o 
privinţă (în cazul lui, perspectiva sa este radical diferită de 
imaginea populară a ermitului Taoist, căruia nu-i păsa de 
societate.) Chang Ling, prin faptul că şi-a organizat discipolii, că 
a fost de acord să ţină oamenii sănătoşi şi fericiţi prin puterile 
sale şi că a acceptat să lupte cu răul şi să exorcizeze demonii şi 
spiritele rele, a consimţit să intervină în mersul omenirii, acolo 
unde putea - acolo unde karma îi permitea. 

Acesta era un pas profund pentru un Taoist, în primul rând 
pentru că, făcând acest lucru, el accepta consecinţele acţiunilor 
sale. Să nu uităm că, în conformitate cu credinţele sale, dacă 
reuşea, karma sa ar fi fost bună, iar dacă eşua, ar fi trebuit să 
plătească pentru asta. De asemenea, să nu uităm că Chang trăia 
în secolul al doilea d. Ch., înainte ca budismul Mahayana şi 
ideea de bodhisattva şi sacrificiul negării de sine să fi pătruns în 
China. Vă daţi seama, deja, că imaginea Taoismului, aşa cum 
este propagată în Occident, nu este deloc exactă. 

Chang şi-a luat titlul de T'ien Shih, „maestru ceresc” (sau 
Tien Sifu, „învăţător ceresc”; depinde pe cine întrebi), pe care l- 
a trecut mai departe şi urmaşilor săi (a avut copii - iarăşi în 
ciuda imaginii de ermit a Taoistului.) Descendenții săi, după o 
istorie de diferite războaie, urmată de stabilirea unei scurte 
teocraţii taoiste, s-au stabilit, într-un sfârşit, pe un munte numit 
Lung Hu Shan (Muntele Tigrului şi Dragonului), în provincia 
Jiangsi. De-a lungul secolelor, au continuat practica interferării 
cu treburile omenirii, depozitând în încăperile lor, printre altele, 
mii de borcane în care întemniţaseră puternicii demoni pe care îi 
exorcizaseră. Alţi taoişti, nu din cultul lor, dar afiliaţi de departe 
cu ei şi care le împărtăşeau credinţa că un om binecuvântat cu 
putere trebuie să ajute omenirea, s-au adunat pe muntele lor; 
acolo li s-a dat adăpost şi un loc în care să mediteze în pace. Un 
astfel de om, după cum vom vedea, va fi un personaj esenţial 
pentru această carte. 

In 1927, secţiunea comunistă a Armatei Naţionaliste sa 


desprins şi a atacat Lung Hu Shan, aflându-se în drum spre 
Hailufeng. Călugării din temple, printre care şi moştenitorul 
titlului de Maestrul Ceresc, au fost obligaţi să fugă pentru a-şi 
salva viaţa. Trupele au făcut ţăndări mii de borcane şi de 
recipiente, eliberând (după spusele călugărilor) mii de spirite 
rele, libere acum, încă o dată, să umble pe Pământ; se spune că 
aceste spirite sunt cele care au provocat al doilea război 
mondial! Descendenții Tien Shih s-au stabilit, într-un final, în 
Taiwan, unde continuă să trăiască şi astăzi. Un alt lucru esenţial 
pentru povestea noastră este că (aşa cum s-a întâmplat şi în 
Mao-Shan, în 1949), unii dintre ermiţii de pe Lung Hu Shan nu 
au fost deloc speriaţi de apariţia armatei; erau atât de puternici, 
încât i-au înfricoşat pe soldaţi şi i-au îndepărtat de chiliile lor! 

4. Dacă întrebi o sută de oameni care au citit despre filosofia 
chineză, cine a fost Lao-tzu, există şansa ca toţi să-ţi poată 
răspunde - unii chiar detaliat. Dar cercetătorul obişnuit ar putea 
fi şocat să descopere că un om a cărui şcoală a fost, din 
perspectivă istorică, un rival mai mare al Confucianismului decât 
Taoismul lui Lao-tzu, este practic necunoscut în zilele noastre. 
Un astfel de om este Mo-Tzu sau Mo Ti. El are legătură cu acest 
text, în aceea că linia şcolii de kung fu pe care a moştenit-o John 
Chang merge până la însuşi Mo-Tzu. 

Vreme de două secole după moartea sa, şcoala lui Mo a fost 
principalul rival al Confucianismului. Născut în statul Lu, în anul 
469 d. Ch., cam la zece ani după moartea lui K'ung Fu Tzu 
(Confucius), Mo-Tzu a fost extrem de bine educat în tinereţe şi, 
se pare, un artist marţial şi maestru de strategie. Există indicaţii 
că provenea dintr-o familie săracă şi că ar fi fost etichetat drept 
criminal, având în vedere că Mo-Tzu înseamnă „domnul Tatuaj.” 
Principiile dreptăţii erau forţa con ducătoare a vieţii sale, însă, 
fiind prin natură un individ încăpățânat şi extrem, în centrul 
învățăturilor sale se afla iubirea universală. Cu patru sute de ani 
înainte de naşterea lui Christos, Mo-Tzu se zice că ar fi spus 
următoarele: 

„Dacă oamenii ar privi alte ţări aşa cum le privesc pe ale lor 
şi pe vecinul lor aşa cum se privesc pe ei înşişi, atunci nu s-ar 
ataca unii pe alţii, căci ar fi ca şi cum s-ar ataca pe sine.” 

Înainte să continui, ar fi poate prudent să spun că există o 


dificultate în afirma că iubire universală ar fi tema centrală a 
filosofiei lui Mo-Tzu. Din punctul meu de vedere, aceste două 
cuvinte descriu mai bine o conştiinţă occidentală, decât un mod 
oriental de abordare a vieţii (deşi voi continua să folosesc în text 
iubire universală, în lipsa unui termen mai bun.) Motivul pentru 
care insist pe deosebire este că Mo-Tzu era preocupat de 
dreptate, la fel de mult ca şi de compasiune - şi nu era un tip 
prea iertător. Dimpotrivă. În Occident, ca urmare a tradiţiei 
noastre iudeo-creştine, iubirea universală a devenit asociată cu 
iertarea păcatelor, lucru care aici nu este neapărat central. 
Poate că un cuvânt mai bun pentru învăţătura lui Mo-Tzu ar fi 
universalitate {31} care ne duce mai direct la esenţa centrală a 
Taoismului şi la conceptul de karma. In orice caz, o persoană 
universală îşi consideră vecinul la fel ca pe sine, iar pe tatăl 
vecinului la fel ca pe tatăl său - şi acţionează în consecinţă. 

In anul 393 î. Ch., prinţul Wen din Ku Yang plănuia să atace 
statul Cheng, mult mai mic. Mo-Tzu a mers la el şi l-a întrebat 
ce-ar face dacă oraşele mai mari din ţara lui ar ataca brusc 
oraşele mai mici, ucigând şi jefuind. Prinţul a răspuns că le-ar 
pedepsi aspru. Mo-Tzu l-a întrebat atunci dacă pe el cerul nu l-ar 
pedepsi la fel, dacă ar ataca Cheng. Prinţul Wen a răspuns că 
asaltul său era justificat) pentru că oamenii din Cheng îşi 
uciseseră domnii vreme de trei generaţii şi deja sufereau 
pedeapsa cerului. Mo-Tzu l-a întrebat cum s-ar simţi dacă, 
atunci când îşi pedepseşte fiul pentru o faptă rea, vecinul său ar 
apărea brusc şi ar începe să-l lovească pe băiat, declarând că a 
fost voia cerului ca el să facă asta! Dacă domnul unei naţiuni 
măreţe îşi atacă statul vecin, omorându-i oamenii şi furându-le 
averile şi apoi scrie despre cât de măreț şi de justificat a fost 
actul său, cu ce este el diferit de omul simplu care îşi atacă 
vecinii? Prinţul Wen a înţeles înţelepciunea acestor cuvinte şi a 
renunţat la planurile sale. (32) 

Mo-Tzu nu a ezitat niciodată să ţină piept celor puternici - şi 
în multe rânduri şi-a riscat viaţa făcând aceasta. Forţa care îl 
conducea era o pronunţată iubire pentru dreptate. Discipolii lui 
Mo-Tzu au devenit, mai târziu, protectorii omului obişnuit şi ai 
locurilor sfinte. Cerul ştie de fiecare crimă pe care o comit 
oamenii, a scris el şi cerului îi place dreptatea şi îi displace 


nedreptatea. De unde ştim că cerul iubeşte dreptatea? Într-o 
lume dreaptă este viaţă, bunăstare şi ordine, pe când într-o 
lume nedreaptă este moarte, sărăcie şi haos. 

Mo-Tzu credea că cerul preţuia întreaga lume în mod 
universal şi căuta să existe un beneficiu reciproc pentru toate 
fiinţele vii. Aceasta este o declaraţie foarte simplă, directă şi 
elocventă, care încearcă să descrie Tao. Conform lui Mo-Tzu, 
cerul dorea ca cei care aveau forţă să-i protejeze şi să lucreze 
pentru ceilalţi, cei care aveau bogăţie să o împartă cu alţii, cei în 
poziţii de autoritate să lucreze etic, pentru o administrare bună, 
iar cei care munceau, să-şi îndeplinească sarcinile cu hărnicie. 
Când un stat sau o societate, ca întreg, evită un conflict la 
graniţele sale, îi hrăneşte pe cei flămânzi, se îngrijeşte de cei 
bolnavi, atunci națiunea va înflori şi va prospera. Acum aproape 
două mii patru sute de ani, Mo-Tzu scria că, dacă înlocuim 
războiul ofensiv cu o bună administrare şi cheltuim mai puţin pe 
armată, vom avea multe avantaje. 

Dacă un conducător acţionează în conformitate cu Legile 
universale ale dreptăţii şi dă un exemplu, el nu va avea duşmani 
şi va aduce binefaceri incalculabile lumii. Ca exemplu, Mo-Tzu 
observa cât de multe sute de funcţionari şi cât de multe mii de 
soldaţi simt necesare pentru o campanie militară. Între timp, 
administrarea internă era neglijată, agricultorii uitau de culturi, 
negustorii îşi stocau mărfurile. Dacă se recupera după aceea o 
cincime din arme şi provizii, se considera că acesta era un 
noroc. Nenumăraţi oameni mureau sau erau schilodiţi în război. 
Mo-Tzu se întreba dacă nu era o perversitate pentru 
conducătorii lumii să-şi găsească plăcere în a-şi răni şi a-şi 
extermina propriii cetăţeni. 

Mo-Tzu a atacat şi nepotismul. Iniţial, a scris el, guvernul a 
fost făcut ca să servească şi să-i ajute pe cei săraci, să aducă 
siguranţă, acolo unde este pericol şi să restabilească ordinea, 
acolo unde este haos. Oamenii îi alegeau pe cei mai capabili 
dintre ei ca şi conducători, astfel încât guvernarea să fie 
unificată sub o îndrumare inteligentă. Însă, în zilele acelea, 
guvernarea se făcea prin linguşiri la curte şi numai rudele şi 
prietenii celor care deja erau la putere, erau numiţi în poziţii de 
autoritate. Cum cetăţenii şi-au dat seama că aceşti indivizi nu 


erau angajaţi pentru binele poporului, îi urau şi nu se identificau 
cu ei, lucru care a dus la revoluţie. Nu era asta o nebunie? Mo- 
Tzu sugera ca cei care se află în poziţii de putere să-i onoreze 
pe cei vrednici şi să-i retrogradeze, în mod imparţial, pe cei fără 
capacităţi, pentru a rezolva conflictele interpersonale. 

Din păcate, până la ora actuală, niciun conducător mondial 
(în afară de Ghandi) nu a considerat potrivit să asculte aceste 
sfaturi de bun simţ. Observațiile lui Mo-Tzu sunt pertinente şi 
astăzi. Nu am învăţat nimic în două mii de ani. Chiar şi în aşa- 
numitele noastre democraţii modeme.* 

„Nu contează ce ştii, contează pe cine ştii” şi „Puterea face 
dreptate” sunt principii fundamental acceptate. 

Mo-Tzu credea în fiinţe spirituale non-umane şi în spiritele 
strămoşilor umani; ca dovadă, el comenta că nenumărați 
oameni din toată lumea avuseseră întâlniri cu astfel de Entităţi. 
Filosofia şi punctul său de vedere erau, dintr-o perspectivă 
metafizică, foarte apropiate de modelul şamanic. 

Mo-Tzu putea să aibă puncte de vedere extreme - şi, cu 
siguranţă, imaginea sa ascetică le plăcea mai mult războinicilor 
disciplinati, decât laicilor. Purta doar haine aspre şi poseda doar 
puţine lucruri. Practica încontinuu alchimia internă şi artele 
marţiale. Documentul istoric (şi ştiinţific, la standardele de 
astăzi) Huai-nan-tzu spune că Mo-Tzu nu stătea niciodată prea 
mult într-un loc. Poate că principalul dezacord al autorului cu 
Mo-Tzu este cu privire la faptul că acestuia nu-i plăcea deloc 
muzica. Mo-Tzu credea că a cânta, a dansa şi a face muzică sunt 
modalităţi de a-ţi pierde vremea; este cel puţin trist că un 
individ iluminat ca el nu a trăit bucuriile expansiunii creative. 
Chiar celebrul filosof Taoist Chuang-tzu, numindu-l pe Mo-Tzu 
„unul dintre cele mai mari suflete ale lumii”, îl critica pentru 
„economia” pe care o făcea la muzică şi funeralii. Chuang-tzu 
spunea că oamenii vor cânta atunci când sunt fericiţi şi vor boci 
atunci când sunt necăjiţi, iar încercarea de a opri astfel de 
lucruri este împotriva naturii omeneşti. Sunt întru totul de acord 
cu el. 

Cum am spus mai devreme, vreme de două secole după 
moartea sa, în anul 391 î. Ch., şcoala lui Mo-Tzu a fost 
principalul rival al şcolii lui le ung Fu Tzu. 


Discipolii lui Mo-Tzu au devenit paznicii templelor şi 
protectorii omului simplu; cei mai mulţi dintre ei proveneau ei 
înşişi din oameni simpli, deşi erau foarte educați în acelaşi timp 
(un contrast mare în secolul al patrulea î. Ch..) însă şcoala sa s-a 
împărţit curând în trei ramuri, fiecare acuzându-le pe celelalte 
de erezie; din cauza acestui conflict, între ele şi cu; 
confucianismul, şcolile şi-au pierdut repede puterea. Până la 
începutul erei noastre, deja dispăruseră sau trecuseră în 
„subteran.” 

5. Pe lângă secta Lung Hu Shan, mai există încă trei tradiţii 
taoiste care au avut un impact asupra istoriei chineze; toate au 
fost constituite în secolele IV-VI. Una dintre acestea este secta 
Mao-shan Shang-ch'ing (Muntele Mao Suprema Puritate), care a 
urmat învăţăturile lui Wei Hua-ts'un, Yang Hsi şi Tao Hung-ching, 
printre alţii. Secta s-a apropiat de imaginea ermitului taoist, 
punând accentul pe meditaţia paşnică şi pe un stil de viaţă 
izolat, pentru a obţine premiul nemuririi. A doua este tradiţia 
scripturală Ling-pao (giuvaerul sacru), care s-a bazat pe texte 
sacre şi care punea accentul pe ritualuri şi liturgii complexe. A 
treia e Wutang-Pai, care a pus accent pe antrenamentul de arte 
marţiale, ca o cale spre iluminare; unul dintre membrii acestei 
şcoli, Chang San Feng, este privit ca fondatorul artelor marţiale 
interne şi are, cu siguranţă, legătură cu povestea noastră. (A se 
vedea nota 12.) 

6. Chestiunea iluminării supreme sau a nemuririi este una 
despre care s-a scris în detaliu şi pentru care am avea nevoie de 
câteva volume ca s-o abordăm. Pe scurt, se pare că există 
diferite etape ale jocului. Din punctul de vedere al liniei lui John, 
prima etapă se realizează prin terminarea Nivelului Patru (de 
fapt, Nivelul Cinci, deşi eu nu am abordat deosebirea, pentru a 
nu crea confuzie), care asigură faptul că îţi poţi lua toată energia 
yang cu tine, atunci când mori. Un astfel de spirit încă mai este 
legat de legile karmei, însă va rămâne astfel, până ce atinge 
Nivelul Treizeci. Cu alte cuvinte, pentru a scăpa din ciclul 
renaşterii, trebuie să ajungi la Nivelul Treizeci sau peste, în 
timpul vieţii. Iluminarea supremă apare la Nivelul Şaptezeci şi 
Doi, când simt deschise toate cele şaptezeci şi două de chakre 
din corp, iar ultima, cea din creştetul capului, poate să 


înflorească. La acest punct, taoistul este una cu universul. 

Am găsit metoda lui John similară cu yoga Kundalini şi cu 
yogile budiste ale lui Naropa (precum şi cu unele ramuri ale 
Taoismului şi şamanismului), dar, aşa cum am spus mai sus, o 
comparaţie nu face obiectul acestei cărţi. 

Totuşi, o chestiune la care aş vrea să mă refer este faptul că 
o astfel de abordare nu este restrânsă la învăţătura orientală. 
După părerea mea, vechii greci, mesopotamienii şi egiptenii 
foloseau cu toţii aceeaşi metodă. Deşi dovezile în acest sens 
simt, mai degrabă, circumstanţiale decât solide, se pare că 
teoria este pe calea cea bună. 

Şarpele e un simbol ce poate fi găsit peste tot în înscrisurile 
religioase arhaice greceşti şi în cele egiptene. Descrierea 
şarpelui se referă la „energia pământului” sau, cu cuvintele lui 
John Chang, „energia yin” (chi-ul yin ce vine din pământ.) 

Unii cercetători au propus teoria că chakrele din cunoaşterea 
orientală nu sunt nimic mai mult decât o reţea de „unde statice” 
în câmpul energiei yin, care ne înconjoară şi ne pătrunde. 
Această reţea de unde statice ne reflectă atât personalitatea, 
cât şi karma - ea fiind un echivalent al structurii noastre 
genetice. 

În figura 6a este prezentată o versiune simplificată a 
chakrelor din cunoaşterea orientală (anume, principalele şapte 
chakre, nu toate şaptezeci şi două.) Comparaţi aceste chakre cu 
undele statice esenţiale din fizică (figura 6b) şi cu toiagul lui 
Hermes (figura 6c), folosit ca simbol de medici în toată lumea. 
Acest simbol este, de fapt, destul de vechi şi poate fi văzut pe o 
vază din Mesopotamia, la Luvru, care datează din anul 2000 î. 
Ch. (figura 6d.) De asemenea, puteţi vedea şi toiagul lui 
Asclepios, zeul vindecării (figura se), sau coroana şarpe a 
faraonilor din vechiul Egipt (figura 6f.) Toate imaginile se referă 
la ridicarea energiei Pământului. 

Voi lăsa pe alţii să facă o comparaţie mai detaliată* 

. * Toate aceste concepte au fost prezentate de Lefteris 
Saragas în revista Atrapos, editura Aldebaran, Atena, Grecia, în 
iune 1998. Schița originală a vazei de la Luvru a fost publicată 
întâi de ziarul Eleftherotypia, Atena, 4. 10. 1998. 

Fig. 6 (a) Chakrele învăţăturii orientale, 


(b) O undă statică, 

(e) Toiagul lui Hermes. 

(d) Imagine mesopotamiană care arată aceeaşi reţea de 
energii, 

(e) Toiagul lui Asclepios. 

(f) Coroana şarpe din Egipt. 

12. Cealaltă figură semi-istorică ce are o legătură cu acest 
text este Chang San Feng, un maestru foarte puternic al 
alchimiei interne, căruia mulţi îi dau creditul de a fi iniţiat artele 
marţiale - adică, aplicarea antrenamentului nei-dan la tehnica 
marţială. Şcoala de kung fu a lui John Chang îl consideră un 
membru proeminent şi de mare succes al liniei sale. Printre 
altele, unii îl consideră pe Chang San Feng iniţiatorul Tai Chi 
Chuanului, deşi presupusa influenţă a moştenirii să le asupra tai 
chiului este o zonă controversată. 

Huang Pai-Chia (fiul lui Tsung-Hsi): „Chang San Feng era 
maestrul [al artei] shaolin, dar inversându-i principiile, a 
dezvoltat şcoala interioară. „433) 

Aceasta este o distincţie care are anumite consecinţe pentru 
istoricii artelor marţiale - una care nu a fost subliniată suficient 
(după părerea mea) şi care, cu siguranţă, îi va ofensa pe 
învățații Taoişti, O altă idee importantă este folosirea de către 
Huang a conceptului de linişte profundă, pentru a descrie artele 
marţiale. El se referă la energia yin. 

Trebuie observat că artele marţiale interne nu implică 
neapărat mişcări curgătoare, aşa cum am ajuns să credem în 
Occident (dat fiind ca orice mişcare e neapărat yang.) Mai 
degrabă, în acest text, Huang denotă energia yin în contextul 
folosit de John Chang, cu alte cuvinte ca „forţă gravitaţională” 
care absoarbe energia şi care transformă spaţiul-timp. 

Epitaful pentru Wang Cheng-nan oferă dovezi 
circumstanţiale considerabile că şcoala lui John descinde, într- 
adevăr, de la Chang San Feng. 

II găsim menţionat pe Chang San Feng şi în textul istoric al 
dinastiei Ming, Ming Shih Fan Gi Chwan; acesta este prezentat 
ca fiind „mare şi înalt, cu un spate de cocor.” 434) 

Se pare că primul împărat Ming a încercat să-l găsească în 
1392, dar Chang nu voia să fie găsit. Şaptezeci de ani mai târziu 


(în textul dinastiei Ming, Ming Lan Yin Chi Shou Lei Kou), îl găsim 
menţionat din nou. Acest împărat al dinastiei Ming reuşise, căci 
Chang catadicsise să-l viziteze. Alte menţiuni din perioada Ming 
spun despre Chang „Cele Trei Abundenţe” că s-ar fi născut în 
districtul Yi al provinciei Liaoning, în China de nord. El este 
menţionat ca şi conducător Taoist de la sfârşitul dinastiei Yuan 
şi începutul dinastiei Ming (1368 d. Ch.), care, în final şi-a 
construit un aşezământ pe muntele Wu Tang, ca să se dedice 
studiului Taoismului* 

Să fi existat un Chang San Feng care a trăit mai mult de cinci 
secole? Chiar şi acum cinci arii, aş fi spus că pretenţii de genul 
ăsta sunt nişte aberaţii. Acum însă, ezit până şi să exprim o 
părere în astfel de chestiuni. Nu poate fi nicio îndoială că a 
existat un personaj istoric Chang San Feng (sau mai mulţi.) Cine 
sau ce a fost el de fapt, însă, nu putem şti. Poate că este pur şi 
simplu cazul unui om în fiecare generaţie, care ia locul 
predecesorului său - un şiretlic destul de obişnuit în istoria lumii. 
Sau poate că a fost într-adevăr un taoist fără vârstă, nemuritor. 

Scriitorul taoist, Li Han-hsu, în 1844, la publicarea unei cărţi 
numită The Complete Works of Chang San Feng [Lucrările 
complete ale lui Chang San Feng, n t. J, a declarat că l-a 
cunoscut. Ar fi minunat dacă ar fi încă în viaţă, râzând pe seama 
acestui autor. Mi-ar plăcea să cred că într-adevăr trăieşte, 
undeva în munţii Chinei. 

13. Chestiunea existenţei eterului i-a bântuit pe oamenii de 
ştiinţă la începutul secolului. De la descoperirea 
electromagneticii de către Clerk Maxwell şi Michael Faraday, 
controversa cu privire la modul de propagare al acestor forţe i-a 
tulburat pe oamenii de ştiinţă, care încă mâi lucrau cu mecanica 
newtoniană şi cu corpuri materiale. De-a lungul timpului, s-a 
ajuns să se înţeleagă comportamentul unui „câmp” şi, la rândul 
său, acela al unei unde. Apoi toate eforturile s-au concentrat pe 
înţelegerea naturii luminii, teoria lui Fresnel - că lumina se 
propagă într-o substanţă numită eter luminifer - fiind cea mai 
populară (eter care se considera că, în spaţiul absolut, există în 
stare de repaus.) 

În 1887, faimosul experiment Michelson-Morley a arătat că, 
de fapt, nu poate exista un eter mecanic. 


** Huang, Alfred, Complete Tai Chi. 

Această descoperire a fost în centrul discuţiilor vreme de 
optsprezece ani, dar ea a fost, în final, acceptată, în ciuda 
împotrivirii feroce a unora dintre cei mai mari oameni de ştiinţă 
ai vremii (cum ar fi Lordul Kelvin, Hendrik Lorentz şi Jules-Henri 
Poincare.) Chestiunea s-a stabilizat în 1905, cu faimoasele 
lucrări ale lui Albert Einstein despre teoria relativităţii şi teoria 
cuantică. Dar încă existau adepţi ai vechii teorii a eterului — 
Lorentz şi Poincare, mai ales, care au introdus un model prin 
care un ceas încetinea, în momentul în care era introdus în eter. 
Cred că erau foarte aproape de adevăr. 

14. Rădăcinile Taoismului se întind până la tradiţia şamanică 
ce a străbătut întreaga lume, începând cu vreo treizeci de mii de 
ani în urmă. Cuvântul şaman vine de la popoarele tunguşte din 
Siberia, care trăiau la cea mai nordică margine a lumii chineze. 
Totuşi, este greşit să presupunem că şamanismul ca şi credinţă, 
a început în Siberia. Conform dovezilor arheologice, originile 
sale sunt aproape cu siguranţă europene. Şamanismul a fost 
prima mare religie şi a ajuns din nordul Europei, peste Asia, 
până în America. Există indicii că era răspândită în Asia şi 
America de Nord între anii 11. 000 - 8. 000î. Ch. 

Şamanul funcţionează prin studierea şi cunoaşterea naturii, 
astfel putând să ajungă la natură la toate nivelurile. Credinţa 
esenţială a şamanismului este că universul este făcut din două 
lumi paralele şi care se suprapun - cea fizică şi cea spirituală. 
Noi, cei din lumea fizică, putem fi influenţaţi de cei din lumea 
spirituală. Ca urmare, este nevoie de un intermediar, care să 
comunice cu entităţile din lumea spiritelor şi să intervină pe 
lângă locuitorii planului fizic; acest mediator era şamanul. 
Forţele lumii spiritelor, care ar putea fi oameni morţi sau de 
origine non-umană, pot aduce noroc sau ghinion, boală sau 
prosperitate. Şamanul intră în lumea spiritelor prin starea de 
transă, în timpul căreia vorbeşte cu spiritele şi, sau devine 
portavocea lor. Principala directivă a lumii spiritelor era, de 
obicei, ca oamenii să înţeleagă şi să urmeze calea naturii; chiar 
cosmologia şamanismului a făcut primii paşi şi a stabilit că 
există, într-adevăr, o Cale pe care fiinţele omeneşti pot să o 
urmeze şi să fie în acord cu lumea, să evite boala şi dezastrul. 


Această apropiere primordială de lumea naturală, ca şi 
înţelegerea ei a reprezentat moştenirea şamanismului către 
Taoism. 

Regii timpurii ai Chinei erau şamani. Se spune că în jurul 
anului 3000 î. Ch primului rege, Fu Hsi, spiritele i-au arătat cum 
să aducă omului civilizaţia. Fu Hsi le preda supuşilor săi 
agricultura şi scrisul, printre altele. De asemenea, el este şi 
patronul artelor divinatorii chinezeşti, prin aceea că el e primul 
care a făcut cele opt trigrame (pa-kua), ce au dus la dezvoltarea 
ulterioară a |. Chingului. Se spune că secretul celor opt trigrame 
era înscris pe corpul unui cal ce a ieşit din râul Ho, pentru a i se 
arăta lui Fu Hsi; ca urmare, modelul este numit Ho-t'u şi descrie 
natura profundă a tuturor lucrurilor. Este interesant de observat 
că un animal îi arată lui Fu Hsi cunoaşterea funcţionării 
universului şi că Fu Hsi este adesea desenat ca purtând o blană 
de tigru şi însoţit de animale cum ar fi broasca ţestoasă. Nu pot 
exista indicii mai clare care să ne trimită la şamanism. 

Unul dintre cei mai mari regi-şamani ce au urmat - şi unul 
extrem de respectat de taoişti, ca fiind fondatorul tradiţional al 
Taoismului - este împăratul Galben, Huang Ti, care a trăit, se 
pare, între 2697-2597 î. Ch. Se spune că el a inventat 
administraţia guvernamentală şi medicina, printre altele. Intr- 
adevăr, textul medical chinezesc cel mai renumit se numeşte 
Tratatul de Medicină Internă al împăratului Galben (deşi se 
poate ca acesta să fi fost scris în secolul al doilea î. Ch..) Huang 
Ti este vestit şi ca şi inventator al coşului de fum, al plugului, al 
gherghefurilor de mătase, dar el este mai bine cunoscut pentru 
experimentele sale cu alchimia internă şi externă şi cu 
descoperirea secretelor nemuririi. Un alt rege şaman a fost Yue, 
care a fondat dinastia Hsia (2205-1765 î. Ch.); se spune că ela 
fost desemnat de ceruri să-şi conducă poporul. Ca şi 
predecesorul său cu secole înainte, regele Yue a văzut un 
animal ieşind din apă (în acest caz, era o broască ţestoasă care 
a ieşit din râul Lo) şi care purta un model de opt trigrame înscris 
pe spate. Modelul se numeşte Lo-shu şi este cunoscut ca şi pa- 
kua Cerului Târziu (sau trigramele, zilelor următoare”); Ho-t'u se 
numeşte pa-kua Cerului Timpuriu (sau trigramele, primelor 
zile”.) Ho-t'u descrie ordinea ideală a lucrurilor în univers, în 


timp ce Lo-shu descrie ordinea curgerii şi a schimbării: 

Se poate vedea că ceea ce şamanismul a oferit Taoismului 
este sentimentul unei relaţii între legile naturii şi puterea 
supremă din univers, inclusiv conceptul că schimbarea nu poate 
fi forţată sau oprită, ci doar înţeleasă. Ideea de a „te lăsa în voia 
curentului” e atât şamanistă, cât şi taoistă. Este, într-adevăr, 
foarte greu să tragem o linie şi să le separăm pe cele două, 
precizând clar Unde se termină o tradiţie şi unde începe 
cealaltă. 

15. Lucrarea înţeleptului Kuo-pu, Ch'ing-lung ching (Tratatul 
Clasic cu privire la Modelele Munţilor Verzi), scrisă în Secolul al 
treilea d. Ch., descrie clar procesul prin care lucrurile sunt 
create din Tao şi revin la aceasta. Lucrarea reflectă idei care 
existau de milenii şi care au fost confirmate şi de alţi scriitori din 
dinastia Sung, cu opt sute de ani mai târziu. Autorul începe: „La 
început a fost întuneric, căci Vidul nu se poate vedea. „(35) 

Să comparăm acest text cu străvechiul mit grecesc (după 
Hesiod) conform căruia Pământul a răsărit din haos, din 
neformat, * sau la Vechiul Testament. Wu-chi este primordialul, 
Sursa. Este condiţia de nemişcare, în care toate lucrurile sunt 
nediferenţiate de suprem. În această stare; străluceşte un punct 
de mişcare - de yang pur (a se vedea Fig. 7.) 

Fig. 7 Prezentarea lui Kuo-pu. (a) Wu Chi, Tao. (b) şi e) O 
scânteie de mişcare în nemişcare; yang-ul se află în mijlocul 
yinului. 

(d) Tai Chi, yin şi yang îmbrăţişate şi echilibrate. 

Există interacţiune între yin şi yang, iar aceasta duce la 
starea de Tai Chi (extremitatea supremă), în care yin şi yang 
sunt îmbrăţişate, distincte, dar împreună - echilibrându-şi 
reciproc forţele. Acesta este Unul la care se referă Lao-tzu, 
mama celor „zece mii de lucruri” (a tot ce este viu.) Dacă wu-chi 
este nemişcare absolută, Tai Chi are potenţialul schimbării. 
Când tai chi este în repaos, yang şi yin simt unite; când tai chi 
este în mişcare, atunci cele două forţe opuse se separă, în 
aceasta se află secretul nemuririi. 

' Cuvântul haos, în contextul său original, nu avea nimic a 
face cu înţelesul său de astăzi, „masa confuza şi nebuneasca.” 
Cuvântul (xaos) vine din rădăcina grecească ce înseamnă „a se 


deschide larg”, referindu-se la spaţiu, la indefinibil. 

7. A se vedea textul de la nota 13. *... 

8. A se vedea textul de la nota 15. 

9. Un exemplu istorie de cât de mult poate să dăuneze omul 
prin lăcomie şi ignoranță este eliminarea completă a bizonilor 
din Statele Unite ale Americii, la sfârşitul secolului al 
nouăsprezecelea. Cei mai mulţi oameni ştiu că turmele uriaşe ce 
bântuiau odată câmpiile au fost măcelărite cu nepăsare, dar nu 
mulţi realizează şi cât de repede s-a întâmplat lucrul acesta şi 
de cât de puţini oameni a fost nevoie. 

În 1870 erau douăzeci de milioane de bizoni care bântuiau 
pe păşuni; până în 1889 - după mai puţin de douăzeci de ani — 
rămăseseră doar o mie. Din acea o mie de bivoli, prin 
conservare atentă, s-a ajuns acum la o puternică turmă de două 
sute de mii. De ce au fost ucişi bizonii? Ce scop a avut 
suprimarea unei surse de hrană atât de incredibil de mare? 

Este simplu. Bizonii nu aparţineau nimănui. Erau liberi şi 
puteau servi drept hrană maselor dezavantajate economic ale 
naţiunii, fără ca nimeni să obţină vreun profit. Atâta timp cât 
existau bizonii, baronii vitelor - şi politicienii plătiţi de aceştia — 
nu puteau spera să pună mâna pe piaţă. Aceşti oameni 
deciseseră deja că păşunile erau excelente pentru creşterea 
vitelor, astfel că au făcut ca bizonii să dispară. Cadavrele 
animalelor măcelărite erau inutilizabile ca hrană, căci până să 
poată ajunge cineva la ele, se alterau. Astfel că au fost duse la 
fabrici ca Michigan Carbon Works, din Detroit şi zdrobite pentru 
a fi transformate în îngrăşăminte. Îngrăşăminte, pentru numele 
lui Dumnezeu! 

Acesta a fost, pur şi simplu, un caz de lăcomie şi ignoranță 
lucrând mână în mână, ca de obicei. De ce nu au făcut oamenii 
nimic atunci, în faţa măcelului? Poate că nu le păsa. Poate că li 
se spusese că uciderea bizonilor nu avea nicio importanţă. Poate 
credeau, pur şi simplu, că bizonul nu era bun de mâncat. 


Anexa a doua 

OBSERVAŢII ŞI SPECULAȚII 

La acest punct, o abordare cu adevărat academică despre 
fenomenele prezentate în acest text este în afara oricărei 
discuţii, întrucât nu s-au făcut niciun fel de teste de laborator. 
Totuşi, nu pot să mă abţin să speculez mai departe, cu privire la 
ceea ce am văzut în timpul cât am fost elevul lui John Chang; în 
această scurtă anexă aş dori să fac nişte comentarii 
suplimentare. 

Este incitant să credem că, într-o zi, vom ajunge să 
înţelegem natura energiilor care i-au dat lui John puterile pe 
care le are. Chi-ul yang şi cel yin guvernează ecuaţia vieţii, aşa 
cum a spus-o în repetate rânduri chiar Chang Sifu. Odată, un 
confrate de-al meu - şi el elev - mi-a luat în râs încercările 
pseudoştiinţifice de a cuantifica yin-ul şi yang-ul, observând că 
John experimenta realitatea direct şi, ca urmare, nu avea nevoie 
de vreo cuantificare. Nu era departe de adevăr. Cu toate 
acestea, dacă Chang Sifu miare nevoie de un astfel de discurs, 
atunci noi, ceilalţi, cu siguranţă avem - aşa că mai bine să 
facem o încercare. 

OBSERVAŢII 

Energia yang 

V. Demonstrația cu mingea de ping-pong. Prezentată în 
capitolul 7, această demonstraţie a constat de fapt în 
transferarea energiei yang de către John în interiorul unei mingi 
de ping-pong pe care o ţinea în mâna stângă, în timp ce genera 
un pol yin în palma dreaptă. Mingea pulsa o lumină albastră şi în 
acelaşi timp emitea un sunet ca ciripitul unui canar. Dinspre 
minge înspre palma dreaptă a lui John se observa un flux 
continuu de scântei albăstrui - în esenţă, ca un fulger în 
miniatură. John a susţinut transferul vreme de vreo cinci 
secunde - apoi s-a oprit, obosit. Când l-am întrebat dacă poate 
face acelaşi lucru cu o minge de cauciuc, goală, a răspuns că nu, 
deoarece mingea trebuia să fie goală pe dinăuntru. 

Y Pirogeneza. Aşa cum se vede în Inelul de foc şi pe câteva 
dintre peliculele mele de amator, John poate să inducă 
pirogeneza, folosind chi yang. Materialul pe care îl aprindea de 
obicei era un ziar sau un şerveţel - dar, de câteva ori, a fiert şi 


apă. 
Y Rafale de energie. Deşi personal nu am fost (încă) martor 
la acest fenomen anume, alţi elevi mi l-au descris: John este 
capabil să emită rafale de energie de mare putere, la o distanţă 
considerabilă, asemănătoare cu fulgerele. (Culoarea acestor 
rafale este tot albastră; energia utilizată este identică celei 
folosite în demonstraţia cu mingea de pingpong.) Nu mă pot opri 
să mă gândesc la filme ca Mortal Kombat, Powder, Big Trouble 
în Little China, sau la legenda chinezească a zeului L'ei Kung 
(Zeus în Grecia.) Nu se ştie cât de mari sunt aceste puteri. Am 
auzit că nişte confraţi, elevi de-ai mei care sunt la Nivelul Trei, 
pot să lovească la o distanţă de până la opt metri, cu doar un 
mic supliment de energie yin în corpurile lor, de la John, care 
permite energiei yang să le iasă dincolo de piele. (Puteţi să 
consideraţi pielea ca pe un fel de cuşcă Faraday pentru energia 
corpurilor noastre.) 

Y Difracţia razelor X. La nişte teste care s-au desfăşurat cu 
mai mulţi ani în urmă, John şi doi elevi de ai săi, care erau la 
Nivelul Trei şi-au lăsat dantien-ul examinat cu raze X din faţă, 
din spate şi din lateral. Dantien-ul lui John arăta ca un disc 
circular plat, iar cel al elevilor săi prezenta şi aspecte globulare 
curbate (tot plate.) 

Energia yin 

Y Telekinezia. L-am surprins pe John pe peliculă, mişcând o 
cutie de chibrituri de la o distanţă de un metru. El şi-a întins 
palma stângă înspre cutie, pe care o pusese pe podea, 
generând în acea palmă un pol yin. Cutia de chibrituri a 
alunecat pe podea cu o accelerare remarcabilă şi a venit să se 
odihnească în palma sa. 

Y Absorbţia de energie. Cu două ocazii diferite, John a 
transferat energie yin în corpul meu. Atunci am putut prinde un 
glonţ dintr-o puşcă cu aer comprimat, punându-mi mâna pe 
gura ţevii. La cele două teste s-au folosit puşti cu aer diferite. 
Alicele nu au prezentat niciun fel de deformare; de asemenea, 
nu a existat niciun fel de emisie de căldură şi nici impact la 
prindere (capitolul 7.) 

Energia yin-yang 

Y Electrogeneza. Cea mai uşor de observat dintre puterile 


lui john este şi cea mai dificil de cuantificat. Forţa de respingere 
dintre energia yin şi cea yang este cea care produce acest 
dinamism, cele două energii fiind „presate” împreună în 
dantien-ul lui Chang Sifu. John foloseşte această abilitate în mod 
obişnuit în fiecare zi, pentru a face tratamente cu acupunctură 
pacienţilor săi - şi transferă această energie în punctele 
tradiţionale de acupunctura. Însă nici testele cu voltmetre şi 
ampermetre de curent continuu, nici cele pe curent alternativ 
nu au indicat prezenţa vreunei tensiuni sau a vreunei intensităţi; 
de asemenea, profesorul meu nu putea să aprindă un bec slab 
în curent continuu (pentru a se asigura că acest „curent” chiar 
se transferă în timpul acestor teste, autorul a acţionat ca 
împământare.) Ca urmare, deşi această energie este simțită ca 
electricitate, în mod sigur ea nu este electricitate. O 
caracteristică demnă de remarcat este că acest „curent” 
generat nu pare a urma forma de undă obişnuită din fizică, ci 
prezintă o serie de vârfuri. Nu am date solide pentru a cuantifica 
această afirmaţie, dar am simţit efectul în corpul lui Chang Sifu, 
în timpul electrogenezei. Adică, am avut impresia că energia 
generată nu urma acest model, ci mai degrabă imul asemănător 
cu acesta: 

Numai timpul ne va dovedi dacă această afirmaţie este 
exactă. 


SPECULAȚII 

Energia yang 

Demonstrația cu mingea de ping-pong, menţionată mai sus 
şi descrisă în capitolul 7, defineşte foarte mult natura chiului 
yang, dacă aceasta există într-adevăr ca formă independentă de 
energie. Culoarea albastră observată aminteşte de orgonul lui 
Reich - de altfel, multe dintre caracteristicile descrise sunt 
similare. Necesitatea de a folosi o minge netedă de plastic, 
goală pe dinăuntru, pentru a face demonstraţia, este foarte 
importantă: ea sugerează că ceea ce am văzut nu e un fenomen 
de suprafaţă - ci, mai degrabă, energia a penetrat carcasa de 
polimer şi strălucea în interiorul mingii, la fel cum străluceşte 
lumina într-un bec incandescent. Acesta pare a fi un indiciu că 
chi-ul yang nu este nici particulă, nici undă - ci ambele laolaltă. 
Eu cred că aceasta este energia solară depozitată în atmosfera 
pământească. 

Energia yang este fierbinte. Ea poate avea efecte incendia 
aşa cum s-a dovedit prin demonstrațiile de pirogeneză. Mai 
mult, există o corelaţie interesantă între arhetipurile lui Chang 
Sifu şi observaţiile lui Reich asupra orgonului, în ceea ce 
priveşte tratamentul cancerului. Reich scria că celulele 
canceroase mor, atunci când sunt plasate în proximitatea 
bionilor de orgon. Profesorul meu a folosit cu succes o 
supradoză de chi yang pentru a trata cancerul, spunând că 
celulele canceroase „se usucă” atunci când sunt expuse la 
energie yang puternică. (Acestea fiind spuse, trebuie să 
temperez însă speranţele pe care s-ar putea să le fi dat celor 
afectaţi de cancer. Aşa cum a spus John, el nu poate să vindece 
cancerul. A făcut şapte încercări până acum, iar rata de succes a 
fost de 43 la sută. Trei dintre acele persoane s-au vindecat 
instantaneu şi sunt încă în viaţă, însă celelalte patru au murit pe 
loc, constituţia lor slăbită fiind incapabilă să suporte rafala de 
energie. Chang Sifu nu mai face încercări cu acest tip de 
terapie. Am scris acest pasaj, în credinţa că se vor face cercetări 
care ar putea duce la identificarea unui tratament. Odată ce 
vom înţelege chi-ul yang, vom putea şi să vindecăm cancerul.) 
Sunt convins că ceea ce Reich numea orgon este ceea ce noi, în 
tradiţia Mo-Pai, numim - de două mii cinci sute de ani - chi 


yang. 

Fenomenul de difracție a razelor X este şi el interesant (ştim 
că energia yang este cea care induce acest efect, având în 
vedere că şi elevii lui John, care se aflau la Nivelul Trei, au 
prezentat şi ei aspecte similare.) Difracţia razelor X s-ar putea 
dovedi metoda prin care putem corela şi face dovada clinică a 
bioenergiei. 

Energia yin 

La acest moment, este pur şi simplu imposibil să ne facem o 
idee clară despre ce este, de fapt, chi-ul yin. Dacă vreuna dintre 
proprietăţile care i se atribuie ar putea fi dovedite clinic, atunci 
va trebui să revizuim prima lege a termodinamicii. Demonstrația 
cu puşca cu aer comprimat defineşte foarte precis 
caracteristicile energiei yin: Energia alicei nu s-a conservat, nu a 
existat nicio deformare, nu s-a generat căldură, nu a existat 
impact (conservarea energiei cinetice.) 

Într-o conversaţie recentă, John a descris energia yin ca fiind 
„ca şi gravitația, având în vedere că gravitația însăşi este chi 
yin. „Am subliniat în repetate rânduri în acest text că, dacă vom 
înţelege energia yin, vom avea acces la viteze mai mari decât 
viteza luminii. O voi mai face încă o dată aici, printr-o frază 
simplă: Dacă energia poate să dispară în nimic, atunci ea poate 
şi să fie creată din nimic! Ilmaginaţi-vă ce lovitură ar fi asta 
pentru industria energetică; probabil că s-ar lupta ca nişte lupi 
turbaţi să împiedice o astfel de informaţie să iasă la suprafaţă — 
fie şi ca simplă speculație. 

La demonstraţia cu telekinezia pe care am descris-o, John a 
explicat că a folosit chi yin pentru a-şi trage cutia de chibrituri în 
palmă. Cred că ceea ce s-a întâmplat în timpul acestui proces de 
telekinezie a fost, în esenţă, o deformare a spaţiului şi timpului 
în direcţia palmei sale stângi, cam în felul unui culoar 
gravitațional. Cu alte cuvinte, ca să folosesc un model simplu, 
ceea ce s-a întâmplat arată ca în figura 8. larăşi însă, rămâne de 
văzut dacă această apreciere este exactă sau nu. 

Energia yin-yang 

Poate cea mai clară afirmaţie pe care pot să o fac cu privire 
la abilitatea de electrogeneză a lui Chang Sifu este că, în mod 
sigur, ea nueste rezultatul unui flux de electroni. Dacă ar fi fost 


aşa, atunci această mişcare de electroni ar fi putut fi înregistrată 
ca tensiune sau ca intensitate, iar John ar fi putut să producă 
incandescenţa într-un bec. Cu toate acestea, oricine vine în 
contact cu această energie poate să jure că simte un curent 
electric care îi trece prin corp. In plus, această energie se poate 
transfera prin conductori (metale, apa), dar nu prin materiale 
izolatoare. Dacă nu se datorează mişcării electronilor, atunci ce 
produce acest curent? 

Aş vrea să mai încerc o dată să trag orbeşte şi să avansez 
ideea că s-ar putea ca acest fenomen să fie cauzat de o oscilație 
crescută la nivelul nucleului. 

Mai mulţi cercetători (Kevran, Komaki, Pappas, Hillman, 
Goldfein)(36) au sugerat că fuziunea nucleară indusă electric 
(fuziunea nucleară „la rece”) are loc tot timpul în interiorul 
corpului şi că ea ar putea fi forţa care alimentează transferul de 
sodiu şi potasiu în interiorul celulei. Am ales cu atenţie cuvântul 
transfer: Teoria comună (numită „pompa de sodiu şi potasiu”) 
propune ideea unui mecanism prin care sodiul este schimbat cu 
potasiul în interiorul şi în exteriorul celulei, încercând să explice 
potenţialul de transfer la nivel de membrană al celulei. Modelul 
nu a fost însă validat niciodată şi el blochează cercetătorii de 
astăzi. Pe de altă parte, susţinătorii teoriei fuziunii nucleare la 
rece sugerează că sodiul este transmutat la nivel nuclear în 
potasiu, în interiorul celulei {37} şi că acest proces ar trebui 
numit, de fapt, transmutarea sodiului în potasiu. Acest model 
este, desigur, în afara graniţelor acceptate ale fizicii de astăzi. 
Însă luând în considerare totul, mi se pare destul de rezonabil să 
avansez ideea că energia yin-yang a lui John s-ar putea datora 
unor stări de excitare crescută la nivelul nucleului. Această 
energie este generată ca o serie de pulsuri şi este indusă prin 
interacţiunea energiei solare, yang, cu forţa „gravitaţională” sau 
„de materie neagră” a chiului yin. Excitaţia nucleară crescută 
(sau fuziunea) este ceea ce elevii şi pacienţii lui John resimt ca 
pe un curent. (Diferenţa între punctul meu de vedere şi cel al 
cercetătorilor menţionaţi mai sus e că eu nu cred 

»»» că această fuziune este indusă electric. Şi nici nu este 
„rece”, vorbind la modul strict.) 

Veţi vedea că acest postulat este foarte logic, dacă analizăm 


încă o dată lucrurile, dintr-o perspectivă macrocosmică, 
astrofizică. Ştiinţa noastră actuală acceptă noţiunea că, dacă nu 
ar exista dinamismul forţei nucleare care să servească drept 
forţă expansivă, atunci soarele nostru ar ceda şi s-ar nărui sub 
efectul propriei sale forţe gravitaționale. De fapt, modelele care 
urmăresc evoluţia (viaţa şi moartea) unei stele, urmează 
arhetipul {38} din figura 9 (imaginea nu este la scară.) 

Asta înseamnă că toate stelele sunt câmpuri de luptă între 
gravitație şi o forţă care exercită presiune exterioară. În condiţii 
normale, presiunea exterioară depăşeşte forţa gravitaţională şi 
astfel soarele radiază energie (9a.) 

La o stea albă pitică, presiunea gravităţii face steaua să se 
năruiască atunci când i se termină „focul”, creând o structură 
atomică densă (9b.) O stea neutron, rezultatul morţii prin 
explozie a unei stele care are de două sau de trei ori masa 
solară, este încă şi mai compactă, cu atomii zdrobiţi şi cu nucleii 
aglomeraţi laolaltă (9c.) În sfârşit, ajungem la cazul unei găuri 
negre, unde spaţiul şi timpul îşi pierd sensul şi unde avem de a 
face cu o singularitate (9d.) 

Figura 9. 

(a) Soarele nostru. Raza sa este de |, 4 milioane de km. 

(b) Stea albă pitică, cu raza de 10. 000 de km. 

(e) Stea neutron, cu raza de 60 km. 

(d) Gaură neagră, raza de 6 km. 

Dacă privim la simbolul modem Tai Chi de mai jos, veţi 
vedea că el descrie cu precizie transmutarea unei stele la 
punctul maxim al puterii solare - cum ar fi o stea roşie gigant 
(yang extrem) - prin transformarea explozivă a acesteia într-o 
gaură neagră (yin extrem.) 

Să analizăm încă o dată modelul Tai Chi al universului, 
folosind simbolul arhaic. Probabil că deja începe să fie mai clar: 

Tai Chi este mai uşor de înţeles dacă redefinim conceptele 
fundamentale, astfel încât ele să coincidă cu arhetipul. Să 
începem cu gravitația. Când ne gândim la gravitație, cei mai 
mulţi dintre noi ne amintim de lucrurile elementare pe care le- 
am învăţat la liceu. 

O masă exercită o forţă de atracţie asupra unei alte mase - 
şi forţa aceasta de atracţie este cea care ne ţine pe suprafaţa 


planetei. Să ducem acest truism un pas mai departe şi să 
definim lucrurile mai precis: Gravitaţia este forţa universală care 
caută să facă toată materia să se prăbuşească într-o singură 
masă şi, în cele din urmă într-o singularitate. Cu alte cuvinte, 
gravitația este acea forţa ce caută să comprime spaţiul şi timpul 
într-o singură şi masivă gaură neagră! Acest dinamism absoarbe 
energie şi o trimite către niciunde. Gravitaţia este exact chi-ul 
yin intrinsec, folosit de John Chang pentru a-şi face 
spectaculoasele demonstraţii de absorbire a energiei. (Trebuie 
să repet însă că, deşi gravitația este un chi yin, câmpul yin nu se 
limitează la gravitație. Există şi alte aspecte.) 

Focul solar, pe de altă parte, este forţa expansivă care 
defineşte spaţiul şi timpul şi care îi susţine existenţa. Ştiinţa 
occidentală numeşte această forţă solară, fuziune nucleară. 

Vechii învăţaţi ai Chinei o numeau chi yang. Este una şi 
aceeaşi. La nivel  macrocosmic, lupta dintre forțele 
gravitaționale şi focul solar (yin şi yang) defineşte natura 
realităţii. La nivel  microcosmic, interacţiunea acestora 
alimentează forţa noastră vitală. (Este logică ipoteza că, dacă o 
astfel de interacţiune cuprinde condiţia naturală fundamentală a 
universului nostru, atunci corpurile noastre şi forţa noastră 
vitală trebuie să o reflecte şi ele. Chinezii din vechime, care nu 
ştiau nimic despre găurile negre şi despre stele roşii gigant, au 
experimentat şi au dedus această luptă folosind alte metode.) 

O ecuaţie corectă care să expună acest comportament ar fi 
una de natură fractalică, dar am putea afirma matematic 
echilibrul Tai Chi într-o formă simplificată, după cum urmează: 

Daţi-mi voie să scutur şi mai tare lucrurile pentru cei care 
cred că mai profund de atât nu se poate. „Electricitatea” lui 
Chang Sifu se poate transmite prin obiecte de metal. Cuvântul 
englezesc metal [metal, n t.] este o adaptare a cuvântului 
grecesc metallon, care înseamnă, destul de simplu, „ceea ce se 
transmută.” Oameni mai înţelepţi decât mine au descoperit că 
vechile culturi erau extrem de perspicace în ceea ce priveşte 
modurile în care funcţionează lumea. Poate că vechii greci pur şi 
simplu înțelegeau lucrurile un pic mai bine decât o facem noi, 
astăzi. 

Să încheiem cu această reflecţie. 


* Enciclopedia Britanică Online „Taoism.” 
A se vedea anexa 1 pentru această notă şi pentru toate 
notele numerotate astfel. 


* Ruyard Kipling, „The Ballad of East and West”, 1889. 


** Herbert Benson, The Relaxation Response (New York: 
William Morrow & Co., 1975). 


Din grecescul orto-însemnând corect, potrivit, drept - şi 
„logic”. Ortologic înseamnă „care are o logică corectă.” N. A. 


Lorne şi Lawrence Blair, Ring of fire. East of Krakatoa, 1988 
Sper ca acest text să stimuleze astfel de cercetări. 


Hoplologul este un arheolog sau un istoric care studiază 
armele şi utilizarea lor de-a lungul istoriei. 


Yi (intenţia) poate fi tradusă mai exact prin termenul, minte 
intenţională', ce reprezintă puterea unificată în dantien a celor 
3, minţi':, mintea’ observatoare (creierul superior),. Mintea’ 
(creierul) inimii şi, mintea’ atenţiei-simţirii-conştienţei (creierul 
abdominal) NT. 


Sifu - termenul înseamnă de fapt părinte-învăţător, deşi în 
general în Occident se foloseşte în traduceri cuvântul maestru. 


Enciclopedia Britannica Online, „Religious Taoism”. 


Blofield, Joh, Taoism. The Road to Immortality (Boston, 
Shambhala Publications, 1978). 


Am cunoştinţă atât de înclinația naturală, cât şi de ciclul 
reproductiv al delfinilor, pentru cititorii care cred că m-au prins 
pe picior greşit. 


Nu aşa stau lucrurile! Kung Fu, serialul original, a fost un 


exemplu despre cum imită arta viaţa; eroul era un călugăr mai 
degrabă budist decât taoist şi îl omorâse pe fiul împăratului, nu 
chiar un sat întreg. 


Folosesc termenul taoiste în loc de expresia - mai potrivită — 
filosofie chineză nativă. 


Handoko este prezent în toate conversațiile profunde din 
această carte; doar ca, pentru rapiditate, contribuţia sa a fost 
îndepărtată. Multe dintre principalele idei filosofice sunt ceea ce 
mi-a tradus Handoko din ceea ce îmi spunea (şi mie şi altora) 
Chang Sifu în limba chineză. 


Bogăția şi educaţia merg mâna în mâna pentru expatriaţii 
chinezi; conceptul pe care îl avem noi în Vest, de clasă de mijloc 
foarte bine educată, nu este extrem de răspândit. 

Literal, „bunic-învăţător”. 

Cuvântul sanscrit înseamnă „consecinţă” sau „acţiune”. 

Deşi există dovezi lingvistice şi factuale în acest sens. 

Orang putih se traduce ca „om alb”. 

Deoarece a cunoaşte numele unui keris înseamnă a avea 
putere asupra lui, am schimbat numele armei, pentru a-l proteja 
pe Henky. 


A se vedea introducerea şi capitolul |. 


Capra, Fritjof, The Tao of Physics [Tao al fizicii] (New York: 
Bantam New Age Books, 1977). 


Presupunând că a existat vreun Big Bang. Modelul chinezesc 
acoperă şi posibilitatea ca energia să fie produsă în mod 
constant şi ca universul să nu aibă început sau sfârşit. 


Destul de interesant - când Poincare a postulat că un ceas 
încetineşte atunci când trece în eter, el descria, de fapt, unul din 
atributele energiei yin. 


Eu cred că, la fel ca şi fotonii, chi-ul yang nu este nici 
particulă, nici undă, ci ambele. 


Cunoscut cel mai bine pentru contribuţiile sale la mecanica 
statistică non-echilibru şi teoriile sale cu privire la rolul timpului 
în procesele ireversibile. 


Figura mai nouă este alchimică şi descrie tranziţia şi fluxul 
energiei în timp, mai degrabă decât o situaţie statică. Modelul 
astrofizic actual al evoluţiei stelelor ne ajută să înţelegem acest 
lucru. S-ar părea că dezvoltarea unei stele până la stadiul de 
stea roşie gigant, precum şi transformarea ulterioară a acesteia 
într-o gaură neagră, sugerează tranziţia de la yang extrem, la 
yin. Consultaţi anexa 2, pentru o analiză mai detaliată. 


Arthur C. Clarke, pentru cititorii mai tineri. 


Revin la opera lui George Lucas în mod repetat, pur şi simplu 
pentru că simt că ea conţine ceva din direcţia în care ne-am 
putea îndrepta noi, ca specie. Jedi sunt foarte importanţi pentru 
ca ei combina în mod reuşit tehnologia cu misticul, atingând 
astfel inimile oamenilor din întreaga lume. 


De exemplu, cartea lui Megasthensis, Povestiri indiene şi cea 
a lui Diimachus, Despre India. Niciuna nu mai există în vremurile 
noastre. 

